
1 skyrius 


Mano senutėlis fordas sunkiai šliaužė į kalvos viršūnę, nuo 
kurios galėjai išvysti žŽavų Banermanų valdų vaizdą. Jų žemės 
driekėsi sidabro mėnesiena tviskančios įlankos pakrantėmis. 
Tamsoje bolavo seno namo kolonos, iš tolo primenančios aukš- 
tyn pakeltas milžiniško skeleto rankas. Aplink namą rangėsi keisti 
šešėliai. 

Žole apaugusi apleista sodyba visai nepriminė tos dailios 
vilos, kurią saugojo mano atmintis. Ketaus vartų vyriai vos lai- 
kėsi. Beje, patys vartai dar atrodė solidžiai ir tvirtai, o štai tvorą 
išdžiovino laikas, lietus bei saulė. 

Tačiau tokios smulkmenos neturėjo atitraukti mano akių nuo 
kelio — duobės 242-ajame plente prašėsi ypatingo dėmesio. Bet 
aš vis tiek retkarčiais mesteldavau žvilgsnį į seną, apleistą na- 
mą. Toks elgesys visai tiko žmogui, kurio nerūpestinga vaikystė 
pralėkė šiose vietose. Žmogui, kurį likimas nubloškė į svetimą 
ir žiaurų pasaulį, vos sulaukusį dvylikos metų. Gyvendamas sve- 
tur visą laiką jutau gimtųjų namų ilgesį. Ir štai pasitaikė proga 
pažvelgti į tuos randus, gumbus ir brėžius, kuriuos čia paliko be 
Manęs prabėgę metai. 

Pro medžius šmėkštelėjo šviesa ketvirtajame vilos aukšte. 
Šiltas ir švelnus jausmas užliejo mane, kai pasukęs iš plento nu- 
riedėjau keliuku namo link. 

“Na, ir kvailys, kad niekam nepranešiau apie atvykimą!" — 
Mintyse bariau save. 

Net nenumaniau, kaip į mano netikėtą pasirodymą reaguos 
tie, kurie liko ištikimi gimtosioms sienoms. Juk namo grįžta ne 
Šiaip sūnus paklydėlis... 

Visą kelią nepaliaudamas rūkiau. Velniai rautų, praėjo dvi- 
dešimt treji metai! Per pasaulį praūžė du karai! Na, ir kas? Jei 
Dievas mesteli žmogui galimybę aplankyti laimingąsias vaikys- 
tės vietas, kaip ja nepasinaudoti? 

Gyvas būdamas mano senis mėgdavo kartoti: “Ar jūs žinote 


mūsų katinėlio istoriją? Nepamirškite jos!“ Tai sakydamas jis 
linksmai kvatodavosi, nes mane visi vadino K. K. B. Pilnas tos 
namų "brangenybės" vardas — Ketas Kėjus Banermanas. 

Aš ilgai nenutuokiau, kodėl mane pavadino tokiu keistu var- 
du. Pagaliau paaiškėjo, jog Ket Kei — vieta, kur aš gimiau. Ma- 
ne pradėjo nuodėmingai. Motina mirė, praėjus vos valandai po 
mano gimimo. Tada tėvas parsivežė į savo namus kartu su tuo 
vardu ir gėda, kurios visa Banermanų šeimynėlė taip niekada ir 
nepajėgė nuplauti. 

Aš — nesantuokinis vaikas. Gėdinga dėmė. Išpera. Baner- 
mano išpera! Ne, išdidūs savimylos Banermanai nepajėgė atleisti 
mano gimimo. 

Apgręžęs automobilį prie namo, pastačiau jį šalia kitų dvie- 
jų, stovėjusių greta verandos. Priėjęs prie paradinių durų timpte- 
lėjau skambučio virvelę. Vietoj įprastinio varpelio skambesio iš- 
girdęs šaižų garsą, supratau: civilizacija suleido nagus ir į šituos 
namus, pakeisdama melodingąjį varpelį elektriniu skambučiu. 

Slopūs balsai, sklidę iš namo, pritilo. Ant slenksčio sutrep- 
sėjo senutė. Iškart ją pažinau. Senais gerais laikais, kai mane 
nubausdavo ir neišleisdavo iš namų, ji slapčia nuo visų į mano 
kambarį atnešdavo vaisių drebučių ir sumuštinių. Ji gailėdavosi 
manęs ir visada papasakodavo, kas vyksta kituose kambariuose. 

— Labas vakaras, Ene! 

Akimirką sustingusi, ji pažvelgė pro akinių viršų ir neryž- 
tingai atsakė: 

— Sveiki. 

Jos laibas balselis nė kiek nepasikeitė per tuos metus. 

— Daug-a-vandens nutekėjo, senute! Negi taip ir neprisi- 
minsi vieno mažo katinėlio... 

Jos antakiai lanku šovė aukštyn ir senutė, pasvirusi pirmyn, 
švelniai palietė mano veidą sausomis, raukšlėtomis rankomis. 

— Katinėlis? Mano šaunusis mažasis Ketas Kėjus grįžo?! 

Apglėbęs pakėliau ją lengvai kaip skiedrą ir priglaudžiau 
prie savęs. Matyt, mano dviejų parų šeriai ant smakro smarko- 
kai brėžtelėjo jos skruostus, nes tyliai aiktelėjo. Bet aš mačiau, 
jog Enė nuoširdžiai džiaugiasi mano pasirodymu. Atsargiai pa- 
stačiau ją ant žemės. 


— Savo akimis netikiu, — tratėjo senutė. — Kiek metų pra- 
ėjo! Štai koks tu dabar, Ketai! Suaugęs... Visai didelis. Įeik gi, 
brangusis, įeik. 

— Otu vis tokia pat, Ene! Visai nepasikeitei. O kvepi — 
kaip ir anksčiau — obuoliais ir batų tepalu. 

Bruzdėdama ji skubiai atvėrė duris, paėmusi už rankos nu- 
sivedė į savo kambarėlį ir, atsitraukusi per žingsnį, atidžiai ap- 
žiūrėjo nuo galvos iki kojų. 

— Ketas... Be jokios abejonės, Ketas... Ir nosis, kurią peš- 
tynėse sulaužė Rudis, ir randas — jis atsirado, kai iškritai iš me- 
džio, — ir akys... Akys irgi, be jokios abejonės, tėvo! 

Ji priekabiai apžiūrėjo juodą vilnonį geros kokybės kostiu- 
mą, brangią skrybėlę. Tačiau iš veido išraiškos galėjai spėti, jog 
aš Enei — vis tas pats dvylikametis berniūkštis, ir mano įvaiz- 
dis toli pralenkia mane patį! Tikriausiai senutė vis dar baimino- 
si, kad vyresnieji pusbroliai, Rudolfas ir Teodoras, senu įpročiu 
manęs nenuskriaustų. 

— Kur mano mielieji giminaičiai? — pasidomėjau aš. 

— Ten, — ji mostelėjo ranka bibliotekos pusėn. — Paklau- 
syk, Ketai, tu juk nesiruoši... 

— O kodėl ne, senute? Tik tu nesijaudink, saugok savo šir- 
delę. Kas buvo — pražuvo. Be to, aš neilgam. Išnyksiu anks- 
čiau, nei apie mano grįžimą liežuviais pradės plakti kaimynai. 
Ir atmink: iš tos Banermanų šutvės man absoliučiai nieko ne- 
reikia. Viskas bus gerai, supranti? Aš juk čia užsukau prava- 
Žiuodamas. 

Ji žiojosi kažką sakyti, bet apsigalvojusi mostelėjo ranka ir 
tylėdama nuvedė mane prie bibliotekos durų. Supratau, jog Enė 
Čia —tik ekonomė ir vargu ar žino apie visus mielosios šeimy- 
nėlės reikalus. 

Iš tolo padrąsinamai mirktelėjau jai ir staigiai abiem ran- 
komis atlapojau dvivėres duris. Akimirką mano širdis sustin- 
80. Taip būna, kai iš anksto numanai, kas gali įvykti arba ką 
Bali išvysti. 

Bemiegėmis naktimis dažnai mintyse regėdavau šią sceną. 
Ir tai nepažadindavo jokio noro grįžti į “šeimos židinį“. Mano 
Vaizduotė piešdavo tokį ryškų, tokį tikrovišką paveikslą: dėdulė 


Mailsas su savo nepakeičiamais bridžais sėdi už stalo, lapnoda- 
mas šlykštų savo vyriausio sūnaus Rudžio melą. Paskui jis kvie- 
čia senąjį tarną Makolėjų... Apskritai Makolėjus nemėgo manęs 
bausti, netgi tada, kai iš tiesų prikrėsdavau šunybių. Bet įsaky- 
mas lieka įsakymu. Jis perdavo mane, puikiai žinodamas, kad 
atsisakęs tai daryti, pats būtų nubaustas. 

Jei tėvas dar būtų gyvenęs, tikrai niekam nebūtų leidęs ma- 
nęs skaudinti, ypač tam puskvailiui Mailsui, savo broliui. Bet 
senis jau seniai trūnijo kapuose. Jam tiesiog nepasisekė. Pateko 
į Žiaurią liūtį, skubėdamas gelbėti sūnėno Rudžio iš kažkokios 
nemalonios istorijos. Susigriebė stiprų plaučių uždegimą ir su- 
degė per savaitę... 

Taigi — aš atvėriau bibliotekos duris. Išvydau visai ne tai, 
ką maniau išvysiąs. Prabėgę metai pavertė dėdulę Mailsą liesu 
atgrasiu senioku. Jis tikrai sėdėjo už savo stalo. Vyriausiojo Ba- 
nermano mina reiškė įniršį ir baimę vienu metu. Jo sūnūs irgi 
gunksojo tenai. Regis, juos mažai jaudino pagiežinga tėvo iš- 
raiška. Abu buvo gerokai pliktelėję ir aptukę. Spuoguoti pabur- 
kę veidai, kaip ir anksčiau, man atrodė kvailoki. 

Flegmatiškasis Tedas ir dabar glaudėsi kamputyje, stengda- 
masis išlikti nepastebėtas. Rudis, įrėmęs rankas į šonus ir ner- 
vingai laižydamas lūpas, provokuojama mina stypsojo kambario 
viduryje. 

Mano giminaičių kompaniją papildė dar trys vyrai. Vienas 
iš jų, Man visai nepažįstamas, sėdėjo krėsle, užmetęs koją ant 
kojos — šiek tiek negrabus, ilgais, tankiais juodais plaukais, ma- 
lonaus vyriško veido. Kitus du pažinojau kuo puikiausiai. Tai 
buvo Karlas Mato ir Popėjus Geidžas — “Čikagos sindikato" 
gangsteriai. Dvelktelėjo pavojaus šalteliu, juo labiau kad svečių 
išraiškos kuo aiškiausiai sakė: pokalbis, vykęs prieš man pasi- 
rodant, svečiams nepatiko. 

Trinktelėjus durims visų galvos pasisuko lyg už virvučių 
timptelėtos. Bet niekas manęs neatpažino. Mailsas ir jo sūnūs 
sužiuro į svečius, manydami, jog aš kažkaip su jais susijęs. Bet 
Karlas Mato tik gūžtelėjo pečiais. Visi suglumę įsispitrijo į ma- 
ne. Dėdulė Mailsas išsikrapštė iš už rašomojo stalo ir nervingai 
žengtelėjo į priekį. 


— Kas jūs ir ko jums čia reikia? — arogantiškai sugergždė 
seniokas. 

Aš vyptelėjau: 

— Mandagumo vizitas, dėdule! Nusprendžiau aplankyti sa- 
vo mieląją šeimynėlę ir kartu pailsinti kojas po kelionės. 

Rudžiui staiga užgniaužė kvapą. Pagaliau jis mane pažino! 
Atrodė, brolelis tuoj tuoj uždus. 

— Ketas? — sunkiai išspaudė jis. — Ketas Kėjus? 

— Sveikas, seiliau! — priėjęs arčiau, aš iš viršaus pažvel- 
giau tiesiai į savo buvusio kankintojo akis, gėrėdamasis jose at- 
sispindinčia gyvuliška, kūną paralyžiuojančia baime. 

Atsipeikėjęs Rudis baikščiai pabandė ištiesti man ranką. Bet 
aš, lyg to nepastebėdamas, pirštu niekinamai plekštelėjau per jo 
nukarusias lūpas. 

Tedis irgi atsikvošėjo. Atplėšęs nuo kėdės pasturgalį pašo- 
ko ir mikliai užlindo už didžiulio rašomojo stalo. 

— Tu... Tu ką, kuoktelėjai? — suvapėjo jis. 

— Gal ir kuoktelėjau, broliuk! — nusikvatojau. 

Paskui paspyriau dėdulei Mailsui pirmą po koja pasitaikiu- 
sią kėdę, kad šis galėtų atsisėsti. Seniokas atrodė gana prastai. 

— To negali būti! Negali būti! — kaip užsuktas kartojo jis. 
Kitokių žodžių man nerado. 

Šiaip ar taip, mano pasirodymą gimtuosiuose namuose jau 
galėjai laikyti įvykusiu faktu. 

Pakilęs iš krėslo nepažįstamas vyriškis priėjo prie stalo. Mes 
apsikeitėme šaltais žvilgsniais. Jis atrodė visai malonus, net, sa- 
kyčiau, respektabilus. Maždaug mano ūgio, tačiau tuo mūsų pa- 
našumas ir baigėsi. Jo figūra tikrai neatrodė sportiška, bet iš sa- 
VO patirties žinojau, jog tokie kampuoti vaikinai mėgsta atakuo- 
ti staigiai ir iš pasalų. Tad reikia būti budriam. 

— Mes, atrodo, nepažįstami? — pareiškė jis. 

Aš bedžiau į jį pirštu. 

— Prisistatyti pirmam teks jums! 

Jis įsitempė. 

— Mano pavardė — Vensas Kolbis. Aš — mis Anitos Ba- 
nNerman sužadėtinis. 

Anita! Velniai rautų, kaip galėjau ją užmiršti! Maža mergy- 


tė, mano mieloji, šaunioji pusseserė, sekiojusi iš paskos kaip iš- 
tikimas šunytis! Kai mane pastatydavo į kampą, palikdavo be 
vakarienės, ji, kaip ir Enė, vogdavo sumuštinius ir nešdavo man 
arbatą. Mielas kačiukas! Kai man sukako dvylika, jai buvo de- 
šimt. 

Mano pabėgimo naktį ji vienintelė laukė manęs tamsoje prie 
vartų, norėdama pabučiuoti atsisveikinimui. 

— Štai kaip? Sužadėtinis? 

— Na, prisistatykite ir jūs, bičiuli. 

— Banermanų išpera! — viauktelėjau. — Manau, esate apie 
mane girdėjęs? Mano tėvas buvo šio namo šeimininko jaunesny- 
sis brolis. Kurį laiką aš irgi čia gyvenau. 

— Aišku! 

Jis ištarė tik vieną žodį ir atsigręžė į dėdulę, vis dar sustin- 
gusį ant kėdės. 

Aš staiga pajutau, kad situacija pasikeitė. Lyg ryškios lem- 
pos, apšviečiančios sceną, būtų pasislinkusios į šoną. Negalėjau 
leisti, kad padėties kontrolė išslystų iš rankų, tad ryžtingai per- 
kirtau sunkią tylą: 

— Nesijaudinkite, mieli giminės, aš ir nesitikėjau, kad ma- 
no atvykimo proga paskersite ėriuką ir padengsite šventišką sta- 
1ą. Bet ir nemaniau, kad mano giminaičiai nusmuks tiek, jog ims 
priiminėti savo namuose visokius niekšelius... — mostelėjau gal- 
va į “sindikato" berniukus. — Kaip sugebėjote taip žemai pulti? 

Geidžas niršiai sužaibavo akimis, o Mato grėsmingai pakilo 
iš vietos. 

— Ei, šalčiau, vaikine, jei nenori... 

Žaibiškai liuoktelėjęs vožiau jam į saulės rezginį. Vyrukas 
lūžo pusiau, ir aš smogiau dar kartą. Iš viršaus į kaklą. Gangste- 
ris nuvirto nespėjus jo partneriui išsitraukti revolverio. Mano 
“keturiasdešimt penktasis" jau buvo parengtas. Trenkiau juo Gei- 
džui į dantis ir išgirdau gerai pažįstamą traškesį. Jis atšoko prie 
sienos krauju apvarvėjusia pasmakre, ištįsusiu veidu žmogaus, 
ką tik padariusio klaidą, bet pasirengusio tuoj pat atsiprašyti ir 
ją ištaisyti. Tačiau aš supratau, kad Geidžas vis dar pavojingas 
— ir antrąkart trinktelėjau į dantis. Sudejavęs jis blinktelėjo ant 
grindų greta savo draugužio. 


Spengiančioje tyloje atsisukau į savo giminaičius. 

— Nuo šiol šiame name niekas neturi teisės vadinti manęs 
“vaikinu". Aišku? 

Paeiliui nuvėriau akimis kiekvieną Banermaną. Anksčiau jie 
kitaip manęs ir nevadindavo. “Ei, vaikine". Ir dar — “šunyti". 

Tik mano mieloji mergytė rasdavo kitokių žodžių. 

— Ketai Kėjau! — nuo slenksčio sušnarėjo tylus balselis. 

Na, žinoma, tai mano kačiukas, mano mažoji paukštelė. Tik 
ji iš nugeibusio ančiuko galėjo tapti tokia žavia, nuostabia gulbe. 
Ant pečių vilnijantys žvilgantys kaštoniniai plaukai, išraiškingos 
rugiagėlių mėlynumo akys, aukšta, putni krūtinė, nuodėmingai 
liauna talija, dieviškos formos klubai... Ir lūpos — švelnios, mie- 
los lūpos, kažkada padovanojusios man pirmąjį negrabų bučinį. 

— Anita! — atsidusau aš. 

Nei pistoletas mano rankoje, net kraujas, nei ant bibliote- 
kos grindų besivoliojantys prašalaičiai, nei visa draugėn susi- 
rinkusi šeimynėlė — niekas negalėjo jos sustabdyti. Mergina puo- 
lė man į glėbį. Anitos akyse blizgėjo džiaugsmo ašaros. Tvirtai 
prispaudžiau ją prie krūtinės, paskui šiek tiek atitraukiau, norė- 
damas geriau įsižiūrėti į brangų veidą. 

— Velniai rautų, Anita, kokia tu nuostabi! — aš net neban- 
džiau slėpti susižavėjimo. 

Ašarų pritemdytos merginos akys spindėjo laime. 

— Tu man nė karto neparašei per tuos metus! Manėme, kad 
tu jau miręs. Mes nieko... nieko apie tave negirdėjome... Kodėl 
tu ne... Iš kur atsiradai, Ketai? 

— Anita! Mano mergyte! Be tavęs aš nieko neturiu, — švel- 
niai paglosčiau jos veidą. — Visą tą laiką norėjau atvykti ir tave 
išsivežti. Atleisk, kad ligi šiol negalėjau to padaryti. 

— Anita! — garsiai ir, atrodo, priekaištingai ištarė Vensas 
Kolbis, numetęs į peleninę nuorūką. 

Man pasirodė, jog Vensas — vienintelis iš čia esančių, ne- 
bijojo kalbėti visu balsu. 

— Ramiau, bičiuli, — atsigręžiau aš. — Mes su mažyle vis 
dėlto giminės. Ir seni draugai. Prieš daugelį metų mūsų drau- 
gystė net buvo su virtinta bučiniu. Taigi atstok ir nepurkštauk 
be reikalo. 


Anita staiga sustingo, tarsi ką tik pastebėjusi ant grindų ty- 
sančius vyrus. Nuoširdus džiaugsmas jos akyse prigeso, 0 pirš- 
tai mėšlungiškai sugniaužė mano ranką. 

— Prašau, Ketai, eime iš čia. Pasėdėkime kur nors dviese, 
kaip anksčiau, ir pasikalbėkime. 

Atsisukęs į Kolbį aš rūgščiai šyptelėjau. Paslėpęs savo “ke- 
turiasdešimt penktąjį" paklausiau: 

— Tikiuosi, jūs neprieštaraujate? 

— Aišku, ne! — Kolbis gūžtelėjo pečiais. 

Aš mostelėjau ranka į Geidžo ir Mato pusę. 

— Kai tiedu atsipeikės, perduokite mano nuoširdžiausius 
sveikinimus sėkmingai prabudus. 


2 skyrius 


Mes pasukome prie to pačio vasaros namelio sodo gilumo- 
je, kuriame susitikinėdavome vaikystėje. Kaip ir prieš daugelį 
metų, Anita nutūpė į supamąjį krėslą šalia lango. Aš įsitaisiau 
ant palangės. 

— Štai mes ir vėl kartu, bangioji. Paaiškink, kas čia dabar 
vyksta? 

— Lyg ir nieko ypatinga, Ketai... 

— Tai nuo kada Banermanų namuose priiminėjami visokie 
šunsnukiai? Mano tėvas arba mūsų senelis nė per slenkstį tokių 
nebūtų leidę. Ir dėdulė Mailsas kažkada išdidžiai sukdavo nosį 
nuo žemesnės klasės publikos. Kas gi nutiko? 

— Ketai, ar tu pažįsti tuos du? Pažįsti, taip? 

— Žinoma. Paprastai juos vadina “kontrolieriais". Tokius 
atsiunčia, kai “sindikato" vadeivas užgriūva finansinės proble- 
mos. Jie arba turi kažką "užsukti", kad reikalai pajudėtų, arba 
"sindikatas" tiesiog nori pademonstruoti, jog savo dalį atsiims 
bet kuriuo atveju. 

— Iš kur tu viską žinai? Ir kodėl nešiojiesi revolverį? 

— Kaip tau paaiškinus... Matai, mano toks darbas... Bet tai 
jau kita kalba. Papasakok, kas nutiko per tuos metus? 

— Negaliu tau visko pasakoti, — vos girdimai sušlamėjo ji. 

— Kodėl? Bijai? Pasakok! Aš viską suprasiu. 

Netgi tamsoje pajutau, kaip ji konvulsiškai sugniaužė kumš- 
telius. 

— Ketai, aš labai tave prašau... Na, prašau, nereikia apie tai! 

— Aš dabar kitas žmogus, Anita. Esu tikras, man pavyks 
prispausti Rudžiui uodegą. Jis dažnokai taip elgdavosi su mani- 
mi, tu gi Žinai. 

— Bet ne visada jie... jie taip elgėsi. 

— Nebijok. Pasakok, brangioji! 

— Ne. 

Pašokęs nuo palangės aš priėjau prie krėslo, kuriame gūžėsi 
Anita. 

— Mano mergyte, prašau, papasakok man viską. Aš noriu 
pričiupti tuos gyvulius. 

— Aš bijau, Ketai, — sukuždėjo Anita, sukdama šalin 
akis. — Taip, jie nuskriaudė tave, labai nuskriaudė. Suprantu, 
kad negali to užmiršti. Bet prašau, dėl Dievo meilės, nesunkink 
mūsų padėties, maldauju... 

— Keista tu mergina, Anita, — pakėlęs iš krėslo aš paėmiau 
Ją ant rankų. 

Nieko blogo negalvojau. Norėjau tik nuraminti savo mielą- 
Ją pusseserę, broliškai paguosti. To, kas įvyko, nė vienas nepla- 
navome. 

Mano rankos, apglėbusios šiltą stangrų kūną, nejučia suspau- 
dė jį tvirčiau, nei derėtų. Mane tarsi elektra nutrenkė. Galvoje 
Sugaudė. 

Negirdėjau, ką ji man kuždėjo... Mano veidas paniro į jos 
Vešlius kvapnius plaukus, o lūpos godžiai ieškojo moters lūpų. 
Anita atsiliepė aistringai ir karštai. Jos kaitrus liežuvėlis lyg nety- 
Čia įslydo į mano burną, nudegindamas tokia ugnimi, jog aš neva- 
lingai atstūmiau ją nuo savęs, nors visai nenorėjau to daryti. 

— Aš visą laiką laukiau tavęs, Ketai, brangusis... Niekada 
netikėjau tuo, ką visi kalbėjo... Jie sakė, kad tu mirei... Tačiau tą 
naktį, kai išėjai, aš prisiekiau, jog lauksiu tavęs... 

— Bet juk tada mes buvome vaikai! 

— Ir tu grįžai. Ir pasakei, kad norėjai mane pasiimti. 

Negalėjau tam prieštarauti. Galų gale — juk dėl jos aš pa- 
sukau iš kelio. 

— Bet aš, matyt, pavėlavau? 

Jos akis aptemdė ašaros. 

— Taip... Jau nieko neįmanoma pakeisti, — Anita pakėlė 
galvą ir pažvelgė man tiesiai į akis. — Gal geriau grįžkime į 
namą, Ketai? Prašau... 

Aišku, į namą aš nėjau. Atsisveikinau su ja prie durų, net 
nebandydamas dar kartą susitikti su giminaičiais. Biuikas, šalia 
kurio buvau pastatęs savo fordą, vis dar stovėjo, o štai juodas 
kadilakas jau buvo dingęs. 

Atsisėdęs į automobilį aš nuvažiavau atgal prie plento. Iki 
Kalver Sičio rytuose — tik šešios mylios, o aš dar turėjau devy- 
nias atostogų dienas. Po to teks vykti su reikalais į Niujorką, 
paskui — vėl grįžti į pakrantę. 

Priemiestyje sustojau prie neišvaizdaus antros kategorijos 
viešbučio. Paklojęs administratoriui penkinę, užpildžiau korte- 
lę. Pareiškęs, jog kvito nereikia, gavau raktą be jokių klausimų. 

Pakilęs į savo numerį nusimaudžiau, išsitiesiau lovoje ir įsi- 
spoksojau į lubas, stebėdamasis staiga kilusiu noru užmūryti Rudį 
su Tedžiu jų gimtojo namo rūsyje. Galiausiai ši išmonė mane 
prajuokino. Juk be vargo galėjau susitvarkyti su jais abiem vie- 
na ranka, o dėdulės Mailso net prisiminti neverta. Ir vis dėlto 
mūsų tarpusavio santykiai dabartinėje situacijoje įgijo kažkokių 
nelauktų niuansų. Mano netikėtas pasirodymas gimtuosiuose na- 
muose galėjo baigtis apverktinai — aš puikiai tą supratau! — 
juk dėdulės valdose šlaistėsi “Čikagos sindikato" berniukai. O 
tokie juokų nemėgsta. 

Prabudęs septintą ryto, papusryčiavęs ir sulaukęs pusės de- 
vintos, aš nusileidau žemyn ir merkdamasis nuo ryškios saulės 
įsmukau į telefono kabiną. 

— Alio, — ragelyje pasigirdo Marčio Sinklerio balsas. 

— Marti? Tai Ketas Banermanas. 

— Kur tu, Niujorke? 

— Ne, vis dar Kalver Sityje. Užtruksiu čia truputį. 

— Velniai rautų, Ketai, tu ką, kuoktelėjai? Jei ne... 

— Palūkėk, Marti, juk čia mano gimtinė. 

— Na, taip, o kurių galų tu man skambini? 

— Pats dar gerai nežinau... Radau čia kai ką įdomaus. Lyg 
ir smulkmena, bet ne pro šalį būtų pašniukštinėti. 

— Velniai rautų, Ketai, tas nususęs Kalver Sitis visas kaip 
ant delno. Azartiniai žaidimai čia legalizuoti, o žirgų lenktynių 
sezonas seniai praėjęs. 

— Gal tu vis dėlto išsiaiškintum, su kuo galėčiau pasikal- 
bėti? 

— Žinoma, jei tik nori. Luktelk penkias minutes. 

— Gerai. Laukiu. Paskambink man po ketvirčio valandos, — 
aš padiktavau jam savo kabinos numerį. 

Mūsų Sinkleris punktualus. Lygiai po penkiolikos minučių 
aš jau Žinojau viską apie Sidnėjų Laportą ir turėjau jo adresą. Ką 
gi, nebėra ko gaišti. Rivero gatvės gale radau 56-uoju numeriu 
pažymėtą namą — neišvaizdų pastatą netoli įlankos. Pirmojo aukš- 
to langus puošė iškaba “Maklerio kontora", o dalis antrojo aukšto 
langų buvo išdaužyti. Žodžiu, nesimpatiškas statinys. 

Žmogui, man atvėrusiam duris, galėjai duoti penkiasdešimt 
metų, nors iš tikrųjų jam buvo tik trisdešimt. Visa galva žemes- 
nis už mane, smulkiu žiurkės veideliu, visas kažkoks užguitas. 
Tokios rūšies tipus aš neblogai pažinojau. Bendraujant su jais 
svarbiausia — nesivaržyti ir veltui negaišti nė sekundės. 

Tad iškart įstūmiau Laportą atgal į kambarį. Jo kakta aki- 
mirksniu aprasojo prakaitu. Pirmiausia tie žmonės bando išsi- 
aiškinti santykius. Taip nutiko ir šį kartą. 

— Klausykite, misteri, — iš baimės virpančiu balsu suinkš- 
tė jis. — Jūs įsibraunate į svetimą namą ir net nemanote... 

— Užsičiaupk! 

Datigiau nepasakiau nė žodžio, tiesiog atlapojau striukę ir 
išsitraukiau nosinę. Išvydęs dėklą su revolveriu Laportas su- 
šnarpštė ir lėtai susmuko ant krėslo krašto. 

— Bet... aš visai švarus. Forbesas gali tai patvirtinti, pa- 
klauskite jo! Aš jau užmokėjau už prekę. Šešiasdešimt dolerių 
Praeitą savaitę... Ir niekam daugiau neskolingas... 

— Užsičiaupk! 

„Jis apmirė. Aš apėjau butą, kibiai apžiūrinėdamas aplinką. 
Galiausiai nusprendęs, jog klientas jau “pribrendo", pristūmiau 

prie krėslo, ant kurio kraštelio drebėjo Sidnėjus, kėdę, atsisėdau 
ir įsmeigiau akis į šeimininko veidą. Jis pablyško iš baimės. 

— Ką žinai apie Banermanus? 

Mano klausimas jį suglumino. 

— Banermanus? Ką aš žinau apie Banermanus? 

— Mikliau! 

Sidnėjaus rankos tirtėjo. 

— Jūs... jūs iš policijos? 

Penkias sekundes tylėdamas žvelgiau į jį. Jis nudūrė akis. 

— Bent jau ne iš Kalver Sičio, — iškošiau pro dantis. 

Jo akys neramiai klaidžiojo nuo mano veido prie revolverio 
dėklo. Pagaliau jis prašneko. 

— O! Banermanai — garbingos personos. Jie gyvena į va- 
karus nuo miesto. Tačiau... — žmogelis užsikirto, galiausiai 
reikšmingai mostelėjo ranka. — Gerai jau, gerai! Apskritai tie 
Banermanai per daug riečia nosį. Aš, tiesa, ne itin gerai pažįstu 
visą šeimynėlę. Du iš jų mėto pinigus pavėjui ir amžinai šlaisto- 
si su vietinėmis kekšėmis iš klubo. Vyresnysis sugeba išprovo- 
kuoti net susišaudymą, nors ir jaunylis ne Ką nuo jo atsilieka... 
Kas dar? Sunku pasakyti. Turi žmonės pinigų, tegu sau linksmi- 
nasi, kaip išmano... 

Aš tylėdamas pasėdėjau dar kelias minutes, priversdamas jį 
panaršyti po atmintį, paskui pakilau ir pasukau prie išėjimo. Stab- 
telėjęs ant slenksčio pasitikslinau: 

— Ar mes bent kartą gyvenime buvome susitikę? 

Užuominą jis suprato akimirksniu. 

— Dieve mano! Aišku, ne! Nė karto! 

— Nepamiršk to, — nusišiepiau ir išėjau. 


Penki didžiausi Kalver Sičio klubai buvo įsikūrę pakrantė- 
je. Didžiąją savo pajamų dalį jie gaudavo iš azartinių Žaidimų, 
bet, aišku, to viešai neskelbė. Kai viename jų pranešiau, jog ren- 
giuosi lošti skolon, niekas neapsidžiaugė. Bet kai leidau supras- 
ti, jog priklausau Banermanų šeimynėlei, viskas susitvarkė. 

Mano pusbroliai garsėjo kaip švaistūnai, bet savo sąskai- 
tas apmokėdavo reguliariai, tad kreditą gaudavo lengvai. Ta- 

čiau jų niekas nelaikė sėkmingais lošėjais. Paprasti lėbautojai: 
tai užaudavo ligi pašėlimo, tai ištisomis savaitėmis nepasiro- 
dydavo klube. 

To ir tikėjausi: juk pats mačiau suklypusius, vos besilaikan- 
čius ant aprūdijusių vyrių gimtojo lizdo vartus ir iki skylių pra- 
trintą kilimą bibliotekoje. Man sunku buvo tai suprasti. Matyt, 
puikybė ir linksmybių pomėgis Banermanams tiesiog į kraują 
įaugęs: jie mėtė pinigus naktiniuose klubuose, o dvaras tuo me- 
tu lėtai, bet nesulaikomai griuvo. 

Aš nežinojau dabartinio jų pajamų šaltinio. Kažkada, aukso 
karštinės laikotarpiu, mūsų senelis praturtėjo. Jam pasisekė: už- 
tiko aukso gyslą, išsunkė iš jos viską, kas tik buvo įmanoma, 
paskui sėkmingai pardavė sklypą. 

Pusę savo turto senelis padalijo dviem sūnums: Mailsui ir 
Maksui, mano tėvui, o kitą pusę išleido savo malonumui, basty- 
damasis po visą pasaulį ir leisdamas pinigus vynui, moterims 
bei kitoms pramogoms. 

Paskui gimiau aš. Žinojau, kad Maksas, mano tėvas, iššvaistė 
beveik visą savo dalį. Po jo mirties dėdulė Mailsas dažnai man 
tai primindavo. Jis mėgdavo pabrėžti, kad jo brolis pernelyg daž- 
nai sėdėdavo prie lošimo stalo ir išleisdavo daugiau, nei uždirb- 
davo. Bet pats Mailsas irgi iššvaistė daugiau, nei prigyveno. Ga- 
liausiai išdidieji Banermanai nuskurdo, tačiau nepripažino to net 
Patys sau. 

Visą pusdienį aš lankiau tas vietas, kuriose tikėjausi išgirsti 
bent žodelį apie finansinę savo giminaičių padėtį. Bet man nela- 
bai sekėsi. Galiausiai nusprendžiau aplankyti miesto biblioteką 
Steičo gatvėje. Paprašiau ten vietinio laikraščio “Kalver Senti- 
nel“ komplektų ir visus atidžiai perverčiau. Pastarųjų dviejų sa- 
Vaičių numeriuose Banermanų pavardė buvo paminėta keletą kar- 
tų tr visur su pagarba. Jie buvo susiję su kažkokiais miesto pro- 
Jektais, dalyvavo visuomeninėje veikloje. Ir nė vienos užuomi- 
Nos įvykių bei skandalų kronikos skiltyje. 

Ryškios trijų savaičių senumo laikraščių antraštės rėkė apie 
keturis išžaginimus, keletą muštynių, pasibaigusių kažkieno mir- 
timi, apie žmogžudystę Čerokio klubo automobilių aikštelėje ir 
apie gaudynes, surengtas policijos su vietinės valdžios palaimi- 

nimu, bandant nustatyti narkotikų prekeivių konspiracinius bu- 
tus. Jau kitame laikraščio numeryje buvo pranešama apie narko- 
tikų bei išžaginimų bylų tyrimo rezultatus. Dėl peštynių irgi bu- 
vo sulaikyti keli įtariamieji, vietiniai vaikinai. O štai žmogžu- 
dystės tyrimas įstrigo. Buvo manoma, kad jos priežastis — pa- 
vydas. Žmogžudystės auka — buvęs jūrininkas, kurio žmona vi- 
suomenėje dažnai pasirodydavo su geriausiu vyro draugu, ypač 
kai šio nebūdavo namuose. Vyras įtarinėjo juos abu ir buvo pra- 
dėjęs sekti, kai nutiko nelaimė. Situaciją komplikavo staiga iš 
miesto dingęs meilužis. Be to, kažkada jis jau buvo sėdėjęs už 
antrojo laipsnio žmogžudystę. 

Sklaidydamas laikraščius toliau, aš dar kartą užkliuvau už 
Banermanų pavardės. Šįsyk pusė puslapio buvo skirta greitai 
įvyksiančioms Anitos Banerman ir Venso Kolbio, jauno, bet sėk- 
mingo verslininko, atvykusio į Kalver Sitį tik prieš pusantrų me- 
tų, bet jau išplėtojusio čia audringą veiklą, sužadėtuvėms. 

Deja, biblioteką greitai uždarė. Aš vis dar jutau informaci- 
jos alkį. Tad neskubėdamas užkopiau Pleiso gatve į kalvą, kur, 
kiek prisiminiau, buvo įsikūrusi “Kalver Sentinel", vienintelio 
mūsų miestelio laikraščio, redakcija. Priešais ją stovinčiame ba- 
re išsirinkau staliuką šalia įėjimo ir užsisakiau alaus. Greitai ba- 
rą užplūdo žmonės — visi skubėjo praplauti gerkles po sunkios 
ir įtemptos darbo dienos. Sunku buvo orientuotis triukšmingoje 
minioje. Bet man neprasprūdo pro akis nė vienas lankytojas. Ir 
greitai pastebėjau tą, kurį tikėjausi sutikti. 

Tai buvo vidutinio amžiaus, neaukštas, gyvenimo vėtytas ir 
mėtytas vyriškis. Aš puikiai jį prisiminiau. Kažkada jis kartu su 
mano seniu plaukė “Turinu 2“, kontrabanda gabendamas kana- 
dietiško viskio partiją. Kranto apsauga atidengė ugnį į jų lai- 
viūkštį. Mano tėvas tada prarado savo laivą, o Henkas Fitersas 
— dešinę ausį, kurią nukirto kulka. Daugybę kartų girdėjau šią 
istoriją, kai susitikę jie smagiai prisimindavo jaunystės nuoty- 
kius. 

Iš tolo stebėjau, kaip Henkas užsisako tradicinę porciją. Pas- 
kui priėjau prie jo. 

— Vincentas Van Gogas, jei neklystu? 

Jis ištuštino savo taurelę, pastatė ją ant baro krašto, atsigręžė 

ir įdėmiai nužvelgė mane savo liūdnomis akimis. Niekas pa- 
saulyje neturėjo tokių liūdnų akių. Bent jau aš tokių nepaži- 
nojau. 

Nepaisant solidaus amžiaus, Henkas vis dar atrodė šauniai 
ir, matyt, buvo pasirengęs naujiems nuotykiams. 

Aš plačiai nusišypsojau, ir jo akių išraiška pasikeitė. Jos pra- 
linksmėjo. 

— Negi neprisimenate savo pravardės? — tęsiau aš. — Ją 
gavote tada, kai per nevykusį susišaudymą neatsargiai iškišote 
galvą... 

— Tik vienas žmogus pasaulyje žinojo tas smulkmenas, vel- 
niai rautų! 

— Taip, jis ir praminė jus Van Gogu! 

— Tiksliai. Vadinasi, tu... 

— Banermanų išpera, — aš padėjau senukui mane pažinti. — 
Tėvas man dažnai sakydavo, kad jūs ne itin mėgote mano motiną. 

— Ketas Kėjus, mano berniukas, — aiktelėjo jis. — Kad aš 
prasmegčiau! Iš kur tu atsiradai? 

Jis sugriebė mane už rankos ir atsuko į šviesą. 

— Taip, tos pačios akys! Tu — jo sūnus. Viskas teisingai. O 
dėl mano nuomonės apie tavo motiną — tu klysti. Ji buvo nuo- 
stabi moteris — aš juk prisimenu! 

Prieštarauti neleidžiančiu mostu jis pakvietė mane prie baro. 

— Eime, išmesim po burnelę. Velniai rautų, mums su tavi- 
mi yra ką prisiminti. 

— O kaipgi! 

— Kodėl sumanei aplankyti gimtąsias vietas? 

— Aš čia tik pravažiuodamas. 

— "Ar jau pradžiuginai giminaičius? 

— Vakar vakare buvau užšokęs pas juos. 

— Seiliai! — niekinamai perkreipė lūpas Henkas. — Tin- 
gūs, pradvisę seilėtasnukiai. Absoliučiai niekam netikę žmogė- 
nai. Jų mergiotė — normalus žmogus, o vaikiščiai ir pats senio- 
kas — mėšlas. Beje, šiame miestelyje jie daug ką aplink pirštą 
apvyniojo... 

— Paaiškinkite konkrečiau, Henkai. Manau, jau laikas ma- 
no giminaičiams prispausti uodegas. 

“Atkandęs" gurkšnį iš savo stiklo jis aštriai mane nužvelgė. 

— Tai ne taip paprasta. Reikalas tas, kad jie čia gyvena pa- 
kankamai seniai ir žino, kas kuo kvėpuoja, apie ką svajoja, kas 
leistina, o kas ne. Tai jų stiprioji pusė, supranti? Pavyzdžiui, se- 
nis stengiasi, kad jų giminės pavardė kuo dažniau pasirodytų laik- 
raščiuose. Ir vienaip ar kitaip tą pasiekia. Išradingumo jam ne- 
trūksta. Sumąsto, pavyzdžiui, kad vietinis teatras galėtų rodyti 
naktinius spektaklius, ir padeda juos organizuoti. Taip formuo- 
jama teigiama visuomenės nuomonė. Bet kai tik iškyla grėsmė, 
jog pavardė gali būti susieta su kokiu nemaloniu įvykiu, Mail- 
sas Banermanas pasinaudoja ryšiais ir galimybėmis, kad to iš- 
vengtų. Tavo dėdulė neblogai išmano tokius reikalus! 

— Ir dažnai jūsų laikraščiui tenka nutylėti Banermanų pa- 
vardę? 

— Na, pavyzdžiui, mes tylėjome, kai girtas Teodoras supy- 
lė iškart du automobilius. Arba ta istorija su išžaginimu... Senis 
Mailsas privertė nukentėjusiąją pakeisti parodymus. O apie 
žmogžudystę prie Čerokio klubo net kalbėti nėra ko: Banerma- 
nas beveik vadovavo tyrimui. Pats ėmėsi ieškoti ir tardyti gali- 
mus liudininkus. Štai taip... Prestižiniai klubai, mano mielas, tam 
ir sukurti, kad būtų galima pademonstruoti aplinkiniams savo 
reikšmingą padėtį visuomenėje. Ypač jei žinomų vyrų Žmonos 
bando lįsti į politiką... — reporteris nusijuokė. — Bet aš visai 
nuklydau į lankas. Verčiau sakyk, kaip tu laikaisi? Kur, velniai 
rautų, tave kipšas iki šiol nešiojo? 

Aš gūžtelėjau pečiais. 

— Kaip čia pasakius... Juk pabėgau iš namų dar visai ber- 
niūkštis. Iš pradžių glaudžiausi smulkių fermerių emigrantų šei- 
moje. Jie, tiesa, greitai mirė per gripo epidemiją, o aš patekau į 
vieną rančą Teksase. Ten mane privertė baigti mokyklą. Paskui 
tarnavau armijoje. Pasiblaškiau po platųjį pasaulį. Daug ko bu- 
vo mano gyvenime... 

— Tu tikrai panašus į apsitrynusį žmogų, — sutiko Henkas 
Fitersas. Patylėjęs pridūrė: — Bet iš pažiūros — kaip iš akies 
trauktas Banermanas. Ar tai tau ką nors reiškia? 

— Na... Man svarbiau, kad išgyvenau be jų pagalbos. Viską 
pasiekiau pats. 

— Labai panašus, — sau po nosimi murmtelėjo Fitersas, — 
labai panašus į juos. 

— Aš panašus į savo senį, Henkai. 

Jis linktelėjo, baigdamas alų. 

— Žinoma, žinoma. Vadinasi, viskas gerai. Dar po burnelę? 

— Ne, ačiū. Turiu reikalų. Bet, manau, mes dar susitiksime 
prieš man išvažiuojant. Ar ne? 

— Aišku, susitiksime. Aš aplankysiu tave, jei paliksi adresą. 

Pasakiau jam savo viešbučio pavadinimą, apmokėjau sąskai- 
tą, tvirtai paspaudžiau ranką ir grįžau prie savo fordo. Garbios 
ir padorios Banermanų šeimos vaizdinys įgijo realių bruožų. 


3 skyrius 


Mintyse perkračiau visus pažįstamus Čikagos vaikinus, tu- 
rinčius gerų ryšių, ir pirmiausia nusprendžiau paskambinti Se- 
mui Ridui, arklidžių, įsikūrusių per du žingsnius nuo “Ziuleno", 
šeimininkui. Paskambinęs paprašiau savais kanalais sužinoti, ko- 
dėl Geidžas ir Mato sukiojasi Kalver Sityje. Kaip paprastai Se- 
mas ilgai zirzė ir atsikalbinėjo, bet galiausiai pažadėjo padaryti 
visa, kas įmanoma. O jis galėjo viską, tuo aš nė kiek neabejojau. 
Be to, Ridas žinojo: jei aš šnipštelėsiu kai ką mūsų pažįstamiems, 
Jam geruoju nesibaigs. Nors pats niekada nesuteikė man progos 
taip Žiauriai pasielgti. 

Po šio pokalbio aš pavakarieniavau ir vėl nuvažiavau į savo 
gimtąjį dvarą. 

Šį vakarą senutė Enė laukė manęs. Ji prikepė daugybę ska- 
nėstų, kuriais lepindavo vaikystėje. Ir tarsi uoli perekšlė burka- 
VO ir tupinėjo aplinkui, bandydama įspėti kiekvieną mano norą, 
kol virtuvėje gardžiavausi jos delikatesais. 

Dėdė Mailsas su sūnumis buvo išvykęs į miestą, bet Anitą ra- 
dau namuose. Aš pasibeldžiau į jos kambario duris. Mano brangioji 
mergytė, sėdėdama priešais veidrodį, šukavo savo kaštonines gar- 
banas. Išvydus ją, užliejo laimės banga. Ir Anita, mane pamačiusi, 
nušvito. Skubiai pašokusi ištiesė rankas. Aš tvirtai ją apkabinau. 


[Ne] 
| 

— Ketai, pagaliau! Aš laukiau tavęs visą dieną. Visą dieną! 

— Deja, turėjau reikalų, mieloji, — aš truputį atitraukiau Ani- 
tą nuo savęs, norėdamas pasigrožėti jos angelišku veideliu. — Ži- 
nai, jei būčiau numanęs, kad nesulauksi manęs, nebūčiau pabė- 
gęs iš namų. 

Tai buvo skaudus dūris. Mergina nuleido akis. Jos šypsena 
užgeso, o balse suskambo skausmas. 

— Nereikia, Ketai! Prašau, nereikia... 

Aš paleidau ją iš glėbio. 

— Gerai, mano džiaugsme. Aš viską suprantu. 

— Vensas buvo toks atidus, geras... ir man... man nebuvo 
lengva apsispręsti. 

— Žinoma. Ir vis dėlto aš vyliausi... 

— Man atrodė, kad jis panašus į tave... Taip manimi rūpi- 
nasi... 

— Kaip? 

— Ketai, dabar nekalbėkime apie jį. Gerai? 

Ji nusisuko, slėpdama akis. 

— Mano mieloji... Jei jis tikrai toks, kokiu jį laikai, — aš 
džiaugiuosi dėl tavęs. Bet pasakyk man: nuo kada mūsų namuo- 
se šlaistosi tokie niekingi tipai, kaip tie, kuriuos aš vakar paklo- 
jau. Mūsų išdidieji giminaičiai ėmė bendrauti su visokiomis at- 
matomis? Aišku, tai jų asmeninis reikalas, ir aš neketinu kištis. 
Bet šiuose namuose kažkokia slogi atmosfera! Jaučiu kybančią 
grėsmę virš jūsų galvų. Negaliu išvažiuoti, neišsiaiškinęs, kas 
vyksta, ir neapsaugojęs tavęs nuo pavojaus. 

Anita patylėjo, mechaniškai braukdama šepečiu plaukus, 
paskui metė jį ant tualetinio staliuko. 

Nežiūrėdama man į akis tyliai, bet ryžtingai pareiškė: 

— Visiems bus geriau, Ketai, jei tu nieko nesiaiškinsi. Vis- 
kas susitvarkys. Tu pamiršai, kad aš irgi priklausau šiai šeimai 
ir gyvenu šiame name. Tu gali sugriauti visa, kas man brangu. 
Todėl prašau: palik viską, kaip yra. 

Man neliko nieko kito, kaip pakeisti temą. 

— Ką žadi veikti šįvakar? Turi pasimatymą? 

— Ne. Vensas užtruks mieste. Kažkokie reikalai, susiję su 
nekilnojamuoju turtu. Taigi aš visiškai laisva. 

— Jei tu nieko prieš, gal nuvarom į klubą? Išmesim po tau- 
relę, pašoksim. Na, kaip? 

— Aš nieko prieš, Ketai. Tik luktelk penkiolika minučių, 
kol apsirengsiu. 

Jos šypsena mane sušildė. 

— Lauksiu apačioje. Nekantriai! 

Aš palikau Anitą, bet žemyn nenulipau. Mane patraukė kam- 
bariai, esantys išilgai galerijos. Pirmiausia pravėriau dėdulės 
Mailso apartamentų duris. Pasisukiojęs penkias minutes supra- 
tau, jog nieko įdomaus čia nerasiu. Viskas šiame kambaryje liu- 
dijo, kad jo šeimininkas neturi ir niekada neturėjo jokių rūpes- 
čių. Daugybė neskoningų brangių niekučių tik patvirtino, jog sa- 
vo malonumui šis žmogus nieko negaili. 

Tedas turėjo kitokių pomėgių. Ant jo kambario sienų kabėjo 
visas arsenalas: šautuvas, du pistoletai ir šeši revolveriai. Greta 
jų — paveikslai su vietinių apylinkių peizažais ir keletas gana 
profesionaliai atliktų eskizų, kuriuose buvo pavaizduotos grakš- 
čios merginos, matyt, vietinio kabareto šokėjos. Piešinukai bu- 
vo skirti “brangiam draugui Tedžiui", kuris už tokį užrašą tik- 
riausiai dovanojo kiekvienai po audinių apykaklę. 

Rudžio buveinė buvo kaip du vandens lašai panaši į jo tėtu- 
šio apartamentus. Parodomasis tuščio kiaušingalvio kambarys. 

Žvilgtelėjau į kabinetą, į tualetą, drabužinę. Rudžio knygų 
lentynos buvo prikrautos nuotykių romanų. Tokios kolekcijos pa- 
Vydėtų bet kuris jaunesniųjų klasių mokinys. Vienintelis prie šios 
aplinkos nederėjęs akcentas — šalia knygų stovėjusi nedidelė, 
maždaug 8x10 dydžio išvaizdžios brunetės fotografija. Apžiūrė- 
jau Ją įdėmiau. Jokio užrašo. Gali būti, jog šią nuotrauką mano 
pusbrolis paprasčiausiai nukniaukė. Vadinasi, Rudis irgi neabe- 
Jingas gražioms moterims. 

Padėjau nuotrauką atgal į vietą ir nusileidęs žemyn ėmiau 
laukti Anitos. | 

Ji ilgai neužtruko. Juoda lengvutė suknelė, paprasta ir sko- 
ninga, puikiai pabrėžė tobulą Anitos figūrą. 

Kai ji pasirodė ant viršutinio laiptelio, mano širdis suspur- 
dėjo, lyg bandydama ištrūkti iš krūtinės. Akimirką suakmenė- 
Jau, mintyse keikdamas save už tai, jog tiek laiko praradau vel- 

tui. Juk Anita laukė manęs visus tuos metus. Laukė... O aš, kvai- 
lys, pavėlavau! 

— Važiuojame? — paklausė ji. 

Tylėdamas linktelėjau. 

Mes pasukome prie automobilio. 

— Kur norėtum važiuoti? 

— Juk pats pasiūlei dumti į klubą. 

— Tada į patį prabangiausią! 

— Vadinasi, į Čerokio. 

— Puiku! 


Už penkių mylių į šiaurės rytus driekėsi kyšulys. Jo gale švie- 
somis tryško šiuolaikiškas dviaukštis pastatas. Klubas tikrai buvo 
prašmatnus: automobilių aikštelė išpuošta šventiškomis girlian- 
domis, erdvūs teniso kortai, prie jų šliejosi net du baseinai. Virš 
tos prašmatnybės iškilusios akį rėžė neoninės raidės, visokiems 
nesusipratėliams skelbiančios, jog čia ir yra garsusis Čerokio 
klubas. 

Anita nustebo: 

— Kaip sužinojai, kur važiuoti? Klubą pastatė tik prieš tre- 
jus metus. 

Aš neprisipažinau, kad šiandien jau buvau čia, tikrindamas Ba- 
nermanų šeimos finansines galimybes. Leidau sau nekaltą melą: 

— Visą dieną domėjausi, kas naujo čia nutiko, kol manęs 
nebuvo. 

Klubas tikrai buvo populiarus, ir jei ne mano palydovė, vargu 
ar būčiau radęs vietą savo “ratams". Automobilių aikštelė buvo 
kimšte prikimšta kaip silkių skardinė. Budintysis, nesiliaudamas 
kramtyti gumos, aiškiai rengėsi pasiųsti mane kuo toliau, bet staiga 
iš kažkur išniro vikrus žmogelis su smokingu ir, atstūmęs budintįjį, 
pamojo Anitai ranka. Iš tolo mums nusilenkęs, jis sušuko: 

— Prašau atleisti, mis Banerman, čia naujasis mūsų budėto- 
jas, jis dar nepažįsta nuolatinių klientų. 

— Ar jis pakeitė tą vaikiną, kurį čia neseniai pašovė? — 
pasmalsavau aš. 

— Na, taip. Todėl su juo dar vis vargstame, — mostelėjęs 
ranka jis greitakalbe sutarškėjo: — Tik aną ne nušovė, o papjo- 

vė, — ir iškart persiorientavo. — Prašau įeiti! Mis Banerman, aš 
įsakysiu nuvairuoti jūsų automobilį į įprastą vietą. 

Padėdamas savo damai išlipti, aš nusistebėjau: 

— Tu taip dažnai čia atvyksti, jog net turi nuolatinę vietą? 

— Ką tu, Ketai!' Keletą kartų buvau čia su Vensu. Jis — 
nuolatinis Čerokio svečias. 

— Nori pasakyti — lošėjas? 

Anita aštriai nužvelgė, bet niekuo neišsidavė savo jaudini- 
mosi. 

— Jis retai lošia. Šiuo atžvilgiu, ačiū Dievui, Vensas sena- 
madiškas. Jis verčiau investuoja į verslą. 

— Vadinasi, protingas vaikinas, — konstatavau aš. 

Prie klubo durų mums ėmė lankstytis ir šveicorius, ir metr- 
dotelis. O kol mes ėjome prie staliuko, su Anita pasisveikino 
žilas kresnas vyras. Jo akyse galėjai įskaityti aiškų klausimą: 
“Mis Anita, kas tas prašalaitis?" 

Pusseserė stabtelėjo mūsų supažindinti. Žilaplaukis pasiro- 
dė esąs klubo šeimininkas — Leslis Duglas. Kai paaiškėjo, jog 
aš irgi Banermanas, Leslis iškart nusišypsojo ir draugiškai man 
linktelėjo. Taigi tokių įstaigų savininkai gerbia mūsų pavardę, 
nepaisant to, kokiu kostiumu apsivilkęs jos nešiotojas. Tai su- 
teikia peno apmąstymams. 

Maži staliukai supo šokių aikštelę. Priekinėje salės dalyje 
nedidelis džiazo orkestrėlis ant pakylos čirpino nepažįstamą, bet 
mielą melodiją. 

Lankytojus viliojo du barai. Vienas, esantis antrame aukšte, 
greta kazino, buvo skirtas tik vyrams. Pats kazino — aukščiau- 
sios klasės, tokį buvau matęs tik Monte Karle. Vyko stambus 
lošimas, ir aš staiga pasijutau lyg katinas, įslinkęs į šuns būdą. 

Per tas kelias valandas plepėdami, šokdami, gurkšnodami 
gėrimus mes prisiminėme geriausias vaikystės akimirkas, mus 
linksmino ir žavėjo viskas aplinkui. Aš pasakojau Anitai, kur ir 
kaip praleidau visus tuos metus. Mano pasakojimai smarkiai pra- 
silenkė su teisybe — nenorėjau, kad ji sužinotų, kas iš tikrųjų 
man nutiko. Ir visą laiką jutau, kad mane su pussesere sieja kur 
kas gilesnis jausmas nei paprasta vaikiška draugystė. Regis, ji 
jautė tą patį. Mes mylėjome vienas kitą, bet jau nieko negalėjo- 

me pakeisti. Anita nedrįso apjuodinti šeimos garbės, ir man teko 
sukaupti visą valią, kad neprasiveržtų tikrieji jausmai. 

Apie dvyliktą Anita atsiprašiusi išėjo pasipudruoti nosytės, 
o aš nusprendžiau užsakyti gėrimų. Ieškodamas akimis barme- 
no, kitame salės gale pastebėjau puikiai nuaugusį vyrą. Jis šyp- 
sodamasis artėjo prie manęs. Pakeliui persimetė žodžiais su ke- 
liais sutiktaisiais, bet judėjo tiesiai į mane. Valingą dailių bruo- 
žų veidą darkė smarkiai sukulta nosis ir apdraskyta ausis, bet 
raumeningas, tvirtas kūnas kėlė pagarbą, o galingi kumščiai — 
baimę. 

Mosteldamas į laisvą kėdę jis paklausė: 

— Nesutrukdysiu? 

— Prisėskite. Ką nors gersite? 

— Ačiū, bet negaliu. Aš darbe. 

— Štai kaip? 

Jis gūžtelėjo pečiais: 

— Apskritai tai nesvarbu, tiesiog visada taip sakau. 

— Na, ir juokeliai. 

Jis aiškiai norėjo kažką pasakyti, tad luktelėjęs, kol išger- 
siu atneštą gėrimą, tęsė pokalbį: 

— Manote, aš juokauju? 

— Žinoma, — atsakiau. — Tačiau dabar tai nesvarbu, tie- 
siog aš visada taip sakau. 

Jo niūrų veidą sušvelnino šypsena. 

— Jus, matyt, ne taip lengva išprovokuoti. 

— Toks darbas! 

— Na, aš prisėdau prie jūsų, norėdamas kai ką patikslinti. 
Girdėjau, kad jūs Banermanas. Ar tai tiesa? 

— Deja, tai tiesa. 

— O jus kartais ne Ketu Kėjumi vadina? 

Aš įsmeigiau akis į vaikiną, bandydamas įspėti, kodėl jis 
manimi taip domisi. Paskui linktelėjau. 

— Nežinau, ar jūs mane prisimenate. Aišku, nuo mokyklos 
laikų smarkiai pasikeičiau. Ir veidą ringe subjaurojo. Mes kartu 
mokėmės Ringdalio mokykloje. Mano pavardė — Pitas Salvo. 

Aš džiugiai nusišypsojau. Velnias, niekada nebūčiau jo pa- 
žinęs! 

— Pitas Salvo! Nejaugi čia tu? Tai tavo galva buvo įstrigusi 
tvoroje? 

— Velniai rautų, negi prisimeni? 

— Aišku, prisimenu! Negi galėčiau užmiršti visas tas šuny- 
bes, kurias iškrėtėme! Taip, seni laikai... 

— Seni... — jis įdėmiai nužvelgė mano veidą. — Tu, ma- 
tau, irgi boksu užsiiminėjai? 

— Šiek tiek. 

— Matyti... Kvailas užsiėmimas. Ar seniai grįžai? 

— Prieš porą dienų. 

— Manau, dar susitiksime ir atšvęsime tavo sugrįžimą. Jei 
norėsi čia ką nors surasti, švilptelėk man. Padėsiu. 

— Gerai, Pitai, ačiū! 

Pitas Salvo pakilo, rengdamasis išeiti. 

— Tik tau įėjus į klubą, ėmiau sukti galvą, kur esi man ma- 
tytas. Supranti, čia ne visus įleidžia. Bet Leslis man paaiškino, 
kas tu, ir ar nusprendžiau, kad senis Kėjus tapo lyg ir mis Ba- 
nerman asmens sargybiniu. 

— O ką, jai reikia asmens sargybinio? 

— Aišku, velniai rautų! Tokiai merginai asmens sargybinis 
būtinas. Ir dar kietas. Čia aplinkui vien seiliai ir niekšai. Atma- 
tos! Po Čako Melonėjaus žmogžudystės, kai visus lankytojus tu- 
rėjo apklausti policija, tie šunsnukiai akimirksniu apmokėjo są- 
skaitas ir išbėgiojo kas sau. Nė vienas netroško, kad jo pavardė 
pakliūtų į laikraštį! 

— Pabūgo? 

— Būtent... Melonėjus kovėsi ringe trisdešimt vieną kartą, 
o prieš tai tarnavo laivyne. Šaunus vaikinas buvo! Nė vienas iš 
tų menkystų jo nago nevertas. Supranti? Ir ta nelemta žmogžu- 
dystė... Žinai, aš kažkada vakare mačiau, kaip iš jo namų išėjo 
viena gražuolė... — Pitas suglumęs skėstelėjo rankas ir pristū- 
mė prie staliuko kėdę, kartu primindamas. — Jei manęs prireiks, 
šiuose kraštuose visada galėsi surasti. Paprastai aš sukiojuosi 
kur nors netoliese. 

— Gerai, Pitai. 

— Neišeik dar, pažiūrėk pasirodymą. Išvysi ypatingą nu- 
merį — Čako Melonėjaus našlės striptizą. Leslis mestelėjo jai 

darbelį — reikia gi padėti našlei! O figūra jos puiki. Kai eina 
per restoraną, linguodama klubais, — net kvapą užgniaužia! 

— Įkalbėjai. Pasiliksiu žvilgtelėti. 

Grįžo Anita. Pašnairavusi į tolstantį Pitą, tarė: 

— Greitai užmezgi pažintis! 

— Mes pažįstami nuo vaikystės. Drauge mokėmės Ringda- 
lio mokykloje. Prisimeni, Banermanai tada įstojo į “Hoi-Polo- 
jį", norėdami panėšėti į demokratus? 

Salėje užgeso šviesa, tik šokių aikštelės centre švytėjo ryš- 
kus ratas. Džiazo orkestrėlis užgrojo žaismingą melodiją, ir į 
aikštelę įžengė konferansjė. Jis pakėlė rankas, sveikindamas lan- 
kytojus. Pasisakymas buvo trumpas. Čerokio klubo lankytojai šį 
vakarą išvys nepakartojamą reginį: auksaplaukės blondinės me- 
nas uždegs visų vyrų, sėdinčių šioje salėje, širdis. Taigi — misis 
Melonėj ir jos iš proto vedantys ritmai! 

Vėl užgrojo orkestras, ir į šviesos ratą įvingiavo šokėja. Kon- 
feransjė neperdėjo — mergina tikrai atrodė pribloškiančiai! Liek- 
nas, lankstus kūnas judėjo nepriekaištingai. Ritmiškai, aistrin- 
gai, gosliai, jis, regis, plaukė kartu su muzikos garsais. Pagaliau 
blondinė dingo už kulisų, lydima audringų aplodismentų. 

Pasirodymas man patiko, bet labiau sudomino kitas daly- 
kas: būtent tos moters fotografiją aš mačiau Rudžio kambaryje. 
Tik nuotraukoje jos plaukai buvo tamsūs. 

— Na, kaip? — mano apmąstymus pertraukė švelnus Anitos 
balsas. — Ji tiesiog neįtikėtinai graži! 

— Tu gražesnė... Gal važiuosime? 

— Taip, laikas grįžti... 

Apmokėjęs sąskaitą, aš paėmiau iš drabužinės Anitos paltą. 
Atsisveikinę su Lesliu Duglasu, mes nuėjome prie senučio for- 
do. Budinčiojo palankumą, kaip supratau, galėjo pelnyti tiktai 
kadilako savininkas... 

Privažiavęs prie namo aš palydėjau Anitą iki durų. 

— Ačiū už nuostabų vakarą, sesute. 

Staiga ji pravirko. 

— Ketai... 

— Nereikia nieko sakyti, brangioji... Aš viską žinau — ir 
priežastį, ir pasekmę... 

— Kodėl viskas taip susiklostė, Ketai? 

— Nes kitaip negalėjo būti. Tu — grynakraujė Banerman, o 
aš — šeimos gėda, išpera. Prisimink tai. 

— Nekalbėk taip, Ketai, prašau! 

— Neverta apgaudinėti savęs pačių. Mes negalime sutrypti 
Banermanų genealogijos. Esame iš skirtingų pasaulių, supranti? 

Jos akys blykstelėjo. 

— Blogai mane pažįsti, Ketai! Aš daug ką galiu. Prisimink tai! 

Ir ji dingo už durų. 


Maždaug pusę keturių ryto, kai užsidarė kazino, Pitas Salvo 
išėjo iš klubo. Mes kartu pasivažinėjome pakrante, paskui užsu- 
kome į kažkokį barą išgerti po puodelį kavos. Praplepėjęs pen- 
kias minutes visokius niekus, aš pagaliau paprašiau: 

— Pitai, papasakok man viską, ką žinai, apie tą auksaplau- 
kę našlę. 

Jis priekaištingai pažvelgė į mane. 

— Kam tau su ja painiotis, Ketai? Mesk tai iš galvos! Per ją 
Čakas turėjo aibę nemalonumų. Negi jau spėjai susižavėti? 

— Šito nesakau. 

— Klausyk: kad žinotum, kas ji per paukštis. Per tą kekšę 
nukentėjo ne vienas vaikinas. Ji ne kartą įstatė Čakui ragus, dul- 
kindamasi tai su vienu, tai su kitu. Ir jam neliko nieko kita, kaip 
atmušti kepenis visiems jos gerbėjams. 

— O tas vaikinas, kurį policija įtaria, irgi buvo jos apžavėtas? 

— Sandersas? Žinoma. Jis visą laiką apie ją sukosi. Čakas 
Jį prikūlė. Ir ne kartą. Be ji pati vis erzino ir gundė Sandersą, 
nesuprantu, kodėl. Greičiausiai jai patiko stebėti, kaip Čakas tal- 
žo jos kavalierius. Vargšas Čakas! Ir kam jis vedė? Verčiau ji 
būtų kilnojusi kojas scenoje, o ne suėdusi gyvenimą geram vai- 
kinui! 

— Ką gali pasakyti apie Rudį Banermaną? 

— Kuria prasme? 

— Jis irgi mergino Melonėj? 

Pitas susiraukė: 

— Tu ką? Čakas jį būtų suluošinęs! 

Aš įsmeigiau akis į Pitą: 

— Na... Rudis mėgino prie jos lįsti. Tu gi supranti — visi 
vaikinai lipo prie tos kalės — kaip musės prie medaus! Tavo bro- 
lelis — ne išimtis. Be to, Rudžio charakteris labai permainin- 
gas. Vienos širdies damos jam maža. Jis rėžė sparną tai apie vie- 
ną, tai apie antrą, tai apie trečią. Ir beprotiškai džiūgaudavo, jei 
nors viena jų parodydavo prielankumą. Bet Rudis atsargus ir nie- 
kada neužmiršta galimų pasekmių. Nors kartais pasiduoda vie- 
nai silpnybei — prisigeria ligi sąmonės netekimo... 

— Ir ką... 

— O jei prisišnioja, tai ir paleidžia vadžias. Pats supranti... 
Skundžiasi, kad merginos ryte juokiasi iš jo. Jis lyg ir... Na, liga 
tokia, kaip ji moksliškai vadinasi?.. 

— Impotentas? 

— Tiksliai! Nesugeba pamaloninti moters. Nieko jam neiš- 
eina. Nieko kito Rudžiui nebelieka, kaip miegoti vienam ir keikti 
savo bejėgiškumą. Bet kodėl tave tai domina, Ketai? 

— Noriu kai kam paspirginti padus... Be to, aš, regis, imu 
suprasti, kodėl nužudė Čaką Melonėjų. 

— Nuostabu. Kai susigaudysi, šnipštelėk man, gerai? Juk 
Čakas buvo geras mano draugas... 


4 skyrius 


Kitą rytą vos prabudęs aš paskambinau į Čikagą. Semas Ri- 
das pakankamai sužinojo apie Geidžą ir Mato. Savo tyliu kimo- 
ku balsu jis pranešė man, kad tiedu prieš pusantros savaitės at- 
lydėjo į Kalver Sitį “kasininką". “Sindikatas" persiuntė šimtą 
tūkstančių dolerių kažkokiam itin pelningam reikalui. “Kasinin- 
kas“ jau grįžo į Čikagą, o Mato su Geidžu pasiliko įsitikinti, ar 
“sindikato" lėšos tikrai bus panaudotos pagal paskirtį. 

Išdėstęs faktus, Semas išguldė ir savo nuomonę. Kažkas keis- 
ta buvo šioje istorijoje. Popėjus Geidžas jau ne pirmą kartą ly- 
dėjo “kasininką", o Mato tai buvo smulkus darbelis, nebent eg- 
zistavo kažkoks asmeninis suinteresuotumas. Turint omenyje Mato 

statusą, jam derėjo vadovauti kur kas rimtesnei operacijai. Tą 
detalę vertėjo įsidėmėti. Semas dar priminė, kad pastaruoju me- 
tu Geidžas pasidarė pavojingesnis. 

Aš padėkojau Semui, pažadėjau savo pagalbą, jei prireiktų, 
ir “perdaviau savo koordinates“, jei kartais atsirastų papildomos 
informacijos. Nekalbus Semas kažką burbtelėjo ir padėjo ragelį. 

Papusryčiavęs išvykau pas Henką Fitersą. Nebuvo sunku su- 
žinoti mažo namuko užmiestyje adresą. Senukas prapliupo keiks- 
mais, visai netrokšdamas taip anksti, jo supratimu, keltis, bet 
greitai nurimo, išvydęs, kas jį pažadino. Po penkių minučių mes 
jau gėrėme kavą. 

Praleidęs audringą jaunystę, Henkas taip ir nesusitupėjo, ne- 
rado sau Žmonos ir gyveno vienas. 

“*Atkandęs" gurkšnį kavos, aš ėmiau klausinėti apie Čako Me- 
lonėjaus žmogžudystės smulkmenas, nepatekusias į laikraštį. 

— Buvo visai trumpa žinutė, — linktelėjo Henkas. — Ne- 
pakako faktų. 

— Tai kas ten įvyko? 

Atstūmęs savo puodelį, jis įsistebeilijo į mane. 

— Velniai rautų, Ketai, tu iš akies trauktas tėvas! Toks pat 
užsispyręs. 

— O vis dėlto? 

Henkas susimąstė. 

— Kad neturiu ką ir pridurti. Čaką rado jau negyvą, su dur- 
tine žaizda krūtinėje. Liudininkų, mačiusių peštynes, nebuvo. 
Niekas nieko nematė, niekas nieko negirdėjo... 

— O motyvai? 

— Į apiplėšimą nepanašu. Policija Čako kišenėse rado šim- 
tą aštuoniasdešimt dolerių grynais ir laikrodį, kainuojantį maž- 
daug penkis šimtus žalių. Be to, nužudytasis tikriausiai pažino- 
jo žudiką ir jo nebijojo, jei šis sugebėjo prieiti taip arti. Bet juk 
galėjo būti ir kitaip... 

— Ką turi omenyje? 

— Gal Čakas Melonėjus ir tikėjosi nemalonumų, bet nema- 
nė, kad reikalai taip komplikuosis, ir nebuvo pasiruošęs smūgiui. 

— Šį variantą policija irgi išnagrinėjo, — Henkas gurkštelė- 
jo kavos. — Bet aš manau, kad vargšelį Čaką pritvojo netikėtai. 

— Kodėl? 

— Kairėje rankoje Čakas buvo suspaudęs degtukų dėžutę, o 
greta lavono rado neuždegtą degtuką. Gal jis ruošėsi kam nors 
pridegti. Tam, kurį gerai pažinojo... Tą akimirksnį jam ir įvarė 
peilį. 

— Ar policija irgi taip mano? 

— Atvirkščiai. Jie nusprendė, kad Čakas norėjo prisidegti 
savo cigaretę, tačiau nespėjo... Žmogžudystės vietoje žliugsėjo 
purvas, mėtėsi daugybė nuorūkų, degtukų. Iš Čako kišenės buvo 
išbyrėjusios cigaretės, kurias jis nešiojosi palaidas. 

Išgėręs kavą aš susimąsčiau. 

— Norėčiau sužinoti visų, tą vakarą buvusių klube, pavardes. 

— O kam? Kad suerzintum du šimtus gerbiamų miestelėnų 
ir mėgautumeisi jų reakcija? Aš bandžiau parankioti informaci- 
jos, bet nesėkmingai. Kas dar tave domina? 

— Mane domina žmogus, pavarde Banermanas. Suprantate, 
Henkai? Rudis Banermanas. 

— Kodėl būtent Rudis? — atsilošęs į kėdės atkaltę Henkas 
spitrėjosi į mane rimtomis akimis: — Jis smagiai truktelėjo tą 
vakarą. Iš pradžių Rudis kiurksojo kazino, paskui — bare, apa- 
čioje. Kai pasirodė policija, Rudis lindėjo tualete. Jis atrodė ap- 
gailėtinai ir smarkiai vėmė... Tiesa, greitai išblaivėjo, — kai tik 
paaiškėjo, jog šalia įvyko žmogžudystė. Išsikrapštė iš tualeto sa- 
vomis kojomis ir išvažiavo be niekieno pagalbos. Ir, žinoma, to- 
kios būklės jis nebūtų sugebėjęs taip smogti peiliu. 

— Kuo gi perrėžė Čaką? Paprastu peiliu? 

— Seržantas mano, jog Žmogžudystės įrankis — tribriaunis 
stiletas, kurio kiekvienos briaunos plotis — trys keturi coliai. 
Kai Melonėjų aptiko, jis buvo miręs. Prieš dvidešimt minučių. 
Taigi žudikui pakako laiko atsikratyti visų įkalčių. Tai nesudarė pro- 
blemų — juk vandenynas greta. Eik, surask adatą šieno vežime! 

— Taip, žavi istorija... 

— Išdėsčiau tau pagrindinius faktus, toliau analizuok pats. 
Trokšte trokštu išgirsti tavo nuomonę. O gal tirsi Čako bylą pats 
vienas? 

— Henkai, regis, jūs pavyduliaujate? 

— Skandalų kronika — mano duona, bičiuli, pats supranti... 

— Gerai! Neketinu atimti iš jūsų duonos kąsnio, pasisteng- 
siu tik padėti. Reikia sužinoti, kokie buvo sutuoktinių Melonėjų 
santykiai, taip pat — kas siejo Čako žmoną ir Rudį Banermaną. 

— Tu gal kuoktelėjai, Ketai? Kaip jie gali būti susiję? 

— Rudžio namuose — tos moters fotografija. Juk tai kažką 
reiškia? 

— Vargu ar pasiseks ką nors išsiaiškinti, mano berniuk. 

— Man visada sekasi, Henkai. Ir visur. 

Banermanų giminė, nors pastaraisiais metais ir gerokai ap- 
šiurusi, vis dar buvo viena žymiausių Kalver Sičio šeimų. To- 
kiuose miesteliuose, kaip mūsiškis, visuomenės grietinėlę suda- 
ro kelios vietinių aristokratų šeimos, ir į jų atstovus visą laiką 
nukreiptos budrios miestelėnų akys. Į juos žvelgiama kaip į itin 
svarbias personas, apie juos žinoma praktiškai viskas. Pavyz- 
džiui, su mano seniu, kol šis dar buvo gyvas, gatvėje sveikinda- 
vosi beveik kiekvienas — nuo dokininko iki nuolatinio prašmat- 
nių klubų lankytojo. 

Daugelis prisiminė ir jo sūnų, “išperą Banermaną". Kažka- 
da po Makso sparneliu aš irgi jaučiausi pilnateisis ir gerbiamas 
šeimos narys, kaip ir visi kiti. Dabar man šitai pravertė — nete- 
ko ilgai gaišti, primenant apie save. Žmonės mielai su manimi 
bendravo. 

Tad aš gana lengvai užmezgiau kontaktą su vienu stambiau- 
sių Kalver Sityje nekilnojamojo turto pardavimo agentu, Simo- 
nu Heiliu. O kai tik jis nugirdo, jog norėčiau pradėti nuosavą 
verslą kur nors mieste arba jo apylinkėse, mes tapome gerais 
draugais. Po nedidelių draugiškų išgertuvių Simonas ištraukė 
miesto planą ir bakstelėjo pirštu į, jo nuomone, geriausias vie- 
tas. Paskui aš gavau laiko suvirškinti jo pateiktą informaciją. 
Vėliau mes pradėjome rimtą pokalbį — kiekvieno rimto sandė- 
rio preambulę. 

Aišku, mes prisiminėme ir Vensą Kolbį. Tiesiai, nevynioda- 
mas žodžių į vatą, Heilis paklausė, kodėl nesikreipiu į būsimąjį 
giminaitį. Aš atvirai atsakiau, jog ne itin juo pasitikiu. 

— M-m, taip, — netvirtai numykė Heilis. — Daugelis į jį 
Žiūri atsargiai. Ir visai ne todėl, kad laikytų niekšu ar apgaviku. 
Ne, jis gerbiamas mieste asmuo. Mano manymu, net per daug 

protingas ir miklus. Čia, provincijoje, tokie nemėgstami. Nors 
reikia pripažinti: per tuos kelis Kalver Sityje pragyventus metus 
jis spėjo plačiai išskleisti sparnus. 

— Aišku. 

— Sklinda gandai, kad Kolbis rengiasi įkurti čia, pakrantė- 
je, dar vieną linksmybių miestelį, supranti? 

— Tai juk neišsenkantis pajamų šaltinis... 

— Ir dar koks! Vien tik lošimo klubo atidarymas viršys vi- 
sas statybos išlaidas. Svarbiausia, kad šalia eitų kelias. Geras 
privažiavimas — svarbiausia tokio verslo sąlyga. 

— Tas gudruolis kuria didelius planus. 

— Didelius. O jeigu pavyks įgyvendinti viską, ką sumanė, 
jis taps miestelio šeimininku. 

— Bet tokiam projektui reikia milijonų. Vienas jis tokio kąs- 
nio neapžios. 

— Žinoma. Bet Kolbis nepritrūks monetų. 

— O ką, jis toks turtingas? 

— Jūs pamiršote Banermanų pinigėlius, — Simonas išdy- 
kėliškai mirktelėjo. — Jų pakaktų bet kokiam projektui. Net ma- 
žam valstybiniam perversmui. Ar nesusidomėjote tuo reikalu? O 
gal norėtumėte tam projektui pats vadovauti? 

— Jūs pervertinate mano jėgas — tai ne mano nosiai. Be to, 
būtų Žiauru atimti iš būsimo svainio svajonę. 

Simonas, supratingai linktelėjęs, stumtelėjo arčiau miesto 
planą. 

— Kaip norite... O dabar žvilgtelkime čionai... 

— Jūs neprieštarausite, jei iš pradžių aš pats pasivažinėsiu 
po apylinkes ir pasižvalgysiu? Kad ir ką nuspręsčiau, jūs būti- 
nai sužinosite. 

— Jūsų valia, misteri Banermanai. Džiaugiuosi su jumis su- 
sipažinęs. 

— Aš irgi, misteri Heili. 


Papietavęs aš paskambinau Pitui Salvo ir paprašiau jį pake- 
liui į klubą užsukti pas mane. Nieko neklausinėdamas Pitas pa- 
žadėjo atvykti aštuntą vakaro. 

Grįžęs į savo kambarį nusimaudžiau, nusiskutau ir ėmiau 
tvarkyti revolverį. Išardęs išvaliau, padėjau ant stalo ir ėmiau 
rengtis, nes laikrodis jau rodė be penkiolikos aštuonias. Į duris 
pabeldė. Tikriausiai Pitas atvažiavo kiek anksčiau. Nuskubėjau 
atidaryti durų net nepasivarginęs apsivilkti kelnių. 

Ši klaida man brangiai kainavo. Pro duris įgriuvo dviese. 
Pirmasis įsiveržė Popėjus Geidžas, spindįs kaip neoninė rekla- 
ma, ir iškart įrėmė man į pilvą trumpavamzdį pistoletą. Antra- 
sis, kaip ir derėjo laukti, buvo Karlas Mato. Nuodinga šypsenė- 
lė, papuošusi šlykščią fizionomiją, aiškiai išdavė jo planus. 

— Atgal, vaikine! 

Nebuvo prasmės prieštarauti ir aš tik mintyse iškeikiau sa- 
ve už žioplumą. Žengęs žingsnį atgal, numečiau rankšluostį, ku- 
rį vis dar laikiau rankose, ant stalo, uždengdamas ten gulintį pis- 
toletą ir tyliai melsdamasis, kad gangsteriai nepastebėtų mano 
gudrybės. 

Geidžas negaišo laiko veltui: iškart trenkė man per galvą 
pistoleto rankena. Kažkokiu šeštuoju jausmu aš sugebėjau nu- 
spėti smūgio kryptį ir sušvelninti jį, nežymiai linktelėjęs į šoną. 
Bet Geidžas tuoj trinktelėjo antrąkart. Aš griuvau ant grindų lyg 
pakirstas. Skatinamas pritariamo Mato žvilgsnio Geidžas įsisma- 
gino. Jis spardė mane nesustodamas: liemenį, rankas, šonkau- 
lius. Laimei, į galvą kliuvo tik kartą. Geidžas pradėjo dusti, pa- 
raudo, tačiau nesiliovė manęs talžęs. Aš stengiausi pridengti gal- 
vą bei veidą, o smegenis gręžė tik viena mintis: kaip aš, progai 
pasitaikius, atsiteisiu su tais šunsnukiais. 

Pavargęs Geidžas padarė pertraukėlę. Ir čia aš vėl sukly- 
dau, pasisukęs į jį. Spyris į veidą buvo toks smagus, kad ke- 
lioms sekundėms praradau sąmonę. 

Kai sudejavęs atsimerkiau, Karlas pareiškė: 

— Štai dabar galima ir pasikalbėti. Stot! 

— Gal jam padėti? — nusišaipė Geidžas. 

— Neverta braižyti lakuotų batų, tas bjaurybė pats atsistos. 

Aš pabandžiau atsikelti. Nuo veido lašėjo kraujas. 

— Aš nemėgstu nemandagaus elgesio, — pro dantis iškošė 
Karlas Mato. — Aišku? Išimčių niekam nedarau. 

Aš dar nepajėgiau kalbėti, tad neapibrėžtai maktelėjau galva. 

— Ko atsibeldei į Kalver Sitį? — paklausė Mato. 

— Aš... aš Čia gimiau ir gyvenau vaikystėje. 

— Taip, sakykim... O kodėl grįžai? 

— Man atostogos, užsukau čia tik pravažiuodamas. 

— Leisk, aš dar pridėsiu, — įsikišo Geidžas. 

— Nereikia. Jam kol kas pakaks. Pažiūrėk į jo snukį — bif- 
šteksas su krauju. Tikiuosi, berniukas susipras ir kuo greičiau 
išneš kulnus iš čia. Tikriausiai vyrukas atsigrūdo pas Banerma- 
nus kokios išmaldos kaulyti. Tokių prašytojų visur pilna. Ar ma- 
tei jo “ratus"? Šlamštas. Jiems jau seniai laikas į šiukšlyną. O 
drabužiai?! Skudurai! Kam jis čia reikalingas... Bet jei nepasku- 
bėsi dingti, drauguži, susilauksi dar didesnių nemalonumų. Ti- 
kiuosi, supratai mus, išpera Banermanai? 

— Bet paklausykite... 

Tuoj turėjo pasirodyti Pitas ir aš nė kiek neabejojau, kad 
išvydęs tokį vaizdą jis nesutriks. 

— Užsičiaupk!' — viauktelėjo Mato. — Kad ligi vakaro ta- 
vęs čia nė kvapo neliktų. Aišku? Antrąkart su tavimi niekas ne- 
sikalbės. 

Aš nespėjau nė prasižioti. Mato davus ženklą, Geidžas smogė 
man koja. 

Nepajutau net skausmo — iškart apgaubė minkšta, lipni 
tamsa. 


Kažkas smarkiai mane purtė. Tamsa pradėjo sklaidytis, ir 
aš palengva atsipeikėjau. Mane kratė Pitas Salvo. Mano nelai- 
mei, jis pavėlavo ištisas dvidešimt minučių. Gulėjau ant grindų 
pusnuogis. Drėgnu rankšluosčiu Pitas jau buvo nuvalęs kraują 
nuo mano kūno. 

— Tai tu, Pitai? — sušvokščiau. 

— Kas čia nutiko, Ketai? Kas tave taip išgražino? Kai at- 
ėjau, durys buvo atlapotos, o tu voliojaisi kraujo klane. 

Sunkiai atsistojęs aš nusvyravau prie lovos. 

— Du šunsnukiai netikėtai užsuko į svečius... 

— Kas jie? Mes jiems kaipmat kailius nutarkuosim. Ar pa- 
Žįsti juos? 

— Pažįstu. 

— Tada eime. 

— Ne dabar, Pitai. 

Jis numetė rankšluostį ir nieko nesuprasdamas įsistebeilijo 
į mane. 

— Tu leisi jiems išsisukti? 

Aš papurčiau galvą, ir kūną iškart pervėrė aštrus skausmas. 

— Niekada! 

— Tai kam gaišti laiką? 

— Truputį luktelkim, bičiuli. Tie išgamos niekur nedings. 
Pirmiau man reikia kai ką sutvarkyti. Patikėk, ši diena — ne pa- 
ti tinkamiausia atpildui. 

— Gerai, reikalas tavo. Bet kaip čia atsitiko, kad tave suge- 
bėjo taip apdoroti? 

— Aš laukiau tavęs ir atidariau duris. 

— Koks aš mulkis! — apgailestaudamas sušuko Pitas. — 
Jei ne senutė, su kuria užsiplepėjau... 

— Tiek to, ką jau čia padarysi... Antra vertus, gal tai ir ge- 
rai. Tiedu vis tiek būtų mane užpuolę, jei ne čia, tai kitur. Bet 
dabar jiems galas! Jie pažins išperą Banermaną! — aš paban- 
džiau šyptelėti. 

— Velniai rautų, Ketai, tu niekada nebuvai viščiukas. Bet 
ko gi laukti? 

— Ko laukti? Dėl Melonėjaus žmogžudystės, Pitai! Privalau 
išsiaiškinti, kas jį nužudė ir kodėl. Galų gale — aš juk gyvas ir 
pasirengęs veikti. Nieko baisaus. Ne pirmą kartą gaunu į kaulus. 

— Ne pirmą kartą? 

— Taigi. Gal kokį septintą ar aštuntą... 

Dušas mane atgaivino. Paskui Pitas profesionaliai ištrynė 
mano kūną, bent kiek pristabdydamas kraujavimą. Man pasise- 
kė: kai nusivaliau visą kraują, pasirodė, kad gilių žaizdų ir įbrė- 
Žimų nėra, o kitus galima užgrimuoti. Tiesa, skaudėjo galvą. Au- 
tomobilyje aš papasakojau Pitui viską, ką buvau spėjęs sužinoti, 
ir mes parengėme tolesnių veiksmų planą. 

Nusprendėme, kad pirmiausia Pitas supažindins mane su mi- 
sis Melonėj, pristatęs kaip seną Čako draugą. Išgirdęs apie jo 
mirtį, aš atseit panorau pareikšti našlei užuojautą. 

Misis Melonėj gyeno mažame namelyje Centro gatvėje. Kuk- 
lus darželis priešais jos būstą ir nenaujas automobilis leido su- 
prasti, kad moteris toli gražu nesimėgauja prabangiu gyvenimu. 
Antra vertus, buvo aišku: čia gyvenęs Žmogus stengėsi visaip 
pagražinti žmonos buitį. Iš arti ši moteris neatrodė tokia pribloš- 
kiamai graži kaip scenoje, tačiau... Ji sėdėjo patogiai įsitaisiusi 
minkštame krėsle, buvo ištiesusi ilgas, grakščias kojas. Suma- 
niai išdėstyti šviestuvai pabrėžė jos įspūdingą, seksualią figūrą 
ir pirmiausia — putlią krūtinę. Tinkamas apšvietimas slėpė mi- 
sis Melonėj metus, tačiau smulkios raukšlelės akių kampučiuo- 
se ir glebnoka veido oda išdavė: šeimininkė truputį vyresnė, nei 
norėtų atrodyti. 

Tačiau elgėsi ji taip, lyg būtų dvidešimtmetė, ir visi Kalver 
Sičio vyrai tysotų prie jos kojų. Naktį klube šią nekaltą apgaulę 
palaikydavo grimuotojų profesionalumas ir vaivorykštinės “ju- 
piterių"' šviesos, bet čia... Tiek to, koks mano reikalas! 

Pitas sąmoningai neištarė mano pavardės. 

— Ketas Kėjus ir velionis Čakas kažkada, dar tarnaudami 
laivyne, buvo geri draugai. Ketas norėtų pareikšti jums užuo- 
jautą. Deja, aš privalau jus palikti, manęs laukia klube... Bet jums 
iki pasirodymo dar visa valanda, misis Melonėj... 

Namo šeimininkė užliejo mane draugiškumu. Pitui išėjus, ji 
iškart pakeitė pozą, užmesdama koją ant kojos, kad aš galėčiau 
įvertinti visus jos figūros privalumus. Moters judesiai kvietė gana 
atvirai. Plakdama kokteilį ji pasilenkė ir galėjai tik stebėtis, kaip 
nėrinių liemenėlė išlaiko pilnas krūtis, regis, tuoj iškrisiančias į 
ištiestus delnus. Mano delnus... 

Tramdant staiga įsiplieskusį geismą man teko sukaupti visą 
valią. Padėkojęs už pasiūlytą bokalą aš atsisėdau priešais ją, leis- 
damas apžvelgti save vertinančiu žvilgsniu. Galų gale nutrau- 
kiau pernelyg užsitęsusią tylą. 

— Labai užjaučiu jus, misis Melonėj, dėl tokios skaudžios ne- 
laimės. Tarnaudami laivyne mes su Čarliu buvome geri draugai. 

Kilstelėjusi savo bokalą, ji charakteringu gestu pasiuntė 
man... oro bučinį. 

— Nereikia prisiminimų, bičiuli! 

— Bet aš juk kalbu apie jūsų vyrą, misis... 

— Tokių šiaudadūšių, kaip jis, negaliu pakęsti! 

— Atleiskite, misis Melonėj, bet... 

— Čakas pats kaltas dėl savo mirties, galite manimi patikė- 
ti, — apstulbino ji mane. 

— O tas vaikinas, Sandersas? Jis, regis... 

— Toks pat menkysta! Tas ir musės nenuskriaustų. Turbūt 
iš baimės pridėjo į kelnes, sužinojęs, kad jį įtaria žmogžudyste, 
— ji trim gurkšniais pribaigė savo kokteilį. 

„— Vadinasi, Sandersas prastesnis, pavyzdžiui, už Rudį Ba- 
nermaną? 

— Ką, ką? 

— Rudį... 

— Irgi mat, rado pavyzdį. Jūsų Rudis — dar didesnis men- 
kysta! Pienburnis, anksčiau laiko užsimovęs vyro kelnes. Jei ap- 
linkui būtų ramu, o pats Rudis neknapsėtų, įbedęs nosį į tuščią 
stiklą, gal ir sugebėtų patenkinti kokią gašlią bobą kibiomis ran- 
komis ir liežuviu, — gosliai šypsodamasi misis Melonėj laukda-. 
ma žvelgė į mane. — Na, misteri Kėjau, o koks esate jūs? 

— Viščiukas niekada nebuvau. 

— Štai kaip? O sakėte, kad esate Čako draugas. Tarp jo bi- 
čiulių tikrų vyrų neužtikau. 

— O tarp laivyno draugų? 

Vietoj atsakymo ji staigiu judesiu atplėšė suknelės užtrauk- 
tuką ir apnuogino viską, nors to visko ir taip mažai buvo paslėp- 
ta. Paskui lėtai ir gundomai atsilošė į krėslo atkaltę. 

Aš pakilau. 

— Labai sujaudintas, misis Melonėj. Bet, kaip jau sakiau, 
Čakas buvo mano draugas. Tad mums neverta skubinti to rei- 
kalo... 

Maniau, blondinė pasius, kaip ir derėtų moteriai tokioje si- 
tuacijoje. Bet ji tik sukikeno ir papūtė lūputes. 

— O dar laikote save tikru vyru! 

— Žiūrint, kaip jūs suprantate... 

Ji žaibiškai nuplėšė nuo savęs paskutinius kūną dengusius 
drabužėlius ir atsigulė ant kušetės išskėstomis kojomis — klasi- 
kine poza, švytėdama goslia šypsena. Kol aš, karščio krečia- 
mas, ieškojau tinkamų žodžių, misis Melonėj mane aplenkė: 

— Vis tiek būsi mano, “tikrasis vyre", — pajuokiamai išta- 
rė ji. 

— Būtinai. Kitą kartą, — mestelėjau atidarydamas duris. 

Riedėdamas centro link, aš ėmiau sisteminti šiandieninę in- 
formaciją, ir nusikaltimo vaizdas ėmė ryškėti. Bent jau neabejo- 
jau dėl žmogžudystės motyvų. Tačiau manęs dar laukė sudėtin- 
ga užduotis: susieti tą žmogžudystę su Geidžu, Mato ir, aišku, 
Banermanais! Jaučiau, kad toks ryšys yra. Bet kaip jį įrodyti? 
Aš žinojau tik vieną būdą... 


5 skyrius 


Stovėdamas prie užpakalinių durų žvelgiau į langą. Enė tvar- 
kė virtuvę. Pabeldžiau. Senutė kilstelėjo galvą, paliko indus ra- 
mybėje ir užgesino šviesą. Paskui atsargiai paklausė: 

— Kas ten? 

— Tai aš, Ketas. Prašau, Ene, atidaryk! 

Apsidžiaugusi ji atkabino grandinėlę, atšovė skląstį ir įlei- 
do mane į virtuvę. 

— Koks čia prasimanymas! — burbuliavo senoji. — Ba- 
nermanui nedera sėlinti pro užpakalines duris, net jeigu jis mano 
kačiukas... 

— Negi tu pamiršai, Ene! Giminaičiai įleisdavo mane į sa- 
vo namą tik pro tarnų duris. Prisimeni? 

— Bet dabar šie pokštai baigėsi, Ketai Kėjau! 

— Nesibaigė, mieloji, nesibaigė. Man reikia su tavimi pasi- 
kalbėti, kol niekas nesuuodė, kad aš esu name. 

Enė prikando lūpą: 

— Ketai Kėjau! Aš ne laisvas žmogus, aš — paprasta tar- 
naitė. Nepamiršk to. Todėl prašau... 

— Daugiau nė žodžio, Ene! Tu — šių namų geroji dvasia, 
vienintelė, kuriai aš rūpėjau. Juk puikiai žinau, — jeigu ne tu ir 
Anita, jie būtų išspyrę mane gerokai anksčiau, nei pats susipra- 
tau išeiti. Banermanų šeimoje išperai ne vieta, ar ne? 

Apkabinęs senutę per pečius, nusivedžiau ją į mažą nišą, 

kur stovėjo virtuvinis stalas — tas pats stalas, už kurio mes su 
Ene dažnai pusryčiaudavome. Kažkada... Mes susėdome į tas pa- 
čias vietas, kuriose sėdėdavome kadaise. Aš prašnekau pirmas: 

— Ene, tu visada žinodavai viską, kas vykdavo šiuose na- 
muose. Jokios sienos, net pačios storiausios, nieko nepajėgdavo 
nuslėpti nuo tavo ausų. Šeimos paslaptys — tavo paslaptys. Aš 
nemėgstu kištis į kitų reikalus, bet šįkart Banermanų namuose 
kažkas dvokia. Tu ir pati supranti... 

— Bet Ketai... Tu netyčia gali privirti tokios košės, kuri at- 
sirūgtų mums visiems... 

— Vadinasi, tu vis dėlto žinai, kas čia dedasi? 

Ji kurį laiką dvejojo, paskui ryžtingai krestelėjo galvą. 

— Ketai! Geriau tau nieko nežinoti. 

— Kaip nori. Bet aš vis tiek išsiaiškinsiu, net jei prireiks 
imtis Žiaurių priemonių. O tada visa tai, ką nutylėjai, gali pri- 
šaukti bėdą. 

Enė tylėdama glamžė staltiesę, paskui sunkiai atsiduso: 

— Tai vis Rudis... Tai jis nužudė žmogų automobilių aikš- 
telėje šalia klubo... 

— Ką? 

— Aš sakau tiesą. Tą vakarą jis prisilakė kaip kiaulė. O gir- 
tas Rudis visai sukvailėja. Išėjęs iš Čerokio klubo jis norėjo pasi- 
imti automobilį ir važiuoti namo. O budintysis pasakė, kad tokios 
būklės jis vairuoti negali. Jie susiginčijo. Tada Rudis nulingavo į 
klubą, kažkur susirado peilį ir sugrįžęs pasmeigė budėtoją. Štai ir 
viskas. 

Aš suspaudžiau savo delnuose virpančias senutės rankas. 

— Kaip tu visa tai sužinojai, Ene? 

— Girdėjau, kaip tiedu gąsdino Rudį. Jie važiavo į aikštelę 
ir matė Rudį besišvaistantį peiliu. 

Pagaliau viskas paaiškėjo. 

— Taip... Greičiausiai tie tipai tvirtina, kad turi peilį su ma- 
no nelaimėlio brolio pirštų atspaudais. O tai — geležinis įkaltis 
prieš Rudį. 

— Kaip tu įspėjai? 

— O ką pasakė Rudis, kai jie atvažiavo? 

— Jis nieko neprisimena. Buvo visai nusitašęs. 

— Vadinasi, dabar tiedu šantažuoja Rudį, reikalaudami mo- 
kesčio už tylėjimą... 

— Taip, tikriausiai. Bet daugiau aš nieko nežinau. 

— Kas šiuo metu namuose? 

— Visi mūsiškiai. Laukia Venso. O tiedu neseniai išvažia- 
vo. Vėl kažko buvo atsibeldę. 

Aš dar kartą apglėbiau Enę. Pasakiau, kad nesijaudintų, ir 
patikinau, jog viskas susitvarkys. 

Į biblioteką reikėjo eiti per holą. Aš nuslinkau tyliai kaip 
šešėlis ir staigiai atlapojau abi durų puses. Ko gera, tokį pat įspū- 
dį būtų padariusi į kambarį įriedėjusi bomba. Giminaičių veidus 
iškreipė baimė ir neapykanta. 

Dėdulė Mailsas išbalo kaip kreida ir konvulsiškai sugniau- 
žė krėslo ranktūrius. Rudis, žingsniavęs iš kampo į kampą, su- 
stingo lyg į Žemę įkaltas. Stengdamasis nutaisyti nepriklausomą 
miną, jis suspaudė krėslo, ant kurio sėdėjo Tedis, atklatę. 

Tik Anita vikriai pašoko nuo kušetės ir žengė prie manęs. 
Bet jos šypseną dildė išgąstis, ir aš supratau, jog mieloji mergy- 
tė pasistengs išvesti mane iš čia, neleidusi nė prasižioti. Tačiau 
net ji šiandien nesutrukdys tam, kam lemta įvykti. 

Švelniai suspaudęs Anitos alkūnes aš nuvedžiau ją prie ra- 
šomojo stalo, už kurio gunksojo susigūžęs dėdulė. Manau, visi, 
buvę šiame kambaryje, turėjo vieni kitiems ką pasakyti, tačiau 
nė vienas nesiryžo pertraukti tylos. Nevyniodamas žodžių į vatą 
aš paklausiau Rudžio: 

— Kalbama, jog tu nužudei žmogų. Ar tai tiesa? 

Bomba sprogo! Visi krūptelėjo, sujudo, pašoko nuo kėdžių. 
Anita sugniaužė mano delną, neatplėšdama akių nuo grindų. 

— Kodėl taip manai? — suinkštė dėdulė Mailsas. 

Aš įsmeigiau į jį akis. 

— Po miestą sklando gandai. Be to, jus pešioja Geidžas su 
Mato. Aš seniai žinau, kas jie tokie. Žodžiu, lieka tik suderinti 
faktus ir atsakymas — kaip ant delno. Be to, Rudžio veide aiš- 
kiausiai parašyta, kad jis įklimpęs ligi ausų. Beje, tuo aš netgi 
džiaugiuosi. Dar kartą galiu įsitikinti, kad visi jūs — mėšlas! 
Bet kuriuo atveju, jums jau neteks vaidinti padorių piliečių. Ne- 
išdegs' Žmonės jau perkando jus. O jei dar šantažuotojams pa- 

vyks įbauginti žudiką ir išpurtyti jo plunksneles, legendai apie 
Banermanų didybę — galas! 

Rudis klausėsi manęs visai surūgęs. Dėdulė panėšėjo į savo 
tarsi kažkas liestų sudužusios fisharmonijos klavišus. 

— O apie mane tu pagalvojai, Ketai? — tyliai paklausė Anita. 

— Tu juk išteki. Greitai tapsi misis Kolbi, brangioji. Visa, 
kas susiję su Banermanais, tau neberūpės. 

— Manai, po tokio skandalo jis mane ves? 

— Iš kur man žinoti? 

— Vensas visada man buvo atidus. Gal jis neatsisakys, 
bet... — Anita metė greitą žvilgsnį į tėvą, lyg klausdama ar gali- 
ma tęsti, bet paskui ryžosi baigti frazę. — Jis ir taip padeda mums 
derėtis su tais tipais. Bandė susitarti taikiai, bandė grasinti... Kol 
kas — jokių teigiamų rezultatų. Jie nori pernelyg daug. 

— Kiek? 

Pagaliau Rudis neištvėrė. 

— Užsikimšk, Anita! Ar tik nenori... 

— Tylėt! — riktelėjau aš. — Tęsk, Anita. 

— Jie reikalauja milijono dolerių. 

— Nieko sau! — švilptelėjau. — Tai juk sužlugdys Baner- 
manus. Ir ką jūs rengiatės daryti? 

Giminaičiai tylėdami susižvalgė, o aš pajuokiamai perkrei- 
piau lūpas. 

Pagaliau dėdulė Mailsas sugergždė: 

— Aišku, mes suprantame, kad... Beje, tarpusavyje pasita- 
rėme ir nusprendėme, jog tavęs tai neliečia. 

— Na, žinoma, neliečia! Man užteks to, kad brolelis i1šsi- 
suks, o policija suleis nagus į Sandersą. Jis jau buvo teistas, o 
"prisiūti" jam žmogžudystės motyvą — vieni juokai. Alibi vai- 
kinas neturi. Sužinojęs, kad Čakas Melonėjus nužudytas, San- 
dersas iš baimės dėjo į kojas — taip jį sukrėtė ši Žinia. Ir, kaip 
suprantu, peilio, kuriuo buvo nužudytas Čakas, policija nerado. 
Tad Sandersas turi daug šansų patekti į elektros kėdę. O dabar 
atsakykite: ar pajėgs garbingoji Banermanų šeimyna, kurios na- 
rys — žudikas, žiūrėti žmonėms į akis? Ar Žmogaus gyvybė jums 
nieko nereiškia? 

Rudis neištvėrė: suspaudęs rankomis galvą, dejuodamas iš- 
lėkė iš kambario. 

— Kur tu lenki? — pailsusiu balsu atsiduso Mailsas. 

— Tiesą sakant, ir pats nežinau, — aš atidžiai nužvelgiau 
visus scenos dalyvius. — Tik matau, kaip virš namo, kuriame 
buvau ujamas ir niekinamas, pakibo grėsmingas kirvis. Tada aš 
buvau mažas, silpnas ir nepajėgiau apsiginti. O dabar... Na, ką 
gi! Pasidžiaugsiu jūsų nuosmukiu. Laikas ir man pasijuokti. 

— Kaip tu gali, Ketai! — su ašaromis balse sušuko Anita. Ji 
apvedė žvilgsniu visus: senuką Mailsą, Tedį ir galiausiai Rudį, 
grįžusį į biblioteką bei susigūžusį prie durų. Po to atsigręžė į 
mane. — Prašau, neleisk keršto dvasiai tavęs apsėsti. Jie juk men- 
kystos. Jie neverti tavo keršto. 

— Žinoma, — sutikau. — Nesielvartauk taip, mažyte. Gal 
ši istorija išmuš iš jų puikybę ir pakeis charakterius. Galbūt Ru- 
dis susipras, jog elgtis reikia sąžiningai... 

Bet pažvelgęs į Rudį aš suvokiau, jog pernelyg įsisvajojau. 
Tokia abstrakti sąvoka, kaip sąžinė, jam turbūt neegzistavo. Aš 
panorau mestelti šiems vaikinams porą aštrių žodelių, bet... Pa- 
sirodė Vensas Kolbis. Jis įžengė į namą su tokia išraiška, lyg 
viskas čia jau priklausytų jam. Tai man nelabai patiko. Apžvel- 
gęs jėgų išsidėstymą, jis teisingai įvertino situaciją. 

Įsmeigęs veriamą žvilgsnį į Anitą, paklausė: 

— Kodėl papasakojote tai, ko pašaliniams nedera žinoti? 

Pusseserė paleido mano ranką. 

— Ketas pats viską išsiaiškino. 

Vensas Kolbis atsisuko į mane. 

— Ar galiu paklausti, kodėl kišate nosį ten, kur jūsų niekas 
neprašo? 

— Bičiuli, jūs turbūt panorote gauti į dantis. Kitaip tokio 
netaktiško klausimo aš negaliu interpretuoti. 

Išvydęs jo plėšrią šypseną ir keistą akių blizgesį, aš supra- 
tau, kas vyks toliau. Jis žengtelėjo manęs link. 

— Vadinasi, netaktiškas klausimas, taip? 

Aš nelaukiau jo atakos — trenkiau pirmas. Šaunus pavyko 
smūgis — net pirštų kauliukus nusimušiau. 

Kolbis griuvo ant kušetės. Tikriausiai kažkada jis buvo spor- 

tininkas, gal net mokėsi kovos menų — kitaip ko gi skeryčiotų- 


si! — bet vieną dalyką Vensas užmiršo. Tiesų, patikimą smūgį į 
žandikaulį. Ir, aišku, nukentėjo. 
— Įsidėmėkite, Kolbi: kitąkart galiu ir nušauti! — atlapo- 


jęs striukę aš pademonstravau dėklą su keturiasdešimt penktojo 
kalibro koltu. 

Jis mėgino atsistoti, tad nieko neatsakė. 

— Gal padėsi jam, Anita? — kilniaširdiškai pasiūliau aš. 

— Pats atsikels, — sausai metė mano brangioji mergaitė. — 
Aš juk mačiau, ką jis kėsinosi daryti. Tiesą sakant, man ir anksčiau 
ne visada patiko Venso elgesys. Taigi dabar gavo, ko nusipelnė. 

Po tokių žodžių negalėjau nepabučiuoti Anitos. 

— Ačiū, mažute! 

Mes kartu išėjome iš bibliotekos. Prie paradinių durų aš stab- 
telėjau. 

— Žinai, aš norėjau juos truputį pagąsdinti. Visai neplana- 
vau peštynių. Tačiau, kad ir kaip ten būtų, ši žmogžudystė tavęs 
neliečia. Byla paini, žudiko ieškos ilgai — tokiems nusikalti- 
mams nėra senaties termino. Be to, kol kas aš ir pats ne viską 
suprantu. Kol neišpainiosiu visų galų, tavęs nepaliksiu. Tačiau 
tu privalai man padėti. 

— Kaip, Ketai? 

— Pranešk man apie visus jų sumanymus. Tai labai svarbu, 
mažyte. Gerai? 

— Žinoma, brangusis, — ištarusi šį žodį ji sutriko, bet po 
akimirkos patikliai prisiglaudė prie manęs. — Aš tavimi tikiu. 
Tu juk nelinki man pikto, ar ne? 

— Viskas bus gerai, — padrąsinau ją šypsena. 

Nejučia Anita vėl atsidūrė mano glėbyje. Bučiavau jos karš- 
tas lūpas, švelnias plaukų sruogas, nosies galiuką. Aplinkinis pa- 
saulis staiga liovėsi egzistavęs, visas mano pasaulis buvo tik ji. 
Suvokęs, jog spaudžiu ją pernelyg stipriai, atlaisvinau glėbį. Ma- 
no širdis veržte veržėsi iš krūtinės. Matyt, ji jautė tą patį. 

— Mes privalome būti kartu... Tučtuojau... Mes juk skirti 
vienas kitam, — slopiu balsu sukuždėjau aš. 

— Taip, vienas kitam... Bet niekada nebūsime kartu, nors iš 
visos širdies to trokštu... Mes negalime... Tu pavėlavai! 

Aš paleidau ją ir greitu žingsniu nuėjau prie automobilio. 
Širdį spaudė akmuo. 

Viešbutyje pranešiau portjė, kad užtruksiu pas juos dar ke- 
letą dienų, apmokėjau naują sąskaitą ir nuėjau į savo kambarį. 
Vos įžengęs užrakinau kambario duris, pakišau po pagalve gin- 
klą, nusimaudžiau ir virtau į lovą. 

Radijas murkė kažkokią melodiją. Tyli muzika netrukdė man 
galvoti. Greičiau — atvirkščiai. Vadinasi, yra taip: Popėjus Gei- 
džas su Karlu Mato atvyko į miestą, lydėdaini “kasininką", ku- 
ris turėjo pristatyti kažkokiam klientui šimtą tūkstančių dolerių. 
Jei šioje operacijoje dalyvavo pats Karlas Mato, vadinasi, ji pa- 
kankamai svarbi. Visai atsitiktinai tie “kietuoliai" pastebėjo 
žmogžudystę. Tad nusprendė iš to pasipelnyti ir ėmė šantažuoti 
Rudį. Jeigu šiems gangsteriams pasiseks, jie pasiglemš riebią 
sumelę. Nors... Ar tikrai atsitiktinai Mato su Geidžu atsidūrė 
žmogžudystės vietoje? Tokie "atsitiktinumai" labai įtartini, Ži- 
nau iš patirties. Ypač jei kvepia krūva žalių. 

Klasikinių kūrinių koncertą pertraukė žinios. Klausiausi jų 
puse ausies. Staiga krūptelėjau: radijas trumpai pranešė, kad po- 
licija Sietle, Vašingtono valstijoje, rado pagrindinį įtariamąjį Kal- 
ver Sičio žmogžudystės byloje. Vyksta derybos dėl įtariamojo 
perdavimo... 


6 skyrius 


Rytiniai laikraščiai rėkte rėkė šviežiausias naujienas. Žur- 
nalistai tvirtino, kad Sanderso kaltė praktiškai įrodyta ir jis pra- 
skys per pirmąjį tardymą. Čako Melonėjaus žmogžudystės ap- 
linkybės buvo išnarstytos ligi paskutinio kaulelio. 

Tik viename vietiniame laikraštėlyje kažkoks anoniminis au- 
torius kritikavo policiją už tai, kad ji laikosi įsikibusi vieninte- 
lės versijos, ir kaltino įstatymų saugotojus neprofesionalumu. 
Bet tai buvo vien šauksmas tyruose. Visi išsijuosę rengėsi San- 
derso teismui. 

Nuo pat ankstyvo ryto aš važinėjau po apylinkes. Norėjau 

pats apžiūrėti žemės sklypus, kuriuos man piršto Simonas Hei- 
lis. Teko kai ką brūkštelėti į bloknotą, kad kitąsyk kalbėdamasis 
su juo nepatekčiau į keblią padėtį. 

Baigiau apžiūrą maždaug dešimtą valandą. Heilis tikriau- 
siai jau savo vietoje. Grįžęs į miestą, aš nuvairavau tiesiai į jo 
kontorą. 

Mūsų būsimas sandėris pasirodė Simonui visai pelninga ope- 
racija. Jis iškart atidėjo visus savo reikalus, pakvietė mane į ka- 
binetą ir įsakė mūsų netrukdyti. 

— Kurie iš mano rekomenduotų žemės sklypų jums labiau- 
siai patiko, misteri Banermanai? 

— Man krito į akį du: buvusios Uitvordo valdos ir misterio 
Hilo žemė. Tiesa, abu sklypai turi vieną trūkumą... 

— Iškart jį pastebėjote? — kilstelėjo antakius agentas. 

— Iš jūsų klausimo aišku, kad žinote, ką turiu galvoje. 

— Suprantate, — atsiduso Simonas Heilis, — man atrodė, 
kad jums tai neturės didelės reikšmės. Na, ką, jei reikės, paieš- 
kosime ko nors tinkamesnio. 

— Norėčiau su jumis pasitarti. 

— Įdėmiai jūsų klausau. 

— Matote, tokio masto pirkinį iškart pastebės žiniasklaida. 
O aš dėl asmeninių priežasčių norėčiau kol kas laikyti šią infor- 
maciją paslaptyje. Todėl paprašyčiau tęsti sklypo paieškas, bet 
negarsinti mano pavardės. Mane domina žemės, esančios greta 
to pramogų miestelio, kurio projektą kuria mano būsimasis gi- 
minaitis. Idealiausias variantas — sklypas tame pačiame rajone. 
Pabandykite jį man suderėti. Aš gerai užmokėsiu... 

— Matote, misteri Banermanai... 

— Kartoju, šis variantas man tinkamiausias. Turiu savų pla- 
nų, susijusių su šiomis žemėmis. Modernūs pastatai, restoranai, 
keliai... Galbūt nedidelė lengvosios industrijos įmonė... Toks 
kompleksas būtų gana pelningas. Jūs man pritariate? 

— Bet... 

— Nesiginčykime, misteri Heili! Jeigu jūsų netenkina ma- 
no sąlygos, taip ir sakykite. Aš rasiu kitą maklerį. 

Simonas Heilis pasidavė. 

— Jeigu jūs primygtinai norite, — gerai, sutinku. Bet nega- 

liu garantuoti, kad šį sumanymą pavyks realizuoti. Pasistengsiu 
išsiaiškinti, kiek pasistūmėję į priekį projekto rengimo darbai. 
Ir tada... 

— Ir tada mes konkrečiai aptarsime visas sandėrio detales 
arba paieškosime kitų variantų. 

— Aš — jūsų paslaugoms. 

— Kiek užtruksite, kol surinksite informaciją? 

— Jei nesutrukdys nenumatytos aplinkybės, vakarop aš jau 
žinosiu, kaip klostosi reikalai. 

— Puiku! — aš pakilau. — Jei jūs nieko prieš, užsuksiu va- 
kare. 

— Iki pasimatymo, misteri Banermanai! — Heilis raiškiai 
išskandavo mano pavardę. 


Sustojęs šalia “Kalver Sentinel"' redakcijos, aš išsiropščiau 
iš automobilio ir, pastebėjęs viename iš langų Henką Fitersą, pa- 
mojau ranka. Senukas Henkas linktelėjo. Po poros sekundžių jis 
jau sėdėjo greta manęs. 

— Kas naujo? — pasidomėjau. 

— Kaip čia pasakius... Tiksliai nežinau. Man pavyko kai ką 
išsiaiškinti apie publiką, kuri tą vakarą linksminosi Čerokio klu- 
be. Be to, truputį paplepėjau su Čako kaimynais. Vienas mano 
bendradarbis gyvena tame rajone, šalia Melonėjų namo. Taigi 
surinkau visas aplinkinių kūmučių paskalas. 

— Bobiški plepalai! Kam jie man? 

— Nespjauk į juos! — Henkas prisimerkė. — Aš sužinojau 
kai ką naujo. 

Aš atidžiai jį nužvelgiau. 

— Gal tai, jog Čako žmoną dulkino pusė miestelio vyrų? 
Tai, jog ši gražuolė mėgsta patogiai gyventi ir keičia meilužius 
lyg pirštines, aš ir pats žinau. 

— Galbūt, — Henkas palingavo galvą. — Tik tarp jos mei- 
lužių yra labai įdomių žmonių. 

— Taip? 
miausia, tavasis Rudis tikrai kažkada jai meilinosi. Juos dažnai 
matydavo drauge, pavyzdžiui, tada, kai ji kaitindavosi saulėje. 

Rudis tiesiog alpėjo dėl tos damutės. Bet visada pasprukdavo 
prieš pasirodant Čakui. 

— Jam sekėsi, — numykiau. 

— Džonas Sandersas, kurį dabar įtaria žmogžudyste, irgi prie 
jos gretinosi. Kalbama, kad jis ateidavo pas ją į svečius. Be to, 
juos keliskart matė kažkokiame bare, sėdinčius už vieno staliuko. 
Dabar šie nereikšmingi faktai bus panaudoti prieš Sandersą. 

— Tikriausiai, — sutikau. 

— O štai įdomiausias faktelis. Viena garbinga pagyvenusi 
ledi, mėgstanti prieš miegą pakvėpuoti grynu oru, vakarais vaikš- 
tinėja gatve — ta gatve, kurioje gyvena misis Melonėj. Taigi ji 
ir to mano minėto bendradarbio žmona — abi jos papasakojo 
vieną ir tą patį: Čakui vakarais užtrukus budėjime, jo žmoną ap- 
lankydavo vienas ir tas pats svečias. Elgdavosi labai atsargiai. 
Bent jau niekas nesužinojo, kas jis toks. 

— Ar jos nupasakojo jo išvaizdą? 

— Gana išsamiai. Ateidavo apsirengęs striuke arba švarku. 
Veidą dengdavo plati skrybėlė. Nepriklausoma, pasitikinti lai- 
kysena. Pasirodydavo visada tuo pačiu laiku. Retai išlipdavo iš 
automobilio. Gražuolė laukdavo jo ant namo slenksčio. Purpt pro 
duris, niurkt į “ratus", jie apsisuka ir pirmyn! 

— Koks automobilis? 

Henkas gūžtelėjo pečiais. 

— Pernelyg daug tikiesi iš pagyvenusios ledi, sūneli. Ji net 
automobilio spalvos nesugebėjo prisiminti. “Tamsus" — ir vis- 
kas! Beje... Abi damos mano, kad pas misis Melonėj atvažiuo- 
davo Sandersas. 

— Nuostabu! O ką manote jūs? 

— Sunku pasakyti... Žmogus, vakarais lankęs šią damą, buvo 
aukštas ir liesokas. Panašu į Sandersą. O Rudis Banermanas — 
kresnas ir tuklus. Ką dar nori sužinoti? 

— Pirmiausia suvirškinsiu tai, ką jau išgirdau. 

Atidaręs dureles Henkas išlipo iš automobilio. Žengtelėjo 
šaligatviu keletą žingsnių ir kažką prisiminęs atsigręžė: 

— Beje, Ketai, aš atsitiktinai sutikau seną tavo tėvo pažįs- 
tamą. Jis nori su tavimi susitikti. Primygtinai prašė tau tai pra- 
nešti. 

— Kas jis? 

— Tikriausiai tu jį prisimeni. Tai Džordžas N. Vilkinsonas, 
advokatas. 

— Velniai rautų! Jam jau turbūt šimtas metų! 

— Devyniasdešimt treji. Bet jis dar puikiai atrodo. Aš jam 
pasakiau, kad Makso Banermano sūnus grįžo. Vilkinsonas bai- 
siausiai susijaudino ir pareiškė, kad privalo tave pamatyti. Tad 
turėk omenyje... Gal jis tau kuo nors pravers — juk daug ką žino 
iš praeities. Vilkinsonas mylėjo tavo tėvą. Jie drauge žvejodavo. 

— Ačiū, seni! Būtinai jį aplankysiu, — pažadėjau. — O da- 
bar pasakykite, Henkai, kuo iš vietinės policijos galima pasiti- 
kėti? Man reikia patikimo, sąžiningo, nešališko profesionalo. 

— Manau, leitenantu Traversu. Jeigu kreipsiesi į jį, sakyk, 
kad aš rekomendavau. 


Dar pusvalandį pasisukiojęs po gatves, aš radau policijos 
nuovadą ir pasiteiravau leitenanto Traverso. Budintis seržantas, 
pakėlęs telefono ragelį, kažko paklausė, paskui paaiškino, kur 
man eiti toliau. 

Išvydęs leitenantą Traversą, iškart nusprendžiau — “profas". 
Nors savo laipsniui jis atrodė per jaunas. Traversas apmetė ma- 
ne nuo galvos iki kojų protingu, truputį ironišku žvilgsniu, san- 
tūriu gestu kviesdamas atsisėsti. Mes paspaudėme vienas kitam 
rankas. Aš dar pamaniau, kad Traversas tikriausiai būtų priver- 
tęs mane nusiginkluoti, jei savo kolto nebūčiau palikęs automo- 
bilyje, ir tik po to pradėjęs pokalbį. 

— Ar jūs kaip nors susijęs su vietiniais Banermanais? — 
pirmiausia pasidomėjo jis. 

— Tam tikra prasme... Priklausau tai šeimai, bet esu nesan- 
tuokinė atžala. Kitaip sakant, “išpera Banermanas". 

Jis linktelėjo, sudorodamas informaciją, ir pasiėmė cigaretę. 

— Kažkada girdėjau šią istoriją, — Traversas užsirūkė. — 
Tad kuo galiu būti naudingas? 

— Matote, Kalver Sityje aš atsitiktinai sutikau du tipus, ge- 
rai žinomus Čikagoje. Vienas jų — toks Popėjus Geidžas, o ki- 
tas — Karlas Mato. 

Leitenantas, supdamasis kėdėje, įsmeigė į mane akis ir pa- 
tylėjęs ištarė: 

— Žinau, kad šie žmonės trainiojasi Kalver Sityje. Bet no- 
rėčiau, kad papasakotumėte, ką ir iš kur apie juos žinote, misteri 
Banermanai. 

— Man teko susidurti su jais Čikagoje, tvarkant vieną rei- 
kalą. Tada jie abu priklausė “sindikatui". Man regis, to pakanka, 
kad susidomėtumėte šia informacija. 

— Taip, taip, — jis lėtai išpūtė dūmus. — Patikėkite, aš ver- 
tinu jūsų pilietišką budrumą. Gaila, bet kol kas mes negalime 
jiems pateikti jokio kaltinimo. Nebent jūs atėjote pas mus su ofi- 
cialiu pareiškimu. Gal norite parašyti skundą? 

— Kol kas ne. Bet aš rengiuosi čia apsigyventi. Nenorėčiau, 
kad po miestą laisvai slampinėtų potencialūs nusikaltėliai. Kas gali 
garantuoti, kad jie nepradės trikdyti padorių piliečių ramybės? 

— Tai jau mūsų rūpestis, misteri Banermanai. Kol kas, mano 
manymu, nerimauti nėra jokio pagrindo. Kaip žinote, mūsų vals- 
tijoje azartiniai žaidimai legalizuoti. Vadinasi, negalime išvengti 
margos bei įtartinos reputacijos žmonių, ieškančių čia dirvos savo 
veiklai. Šiuo metu Mato veikia legaliai, jis bando prasukti kažko- 
kią aferą, dangstydamasis komerciniais interesais. Turint omenyje 
vietines sąlygas, manau, jis pasieks, ką nori, ir nepažeisdamas įsta- 
tymų. 

— Dėkoju jums, leitenante. Man viskas aišku. Esu tikras, kad 
jūs apsaugosite mano kraštiečius nuo nusikalstamo pasaulio. 

— Malonu tai girdėti, misteri Banermanai, — Traversas keis- 
tokai nužvelgė mane. Jo veidu šmėkštelėjo vos pastebima šyp- 
senėlė. 

Atsakydamas aš plačiai išsišiepiau ir atsisveikinęs išėjau iš 
kabineto. Man pasirodė, kad mano pavardė padarė karininkui tam 
tikrą įspūdį. Nors jis niekuo neišsidavė. 


Po penkiolikos minučių aš pasiekiau Banermanų kontorą 
Meino gatvėje. Pakilęs liftu į brolelio Rudžio kabinetą, susidū- 
riau su jo sekretore. Ji informavo mane, jog misteris Banerma- 
nas nieko nelaukia, o be išankstinio susitarimo nieko nepriima. 

Pranešęs, jog aš irgi Banermanas, todėl įsakymas “nieko neleis- 
ti" manęs neliečia, apėjau merginą ir žengiau į kabinetą. 

Mano nuostabai, jis buvo visai mažas, toks mažas, kad jame 
tilpo tik antikvarinių baldų kompektas ir skoningai prie jų pri- 
derintas baras. Apstatymas turėjo pabrėžti ne tik šeimininko tur- 
tingumą, bet ir plačius interesus. Kampe stovėjo golfo lazdos, 
virš minkštos kušetės kabėjo paveikslas brangiais rėmeliais, o 
sienos nišoje buvo įrengta stereosistema su televizoriumi. 

Paskutinis šio vaizdelio štrichas buvo pats Rudis, pusiau- 
gulom tysąs krėsle su drėgnu rankšluosčiu ant galvos. Išvydęs 
mane jis pašoko, glamžydamas rankose rankšluostį. Jo akyse su- 
stingo siaubas. 

— Kaip sekasi, broliuk? — linksmai pasisveikinau aš ir 
prisitraukęs artimiausią kėdę atsisėdau priešais Rudį. — Ne- 
laukei? Tikiuosi, jau sukurpei versiją, kuria remdamiesi į elek- 
tros kėdę pasodins vargšelį Džoną Sandersą? O gal sumąstei 
kitokį variantą? 
vusias lūpas. 

— Noriu tau kai ką papasakoti, Rudi. Bet pirmiau tu man 
kai ką papasakosi. Tik nedaryk staigių judesių! Situacija pasi- 
keitė — aš jau nebesu nupiepęs žvirbliukas ir galiu išversti tave 
iš koto per minutę. Amžiaus skirtumas dabar man naudingas! 

Jis tylėdamas susmuko krėsle ir vėl apsivyniojo galvą rank- 
šluosčiu. 

— Tavo kambaryje mačiau misis Melonėj fotografiją, — pra- 
dėjau, šaldydamas jį akimis. — Kur ją gavai? 

— Nukniaukiau iš klubo vitrinos. 

— Kam ji tau? Tu juk, tarp mūsų kalbant, impotentas. 

Rudis kilstelėjo pasturgalį. Regis, iš jo putlių skruostų iš- 
bėgo paskutinis kraujo lašas — taip jie išbalo. 

— Niekše! Tokio įžeidimo aš neužmiršiu... Tu įsibrovei į 
mano kabinetą. Tučtuojau skambinu policijai... 

— Skambink! Telefonas šalia tavęs! 

Mano pusbrolis sudejavo ir šliurpsėdamas nosimi vėl sudri- 
bo krėsle. 

— Ar girdėjai klausimą? Jei nori kviesti policiją, — neprie- 

štarausiu. Galų gale tai tavo teisė. Tik policija irgi pradės pokal- 
bį tuo pačiu klausimu. 

— Bet ji... Ji labai graži moteris, — pasidavė Rudis. 

— Ar susitikinėjai su ja? 

— Aš juk Banermanas! O tokios moterys kaip ji... Pats su- 
pranti... 

— Kartoju: ar susitikinėjai su ja? 

— Du kartus. 

— Na, ir?.. 

— Aš ją palikau. 

— Įdomu... Sunku patikėti. 

— Ji... Ji neturi teisės skleisti apie mane paskalų. 

— Kad ją nubaustum, tu nužudei Čaką Melonėjų. Ar ne? 
Kaip tai nutiko? 

Rudžio galva bejėgiškai nusviro ant krūtinės. 

— Neprisimenu. Aš... Aš tą vakarą gerokai išgėriau. Prisi- 
menu, kad vėmiau... Daugiau nieko... 

— O kada jie pas jus pasirodė? 

— Kas jie? 

— Geidžas ir Mato, tavo nusikaltimo liudininkai. 

— Po dviejų dienų. Jie atvažiavo pas tėvą, viską jam papa- 
sakojo ir pateikė savo sąlygas. Tuo metu pas mus viešėjo Ven- 
sas. Mes... Mes nieko negalėjome padaryti. Absoliučiai nieko, — 
pastaruosius žodžius jis išspaudė virpančiu balsu. 

— Kada baigiasi jų ultimatumo laikas? 

— Šį šeštadienį, — išstenėjo Rudis, nepakeldamas į mane 
akių. 

Vadinasi, liko trys dienos. Reikia vikriai suktis, kad per tris 
dienas surinktum milijoną grynais. O mano išdvėsęs pusbrolis 
tik seilėjasi, vartydamasis minkštame krėsle. Ne taip jau paprasta 
paversti nekilnojamąjį turtą pinigais. Bankinėms operacijoms rei- 
kia laiko ir kruopštumo. Daug popierizmo, daug biurokratiško 
vilkinimo. Be to, viską reikia atlikti tyliai ir nepastebimai. Įdėti 
į šantažuotojų kišenę reikalaujamą sumą lygiai taip pat sudėtin- 
ga, kaip ir atsikratyti pačių šantažuotojų. Tai kas tada... 

— Kas tvarko visus popierius, Rudi? 

— Vensas... Dėkui jam! 


— Bet kodėl būtent jis? | 

— Tėvas labai silpnas. Jis sunkiai serga. Teko per advokatą 
perduoti visus įgaliojimus Vensui Kolbiui... 

Su tuo viščiuku daugiau neturėjau apie ką kalbėti. 

Pamatęs, jog aš išeinu, Rudis pasuko galvą ir neramiu balsu 
paklausė: 

— O kodėl tu kišiesi į visa tai? Ką sumanei? 

— Nieko ypatinga, — burbtelėjau. — Tik pasigėrėsiu jūsų 
žlugimu. 


Pitas Salvo gyveno tame pačiame name, kaip ir vaikystėje. 
Aš lengvai jį suradau. 

Iš pradžių pamačiau vieną berniūkštį, kaip du vandens lašai 
panašų į Pitą vaikystėje, paskui įžiūrėjau dar du, siaučiančius 
gėlių lysvėje. Pats Pitas, padėdamas berniūkščiams, tuo pat me- 
tu barėsi su žmona. 

Išvydęs mane jis išsišiepė ir nusitempė į namą, norėdamas 
pristatyti savo brangiausiajai. Salvo buvo paprasti Žmonės, ir vie- 
no iš Banermanų, nors ne visai grynakraujo, vizitas jiems tapo 
nepaprastu įvykiu. Tad Pito žmona, vos pasisveikinusi su mani- 
mi, iškart puolė į miegamąjį ir grįžo iš ten pasipuošusi. 

Jie su Pitu pasodino mane už stalo, padėjo puodelį kavos ir 
lėkštę su biskvitais. Misis Salvo aptarnavo taip, lyg aš būčiau 
tikras baronas ar bent jau Banermanų valdų paveldėtojas. Ma- 
tyt, Salvo niekada jai nesakė, kad aš viso labo tik išpera! 

Padėkojęs šeimininkams už svetingumą ir paplepėjęs apie 
šį bei tą, prašnekau apie reikalą: 

— Pitai, ar gali savais kanalais sužinoti, kur apsistojo du 
šunsnukiai, neseniai atvykę čionai iš Čikagos? 

— Pabandysiu. 

Aš smulkiai apibūdinau jam Geidžo ir Mato išvaizdą, pasa- 
kiau pavardes. Pitas linktelėjo. 

— Nesijaudink, rytoj viską sužinosime. 

— Rytojus manęs netenkina. 

— Na, ką gi... Aš tuoj surasiu kokį nors ryšių turintį vaiki- 

ną... Tu, matyt, turi omenyje tuos vyrukus, kurie vakar viešbu- 
tyje tave apdorojo? 

— Būtent. 

— Iki šiol nesuprantu, kodėl jie paliko tave gyvą. Galėjom 
surasti tuos niekšus ir anksčiau... 

— Turiu savų sumetimų, Pitai. 

— Ką gi, tavo reikalas. O ką darysime dabar? 

— Kol kas noriu tik sužinoti, kur juos rasti. Toliau — susi- 
tvarkysiu pats. 

— Po velnių, Ketai! Jei tie vaikinai kaip nors susiję su Ča- 
ko žmogžudyste, aš — su tavimi! 

— Na, ačiū, bičiuli... žinojau, kad galiu tavimi pasikliauti! 
O pagalbos man prireiks labai greitai... 

— Po dviejų valandų skambtelk man į darbą. Tikiuosi, tuo. 
metu jau būsiu ką nors išsiaiškinęs. Gerai? 

— Gerai! — aš mirktelėjau jam kaip vaikystėje. 


Simonas Heilis buvo apsigimęs verslininkas! Jis ne tik su- 
rinko mane dominusią informaciją, bet ir užvertė fotografijomis, 
brėžiniais, planais ir kalnu visokių kitokių popierių. Man teliko 
žavėtis jo sumanumu bei profesionalumu. 

Heilis pasodino mane į patogų krėslą, pats dalykiškai įsitai- 
sė už rašomojo stalo ir ėmė vieną po kitos demonstruoti sunkiai 
įgytas brangenybes, nepamiršdamas lyg niekur nieko priminti, 
kiek pastangų jam tai kainavo. 

— Dabar viską susumuokime, misteri Banermanai! — tra- 
tėjo jis. — Deja, patogus momentas jau praleistas. Visai nese- 
niai Vensas Kolbis gavo teisę pirmas rinktis žemės sklypus. Šia 
teise jis galės naudotis tris mėnesius. Vienas sklypas apytikriai 
kainuoja ketvirtį milijono. O jei pridėsime pastatus ir visa kita, 
kas dar ten yra, suma padvigubėja. Tai dideli pinigai. Ir aš be- 
veik tikras, kad Kolbis veikia ne vien savo vardu. Už jo nugaros 
aiškiai slepiasi “bosas". Bent jau niekada anksčiau Kolbis nebu- 
vo taip plačiai užsimojęs. Aš gi apie savo konkurentų metodus 
Žinau beveik viską, patikėkite! Viską sumetus... 

— Viską sumetus išeina šnipštas! Tų sklypų man neregėti! — 
atsidusau. 

— Neverta daryti skubotų išvadų! — dirbtinai Žvaliai su- 
čiulbo Heilis. — Jūs gi žinote: pinigai mėgsta keisti šeiminin- 
kus. Gal pasikeis sklypų atrankos terminai, gal valdžia nuspręs 
uždrausti pramogų centro statybą, bet, tiesą sakant... Gal jums 
geriau pasiieškoti kitų sklypų, misteri Banermanai? 

Aš nutaisiau liūdną išraišką. 

— Manau, teks paklausyti jūsų patarimo, misteri Heili. Ry- 
toj dar kartą apžiūrėsiu viską, ką man rekomendavote. Gal ir su- 
sitarsime. Apgailestauju, kad sugaišinau tiek daug brangaus jū- 
“ sų laiko. 

— Ką jūs, ką jūs! — subruzdo makleris. — Nėra ko apie tai 
kalbėti! Mano pareiga — vykdyti kliento valią. Rekomenduoju 
kol kas neskubėti. O jei prireiks mano konsultacijos, misteri Ba- 
nermanai, — aš visada jūsų paslaugoms. 

— Būtinai į jus kreipsiuosi, misteri Heili! 

Ir aš atsisveikinau. 


Už kampo suradau telefono kabiną. Paskambinau į Baner- 
manų namus. Ragelį pakėlė Enė. Aš paprašiau pakviesti Anitą. 

— Mažyte, tai aš, Ketas. 

— Kurtu esi? 

— Mieste. Kas pas jus naujo? 

Patylėjusi ji prašneko pašnabždom: 

— Mūsų namus šiandien perėjo aibė Žmonių. Tėtis su Te- 
džiu užsidarė kabinete ir man liepė niekur neišeiti. Vienas iš tų 
niekšų irgi šiandien buvo. 

— Kuris? Tas vyresnis? Mato? 

— Jis! 

Anita vos girdimai aiktelėjo: 

— Ketai, kas mums bus? 

— Dar nežinau... Tačiau nemalonumų tikrai bus... O ką 
Vensas? 

— Ką tik išvyko su tuo Mato... Klaiku!.. Aš viską girdėjau. 

Jie nenori nusileisti nė per nago juodymą. Reikalauja pinigų iš- 
kart ir... 

— Prašau, Anita, nusiramink! Nereikia taip jaudintis... 

— Mato pasakė Vensui, kad laiku neišpildžius jų reikalavi- 
mų, jie nusiųs įkaltį tiesiai policijai! Tai košmaras... Aš nebega- 
liu to ištverti, Ketai. Prašau, Ketai, padėk mums... Prašau... Ven- 
sas dirba neatsikvėpdamas: jis sakė, jog didžiąją dalį savo nuo- 
savybės jau pavertė grynaisiais. 

— Ramiai, brangioji, laikykis! Aš turiu idėją. Dar niekas 
neprarasta. Pakentėk truputį, girdi? 

— Padaryk ką nors, Ketai... Prašau! 

— Būtinai pasistengsiu. 

Padėjęs ragelį ar kurį laiką tylėdamas žvelgiau į telefono 
aparatą. Mano ausyse vis dar skambėjo Anitos balsas. Viską lems 
intuicija ir sumanumas. Nebėra laiko trypčioti vietoje. 

Dar kartą “susisiekęs" su pakrante, paprašiau sujungti ma- 
ne su Marčiu Sinkleriu. Jis sutiko patikrinti kai kuriuos duome- 
nis. Atsakymą pažadėjo atsiųsti tiesiai į viešbutį. Jei nepaskam- 
bins, — vadinasi, nepavyko surasti reikalingų žmonių. Tada anks- 
ti rytą aš pats jam paskambinsiu. 

Pasišnekėjęs su Marčiu nusprendžiau užšokti į savo kamba- 
rį. Palikęs apačioje "ratus", pakilau į savo kambarį, įėjau, užde- 
giau šviesą ir... Mano lovoje gulėjo nuoga moteris, visa pasken- 
dusi auksinėse garbanose. Ramiai ir neskubėdama ji vartė kaž- 
kokį žurnalą, lyg ilsėtųsi nuosavame miegamajame. Į viršų grakš- 
čia spirale kilo jos cigaretės dūmelis. 

— Kaip jūs pas mane patekote, misis Melonėj? — nuste- 
bau aš. 

— Irgi mat — problema! Pasakiau portjė, kad aš — jūsų 
žmona, — ji pakėlė aukštyn žiedais išpuoštą ranką. — Tik išvy- 
dęs mano brangenybes vaikinas amo neteko. Ar jos jums patinka? 

— Dailūs žiedai. Bet argi jau baigėsi gedulas dėl vyro mirties? 

— Ak, atsikabinkite, misteri Banermanai! Kiek galima apie 
tai kalbėti? 

Aš kilstelėjau antakius, ir ji tai pastebėjo. : 

— Taip, taip! Jus vadina Ketu Kėjumi Banermanu, ar ne? 
Portjė tai patvirtino. O jūs, kiek prisimenu, laikote save tikru 

vyru? Nors viskas, ką papasakojote apie laivyną ir tarnybą kartu 
su Čaku, — gryniausias melas, ar ne? 

— Taip. 

— Vadinasi, pirmasis vizitas buvo skirtas tam, kad apžiūrė- 
tumėte mane iš arčiau? 

— Žinoma. 

— Ir viskas? 

— Ne. Ieškojau motyvų, dėl kurių galėjo nužudyti jūsų vyrą. 

— Radote? 

— Tokia moteris kaip jūs — pats tinkamiausias motyvas. 
Jums pakaktų tik užsiminti, ir netgi toks menkysta kaip Rudis 
stvertųsi peilio. Todėl ir norėjau išsiaiškinti, kokie jūsų santykiai. 

— Aš jau aiškinau praėjusį kartą.... 

— Noriu dar kai ko paklausti, — rūsčiai nutraukiau ją. — 
Jus retkarčiais aplanko dar vienas vyriškis. Ne Rudis, ne San- 
dersas. Kas jis? 

— Ar tik nepavyduliaujate, misteri Banermanai? Kodėl do- 
mitės būtent juo? Apie mane sukiojasi daug vyrų... 

— Turiu omenyje tą, su kuriuo pastaruoju metu jus mato 
dažniau nei su kitais. 

Auksaplaukei gražuolei buvo nusispjaut į visas apkalbas ir 
liežuvavimus. Ji išdidžiai pakėlė galvą. 

— Tai Arturas Sirsas. Taip, mes turėjome romaną! 

— Ir kuo jums tas Sirsas įtiko? 

— Gražus. Žavus. Moka elgtis su moterimis. Turi atsakantį 
biuiką ir storą piniginę. Jis irgi mane mylėjo, — misis Melonėj 
gracingai kaip katė pasirąžė ir nušvito gundoma š šypsena. — Siūlė 
mesti Čaką ir kur nors drauge išvažiuoti. Žadėjo Iepinti mane 
kaip princesę... Mėgstu, kai vyrai pameta galvas dėl manęs! 

— Kodėl neišvažiavote? 

— Pirma, aš bijojau Čako keršto. Tas pavyduolis būtų mane 
iš po žemių iškasęs. Be to, šlamančių tas Sirsas ne kažin kiek 
turėjo. Tik storą piniginę. Taip, akims apdumti... Mano nuomo- 
ne, jeigu jau tapti išlaikytine, tai tik pinigų maišo. Ir kad visa 
kita būtų tinkamo lygio. Jūs mane suprantate? 

Aš atsisėdau į krėslą. Blondinė pasiraivė, atskleisdama man 
visas savo grožybes ir akies krašteliu stebėdama mano reakciją. 

— Ar jums šiandien nereikia dirbti? — pasišaipiau. 

— Panorau jus pradžiuginti. Pitas išpliurpė, kur jūs apsisto- 
jote. O aš iš pirmo žvilgsnio nusprendžiau, kad jūs man tinkate. 
Tikiuosi, neapsirikau. 

— Oho! O jei išmesiu jus iš numerio taip atrodančią? 

— Neišmesite! 

— Kodėl gi? 

— Jūs labiau už viską trokštate likti su manimi. Jaučiu tai! 
Negi jums neįdomu, kuo aš taip traukiu vyrus, — ji aistringai 
išskėtė rankas. — Na, ateik, tikrasis vyre! 

Pagunda buvo pernelyg stipri. Mano valia palūžo. Tikėda- 
masis, jog kada nors gausiu visų nuodėmių atleidimą, žengte- 
lėjau prie lovos ir po akimirkos jau spaudžiau savo glėbyje geis- 
mu degantį kūną. Stangrų, goslų, prisirpusį... Mane apėmė ne- 
žabotas troškimas jį užvaldyti. Svaiginantis aistros sūkurys 
traukė vis gilyn. Ši moteris darė su manimi viską, ką norėjo, 
virpėdama, dejuodama, rangydamasi ir atsiduodama vis šiurkš- 
tesnėms mano glamonėms. 

Taip, tai buvo tikra moteris: pašėlusi, nepasotinama, suge- 
banti įkaitinti kiekvieną — netgi tokį niekam tikusį lepšį kaip 
Rudis Banermanas. 

Aistra prarijo mus. Aplinkinis pasaulis man nebeegzistavo: 
nei Pitas su savo pažadu šiandien surasti mano skriaudikus, nei 
Banermanų šeimos problemos, nei mano pikdžiuga dėl jų nelai- 
mių, nei žūtbūtinis siekis rasti teisybę šioje purvinoje istorijoje, 
nei mano nepasiekiamoji, brangioji mergytė. Deja, ji — irgi! 

Aš nugrimzdau į palaimos versmę. 


7 skyrius 


Rytą pabudau pirmas. Atsargiai pakilęs iš lovos nusimau- 
džiau ir matomoje vietoje palikau raštelį, kad viešnia nelauktų 
manęs, bet eitų namo — susitiksime vėliau. Išėjęs iš numerio 
susiradau taksofoną ir paskambinau Pitui Salvo. 

Pitas neapvylė! Jis jau seniai buvo išsiaiškinęs, kad Gei- 

džas su Mato apsistoję “Oranž Hause", Meino gatvėje. Be to, jie 
visą vakarą prakiurksojo Čerokio klube, stebėdami publiką ir 
gurkšnodami viskį. Po pusiaunakčio Geidžas jau buvo šiltutėlis 
ir Mato teko jį išvesti — Pito žodžiais tariant, prasivėdinti. 

Artimiausio restorano, į kurį užbėgau papusryčiauti, lanky- 
tojai kalbėjo tik apie tai, jog konvojus tuoj tuoj atgabens į Kal- 
ver Sitį Džoną Sandersą. Jau buvo paskirta ir teisminio bylos 
nagrinėjimo data. 

Laikas veikė mano nenaudai, ir aš negaišdamas nuskubėjau 
pas Henką Fitersą. Jis dar vartėsi lovoje. Turėjau smarkiai pasi- 
stengti, kol jį pažadinau. Pagaliau velniuodamasis ir keikdamas 
visą pasaulį jis išlindo iš po antklodės. Aš išviriau senuku: ka- 
vos ir pagaliau, išmaukęs du puodelius, Henkas, mano džiaugs- 
mui, atsipeikėjo. 

Išvakarėse Fitersas kalbėjosi su leitenantu Traversu. Apie 
mane jis pasakė tik tiek, jog aš — iš “tų pačių Banermanų“ ir 
kad jis gerai pažinojęs mano senį. Kadangi aš ir pats neskubėjau 
atskleisti leitenantui visų kortų, tokia rekomendacija man tiko. 

— Ar jau spėjai pasižvalgyti po miestą, sūneli? — paklausė 
Henkas. — Kas ten girdėti? 

— Ką galiu išgirsti tokioje ankstybėje? 

— Tu neteisus, berniuk. Kai tik mieste pasirodo kuris nors 
Banermanas, iškart lauk naujienų. Tai — nesulaužomas dėsnis! 
Štai vakar tu bakstelėjai leitenantui Traversui į skaudamą vietą, 
prikišdamas jam tuos du valkatas iš Čikagos. Jis tiesiog pasiuto! 
Ar žinai, kodėl? 

— Ne. Paaiškinkite. 

— Prieš šešetą metų “sindikatas" jau bandė mieste užgrobti 
lošimų verslą. Net pasodino keliose skylėse savus žmones. Bet 
valdžia sugebėjo išvyti “kontrolierius"'. O dabar mafija vėl ban- 
do perimti kontrolę. Mato greičiausiai jų rezidentas. Ir nors visi 
žino, kad jis — mafijos statytinis, niekas nieko negali įrodyti. 
Jis veikia atsargiai, pagal įstatymus, ir jį aiškiai remia kažkas iš 
vietinių, antraip nebūtų toks pasitikintis. Akivaizdu, kad vyru- 
kas čia jaučiasi puikiai, o tai reiškia, jog mūsų miestelį tuoj už- 
grius krūva nemalonumų. 

— Kietas reikaliukas! — švilptelėjau. — Gerai... Apie 

gangsterius pakalbėsime vėliau. O kol kas grįžkime prie mūsų 
istorijos. 

— Tu vėl apie Banermanus? 

— Žinoma! 

— Aš viso labo tik reporteris, sūneli. Rašau skandalų kroni- 
ką. Jei pažeidžiamas įstatymas, jei kas nors įklimpsta į kokį mėš- 
lą, aš privalau informuoti apie tai savo skaitytojus. O ko nori tu? 

— Aš noriu išnarplioti tą painiavą su Sandersu. Ir kuo grei- 
čiau. Ar padėsite? Reikia kieto straipsnio. Viešosios nuomonės 
tyrimas, moralinė šios problemos pusė — žodžiu, reikia įkaitin- 
ti aistras... Užsitikrinus žiniasklaidos paramą, galima kalbėtis ir 
su policija. Tada pavyktų atidėti bylos nagrinėjimą ir pareika- 
lauti papildomo tyrimo. Čako žmogžudystė labai neaiški, pri- 
siekusieji turi tai pajusti. Jūs žinote, Henkai, kad aš teisus. Tad 
padėkite man. 

— Nežinau, ar galėsiu... Man jau pensija ant nosies... Ketai, 
mūsų miestelis mažutis, visi vienas su kitu kaip nors susiję... 

— O gal surizikuosime? Kažkada jūs su mano tėvu... 

— Oi, sūneli, tu tempi mane į tokią avantiūrą... 

— Tai kad visas jūsų gyvenimas — avantiūra. 


Pitas Salvo padėjo man įsmukti į tuščią Čerokio klubo vir- 
tuvę. Pitas iškraustė visas dėžes, kur buvo laikomi indai, ir su- 
dėjo ant stalo visus jose rastus peilius. Vienas iš jų atkreipė ma- 
no dėmesį. Aš ilgai sukiojau jį rankose, apžiūrinėdamas iš visų 
pusių, paskui pasakiau Pitui, kad noriu jį pasiimti. 

— Kam? — nustebo Pitas. 

— Ketinu parodyti gydytojui, dariusiam Čako Melonėjaus 
skrodimą. 

— Bet juk žinoma, kad Čaką nudūrė stiletu! 

— O tu žvilgtelėk į šį peilį atidžiau, — pasiūliau. — Ir pa- 
galvok, kokią žaizdą galima juo padaryti. Jei esu teisus, vadina- 
Si, žmogžudystės įrankis neišmestas, o grąžintas į savo vietą. 
Tegu policija apdoroja ir šią versiją. 

— Gal tu ir teisus, — mąsliai burbtelėjo Pitas. 

Gydytojas Entonis Vemberis ne itin apsidžiaugė mano pa- 

siūlymu, bet aš buvau Banermanas, ir jis nedrįso prieštarauti. 
Probėgšmais nužvelgęs peilį, jis pareiškė, kad žaizda Čako krū- 
tinėje padaryta aštriu įnagiu, kurio briaunos iš principo pana- 
šios į mano atvežto šaltojo ginklo konfigūraciją. Tiksliai nusta- 
tyti galima tik kruopščiai sulyginus žaizdos gylį su peilio ilgiu, 
žaizdos dydį su ašmenų pločiu ir patikrinus daugybę kitų para- 
metrų. Tik tada jis galės duoti tikslų atsakymą. Gydytojas paža- 
dėjo kuo greičiau pranešti ekspertizės rezultatus. 

Mes su Pitu išėjome iš jo kabineto ryžtingai nusiteikę kaž- 
ko imtis. Iki “Oranž Hauso" nebuvo toli, ir Pitas plėšriai išsišie- 
pė, kai aš pasukau Meino gatve. Jis viską suprato teisingai. 

Pirmas po kojomis pasipainiojęs viešbučio pasiuntinukas iš- 
klojo mums reikiamo kambario numerį. Aš pabeldžiau į duris, o 
Pitas užsiglaudė už jų taip, kad nebūtų matyti. Duris atidarė Po- 
pėjus Geidžas. Jis buvo pasirengęs bet kokiems netikėtumams, 
tad rankoje spaudė revolverį. 

— Karlai, žiūrėk! — viauktelėjo Geidžas, išvydęs mane. — 
Žiūrėk, kas teikėsi mus aplankyti. Tas viščiukas iš pirmo karto 
ne viską suprato. Atėjo antros porcijos! 

Nustūmęs į šalį popierius, Mato pakilo iš už stalo ir priėjo 
arčiau. 

— Tau ką, vaikine, dar neužteko? 

— Aš jau sakiau jums, kad žodis 
alergiją. 

Aš žengiau į Mato pusę. 

Geidžas subliovė man už nugaros: 

— Stok! Šausiu! 

To aš ir tikėjausi. Abu, sekdami man iš paskos, išleido iš 
akiračio paradines duris. Jie net neatsigręžė, kai į kambarį minkš- 
tai ir tyliai įslinko Pitas. Griebęs abu už apykaklių jis trenkė 
juos galvomis vienas į kitą. Mano bičiulis jėgos turėjo kaip dram- 
blys, tad Geidžas su Mato griuvo ant grindų ir "išsijungė". 

Apšniukštinėję visą kambarį, neradome nieko įdomaus, 
išskyrus, aišku, ginklą ir keturis tūkstančius dolerių. 

Tuo metu Geidžas pramerkė akis. Išvydęs greta savęs Sal- 
vo, jis pabandė apsimesti vėl prarandąs sąmonę, bet Pitas bud- 

riai jį stebėjo ir, šiurkščiai čiupęs, pakėlė nuo grindų. Geidžo 
akis aptraukė gyvuliška baimė. 

— Mesk jį į krėslą, Pitai. Paruošime jam kai ką ypatinga, — 
patariau aš. 

— Galima, aš praktiškai panaudosiu “tą ypatingą“? — pa- 
prašė Pitas. 

— Neskubėk. Jis ir pats išskys. Galim turėti vargo tik su 
Mato. 

Nuvilkęs Geidžą iki krėslo, Pitas bloškė jį ne itin švelniai. 
Niekšelis dėbsojo į Salvo siaubo pilnomis akimis. Jis jau suvo- 
kė, kad jėgos nelygios, ir drebėdamas laukė “kai ko ypatinga". 

O su Karlu Mato tikrai teko pasiplūkti iš peties. Pitas nu- 
tempė jį prie krėslo kaip ir jo bendrą. Tačiau Mato nebuvo toks 
tylus kaip Geidžas. Atsipeikėjęs jis ėmė dėti mus į šuns dienas. 
Pitas, nelaukdamas mano komandos, ėmėsi jo pats. Aš nesiki- 
šau, tik kai gangsterio akys užtino, o smakrą nudažė kraujas, 
negarsiai ištariau: 

— Mums reikia peilio, Karlai! To paties, kuriuo šantažuo- 
jate Banermanus. 

— Patys ieškokite, — sušvokštė Mato. 

Šįkart ir aš neištvėriau. Smūgis — ir Karlas gavo nokautą. 
Palaukiau, kol jis atmerks akis, ir perspėjau: 

— Tavęs laukia rimti nemalonumai, vaikine. Jūs abu spąs- 
tuose. 

Šliauždamas ant grindų, Mato apdovanojo mane pora švel- 
nių žodelių. Ilgai negalvojęs Pitas rėžė jam į tarpuakį. Karlas 
nutilo. 

Iš krėslo, ant kurio drybsojo Geidžas, pasigirdo gailios de- 
Jonės. Apsidairęs Pitas paklausė: 

— Ar šitie niekšai nužudė Čaką? 

— Vykdytojai — ne jie. Greičiausiai jie organizatoriai. 

— Tai ko mes terliojamės su jais? Pribaikim — ir galus į 
vandenį. Ar tu nori dar kažką Iš jų išpešti? 

— Apsieikime be kraujo, Pitai. Nereikia mums į tai veltis — 
juos ir taip sutvarkys. 

—- Na, kaip žinai, bičiuli. 

Pitas varstė gangsterius neapykantos pilnomis akimis. 

Galvodamas, ką daryti toliau, aš nužvelgiau Popėjų Geidžą. 

— Pitai, gal žinai netoliese kokią vietelę, kur galėtume lai- 
kinai paslėpti tą tipą? Nuošalią vietelę, kur niekas jo neišgirstų 
net riaumojančio. 

— Senoji vištidė už jūsų valdų tiks? 

Puiki idėja! Aš gerai prisiminiau tą griuveną: Rudis su Te- 
džiu ne kartą bakštino ten savo jaunesnįjį broliuką — išperą. Ta 
vieta mums tiks! 

Popėjus suprato, kad jam rengiama nedidelė ekskursija, ir 
sunkiai judindamas išputusias lūpas suinkštė: 

— Klausykite... Aš beveik nieko nežinau... Kam aš jums? 

— Ogi tam, mažiuk, kad visiems galėtum paaiškinti, jog tai 
Karlas įvėlė tave į šį mėšlą. k 

Palikę Mato ant grindų “Oranž Hause“, mes su Pitu nuvežė- 
me Geidžą į vištidę. Kad Popėjus per daug nespurdėtų, atsisvei- 
kindamas Pitas smagiai vožtelėjo jam į žandikaulį. Nutėškę Gei- 
džą ant pjuvenų krūvos surišome jam rankas ir kojas, kad atsi- 
budęs nepasipustytų padų. Neabejojau, jog šis klientas nesukels 
mums didelių problemų: atsikvošėjęs supras, kad išeities nėra, 
ir pats išklos viską, kas tik mus domins. Jei tik mums prireiks jo 
prisipažinimų. 

Pasirūpinęs Geidžu, Pitas sėdo į mano automobilį, ir mes 
nuvažiavome į dėdulės sodybą. Įvažiavome pro užpakalinius var- 
tus. Išvydusi mane Enė nusišypsojo geradariška šypsena ir iš- 
kart sukuždėjo, jog Rudis vakar vakare grįžo namo girtas kaip 
maišas, tad šiandien sunkiai serga, nesikelia iš lovos. Pusbrolis 
Tedis išvyko kažkur su reikalais, o dėdulė Mailsas su būsimuoju 
žentu užsidarė bibliotekoje. 

Aš nužingsniavau holu ir, prieš įeidamas į biblioteką, minu- 
tėlę stabtelėjau prie durų, klausydamasis pro jas sklindančio jau- 
no valdingo balso. Bet sunkios ąžuolinės durys mokėjo saugoti 
paslaptis, tad aš nesupratau, apie ką jie kalbėjo. 

Pokalbis greitai baigėsi. Vikriai pasitraukęs į šoną aš pasi- 
slėpiau už kampo. Nenorėjau susidurti su savo būsimuoju gimi- 
naičiu, kuriam visai nejaučiau simpatijos. Vensas Kolbis išėjo iš 
namo, ir netrukus aš išgirdau automobilio burzgesį. Dabar galė- 
jau peržengti bibliotekos slenkstį. 

— Laba diena, dėdule! 

Seniokas stovėjo šalia rašomojo stalo. Jo veidas buvo iš- 
muštas raudonų dėmių, lyg kas būtų plojęs jam porą gerų antau- 
sių. Išgirdęs mano žodžius, Mailsas kilstelėjo galvą ir arogan- 
tiškai rėžė: 

— Ar tau neatrodo, kad mes neturime apie ką kalbėtis? 

— Neatrodo, — aš gūžtelėjau pečiais. 

Senioko rankos ėmė tirtėti, žandikaulis nukaro. Varge, jį tuoj 
ištiks širdies smūgis! 

— Ko tau reikia? — sugergždė jis. 

Mes turėjome apie ką pasikalbėti, tačiau aš nežinojau, nuo 
ko pradėti. 

— Aš žinau viską, kas vyksta... — pradėjau, tačiau dėdulė 
demonstratyviai atsuko nugarą, leisdamas suprasti, kad neketi- 
na manęs klausytis. 

Aš prunkštelėjau ir išėjau į holą. 

Anita leidosi laiptais. Sustojęs nusišypsojau jai. Ji nušvito, 
paskubom nubėgo žemyn ir, prisiartinusi prie manęs, suburkavo: 
— Viens, du, trys, keturi — lėk, žvirbleli, paskraidyt! 

Prieš daugelį metų ji erzindavo mane šiais žodžiais. O aš, 
nutaisęs grėsmingą miną, puldavau prie jos. Ji suspiegdavo, ir 
mes pradėdavome vaikytis vienas kitą po visą namą... Mėgsta- 
miausias vaikystės žaidimas... 

— Sveika, brangioji! Kokie šiandien tavo planai? 

— Kol kas neturiu jokių. Vensas vis dar sėdi pas tėvą... 

— Jau ne. Jis ką tik išvažiavo. 

— Keista, — susiraukė mergina. — Net neužėjo pas mane. 

— Pati supranti: reikalai! 

— Žinai, dar visai neseniai jis buvo toks dėmesingas, jaut- 
rus, švelnus... O dabar staiga pasikeitė... 

— Nesijaudink, viskas bus gerai. 

Ji šyptelėjo. Mes nuėjome į virtuvę. Aš apkabinau liekną 
pusseserės taliją. Ji patikliai padėjo galvą man ant peties. 

— Gal norėtum pasivažinėti? — pasiūliau. 

— O kur tu susiruošei, Ketai? 

— Tiesiog... reikia kai ką patikslinti... 

— Mielai! — linktelėjo ji. — Aš tik pasiimsiu švarkelį. 

Pakeliui į miesto centrą mes stabtelėjome prie mano vieš- 
bučio. Aš užbėgau sužinoti, ar kas nors neskambino. Budėtojas 
pranešė, jog skambino dukart. Pirmiausia — Semas Ridas iš Či- 
kagos, antrasis — Henkas Fitersas. 

Iškart surinkau Semo telefono numerį. Man pasisekė: radau 
Jį besiruošiantį išeiti iš kontoros. 

— Klausyk, Ketai! — suriko jis kitame laido gale. — Pas 
mane atsitiktinai užsuko senas pažįstamas, kadaise dirbęs su Kar- 
lu Mato. Tai va, jis pasakė, kad “sindikatas" visai nesiveržia į 
Kalver Sitį. Mato ten tvarko savo asmeninius reikalus! Regis, 
kalbama apie kažkokį labai pelningą sandėrį ir, įsidėmėk, visai 
teisėtą! Mato paklojo šiam projektui stambią sumelę, tačiau ma- 
no, kad ji greitai atsipirks... Supratai? Na, ką, naudinga infor- 
macija? 

— Labai! Ačiū tau, Semai! Man daug kas paaiškėjo. 

— Gerai, gerai! Tik apmink, tu man skolingas... 

Mes atsisveikinome ir aš paskambinau Henkui Fitersui. Re- 
dakcijoje jo neradau. Man pranešė, jog senukas ilgai ieškojo ma- 
nęs, paskui išvyko į vieną užmiesčio viešbutį rinkti medžiagos. 
Aš paskambinau paliktu numeriu ir po kelių sekundžių išgirdau 
ragelyje pažįstamą balsą: 

— Sveikas, Ketai! Turiu naujienų... 

— Klausau, Henkai! 

— Ar prisimeni, aš pasakojau, kad mano kolega gyvena toje 
pačioje gatvėje kaip ir Melonėjai ir turi plepią žmoną? 

— Prisimenu. 

— Tai va, moteris užmiršo papasakoti svarbiausią dalyką. 
Tik dabar tai prisiminė. Vieną vakarą tipas, lankęs misis Melo- 
nėj, apsisukdamas greta jos namo, užkliudė bamperiu kitą auto- 
mobilį, stovėjusį prie šaligatvio. Gal ant jo liko įbrėžimas, o gal 
buvo įlenktas sparnas, tiksliai nežinau. Bet nuo smūgio nukrito 
meilužio automobilio numeris. Ta moteris jį pakėlė ir užkišo už 
nukentėjusiojo automobilio priekinio stiklo — kad savininkas 
galėtų surasti jam žalą padariusį žmogų. 

— Ir kada tai nutiko? 

— Praėjusią savaitę. 

— Ar ji žino, kieno "ratus" užkabino? 

— Ne. 

—- Na, ką, sugalvosiu, kaip pasinaudoti šia informacija. 
Ačiū! 

— Tiesa, vos neužmiršau! Man dar kartą skambino advoka- 
tas Vilkinsonas. Tu jau pamalonink senuką — užsuk pas jį. Jis 
Jabai nori tave pamatyti. 

— Būtinai jį aplankysiu. Iki, Henkai. 

Anitai jau buvo nusibodę sėdėti automobilyje, laukiant ma- 
nęs. Man teko teisintis. 

— Ar mums dar verta kur nors važiuoti? — ironiškai prunkš- 
telėjo ji. 

— Žinoma! Dabar mes pavaidinsime detektyvus mėgėjus. 
Tikiuosi, nemalonių staigmenų daugiau nesulauksime. 

— Ką turi galvoje? 

— Manau, visas problemas, užgriuvusias Banermanų šei- 
mą, galima logiškai paaiškinti. | 

— O aš maniau, kad tu džiaugiesi mūsų nelaimėmis. 

— Gal ir pasidžiaugčiau, velniai rautų, jei ne tu! Negaliu 
leisti, kad tie šakalai tave sudorotų! Visa, kas susiję su tavimi, 
man rūpi. Kol tu nešioji Banermanų pavardę, ji liks nesutepta, 
kad ir kiek man tai kainuotų... Aš jau sakiau, kad man ta šeimy- 
nėlė nerūpi. Juk esu netikras Banermanas. Aš tik išpera, senų 
seniausiai pabėgęs iš namų. Nieko neturiu — ir man nieko ne- 
reikia! Aš nepriklausomas ir tai man svarbiausia. Aš laimingas, 
nes laisvas žmogus visada laimingas. Na, o pragyvenimui visa- 
da galima užsidirbti. Tuo ir skiriuosi nuo Rudžio bei Tedžio. Jie — 
lepšiai, drebantys dėl savo turtų. Taip, aš jų nekenčiu. Tačiau tik 
dėl to, kad jie atėmė iš manęs šeimą ir tą mažą vaikiškos laimės 
dalelę, į kurią turėjau teisę. Bet visa tai — jau praeitis. Ir ji man 
nerūpi. Įsipainiojau į šį reikalą tik dėl tavęs, sesute. 

— Ketai, mielasis, kaip aš tave myliu! Visada mylėjau. 

— Žinau, mažyte. 

— Kaip gaila, kad jau nieko nebegalime pakeisti... Per vėlu. 

— O gal dar nevėlu? — sukuždėjau aš, užvesdamas auto- 
mobilį ir trūkteldamas iš vietos. 

Mes atvažiavome į Meino gatvę ir aš ėmiau vaikščioti iš buto 
į butą, klausinėdamas apie automobilį, nukentėjusį prieš savai- 


5. 340 65 


tę. Slinko valandos, bet Anita kantriai laukė. Maždaug pusę še- 
šių, kai jau pradėjau išsikvėpti, mane pašaukė pagyvenusi mote- 
ris. Aš jos net nepastebėjau. Anita atkreipė mano dėmesį: 

— Ketai, tavęs nori paklausti! 

— Klausau jūsų, mem! 

Pažvelgęs į moterį atsiminiau, kad jau buvau užėjęs į jos 
butą. 

— Jaunuoli, ką tik namo grįžo mano vyras ir aš papasako- 
jau jam apie jūsų vizitą. Neseniai pas mus nakvojo senas bičiu- 
lis, savo automobilį paliko šalia namo. Iš ryto pastebėjome, kad 
jis apibraižytas, o prie priekinio stiklo buvo padėti svetimi nu- 
meriai. 

— Ačiū, mem, jūs mane išgelbėjote. Gal dar pasakysite, kaip 
rasti nukentėjusio automobilio savininką? Tikiuosi, jo adresas 
neįslaptintas. 

— Tuojau... Mūsų draugą vadina Džeku Deneriu, jis gyvena 
trečiojoje Šiaurės aveniu. Bet pirmiausia paskambinkite jam — 
numerį rasite telefonų knygoje. 

— Jūs nepaprastai mums padėjote, mem. Dar kartą dėkoju. 

Artimiausioje degalinėje aš radau telefonų knygą ir iškart 
paskambinau Deneriui. Jis nustebo, man priminus apie tą įvykį, 
tačiau padiktavo savo automobilio numerių skaitmenis. Aš savo 
ruožtu pažadėjau kuo greičiau užglaistyti tą incidentą, dar kartą 
padėkojau ir padėjau ragelį. 

Pagaliau aklina siena įtrūko. Iš patirties Žinojau, kad ji gali 
virsti griuvėsiais, reikia tik kalti į silpną vietą. 

Man grįžus pas Anitą, ji paklausė: 

— Tikiuosi, radai, ko ieškojai. 

— Regis, radau... Supranti, jau daug kas ryškėja. Dar trupu- 
tį — ir plykstelės šviesa. O kol kas važiuojam pas mane į vieš- 
butį. Susitvarkysiu ir galėsime eiti vakarieniauti. 

— Žinai, aš pažadėjau Vensui su juo susitikti. 

— Tavo Vensas palauks. Mūsų broliška draugystė kažkada 
buvo sutvirtinta bučiniu, todėl aš irgi turiu teisių. Ar ne? 

Anita šyptelėjo lūpų kampučiais. 

— Mano sužadėtinis jaudinsis! 

— Tada jis nusipelno dar vieno antausio, — vyptelėjau aš. 

— Beje! Turėk omenyje, mielasis, Vensas tau niekada ne- 
atleis. 

— Pats prisiprašė, — burbtelėjau. 

Ji patylėjo, nusukusi akis į šoną. 

— Žinai, jis amžinai veliasi į peštynes. Trokšta būti super- 
menas. Kažkada sportavo, nuo tada ir mano esąs nenugalimas... 
Ta jo puikybė apsunkina mūsų santykius. 

— Aišku... Na, jei papasakočiau tau savo istoriją, tai... 

Tuo metu aš stabdžiau prie viešbučio. Nutilęs vidury žodžio 
atidariau dureles. Ir tada priekyje su išjungtais žibintais važia- 
vęs automobilis staigiai apsisuko. Jei ne automobilių aikštelės 
šviesos, akimirką apšvietusios jo vidų, man būtų jau galas... 

Riktelėjęs Anitai “Gulk!", aš bloškiau ją nuo sėdynės ant 
šaligatvio pro antrąsias dureles. Driokstelėjo šūviai. Kulka pra- 
mušė stiklą virš mano galvos. Suskambėjo šukės. 

Aš spėjau pačiupti koltą ir šoviau nuvažiuojančiam auto- 
mobiliui į ratus. Bet į mane šovę žmonės jau dūmė visu greičiu, 
ir aš nepataikiau. Iš viešbučio bėgo žmonės, bet aš, nekreipda- 
mas į nieką dėmesio, pakėliau merginą ir nusivedžiau į savo nu- 
merį. Iškart atlėkė administratorius, norėdamas sužinoti, kas nu- 
tiko. Teko paaiškinti, kad mane ką tik užpuolė ginkluoti vyrai. 
Laimė, niekas nenukentėjo. O užpuolikų aš nespėjau įžiūrėti, ne- 
įsidėmėjau ir jų automobilio numerio. 

Greitai paaiškėjo, kad budėtojas iškvietė policiją. Į viešbutį 
atvyko leitenantas Traversas, lydimas seržanto. Jie pakilo į ma- 
no numerį. 

— Misteri Banermanai, — pradėjo Traversas, — tikiuosi, 
sugebėsite protingai paaiškinti, iš kur gavote šaunamąjį ginklą... 

Karininko balsas skambėjo ne tik oficialiai — jis buvo pa- 
brėžtinai sausas. 

Aš trumpai ir kiek įmanoma tiksliau papasakojau, kas įvyko. 

— Žinote ką, — pro dantis iškošė Traversas, — pastaruoju 
metu aš per dažnai susiduriu su Banermanų šeimynėle. Jie kaž- 
kodėl nusprendė, kad gali daryti mieste viską, kas tik į galvą 
šauna. Mano vyresnybė, kalbėdama apie tuos, kurie bando dik- 
tuoti miestui savo sąlygas ir net lįsti į politiką, nekart paminėjo 

šią pavardę. Anksčiau Banermanai vis išslysdavo iš mano nagų. 
Bet dabar aš pasistengsiu primygti uodegą nors vienam jų. 
Kiekvienas žodis, regis, vis labiau šaldė Traverso žvilgsnį. 
— Paaiškėjo, kad jūs turite ginklą. Parodykite jį! 
Aš atlapojau striukę. 
— Konfiskuokite, Fredai! — įsakė Traversas savo seržantui. 
Suprasdamas, kas vyks toliau, aš atsistojau. 
— Savo parodymus jūs privalėsite pakartoti policijos nuo- 
vadoje, — pareiškė leitenantas ir, žvilgtelėjęs į Anitą, pridūrė. — 
Jūs vyksite su mumis! 

Policininkai susodino mus aplink stalą. Centre gulėjo mano 
revolveris. Leitenantas Traversas didžiavosi savo veiksmais ir 
mielaširdingai leido Anitai paskambinti Vensui Kolbiui. Kolbio 
telefonas tylėjo, matyt, sužadėtinis jau buvo nugirdęs apie susi- 
šaudymą, sulaikymą ir dabar visu greičiu dūmė į nuovadą. 

Aš pasakiau leitenantui, kad irgi noriu paskambinti. Kiek 
padvejojęs, Traversas įsakė seržantui įjungti dar vieną telefono 
aparatą. Aš susiradau telefonų knygoje Vilkinsono numerį. Tik 
man paaiškinus, kas ir iš kur skambina, advokatas baisiausiai 
susijaudino ir nieko neklausinėdamas pažadėjo tučtuojau atva- 
žiuoti. 

Jis atrūko po penkiolikos minučių. Nebuvau matęs Vilkin- 
sono jau ketvirtį amžiaus, bet per tą laiką advokatas beveik ne- 
pasikeitė. Nors jau peržengęs devyniasdešimt trečiuosius metus, 
jis nebuvo nei sulinkęs, nei sukvailėjęs. Didinga ir tauri išvaiz- 
da vis dar kėlė pagarbą, tik kadaise vešli plaukų ševeliūra dabar 
buvo visai žila ir gerokai praretėjusi. Vilkinsoną gerbė ne tik 
mūsų mieste — jis buvo laikomas vienu žymiausių valstijos teisi- 
ninkų. 

Mes tvirtai paspaudėme vienas kitam rankas. Norėjau ištar- 
ti senukui kelias malonias frazes, bet jis nedavė man net prasi- 
Žioti, iškart paprašydamas Traversą palikti mus kelias minutes 

vienus. Leitenantas neprieštaravo. Iš jo veido išraiškos lengvai 
supratau, ką tuo metu galvojo. Patyręs policininkas, aišku, su- 
vokė, jog mūsų pokalbis bus ilgas ir nelengvas, ypač dalyvau- 
jant Vilkinsonui. Geriau luktelėti ir kruopščiai jam pasiruošti. 

Nedidelis pokalbiams skirtas kambarys buvo prisisunkęs pra- 
kaito ir tabako dūmų kvapo. Per savo amžių aš praleidau daug 
valandų tokiuose kambariuose, ilgai 1r kantriai šnekėdamasis su 
visokiais tipais. Ir nepasakyčiau, kad tai man patiko. Negaišda- 
mas veltui nė sekundės, advokatas ištraukė iš didžiulio aplanko 
krūvą kažkokių popierių ir paklojo juos priešais mane, pirštu ro- 
dydamas į iš anksto pažymėtas vietas. 

— Tikiuosi, jūs manimi pasitikite, Ketai Kėjau Banermanai? 

— Besąlygiškai! Juk jūs, misteri Vilkinsonai, buvote ir ma- 
no senelio, ir tėvo advokatas. 

— Na ir puiku! Tada pasirašykite ten, kur pažymėtos “var- 
nelės", — jis ištiesė man rašiklį. 

— O kam tai? — pasmalsavau aš, pasirašydamas ne mažiau 
kaip dvidešimtyje vietų. 

Advokatas tvarkingai surinko popierius, sudėjo juos į ap- 
lanką ir įdėmiai mane nužvelgė. 

— Ar jūs žinote visas savo senelio testamento smulkmenas? 

Aš suglumęs gūžtelėjau pečiais: 

— Kiek žinau, savo palikimą jis padalijo į dvi dalis: dėdu- 
lei Mailsui ir mano tėvui. Ar ne? 

— Taip. Bet su kai kuriomis išlygomis. Į testamentą jis įra- 
šė labai svarbias jums papildomas sąlygas. Po jūsų tėvo arba dė- 
dės mirties pinigai turi atitekti jų vaikams, o mirus vaikams — 
šiuo metu gyvenantiems giminaičiams arba, savo ruožtu, miru- 
siojo vaikams. 

— Įdomu! Aš nieko nežinojau... 

— Būtent tokia formuluotė paskutiniajame testamento varian- 
te. Bet ir tai dar ne viskas. Jūsų senelis, gerai pažinojęs savo sū- 
nus ir jų sugebėjimą švaistyti pinigus, įrašė į testamentą papildo- 
mą sąlygą, kad palikimas velionio giminaičiams atitenka tik tuo 
atveju, jei per trisdešimt metų jo nepareikalaus tiesioginiai pavel- 
dėtojai. Trisdešimtosios jūsų tėvo mirties metinės — rytoj! 

— Vadinasi, jei teisingai supratau, aš esu vienintelis teisė- 
tas kapitalo, kurį seniai iššvaistė mano tėvas, paveldėtojas. Ku- 
riems galams jūs man tai pasakojate? Visai nereikalingas rašinė- 
jimas. Juk mano senis praūžė savo dalį. 

— Tiesa. Bet jūs menkai įvertinote savo senelio toliaregiš- 
kumą. Jis neleido sūnums laisvai disponuoti jiems atitekusiu ka- 
pitalu. Testamente yra speciali pastaba, draudžianti jūsų tėvui, 
kuris, sakykim... nerūpestingai elgėsi su pinigais, parduoti jam 
priklausantį nekilnojamąjį turtą. Sumokėjus visus per tuos me- 
tus susikaupusius mokesčius, jums, Ketai Banermanai, liks maž- 
daug du milijonai dolerių. 

Aš stryktelėjau kaip adata įdurtas. 

— Ką?! 

Advokatas patvirtindamas linktelėjo galvą. 

— Taip, taip... Tikiuosi, dabar suprantate, kam reikėjo to, 
kaip jūs pavadinote, rašinėjimo? 

— Atleiskite, misteri Vilkinsonai! Ar galėčiau dar jūsų pa- 
klausti? — kai kas man buvo neaišku. — O kokie dėdulės Mail- 
so ir jo sūnų reikalai? 

— Manau — jokie. Jie išpustė viską iki paskutinio cento. 
Liko tik vienas turtingas Banermanas — jūs. 

— Oho! 

— Ne viskas taip gerai, kaip atrodo. Man kelia nerimą dar 
vienas testamento punktas, deja, galintis viską sugadinti. 

— Koks? 

— Jūsų senelis visą gyvenimą stebino mane savo ekstrava- 
gantiškais poelgiais. Bet kartu jis gerbė įstatymus ir šventai jų 
laikėsi pats. Testamente yra pastaba, skelbianti, kad paveldėto- 
jas, kažkokiu būdu įsipainiojęs į kriminalinę bylą, jeigu jo kaltę 
įrodo policija, automatiškai netenka savo dalies — pinigai ati- 
tenka Banermanui, nesutepusiam savo pavardės. | 

“Štai kodėl, — pamaniau, — dėdulė Mailsas bet kuria kaina 
stengiasi ištraukti savo sūnelius iš bėdos. Net ryžtasi atiduoti 
milijoną šantažuotojams..." 

— O šiandien jūs pasielgėte labai neapdairiai, mano ber- 
niuk, — tęsė advokatas. — Jus sulaikė policija. Net jeigu jūs 


70 


niekuo neprasikaltote, nešioti ginklą be leidimo — irgi krimina- 
linis nusikaltimas. Jūsų laukia dideli nemalonumai. 

— Esu tikras, šią problemą galima išspręsti! 

Vilkinsonas abejodamas palingavo galvą. Jo veide švietė 
nuoširdus apgailestavimas. 

— Nedarykite skubotų išvadų, misteri Vilkinsonai. Manau, 
man dar pasiseks! Beje... Nesmagu prašyti jūsų nedidelės pa- 
slaugos, bet, patikėkite, neturiu kitos išeities... 

— Jeigu mano jėgos leis... 

— Prašau, nuvažiuokite pas Pitą Salvo... — aš greitai nu- 
braižiau ant popieriaus lapo, kaip rasti Pitą, — ir perduokite jam, 
kad atgabentų jo globai paliktus tipus, Geidžą ir Mato — jis su- 
pras' — į Banermanų namus maždaug... — aš žvilgtelėjau į laik- 
rodį, — maždaug vienuoliktą nakties. Tikiuosi, iki to laiko mes 
visi ten susirinksime. 

— Bet... — bandė prašnekti advokatas. 

— Aš labai jūsų prašau, misteri Vilkinsonai, padarykite man 
paslaugą. Prašau! 

— Gerai jau, gerai! — gūžtelėjo pečiais senukas. 


Seržantas užėjo pas mus ir paprašė grįžti į didįjį kambarį, 
kur, mano nuostabai, jau buvo susirinkę visi Banermanai ir, aiš- 
ku, pasipūtęs Vensas Kolbis. Gal man tik pasirodė, bet Anita sten- 
gėsi laikytis nuo jo atokiau, o man įėjus ji skausmingai suraukė 
kaktą. Likusieji giminaičiai žvelgė į mane su piktdžiuga. Bet aš 
apsimečiau, kad nepastebiu jų žvilgsnių. 

Vensas Kolbis priėjo prie leitenanto Traverso. 

— Tikiuosi, sere, jūs leisite mis Banerman vykti namo. Tai, 
kas įvyko, ją pernelyg sukrėtė. 

— Prašau, — linktelėjo leitenantas. — Jei man ko prireiks, 
aš ją iškviesiu. 

— Negi jūs kuo nors kaltinate mis Banerman? — nustebau. 

— Aišku, ne, — nusišiepė Traversas. — Mis Banerman gali 
mus dominti tik kaip įvykio liudininkė. Visi kiti — irgi laisvi. 
Mane domina tik vienas žmogus. 

Jis dūrė pirštu į mane. 

Aš drąsinamai nusišypsojau Anitai. Ji pabandė išspausti at- 
sakomąją šypseną, bet nepajėgė. 

— Nesijaudink! — švelniai ištariau aš. — Pamatysi, viskas 
bus gerai. Ramiai važiuok namo. 

Išėjus giminaičiams, savimi patenkintas Traversas atsisėdo 
priešais mane ir atsilošė į kėdės atkaltę. 

— Na, ką, pradėsim... 

Ištraukęs iš kišenės popieriaus skiautę, aš vikriai brūkštelė- 
jau ant jos automobilio, prieš savaitę taip neatsargiai apsisuku- 
sio šalia misis Melonėj namo, numerį. 

— Tai įdomi informacija, — lyg niekur nieko pastebėjau aš. 

Leitenantas žvilgtelėjo į lapelį. 

— Kas tai? 

— Jei išsiaiškintumėte, kieno šis automobilis, mūsų pokal- 
bis greitai baigtųsi, leitenante. 

Traversas suglumęs pažvelgė į mane, bet vis dėlto iškvietė 
seržantą Fredą ir liepė jam pasidomėti tuo numeriu. 

Penkiolika minučių mes su leitenantu tylėjome lyg vandens 
į burną prisisėmę. Pagaliau grįžo seržantas ir padėjo ant stalo 
raštelį. 

Traversas perskaitė ir ištiesė jį man. 

Išvydau tai, ką, tiesą sakant, ir tikėjausi išvysti. Dabar ga- 
lėjau atsakyti į bet kurį leitenanto klausimą. Beje, mūsų pokal- 
bis truko neilgai. Kai baigėme, aš pasiėmiau nuo stalo savo išti- 
kimąjį “keturiasdešimt penktąjį" ir pasiūliau Traversui kartu su 
manimi važiuoti pas Banermanus. 

Kai atvykome, laikrodžio rodyklės artėjo prie vienuoliktos. 
Dėdulės namas skendėjo šviesoje. Pro bibliotekos langus sklido 
susijaudinę balsai. 

Man išdygus ant slenksčio, pusgirčiai Tedis su Rudžiu dau- 
žėsi taurėmis. Vensas Kolbis reikšminga mina kažką įrodinėjo 
dėdulei Mailsui, tūnančiam savo įprastinėje vietoje. 

Tik viena Anita liūdnai sėdėjo kampe. 

Tai, kas vyko toliau, galėtume pavadinti pantomima. Abu 
mano pusbroliai, išvydę mane, akimirksniu prablaivėjo. Dėdu- 

lės žandikaulis nukaro, o per apatinę lūpą nutįso seilės. Ir tiktai 
Kolbis neprarado savitvardos. 

— Mes nemanėme, kad taip greit išeisi 1š belangės, — įgė- 
lė jis. 

— Kurgi ne! — burbtelėjau ir priėjęs prie Anitos krėslo at- 
sisėdau ant ranktūrio. Sugriebusi mano ranką mergina mėšlun- 
giškai suspaudė ją, sunkiai tramdydama besiveržiančias ašaras. 

Aš leidau sau truputį pasityčioti iš giminaičių. Tiesiog sė- 
dėjau ir tylėjau, nekreipdamas į juos dėmesio. Ir jie įtemptai ty- 
lėjo, žvelgdami išsigandusiomis akimis kaip triušiai į gyvatę. 

Laikrodis ėmė mušti vienuoliktą. Hole pasigirdo žingsniai. 
Pitas Salvo įtempė į biblioteką surištus Geidžą ir Mato. 

— Na, štai. Susirinko visa gauja, — paskelbiau. 

Rudžiui sulinko kojos ir jis dribo į krėslą. 

— Stok, niekše! Tai, ką pasakysiu, privalai išklausyti sto- 
vėdamas. 

Aš apmečiau visus žvilgsniu. 

— Pagaliau galėsiu jus pradžiuginti, brangieji giminėlės!.. 

— Ką jūs sau leidžiate... — pradėjo Kolbis. 

Aš jį nutraukiau: 

— O jums verčiau užsikimšti! 

Kolbis nutilo. 

— Jūs tikrai visi žinote, kad mūsų valstijoje legalizuoti 
azartiniai Žaidimai. O tai — dideli pinigai be didelio vargo. 
Didelė pagunda daugumai žmonių. Ši idėja įsmigo į galvą ir 
kai kam iš čia esančių. Bet iš pradžių reikėjo krūvos šlaman- 
čių. Didžiulės krūvos. Ir iškart. Tas žmogus sugalvojo, kaip juos 
gauti — griebtis šantažo. Jam pasisekė: surado turtingą pus- 
galvį, degantį aistra vietinei gražuolei. Visi turbūt suprantate, 
apie ką aš kalbu: apie mūsų nevykėlį broliuką Rudį ir tokią mi- 
sis Melonėj. Nežinau, kaip toliau klostėsi jų santykiai, tačiau 
net ir tuo atveju, jei mano pusbroliui vėl nepasisekė, priežastis 
būsimam konfliktui — akivaizdi. 

Šantažuotojas veikė dviem kryptimis: jis įgijo turtingos ir 
mieste įtakingos Banermanų šeimos pasitikėjimą ir kartu už- 
mezgė ryšius su Čikagos “sindikatu". Juk jo planui įgyvendin- 


73 


ti reikėjo stambaus pradinio kapitalo. Ir mafija paskolino jam 
pinigų. 

Kitas operacijos etapas buvo gerokai lengvesnis. Reikėjo nu- 
taikyti akimirką, kai Rudis Čerokio klube nusilaks iki žemės grai- 
bymo ir praras visus atminties likučius. Tokio įvykio ilgai laukti 
neteko. Žudikas nuvilko Rudį į tualetą, ten jį palikęs nuėjo į au- 
tomobilių aikštelę ir iš virtuvės paimtu peiliu nusmeigė Čaką 
Melonėjų. Peilį jis padėjo atgal į vietą ir paprašė “sindikato" 
berniukų, kad tie įbaugintų Rudį Banermaną tariamu nusikalti- 
mo įrankiu, nors to įrankio jis net akyse nebuvo regėjęs. Gangs- 
teriai puikiai suvaidino savo vaidmenį. Jie aplankė vyriausiąjį 
Banermaną ir pareikalavo milijono dolerių, antraip grasino per- 
duosią policijai tariamą įkaltį, įrodantį Rudžio kaltę. Pats Rudis 
tylėjo kaip pelė po šluota: jis absoliučiai nieko neprisiminė. 

Na, o vėliau prasidėjo nesusipratimai: paaiškėjo, kad Ba- 
nermanų šeimynėlė pinigų seniai nebeturi... Bet reikėjo kaip nors 
suktis. Geriausia išeitis — pasisavinti mano palikimo dalį. To- 
kia galimybė atrodė ranka pasiekiama. Dar pora dienelių ir... 

Pabandykite nuspėti, kaip jautėsi žudikas, kai staiga lyg iš 
po Žemių išdygau aš! Juk mafijos pinigai jau sukosi versle ir 
juos reikėjo grąžinti! Man atvykus, žudikas pats tapo šantažo 
auka — jį pričiupo “sindikato" vyrukai. Todėl reikėjo žūtbūt ma- 
nęs atsikratyti. Iš pradžių Geidžas su Mato pabandė mane įbau- 
ginti: galų gale pakaktų man tik išvažiuoti, ir pinigėliai nuplauktų 
į kitą kišenę. Bet jiems nepavyko. Aš neišsigandau. Ir tada žudi- 
kas supanikavo. Jis pats pabandė mane pašauti. Jam net nereikė- 
jo pataikyti, svarbiausia — įvelti mane į kriminalinę bylą. Tai 
reikštų jo pergalę. Tokiu atveju aš netekčiau savo palikimo! Žu- 
dikas buvo puikiai išstudijavęs senąjį dokumentą. Banermanai 
tik ir laukė, kol aš paslysiu, ir net neslėpė savo džiaugsmo išvy- 
dę mane policijos nuovadoje... Tad pasakykite dabar, kuris iš mū- 
sų tikrasis “išpera"? 

Manau, dabar žudikas trokšta pulti mane ir sudraskyti... Ra- 
miau! Dar ne viską pasakiau. Gal norite sužinoti, kas įkvėpė žu- 
dikui tokį gudrų planą? Tai va, tuo metu šis žmogus artimai ben- 
dravo su Rudžio dievinama dama. Gražuolė jį pažinojo kaip Ar- 

turą Sirsą. Būtent ji išpliurpė Sirsui apie Rudžio aistrą, apie Žvė- 
rišką Čako Melonėjaus pavydą, papasakojo savo meilužiui ir apie 
kitą gerbėją — Džoną Sandersą. Manau, policijos apklausiamas 
Sandersas prisimins anoniminį skambutį, pranešusį jam apie Ča- 
ko Melonėjaus mirtį. Skambinusysis pranešė Džonui, kad jis — 
pagrindinis bylos įtariamasis. Galiu kirsti lažybų, kad tą vakarą 
buvusį jūreivį Sandersą kažkas specialiai nugirdė iki sąmonės 
netekimo, ir alibi vaikinas, aišku, neturėjo. Kas jam skambino ir 
kas jį girdė, policija nesunkiai išsiaiškins. 

Na, o dabar — svarbiausia. Viskas ėjo lyg per sviestą, kol 
Sirsas pats padarė klaidą. Prieš savaitę, atvykęs į pasimatymą, 
jis savo biuiko bamperiu užkliudė automobilį, stovėjusį greta mi- 
sis Melonėj namo. Nuo smūgio nukrito lentelė su numeriais. At- 
sitiktinai tą įvykį matė sena ledi. Ji pakėlė lentelę ir užkišo ją už 
nukentėjusiojo automobilio stiklo valiklio. Ir paaiškėjo, kad šiuo 
numeriu užregistruotas Venso Kolbio automobilis! 

Taurė iškrito iš Kolbio rankų. Susvyravęs jis griebėsi už stalo 
krašto. Anita taip stipriai prisispaudė prie manęs, jog aš negalė- 
jau pajudinti kairės rankos. Bet nesvarbu, dešinioji liko laisva ir 
aš žaibiškai ištraukiau revolverį. 

— Šlykščiausia tai, — tęsiau aš, — kad jūsų, Kolbi, visai 
nedomino Anita. Tai ne jūsų moters tipas. Ji buvo tik priemonė 
tikslui pasiekti. Jos padedamas tikėjotės tvirčiau suglobti Ba- 
nermanų kapitalus. O tapęs padėties šeimininku būtumėte atsi- 
kratęs ja be jokio sąžinės graužimo. 

Nuo slenksčio Vensą atidžiai stebėjo Karlas Mato. Kolbio 
veidas priminė sustingusią kaukę... 

— Jūs, Kolbi, tikriausiai dabar apmąstote išsigelbėjimo va- 
riantus. Pirmiausia tikitės pasinaudoti savo ginklu — neabejoju, 
kad turite pistoletą. Neverta! Aš vis tiek iššausiu pirmas. Maniš- 
kis — keturiasdešimt penktojo kalibro, tad savo krauju aptašky- 
site dėdulę Mailsą nuo galvos iki kojų. 

Antrasis variantas — pasislėpti. Šokti pro langą ir taip to- 
liau. Neracionalu: net jei paspruksite nuo policijos, mafija iškas 
jus net iš po žemių. Jūs gi — jų skolininkas, Kolbi, o su tais, 
kurie negrąžina skolų, šie vaikinai elgiasi griežtai. 

Lieka trečias, pats geriausias variantas: jūs Žingsniuojate 
tiesiai prie policijos automobilio, kuris jau seniai dulka prie 
įėjimo, ir savo noru vykstate į policijos nuovadą. Gal mitrūs 
advokatai sugebės pakeisti elektros kėdę įkalinimu iki gyvos 
galvos? 

Tiesa, galite viską neigti, nors faktai — nepaneigiami. To- 
kiu atveju bylos svarstymas tęstųsi ilgai. Bet pažvelkite į Pitą 
Salvo. Jis — geriausias Čako draugas. Ir ne vienintelis, trokš- 
tantis susidoroti su jumis pats. Nieko gero negalite tikėtis iš to- 
kių vaikinų kaip jis. Manau, jūs suprantate, Kolbi? Rinkitės! 

Baltas kaip kreida Kolbis stovėjo prie stalo. Jo arogancijos 
neliko nė kvapo. Matyt, panašiai jaučiasi į kampą įvarytas žvė- 
ris, aplink užuodžiantis vien mirtį. Telieka nuolankiai pasiduoti 
likimui. 

Jis lėtai pasuko prie atvirų durų į holą. Ten jau laukė leite- 
nantas Traversas. Jis girdėjo kiekvieną žodį, nuskambėjusį bib- 
liotekoje. 

Visą trijulę susodino į policijos automobilį. Girdėjau, kaip 
suriaumojo variklis ir užkaukė sirena. Automobilis įsuko į plentą. 

Aš paglosčiau Anitos ranką. Ji sėdėjo priblokšta, bet mano 
prisilietimas grąžino ją į realybę. Mano mergytė pagaliau supra- 
to, jog tarp mūsų niekas nebestovi. Dabar niekas negalėjo su- 
trukdyti dviejų nežymių galingos Banermanų šeimos atžalų lai- 
mei. Mūsų gyvenimai apsivertė aukštyn kojomis. Ir tikiuosi — 
visam laikui! 

— Jūs likote be pragyvenimo lėšų, broleliai, — nusijuokiau 
aš. — Apskritai tai ne katastrofa. Jums liko namas, žemės. Kitas 
dalykas, kad jūs nesugebate patys užsidirbti pragyvenimui, tad, 
manau, kad vis tiek nugrimsite į dugną. Bet man jūsų negaila. 
Net nedvejodami jūs rengėtės mane apvogti. Ką gi, savo paliki- 
mo dalį aš pasiimu. Kas lieka jums? Nežinau. Tikriausiai tik ne- 
švari sąžinė. Pasvarstykite, kas tikrasis “išpera" — aš ar jūs? 
Greičiausiai jūs, garbingieji giminaičiai. Jūs — tikrieji išperos. 

Nužvelgęs akių nepakeliančią kompaniją, pridūriau: 

— Anita važiuos su manimi. Aš pasirūpinsiu ir Enės senat- 
ve. Manau, ji tr pati nenorės likti jūsų name. 

Prie durų atsigręžiau. Rudis su Tedžiu sėdėjo nukorę gal- 
vas. Mailsas graibstėsi už širdies. 

— Likite sveiki, giminaičiai! -— mečiau žengdamas per 
slenkstį. — Šiandien jums — iškilminga diena. Prasideda nauja 
darbinė veikla. Sėkmės! 


Žvaigždėmis nusagstytas dangaus skliautas gaubė mėnesie- 
nos nušviestą kelią. Automobilio radijo i1mtuvas murkė švelnią 
melodiją. Anita padėjo galvą ant mano peties. Mes ką tik įfor- 
minome santuoką, ir mano brangioji mergytė vis dar negalėjo 
patikėti, kad visi nemalonumai — jau praeityje. Mes tylėjome, 
bet aš žinojau, kad Anita tuoj prašneks ir užduos klausimą. Ba- 
nermanai visada pasižymėjo smalsumu. 

— Pasakyk, Ketai, kodėl leitenantas Traversas tavęs nesu- 
laikė? 

— Jis neturi jokios priežasties mane sulaikyti. Aš suteikiau 
jam naudingos informacijos. 

— O kur mes važiuojame? 

— Sutvarkyti mano reikalų. 

— Suprantu. Bet ar gali pasakyti, kur būtent? 

Aš nusišypsojau: 

— Žinoma, galiu. Bet bijau, kad tu supyksi: tai truputį pa- 
keis mūsų povestuvinės kelionės maršrutą. Matai, Niujorke su- 
laikytas vienas pabėgęs kalinys. Aš privalau palydėti jį atgal. 

Ji įbedė į mane plačiai atvertas akis. 

— Tai tu... tu... 

— Taip, mieloji. Aš policininkas ir dabar atostogauju. O ka- 
dangi šefas žinojo, jog važiuosiu į savo gimtinę, tai pasiūlė grįŽ- 
tant atgal atlikti tarnybinę užduotį. Aš sutikau — juk tokiu atve- 
ju apmokamos kelionės išlaidos. 

— O, Ketai! 

Aš nusikvatojau: 

— O dabar paaiškėjo, kad aš — policininkas milijonierius! 
Tikiuosi, tu tam neprieštarausi, mieloji! 

— Ne, Ketai! Aš jau matau, kaip puikiai mes gyvensim! 

Aš švelniai paglosčiau jos koją, ir Anita aistringai prisig- 
laudė. 

— Kai atliksiu tarnybinę užduotį, — pažadėjau, — mes pra- 
leisime tikrą medaus mėnesį. Ir tada — saugokis, Anita! 

— Tai tu saugokis, katinėli! — sučiurleno laimingas juokas. 


Mickey Spillane 
MOTERŲ 
MEGĖJAI 


Detektyvinis romanas 


1 skyrius 


Tirštame nakties rūke išgirdęs laukinį riksmą, aš instinkty- 
viai spustelėjau automobilio stabdžius. Kiek pasukęs į šoną, au- 
tomobilis sustingo prie skersgatvio. Apskritai Niujorke klyksmai 
nieko nestebina, bet šiame rajone jis nuskambėjo nelauktai. Rei- 
kalas tas, kad miestą čia priminė tik pastatų griuvenos, krūvos 
sudaužytų plytų ir kalnai šiukšlių. Didžiuliame žemės sklype bu- 
vo rengiamasi statyti naują dangoraižį. Taigi šiame plote nuaidė- 
jęs riksmas labiau priminė isterišką klyksmą. Be to, klykė vaikas. 

Pačiupęs žibintuvėlį, aš iššokau iš automobilio ir nubėgau 
tarp griuvėsių vingiuojančiu takeliu. Dėl viso pikto, stengdama- 
sis laikytis šešėlyje, dūmiau į tą pusę, kur buvo girdėti šauks- 
mai. Tokioje vietoje galėjo bet kas atsitikti. Gal vaikas įkrito į 
kokią duobę arba jį užgriuvo nuvirtusi siena? Kvartalą apšvietė 
vos keli blausūs žibintai, tad visa statybų aikštelė skendėjo prie- 
blandoje. Net automobiliai apvažiuodavo šį sklypą. 

Pagaliau aš pamačiau aštuonmetį berniūkštį. Jis vilkėjo ap- 
trintus džinsus ir megztinį. Suėmęs veidą delnais vaikas raudo- 
jo, drebėdamas visu kūnu. Pribėgęs apglėbiau jo pečius, bet jis, 
regis, manęs net nepastebėjo. Buvau matęs tokių atvejų ir anks- 
čiau. Vaiką iš baimės ištiko šokas. Jo kūnas suakmenėjęs, akys 
suapvalėjusios ir tik baltymai blyksėjo tamsoje lyg du balti ka- 
muoliukai. Staiga išvydau tai, kas išgąsdino berniuką. 

Už šiukšlių krūvos gulėjo rudaplaukės moters lavonas, pri- 
spaustas betono plokštės. Kūną aiškiai kažkas stengėsi paslėpti 
nuo pašalinių akių, tačiau į griuvėsius atbėgęs pažaisti berniūkštis 
Jį užtiko. Gyva ši moteris tikriausiai buvo graži, bet dabar jos 
subjaurotas kūnas atrodė šlykščiai. 

Pakėlęs vaiką ant rankų prispaudžiau jį prie krūtinės ir pa- 
sukau prie savo automobilio. Berniukas įsiverkė, jo kūnelį tam- 
pė konvulsijos. Jis tvirtai įsikibo į mane savo mažomis liesomis 
rankutėmis. Jo akys pamažu įgijo protingą išraišką. Vaikas ėmė 
suvokti, kad dabar jis saugus. Nieko neklausinėjau, nes iš patir- 

ties žinojau, jog šiuo metu tai beprasmiška. Jis vis tiek nesuge- 
bėtų normaliai atsakyti nė į vieną klausimą. Pasodinęs vaiką ant 
priekinės sėdynės, pats atsisėdau už vairo ir nuvažiavau prie ne- 
didelio statybų kompanijos sargo namelio. Viduje burbuliavo ra- 
dijo imtuvas, ir aš atlapojau duris. 

Prie mažos dujinės viryklės, ant kurios garavo kavinukas, 
triūsė kresnas praplikęs vyras. Staigiai atsigręžęs jis įsmeigė į 
mane baimingas akis. 

— Ei... — netvirtai pradėjo sargas. 

— Kur jūsų telefonas? 

— Bet, misteri, jūs... 

— Ramiau, bičiuli, aš turiu teisę. 

Išsitraukiau piniginę ir atsegiau ją, pademonstruodamas sar- 
gui savo licenciją, išduotą Niujorko policijos valdybos. Probėgš- 
mais į ją Žvilgtelėjęs žmogėnas įsistebeilijo į mano keturiasde- 
šimt penktojo kalibro koltą. 

— Turite rimtų nemalonumų, — pareiškiau aš. — Kur tele- 
fonas? 

Palikęs ramybėje kavinuką, sargas mostelėjo virpančia ran- 
ka ir sulemeno: 

— O kas nutiko? Jeigu jūs... 

Nekantriai mostelėjęs ranka aš priėjau prie telefono ir su- 
rinkau Pato numerį. 

Ragelį pakėlė budintis seržantas. 

— Maikas Hameris, — prisistačiau. — Sujunkite mane su 
kapitonu Čambersu. 

— Jungiu, — atsakė seržantas. 

Greit ragelyje sugriaudė Pato balsas: 

— Žmogžudysčių tyrimo skyrius. Kapitonas Čambersas 
klauso. 

— Sveikas, Patai, tai Maikas. Aš esu Leirono statybų aikš- 
telėje, sargo namelyje. Manau, tau reikia čionai atvykti. Pasi- 
imk savo vaikinus ir medicinos ekspertą. 

Patas susirūpinęs paklausė: 

— Ką tu šįkart nupyškinai? 

— Nekvailiok. Aš radau moters lavoną. Beje, kartu atsivežk 
gydytoją, radau ir gyvą vaiką. 

— Gerai, pasilik ten. Aš tučtuojau išvažiuoju. Tik nieko ne- 
liesk! 

— Nemokyk mokyto. Aš įjungsiu savo automobilio šviesas, 
kad jūs geriau susiorientuotumėte. Gal statybų aikštelėje dar |i- 
ko vaikų. Berniūkštį paliksiu pas sargą. Tegul gydytojas iš pra- 
džių jį apžiūri. Vėliau gal pavyks ką nors iš jo ištraukti. 

Padėjęs ragelį, aš išėjau ir atnešiau vaiką į namelį. Pagul- 
džiau jį ant išskleidžiamos sargo lovelės. Namo šeimininkas puo- 
lė manęs klausinėti, bet aš pasiunčiau jį po velnių. Užklojęs ber- 
niuką antklode, įsakiau jam niekur neiti ir laukti policijos. Vai- 
kui tai aiškiai nepatiko, bet jis neturėjo kur dingti. 

Aš nuvažiavau iki tos vietos, kur radau berniuką. Apsukęs 
automobilį pastačiau jį taip, kad žibintai apšviestų gretimą pa- 
statą ir sklaidytų tamsą priešais. Tarp šiukšlių kalnų vos suradau 
vietą automobiliui pastatyti. 

Kairėje rankoje laikydamas žibintuvėlį, dešinėje — koltą su 
atlenktu gaiduku, aš atsargiai nuslinkau į priekį, apšviesdamas 
griuvėsius. Vargu ar žudikas slėpėsi kur nors netoliese, bet ver- 
Čiau vis tiek pasisaugoti ir nepakliūti į bėdą. Tolumoje pasigirdo 
policijos sirenų kauksmas, kas sekundę vis stiprėjantis. Tačiau 
aplink mane viešpatavo absoliuti tyla — nei garso, nei šnaresio. 
Kad nors pelė prabėgtų ar žiogas cypteltų... 

Aš apšviečiau žibintuvėliu betono plokštės prispaustą lavo- 
ną. Tai buvo maždaug trisdešimties metų moteris. Ant jos kūno 
kabojo tik žalio apatinio trikotažo skiautės, o liemenį juosė dir- 
želis. Statūs atsikišę krūtų speneliai tarsi siuntė dangui prakeiks- 
mą, 0 priešmirtinė konvulsija ištiesino ilgas, lieknas kojas. 

Iš pirmo žvilgsnio galėjai suprasti, kad mirtis buvo sunki ir 
kankinanti. Taisyklingus veido bruožus iškreipė siaubo grima- 
sa, 0 pramerktos akys blausiai blizgėjo, lyg prieš mirtį pažvel- 
gusios į pragaro bedugnę. 

Man nereikėjo vartyti kūno, kad suprasčiau, kas nutiko. Mo- 
ters šonų ir klubų oda buvo išraižyta raudonų rumbų. Kraujas 
sukrešėjęs ant nailoninių apatinių ir ilgų plaukų galiukų. Moterį 
surišo, paskui mirtinai užplakė. Aš atsargiai paliečiau nelaimin- 
gosios pilvą. Kūnas buvo šaltas. Jau para, kai ji mirusi, vadina- 
si, žudikui pakako laiko pasislėpti. 

Staiga už mano nugaros sužviegė sirenos, ir policijos auto- 
mobilių šviesos, perrėžusios tamsą, apšvietė mane. Kažkieno bal- 
sas įsakmiai pareikalavo, kad sustingčiau vietoje ir nė nemėgin- 
čiau krustelėti. Aš paklusau. Akinamas ryškios šviesos, vos įžiū- 
rėjau kelias figūras, atsargiai artėjančias prie manęs. Pirmasis 
priėjo seržantas ir nutaikė į mane trisdešimt aštuntojo kalibro 
revolverį. Prisiartinęs Patas liepė seržantui paslėpti ginklą. Paė- 
jęs į šoną, aš tylėdamas stebėjau policininkų veiksmus. 

Medicinos ekspertas, apžiūrėjęs kūną, išvažiavo. Lavoną įkė- 
lė į specialų furgoną ir nuvežė į lavoninę skrodimui. Greitai vi- 
są aikštelę užtvindė reporteriai ir fotografai. Greitosios pagal- 
bos automobilis išvežė berniuką į ligoninę. Davęs paskutinius 
įsakymus, Patas gestu pakvietė mane prie vieno iš automobilių. 

Išvažiavę iš griuvėsių, mes užėjome į naktinį barą, atsisė- 
dome už staliuko kampe ir užsisakėme po puodelį kavos. 

— Ką gi, išsiaiškinkime, Maikai, — burbtelėjo Patas. 

— Tavo pareiga aiškintis, bičiuli, — atkirtau aš. 

— Žinai, man jau įkyrėjo tokie sutapimai. Tu jau ne pirmą 
kartą atsirandi šalia lavono. 

Gurkštelėjęs karštos kavos aš gūžtelėjau pečiais. 

— Patikėk, Patai, aš nemėginu ištraukti kokio kliento. Visą 
dieną trankiausi po miestą, aiškindamasis vieną nelaimingą at- 
sitikimą. Krauso Tilmano iš “Keinhard Bilding" užsakymu. Ži- 
nai tokią kontorą? Ji už penkių kvartalų į šiaurę nuo čia. 

— Žinau, — suurzgė Patas. 

— Gali patikrinti, jei nori. 

— Pernelyg gerai tave pažįstu, Maikai. Verčiau nekišk no- 
sies, kur nereikia. 

— Net nesirengiu, — aš gūžtelėjau pečiais. — Kam man tai? 

— Tu per daug smalsus. Viską bandai iššniukštinėti. Pats 
man vakar sakei. Velniai tave rautų, Maikai! Vestum pagaliau tu 
Veldą, ji tai sugebėtų tave pažaboti! 

— Dėkui už patarimą, — numykiau. 

Patą aš pažinojau jau daugelį metų. Jis visada buvo maža- 
kalbis ir beveik nepasikeitė nuo tų laikų, kai mes susipažinome. 
Jis vis dar panėšėjo į smulkų prekybininką. Bet užtekdavo pa- 
žvelgti jam į akis ir iškart atpažindavai “mentą". Pato akys matė 

daug mirčių. Prievartos ir žmogžudysčių virtinė įrėžė šiose aky- 
se neišdildomą pėdsaką. Atrodė, kad jo žvilgsnis atspindi visą 
žmonijos istoriją: buvusią, esamą ir netgi būsimą. 

— Na, ir ką tu manai? — paklausiau. 

Per daugelį metų Patas pažinojo mane kaip nuluptą. Mes abu 
— vieno medžio vaisiai. Aišku, kiekvienas dirbome savo darbą, 
tačiau mūsų interesai dažnokai susikirsdavo. Ne kartą mums te- 
ko stovėti drauge prie kokio lavono, mąstant, nuo ko pradėti ty- 
rimą. Todėl Patas iškart suprato mano klausimą. 

— Jos apatiniai, — sumurmėjo. 

— Ką turi omenyje? 

— Prisimeni blondinę, kurią mes išgraibėme iš vandens pra- 
ėjusį mėnesį? Tai buvo mokytoja iš Nebraskos. 

— Kažką prisimenu. Skaičiau laikraščiuose. Na, ir kas? 

— Jos apatiniai buvo lygiai tokie pat, tiktai juodos spalvos. 

Aš nutylėjau. Žvilgtelėjęs į mane pro puodelio viršų, Patas 
tęsė: 

— Mes palaikėme šį atvejį savižudybe. Tačiau mūsų dabar- 
tinis ekspertas mano, kad suklydome. Beje, įdomus tipas. Turi 
originalų hobį: kolekcionuoja nunuodijimus. Ir jis spėja, kad 
blondinė nunuodyta. 

— Ką reiškia “spėja"? Argi nebuvo atliktas skrodimas? 

— Skrodimas buvo atliktas. Tačiau kūnas per ilgai mirko 
vandenyje. Maždaug savaitę. Ekspertas nerado nieko, kas patvir- 
tintų žmogžudystę. 

— Tai kodėl jis nusprendė, kad ji nunuodyta? 

— Jis mano, kad charakteringa dantenų deformacija liudija 
apie nuodų panaudojimą. Bet nėra tuo tikras šimtu procentų. Jau 
sakiau, kad kūnas per ilgai išbuvo vandenyje, užterštame neto- 
liese esančios chemijos gamyklos atliekomis. Ekspertas norėjo 
atlikti išsamesnę lavono analizę, bet tikimybė ką nors išsiaiš- 
kinti buvo pernelyg maža. Kūną atidavė žuvusiosios tėvams, ir 
jie jį kremavo. 

— Man regis, tu dar ne viską pasakei, — papriekaištavau. 

— Aha, — pasimuistęs sutiko Patas, — ne viską. Mūsų eks- 
pertas mano, jog tai buvo lėtai veikiantys nuodai, sukeliantys 

ilgą ir skausmingą mirtį. Tokius nuodus naudoja kai kurios lau- 
kinės Pietų Amerikos gentys, norėdamos nubausti rimtus nusi- 
kaltimus padariusius savo gentainius. 

— Kitaip tariant, tai kankinimai. 

— Galima ir taip pasakyti, — Patas patylėjo ir dvejodamas 
ištarė. — Mane erzina laikraštininkai. Jie lyg musės medų puola 
kiekvieną bylą, su kuria susijęs tu. Ir šiandien jiems pasisekė. 
Tu juk visada nutėški jiems sensacijų. 

— Tave gal naujoji vyresnybė ėda? — pasišaipiau. 

— Velniai tave rautų, Maikai! — užvirė Patas. — Tu ir pats 
puikiai žinai, kaip mus spaudžia politikai ir teisėjai! Mūsų ran- 
kos surištos! Dirbti tokiomis sąlygomis — tas pats, kas bandyti 
išminuoti minų lauką, neturint minų ieškiklio! 

Padėjęs pinigus ant stalo, aš užsimaukšlinau skrybėlę. 

— Gerai, Patai, man metas, — pakilau. — Dėl manęs nesi- 
jaudink. Pranešk, jei sužinosi ką naujo. 

— Puiku, — linktelėjo jis, tačiau balsas nuskambėjo netvirtai. 


Virš Niujorko kabojo gižus, niūrus rytas, persunktas tirštos 
miglos ir suodžių. Gatvėmis skubėjo pirmieji praeiviai, ir netru- 
kus miestas jau panėšėjo į ūžiantį skruzdėlyną. Miesto triukšme 
be jokio atgarsio skendo ir džiaugsmo, ir skausmo garsai. Regis, 
žmonės nekreipė nė menkiausio dėmesio vienas į kitą, judėdami 
savo įprastais maršrutais ir neturėdami nė mažutės vilties ištrūkti 
iš tų Žabangų, kurias patys sukūrė. Didžiulis miestas kaip galin- 
gas slibinas rijo ir gromuliavo Žmones, o jie apspangę vis dar 
laikė save šeimininkais. 

Aš stovėjau savo biure prie lango ir žvelgiau žemyn. Mies- 
tas man panėšėjo į milžinišką gyvulį, kurio kailyje knibždėjo 
būriai parazitų. O jis, rodos, nekreipė į juos dėmesio. Bet tai 
apgaulingas įspūdis. Tik pajutęs skaudų įkandimą miestas iškart 
sučiaumodavo nevikrų skriaudėją. 

Durys atsivėrė ir į mane kartu su silpnu skersvėju dvelkte- 
lėjo lengvas pažįstamų kvepalų aromatas. 

Aš atsigręžiau. 

— Labas, katyte. 

Velda paglostė mane švelniu žvilgsniu, sakančiu, jog tarp 
mūsų viskas gerai, ir bloškė ant stalo šūsnį korespondencijos. 

Aš grožėjausi Velda. Mano mieloji, nuostabioji, puošnioji 
gražuolė lėlytė. Jos vešlios, žvilgančios juodų plaukų garbanos, 
nerūpestingai besidraikančios ant pečių, traukė vyrų akis kaip 
magnetas. Moteriškų puikaus kūno linijų nepaslėpdavo jokie dra- 
bužiai. Platūs pečiai, aukšta, įžūli krūtinė, plokščias pilvukas, 
ilgos, grakščios šokėjos kojos, judančios begarsės muzikos tak- 
tu. Tokia miela, tokia žavi! Ir pavojinga moteris. Tą nedaug kas 
žinojo. Žymaus dizainerio siūtas kostiumėlis slėpė ne tik dieviš- 
ką kūną, bet ir nedidelį brauningą. Veldos kišenėje gulėjo toks 
pat pažymėjimas kaip ir mano. 

Žvelgdamas į ją aš, kaip visada, galvojau, kokia ji šauni ir 
koks aš netikęs. Jau seniai man reikėjo ją vesti. Juk mes tokie 
artimi! Aš gėriau tų žydinčių lūpų karštį, skendau jos akių be- 
dugnėse. Tačiau Velda manęs neskubino. Ji atlaidžiai sutiko žaisti 
tą žaidimą tol, kol man patiks. 

— Ar peržiūrėjai laikraščius? — paklausė ji. 

— Kol kas ne, — atsakiau. 

— Tu vėl įsisvajojai. Tavęs negalima palikti be priežiūros 
nė sekundei. 

Aš paėmiau nuo stalo laikraštį. Pirmajame puslapyje puika- 
vosi mano fotografija. Policija uždraudė garsinti nusikaltimo de- 
tales, bet plunksnagraužiai vis tiek sukurpė įspūdingą straipsnį. 
Bendrais bruožais jie išdėstė, kad aš, išgirdęs vaiko verksmą, su- 
stabdžiau automobilį ir radau lavoną. Straipsnyje neužsiminta apie 
merginos mirties priežastis. Buvo trumpai aprašyta, kaip berniu- 
kas, atsitiktinai atsidūręs statybų aikštelėje, po betono plokšte pa- 
stebėjo lavoną. Velionės iki šiol niekas neatpažino. Niekas nepa- 
reikalavo atiduoti jos kūno. Mano pasirodymas nusikaltimo vie- 
toje buvo išnagrinėtas plačiai ir vaizdžiai. Pateikęs išsamią mano 
biografiją, laikraštis siūlė skaitytojams pamąstyti, ar galėjo toks 
tipas kaip aš atsitiktinai atsidurti greta lavono. Man susidarė įspū- 
dis, jog kažkuo smarkiai neįtikau straipsnio autoriui. Suglamžęs 
laikraštį nusviedžiau jį į kampą ir koja prisitraukiau kėdę. 

— Mes vėl įklimpome! — pranešiau atsisėdęs. 

Nusivilkusi paltą Velda pakabino jį ant pakabos. Aš ėmiausi 

pasakoti vakarykštę istoriją. Man baigus, Velda patylėjo, apmąs- 
tydama informaciją, ir paklausė: 

— Ar nemanai, kad tai gali būti mums naudinga? 

— Ne, — irzliai burbtelėjau. 

— Tai ko jaudiniesi? Man regis, jaudintis visai nėra ko. 

— Aš nesijaudinu. 

Ji sublizgino baltais, sveikais dantimis. 

— Tiesa? 

— Taip! 

— Aš taip ir supratau. Bet vis dėlto paskambink Patui ir 
paklausk, kaip juda byla. 

— Gerai, — sutikau ir pakėliau telefono ragelį. 

Patas pasisveikino šaltai, neminėdamas mano vardo. Supra- 
tau, jog kabinete jis ne vienas. 

— Minutėlę, — tarė jis. 

Girdėjau, kaip atsistojo, žengė kelis žingsnius ir pastūmė 
stalčių. 

— Klausau, Maikai. 

— Skambinu grynai iš smalsumo, Patai. Ar paaiškėjo kas 
nors nauja? 

— Nieko. Kūnas vis dar neatpažintas. Dabar mes tikriname 
pirštų atspaudus. 

— O kaip jos dantys? 

— Jos burnoje nė vienos plombos! Intuicija man kužda, jog 
tai pramogų mergina. Tikiuosi, ji užregistruota policijoje. O kaip 
tu? Kalbėjaisi su reporteriais? 

— Ne, aš nuo jų pabėgau. Bet tikriausiai jie mane pagaus. 
Beje, aš neturiu ką jiems pasakyti. Žinai, man atrodo, tu suirzęs. 
Tiesa? 

— Mičas Templas iš “Naujienų" pastebėjo abiejų merginų 
apatinių panašumą. Jis palygino etiketes. Drabužiai pirkti skir- 
tingose vietose. Tai tokios specialios krautuvėlės, prekiaujan- 
čios erotiškais apatiniais. Tas kabliukas visai menkas, bet laik- 
raštininkai gali išpūsti didelį muilo burbulą. 

— O ką jie gali padaryti? 

— Gali pastatyti ant ausų visus asilus, pakvaišusius dėl sek- 
so. Tu puikiai supranti, kuo tai kvepia. 

— Ar galiu kuo nors padėti? 

— Na... Jei pažįsti Mičą, paprašyk jį sulėtinti greitį. 

Aš prunkštelėjau į ragelį. 

— Linksma dienelė manęs laukia. 

Nusišaipęs Patas atsiliepė: 

— Neprašau nieko neįmanoma. Tiesiog pasikalbėk su juo, 
mažyli. 

Žodį “mažylis" jis ištarė itin raiškiai. 

— Ir kada man padaryti oficialų pareiškimą? 

— Kuo greičiau, tuo geriau. 

Padėjęs ragelį aš draugiškai pliaukštelėjau Veldai per užpa- 
kalį ir pasiėmiau skrybėlę. 

— Maikai, — pašaukė Velda. 

— Ką)? 

— Ar Patas pastebėjo ryšį tarp dviejų nužudytųjų merginų 
apatinio trikotažo? 

— Apie kokį ryšį tu kalbi? 

— Na, blondinė vilkėjo juodais apatiniais, o rudaplaukė — 
žaliais. 

— Taip, jis man tai sakė. 

— Bet tai ne paprasti apatiniai, ar supranti? Tai specialūs 
drabužėliai vyrų geismui sužadinti. 

— Patas mano, kad rudaplaukė sukosi pramogų versle. 

— Tačiau blondinė buvo mokytoja! 

— Mieloji, tu mąstai visai originaliai. 

— O gal ir tau vertėtų apie tai pamąstyti, ką? 


2 skyrius 


Policijos nuovadoje mane sutiko gana šaltai. Aš nuėjau į Pato 
kabinetą ir, dalyvaujant stenografistui, daviau išsamius parody- 
mus. Naujasis prokuroro padėjėjas iškart pačiupo lapą su mano 
parodymais ir pabandė išpešti iš jų bent ką, siejantį mane su 
žmogžudyste. 

Galiausiai mes vos nekibome vienas kitam į kuodą, bet lai- 

ku įsikišęs Patas mus nuramino. Beje, aš vis tiek spėjau įsiutinti 
prokuroro padėjėją. Jis paniuręs atsistojo ir įsakęs man neišva- 
Žiuoti iš miesto išdidžia mina paliko kabinetą. 

— Man atrodo, šis vaikinas per daug prisiskaitė detektyvi- 
nių romanų, — mečiau Patui. 

— Spjauk į jį, — Patas atsainiai gūžtelėjo pečiais. — Jie 
ten, prokuratūroje, visada niršta, kai prieš rinkimus laikraščiai 
praneša apie nusikaltimus. 

— Nesuk man smegenų, Patai, — suurzgiau. — Pripažink, 
kad mano reikalai prasti. Tave smarkiai purto, ar ne? 

— Kaip paprastai. Jie jau seniai galanda dantis į mūsų nuo- 
vadą. Kiek šaunių vaikinų išėjo iš darbo! Tiesiog nebegalėjo ken- 
tėti. 

— Neleisk tiems pašlemėkams lipti tau ant galvos. 

— Seni, aš valstybinėje tarnyboje, — atsiduso Patas. 

— O aš ne, — nusišiepiau. — Ir apskritai nemėgstu malti 
liežuviu. Ten, koridoriuje, manęs laukia tuzinas žurnalistų. Ži- 
nai, jei mane įpykins, sukelsiu tokį triukšmą... 

— Užmiršk tai! 

— Gerai, gerai, aš pajuokavau, nesijaudink. 

— Puiku. Ar jau matei Mičą Templą? 

— Dar ne. 

— Susitik su juo, Maikai. Padaryk man šią paslaugą. Kit- 
kuo mes pasirūpinsime patys. 

— Patai, aš jau sakiau, kad neketinu kištis į šią bylą. 

— Puiku. Pasakyk tai laikraštininkams, laukiantiems tavęs 
koridoriuje, — Patas pakilo ir nuėjo prie durų. — Eime. Publika 
nusikamavo, laukdama mūsų pasirodymo scenoje. 

Tas interviu Patui buvo tikra kankynė. Jis skausmingai rau- 
kėsi man pozuojant priešais fotoaparatus, ir su palengvėjimu at- 
sidusdavo, kai aš sėkmingai išsisukdavau nuo atsakymų į klas- 
tingus klausimus. Tiesą sakant, gudrauti man beveik neteko, vi- 
si puikiai suprato, jog aš maža ką žinau. Kai kurie reporteriai 
paprašė pareikšti savo nuomonę apie žmogžudystę, bet aš atsi- 
sakiau. Vien tik Mičas Templas bandė rasti ryšį tarp šios ir anks- 
tesnės Žmogžudysčių. 

Kai žurnalistai pagaliau išsinešdino, mes su Patu nusileido- 
me į pirmąjį aukštą ir užsisakėme po puodelį kavos. 

— Dėkui, mažyli, susidorojai puikiai. 

— Nėra už ką. Aš juk tikrai neturėjau ką pasakyti. 

— Taip, tačiau tu neišsakei ir savo spėjimų. Jei nori, tau kai 
ką papasakosiu. 

— Tikiuosi, ką nors įdomaus, — burbtelėjau. 

— Atrodo, jokio ryšio tarp tų dviejų nužudymų nėra, — rūgš- 
čiai išsunkė Patas. — Visai įmanoma, kad pirmasis atvejis — 
savižudybė. Damučių, kurios mėgsta vaikštinėti pusnuogės, pil- 
na visur. Mano manymu, mūsų ekspertas paskubėjo su savo iš- 
vadomis. Beje, prieš išvežant kūną, jis spėjo pasiimti keletą odos 
gabalėlių analizei. Mat įtaria, kad pirmoji mergina galėjo būti 
nunuodyta kažkokiais lėtai veikiančiais nuodais, tačiau katego- 
riškai to netvirtina. 

— Ir kas iš to? 

— Nieko! Mes neturime kūno, vadinasi, negalime įrodyti, 
kad tie odos gabalėliai — būtent tos merginos. Po kelių dienų 
chemikalų juose neliks nė kvapo. Nuodai baigia suirti. 

— O ką gali pasakyti apie antrąją merginą? 

— Žymės ant jos kūno padarytos rimbu. Tokie rimbai nau- 
dojami cirkuose. Jie importuojami iš Australijos. 

— Ar suradote pirkėjus? 

— Kur ten! — numojo ranka Patas. — Tų atributų reklamą 
gali pamatyti bet kur, netgi žurnaluose. Juos parduoda šimtais, 
siunčia paštu. Neįmanoma nustatyti visų pirkėjų. 

— Vadinasi, tau telieka pirštų atspaudai... 

— Ir dar fotografijos. Mūsų vyrukams iš fotolaboratorijos 
pavyko atkurti jos veidą, — jis ištraukė iš kišenės nuotrauką. — 
Tokį veidą lengva prisiminti. Ji buvo tikra gražuolė. 

— Ar paliksi man tą fotografiją? 

— Imk. Greitai ji pasirodys laikraščiuose. 

— Gerai, — aš paslėpiau nuotrauką. — Paskambinsiu tau 
iškart, kai pasikalbėsiu su Templu. 

— Manai, sugebėsi jį įkalbėti? 

— Tikiuosi, — išsišiepiau. — Žinau apie jį tai, ko jis neno- 
rėtų pagarsinti. 

Apie pusę pirmos aš susitikau su Miču Templu restorane 
“Žydrasis kaspinas". Per keturiasdešimtį persiritęs Mičas labai 
brangino dabartinę savo padėtį. Jis sunkiai iškovojo teisę spaus- 
dinti savo straipsnius pirmosiose laikraščių skiltyse. Sėkmė pra- 
gaištingai veikė Mičą: jis pasidarė dar ciniškesnis nei anksčiau. 
Man net neteko aiškinti mūsų susitikimo tikslo. Mičas iškart vis- 
ką suprato, kai tik jam paskambinau. 

— Na, Maikai, varyk, sakyk, kaip nusiritai iki tokio gyve- 
nimo, — nusišaipė jis mums susėdus už staliuko. — Nuo kada 
tapai policijos pasiuntinuku? 

— Man patikėjo šias pareigas už mano sunkų kumštį, — at- 
sakiau. 

Niūriai pažvelgęs į mane, Mičas kreivai vyptelėjo ir tarė: 

— Tik nesugalvok manęs šantažuoti dėl to vakarėlio jachto- 
je. Tu jau dukart panaudojai šį triuką. Tai negarbinga. 

— Sutarta, — sutikau. — O ką tu pasakytum apie tą istoriją 
su Liusi Delakor? Kodėl neparašei nei apie ją, nei apie tą namą, 
iš kurio ji pabėgo? 

— Kas tau pripliurpė apie ją? — pašoko reporteris. 

— Tu gi Žinai, turiu daug draugų, — nusijuokiau. — Vadi- 
nasi, Liusi reikalo mes dar neaptarėme, ar ne? 

— Gerai jau gerai, pristabdyk arklius. Ko tau reikia? 

— Patas nori kai ko paprašyti. Palik ramybėje tų dviejų nu- 
žudytų moterų apatinius, gerai? 

Mičo veidas įgijo mąslią svajoklio išraišką. 

— Hm-m, — numykė jis. — Taigi aš teisus. 

— Mičai, nelįsk į šią bylą, — pavargusiu balsu patariau Žžur- 
nalistui. — Patas nenori, kad įpainiotum į tai seksą. Publiką gali 
užvaldyti nuodėmingos mintys. Patylėk bent keletą dienų, kad 
Patas ramiai padirbėtų. Paskui galėsi daryti viską. Rašyti apie 
tai, kas tau šaus į galvą. Na, kaip, sutarta? 

— Aš nusivariau nuo kojų, aiškindamasis šią bylą! Man pa- 
vyko nustatyti ryšį tarp drabužių etikečių! Ir viskas veltui, ką? 

— Ir ką tau pavyko išsiaiškinti? 

Mičas sunkiai atsiduso. 

— Aš sudariau galimų pirkėjų sąrašus. Pardavėjai tvirtina, 
kad ši prekė labai paklausi. Apatinius galėjo įsigyti provincia- 
lai, nusprendę parvežti dovanų savo žmonoms, galėjo nupirkt: 
kariškiai ar... mergytės, panorėjusios šiais drabužiais uždegti ko- 
kių nors turtingų seniokų širdis. 

— Ir tai viskas, ką sužinojai? — nustebau. 

— Tu pats supranti, kad apibūdinti visų pirkėjų išvaizdos 
neįmanoma. Bet aš išsiaiškinau, kad drabužius pirko ir dvi katy- 
tės. Sau. Galėčiau jas aplankyti, bet abejoju, ar tai bus naudin- 
ga. O tu ką manai? 

— Velda pastebėjo įdomų spalvų derinį. Blondinės apati- 
niai buvo juodi, o raudonplaukės — žali. Gal čia yra už ko užsi- 
kabinti? 

— Bet juk tai pačios populiariausios spalvos! Balti arba ro- 
žiniai apatiniai neturi paklausos, kuklios mergytės šiandien ne- 
bemadingos, — Mičas palingavo galvą. — Klausyk, o gal pasa- 
kytum Patui, kad aš vis dar tiriu šią bylą? 

— Jis irgi ją tiria. 

— Taip, keista, kad niekas daugiau nepastebėjo tokio aki- 
vaizdaus ryšio. Vis dėlto tai kabliukas. 

— Tikriausiai visi mano, kad mokytoja nusižudė, — garsiai 
mąsčiau aš. Todėl ir nesusieja tų dviejų atvejų. 

— Savižudybės versija labai abejotina, — sumurmėjo Mičas. 

— Ir Patas abejoja, — atsakiau. — Beje, jis tvirtina, kad 
savižudžiai dažnai išeina iš namų vienais apatiniais. 

— Taip, taip, — išsiblaškęs burbtelėjo Mičas. — Mergina 
galėjo išeiti iš namų ir apsirengusi. Paskui kažkur pametė paltą, 
kažkas jį rado ir pigiai pardavė. Pavyzdžiui, už butelį viskio. 

— Tai ką man perduoti Patui? 

— Pasakyk, kad aš tylėsiu lygiai savaitę. Paskui išsakysiu 
savo spėjimus dėl šių apatinių, — jis pažvelgė į mane pro boka- 
lo viršų. — O ką manai tu, Maikai? Tavo nuomonė man labai 
įdomi. Ar turi kokių nors versijų? 

— Aš nesidomiu šiomis žmogžudystėmis. 

— Į tave nepanašu, — suabejojo Mičas. — Tu visada pasi- 
žŽymėjai smalsumu. 

— Aš ir dabar smalsus, — nusišypsojau. — Mielai perskai- 
tysiu “Naujienose" apie visas versijas. 

Palikęs restoraną aš nuriedėjau gatve, pasukau į Brodvėjų ir 
pėsčias nukulniavau į savo biurą. Debesim aptrauktas dangus kra- 
pino įkyrų, smulkų lietų. Gatvėmis sruveno upeliai, o šaligat- 
viais plaukė margaspalvių skėčių srautas. 

Aš stabtelėjau prie artimiausio laikraščių kiosko. Pirmieji 
laikraščio puslapiai mirgėjo akį rėžiančiomis antraštėmis, pra- 
nešančiomis apie rastą raudonplaukės merginos lavoną. Viena- 
me dienraštyje radau savo ir greta gulinčio lavono fotografiją. 
Nusipirkęs kelis laikraščius sugrūdau juos į apsiausto kišenę ir 
pasukau į “Keihard Bilding". 

Velda paliko man raštelį, kuriame brūkštelėjo, jog išeina kai 
ko nusipirkti ir greitai grįš. Aš paskambinau į Krauso ir Tilmano 
biurą. Atsiliepė Voltas Kenlis. Išklausęs jo įprastinius pamoky- 
mus, padėjau ragelį. Paskui ant Veldos raštelio prirašiau, jog ke- 
lioms dienoms išvažiuoju. Atsiprašęs pridūriau, jog, didžiam ma- 
no apgailestavimui, mūsų pasimatymą ir vakarienę teks atidėti 
vėlesniam laikui. 

Aišku, Velda susierzins. Šiandien jos gimimo diena, o aš 
net užmiršau nupirkti jai dovaną. 


Vietoj dviejų dienų užtrukau ištisą savaitę. Į biurą įėjau be 
penkiolikos minučių penktą. Velda sėdėjo prie spausdinimo ma- 
šinėlės. Baigusi spausdinti puslapį, ji pagaliau pakėlė į mane akis. 

— Su gimtadieniu, — pasveikinau ją. 

— Ačiū, — lediniu tonu atrėžė ji. 

Šypsodamasis numečiau jai ant kelių ryšulėlį, kurį nupir- 
kau prieš dešimt minučių. Neištvėrusi Velda šyptelėjo lūpų kam- 
pučiais. Išvyniojusi ryšulėlį klyktelėjo — jos rankose suspindo 
perlų vėrinys. 

— Nejaugi tai tikri perlai? — sušnabždėjo Velda. 

— Pardavėjas tvirtino, kad tikri. 

— Eikš pas mane... 

Priėjęs aš pasilenkiau 1r pabučiavau minkštas, kvepiančias 
lūpas. Mano kūnas suvirpėjo. Visada taip būna, kai paliečiu Vel- 
dą. Atstūmęs ją sunkiai iškvėpiau orą. 

— Tu smarkiai rizikuoji, mieloji... 
— Juk tu pats nori. 
— Jaučiu, pražudysi mane. 


— Galbūt, — sumurkė ji. — Tu manęs bijai? 
— Liaukis mane provokavusi! — įširdau. — Kitaip aš tuoj 
sprogsiu! 


— Galiu tau padėti. 

Suvėlęs jos plaukus, prisėdau ant stalo krašto. Ten gulėjo į 
tris krūveles surūšiuota korespondencija: pranešimai, dalykiniai 
laiškai ir asmeninės žinutės. 

Ėmiau sklaidyti tuos popierius. 

— Ar yra kokių naujienų, vaikuti? 

— Tu ką, neskaitei laikraščių? — nustebo ji. 

— Žinai, brangioji, ten, kur aš buvau, laikraščių nėra. Ten 
vien kalvos, akmenys ir medžiai. 

— Nejaugi? Tai va, nustatyta nužudytosios raudonplaukės 
asmenybė. 

— Kas ji? 

— Maksina Delani. Ji šoko striptizą Vakarinėje Pakrantėje. 
Dukart buvo patraukta baudžiamojon atsakomybėn, atseit — už 
klientų gundymą. Bet abu kartus įrodymų nerasta. Pastaruoju me- 
tu dirbo kažkokioje reklamos agentūroje Čikagoje. Ją ten foto- 
grafuodavo visiškai nuogą. 

— Taip, įdomi detalė. Ar toje popierių krūvoje yra kas nors 
naudinga? 

— Regis, nieko ypatinga. Beje, yra kažkoks paketas, pasi- 
žiūrėk. 

Siuntinių krūvoje aš radau didoką plokščią paketą su atgali- 
niu adresu ir visiems žinomo Dudzono miestelio, kur laikomi 
kai kurie buvę Niujorko gyventojai, pašto ženklu. Nuvynioję po- 
pierius išėmiau dėžutę. Tipografijos būdu išspausdintas laiškas 
teigė, jog dėžutėje esantį daiktą padarė vienas kalinys. Apačioje 
buvo prirašyta, kad aukas galima siųsti fondui, remiančiam ka- 
linių laisvalaikio organizavimą. Dėžutėje gulėjo visai elegantiš- 
ka rankų darbo odinė piniginė su auksinės spalvos įspaudu: “Mai- 
kas Hameris, draudimo agentas". 

Pasukioję piniginę rankose mečiau ją ant stalo. 

— Na, tr ką apie tai manai? — paklausiau Veldą. 


— Manau, tai reiškia, kad tavo reputacija sugadinta, — at- 
sakė ji. — Gal pasiųsti jiems skundą? 

— Verčiau nusiųsk jiems penkis dolerius. Gal tai tik pokš- 
tas, — įkišęs piniginę į kišenę, paklausiau. — Na, o ką manai 


apie vakarienę? 

— Aš mielai, mano brangusis draudimo agente. 

Mes jau ėjome pro duris, kai staiga suskambo telefonas. No- 
rėjau ignoruoti skambutį, bet Velda mikliai prišoko prie stalo ir 
griebė ragelį. Tiesdama jį man šnipštelėjo: 

— Patas. 

— Sveikas, mažyli, — sududenau į ragelį. 

— Klausyk, Maikai, kada tu paskutinį kartą matei Mičą Tem- 
plą? — keistu balsu paklausė Patas. 

— Prieš savaitę. O kas nutiko? 

— Ir po to daugiau su juo nesusitikai? 

— Ne. 

— Ar jūs kartais nesusiginčijote? Gal jis pridarė tau kokių 
nors nemalonumų? 

— Velniai tave rautų, Patai! — įniršau. — Aš juk viską tau 
papasakojau! Kas nutiko? 

— E-e... Klausyk, ar turi alibi praėjusioms dienoms? 

— Galiu nurodyti tris liudininkus, kurie tau pasakys, kur 
praleidau visą praėjusią savaitę! Patenkintas? O dabar nesuk man 
galvos ir sakyk, kas nutiko! 

— Kažkas nužudė Mičą. Jį rado jo paties bute su durklu, 
įsmeigtu į širdį. Mičas gulėjo ant kilimo plūsdamas krauju. 

— Kas rado? 

— Jo draugužė. Ji turėjo reporterio buto raktą. Mergužėlė 
spėjo paskambinti mums, paskui apalpo. Atvažiuok, Maikai, 
mums reikia pasikalbėti. 

— Gerai, — atsakiau ir, padėjęs ragelį, pažvelgiau į Veldą, 
jausdamas, kaip šiurpsta mano oda. 

— Kažkas atsitiko? — tyliai paklausė ji. 

— Mičas Templas nužudytas. 

Lėtai linktelėjusi Velda paklausė: 

— Jis vis dar tyrė tų merginų nužudymą, ar ne? 

— Taip, — linktelėjau aš. 

— O ko iš tavęs nori Patas? 

— Matyt, jis nori sužinoti mūsų su Miču pokalbio smul- 
kmenas. 

— Na, ką gi, eime, — atsiduso Velda. 


Mičas Templas gyveno naujame name, rytiniame miesto ra- 
jone. Šiame prabangiame pastate gyveno turtingos įžymybės. 
Uniformuotą durininką, nepratusį prie tokių gausių svečių ant- 
plūdžių, sutrikdė pulkas policijos automobilių ir karininkų, ku- 
rie būriavosi priešais masyvias raižytas duris. 

Prie įėjimo budįs seržantas pažino mus su Velda ir praleido 
į namą. 

Mes liftu pakilome į šeštą aukštą. Laiptinėje buvo du butai. 
Vieno iš jų durys — plačiai atlapotos. Policininkai bute dirbo sa- 
vo įprastus darbus. Išvydęs mus, Patas pamojo ranka. Atsargiai 
apėję kruviną dėmę ant kilimo, mes prisiartinome prie kūno. Vai- 
kinai iš kriminalinės laboratorijos baigę savo darbą stovėjo nuo- 
šalyje ir pusbalsiu aptarinėjo beisbolo rungtynių rezultatus. 

— Galima apžiūrėti? — paklausiau aš Patą. 

— Pirmyn, — linktelėjo šis. 

Atsiklaupęs ėmiau tyrinėti lavoną. Mičas gulėjo ant šono 
kraujo klane. Jo pirštai gniaužė batisto nosinaitę, kuri paprastai 
kyšodavo iš švarko kišenėlės. Atsistojęs aš nusekiau akimis kru- 
viną pėdsaką, kuris tęsėsi nuo durų iki žaizdos Mičo krūtinėje. 
Maždaug dvidešimties jardų ilgio kraujo juosta. 

— Kas nors paaiškėjo? — paklausiau Pato. 

— Iš visko sprendžiant, žudikas paskambino, Mičas atidarė 
duris ir į jo krūtinę iškart buvo suvaryti aštuonių colių ilgio aš- 
menys. Templas griuvo aukštielninkas, o žudikas uždarė duris ir 
ramiausiai pasišalino. 

— Žaizda buvo mirtina, ar ne? 

— Taip, — linktelėjo Patas. 

— O kodėl jis bandė pasiekti švarką? 

— Matyt, norėjo kuo nors sustabdyti kraujavimą. Deja, bu- 
te nieko nerasta. Stebiuosi, kaip Mičas sugebėjo nusigauti iki 

kėdės. Ekspertas irgi to nesupranta. Reporteris buvo visai sil- 
pnas, dukart krito, o paskutiniuosius colius šliaužė. 

— Betgi į butą niekas negali patekti be išankstinio durinin- 
ko skambučio, — pastebėjau. 

Patas nepatenkintas susiraukė. 

— Kol kas mums nepavyko nustatyti tikslios mirties datos. 
Profesionalus žudikas sugeba parinkti tinkamą akimirką. Dabar 
mes apklausiame gyventojus ir bandome išsiaiškinti, ar nepaste- 
bėjo name pašalinių. Bet aš beveik tikras, kad nieko nesužinosi- 
me. Čia gyvenantys žmonės nenori turėti jokių reikalų nei su 
lavonais, nei su policija. Čia net kaimynai vienas kito nepažįsta. 

— Niujorkas, — atsidusau aš. 

— O kaip tu, Maikai? — pažvairavo į mane Patas. 

Aš papurčiau galvą. 

— Mane iškart gali išbraukti iš įtariamųjų sąrašo. Aš nema- 
čiau Mičo nuo mūsų susitikimo restorane. Aš juk atpasakojau 
tau mūsų pokalbį. Mičas pažadėjo savaitę laiko apie tai nerašy- 
ti. Bet jis ketino savarankiškai tęsti tyrimą. Gal ką nors iškaps- 
tė? Juk turėjo daugybę informatorių. 

Patas piktai sušnirpštė. 

— Mes neradome jokių užrašų, patvirtinančių, kad jis tiria 
tą bylą. Templo sekretorė irgi nieko nežino. Ji tvirtina, kad Mi- 
čas ištisomis dienomis kažkur dingdavo, bet savo skilčiai me- 
džiagą pateikdavo reguliariai. Mes analizuojame visas jo pasku- 
tines publikacijas. Gal pasiseks ir rasime, už ko užsikabinti. 

— Gal tai jo straipsnio apie mafiją, publikuoto prieš mėne- 
sį, atgarsis? 

— Vargu. Mafijos žmonės pernelyg protingi. Jie nemedžio- 
ja Žurnalistų. Jiems iš to nebūtų jokios naudos. Mafija stengiasi 
likti šešėlyje. Čia pasidarbavo kažkas kitas. 

— Manai, jis ką nors sužinojo apie tuos prakeiktus apatinius? 

— Gali būti. O tu nieko neišsiaiškinai? 

Aš kyštelėjau ranką į kišenę, norėdamas išsitraukti cigare- 
tes, bet užčiuopiau piniginę. 

— Žiūrėk, Patai, aš viso labo tik draudimo agentas, — pa- 
juokavau, mesdamas piniginę Veldai. — Taip mane kažkas įver- 
tuno. 

Sugavusi piniginę Velda įsidėjo ją į rankinuką. 

— Atleisk, Patai, bet vargu ar aš kuo padėsiu, — atsidusau. — 
Nebent jūsų departamentas skubiai priimtų mane į darbą polici- 
joje. 

— Aišku, — burbtelėjo jis. — Tikiuosi, ši bėda mus aplenks. 
Gerai, Maikai, tapnok iš čia, kol nesulėkė plunksnagraužiai. Tik 
tavęs jiems ir trūksta. Ir taip ištrimituos apie šią žmogžudystę 
po visą pasaulį. 

— Žvelk į tai filosofiškai, seni. 

— Pasistengsiu. Jei ką nors sužinosi, pranešk man. 

— Būtinai. 

— Geriau išeik pro užpakalines duris. 

Aš nužingsniavau išėjimo link, bet prie durų sustojau. 

— Patai, ar informuosi, kaip juda reikalai? 

Kreivai nusišiepęs Patas linktelėjo. 

— Gerai jau gerai, senas perėjūne. 

Mes nusprendėme pavakarieniauti Veldos namuose. Ji 
kruopščiai organizuodavo tokius pasisėdėjimus, kurie įtartinai 
panėšėjo į pasalūniškas žabangas vyrams. Velda paruošė nuo- 
stabų bifšteksą. Kol ji, apsisiautusi mėlyno šilko peniuarą, suki- 
nėjosi po butą, aš negalėjau atitraukti akių nuo gundančių klubų 
ir dailaus užpakaliuko. Veldai atsisėdus priešais mane, jos pe- 
niuaro atlapai susiskliautė, paslėpdami nuo mano žvilgsnio vi- 
liojantį griovelį tarp jos krūtų. Beje, tik Veldai sujudėjus, visos 
grožybės vėl atsiverdavo mano godžioms akims. 

Aš dorojau bifšteksą, nejausdamas jo skonio, nes mintys su- 
kosi tik apie vieną dalyką. Pagaliau atstūmiau tuščią lėkštę. Pil- 
dama į mano puodelį kavą, Velda pastebėjo: 

— Dabar supratai, ko tau trūko visą tą laiką? 

— Tu mažas klastingas velniūkštis angelo sparneliais, — 
atsakiau, išsiimdamas cigaretes. — Duok ugnies. 

Paėmusi rankinę Velda iš jos viską iškratė, rado degtukus ir 
ištiesė man. Prisidegęs grąžinau jai dėžutę. Dėliodama viską atgal 
Velda staiga paėmė kalinio atsiųstą piniginę, pasukiojo ją ir tarė: 

— Kaip manai, kodėl kalinys atsiuntė tau tą žaisliuką? 

— Nežinau, — gūžtelėjau pečiais. — Tikriausiai tai vienas 
iš jų perauklėjimo programos punktų. Tu juk skaitei laišką. 

— Ne tai turėjau galvoje. Kai tokios dovanos siunčiamos 
žymiems žmonėms, paprastai jų pareigos nurodomos tiksliai. Te- 
nai tave tikrai pažįsta. Gaila, čia nėra Žmogaus, padariusio tą 
daiktą, pavardės. 

— Nagi, duok, pažiūrėsim! — užsidegiau aš. 

Paėmęs piniginę, ėmiau ją vartyti. Tai buvo paprasta pinigi- 
nė su skyreliais vizitinėms kortelėms, asmens dokumentui ir ki- 
šenėlėmis čekiams. 

— Nieko ten nėra, — sumurmėjau. — Kvaila kažko ieškoti 
toje piniginėje. Visi siuntiniai iš kalėjimo kruopščiai tikrinami, 
kad kaliniai neperduotų žinutės į laisvę. Tai tiesiog reklaminis 
triukas. 

— Tada paieškok slapto skyriaus, — sukikeno Velda. 

Staiga aš apmiriau, kažką užčiuopęs už sulenkimo linijos. 
Atidžiai apžiūrėjęs piniginę radau slaptą, beveik nepastebimą ki- 
šenėlę. 

Viduje buvo raštelis. 

Pieštuku primarginta tualetinio popieriaus skiautė. Perskai- 
čiau jį dukart. Štai kas ten buvo rašoma: 


“Gerbiamasis Maikai, per radiją aš išgirdau apie rau- 
donplaukės moters, kurios kūną jūs radote, žmogžudystę. 
Mano sesuo pažinojo šią merginą, taip pat kitą merginą, 
pavarde Peston. Sužinojęs apie tos Peston mirtį, neteikiau 
tam reikšmės. Tačiau ši mirtis mane sujaudino. Aš jau ke- 
turis mėnesius negaunu iš Gretos jokios žinutės. Maikai, 
prašau, suraskite ją ir paprašykite, kad man parašytų. Su- 
mokėsiu jums, kai išeisiu į laisvę. 

Haris Servisas". 


Paėmusi iš mano rankų raštelį, Velda atidžiai jį perskaitė. 

— Peston, — mąsliai sumurmėjo ji. — Elena Peston... Taip 
vadino mokytoją, kurios lavoną rado vandenyje? 

— Matyt, tai ji, — sutikau. 

— O tas Haris Servisas... 

— Tai aš jį pasodinau. 

— Kodėl jis tau parašė? 

— Tikriausiai ant manęs nepyksta. Apskritai jis nepasitiki 
policininkais. 

— Ir ką darysi? 

— Neturiu supratimo! 

— Gal perduoti tą raštelį Patui? 

— Jokiu būdu! Tada visi laikys mane paskutiniu šunsnukiu. 
Hariui reikėjo labai pasistengti, kad perduotų man tą raštelį. Jis 
specialiai parašė ant piniginės “draudimo agentas", kad užgautų 
mano jautrią stygą. 

Velda ištiesė man popieriaus skiautę. 

— Tu neprivalai padėti tam Servisui. 

— Aišku, neprivalau, — burbtelėjau. — Aš sučiupau jį plė- 
šiantį, 0 jis net nebandė manęs nudėti. Turbūt jis laiko mane pa- 
doriu žmogumi ir mano, kad galima manimi pasitikėti, — aš dar 
kartą perskaičiau Serviso raštelį. — Taip, tai nevilties klyksmas. 

— Maikai, tai, ką sumanei, — gryniausia nesąmonė. 

— Klientas, aišku, neįprastas. 

— Patui tai nepatiks, — Velda paniuro. — Tu jam žadėjai 
nesikišti į bylą. Žiūrėk, prisišauksi bėdą. 

— Viešpatie, kas gi čia tokio! Aš tiesiog surasiu tą mergaitę! 

— At, ką aš čia veltui burną aušinu, tu vis tiek darysi sa- 
vaip! Tik prašau, nedaryk to dabar! 

— Gerai, — linktelėjau. 

— Gerai, — pakartojo Velda ir gosliai nusišypsojusi prisig- 
laudė prie manęs. Viena ranka ji glostė mano nugarą, o antrąja 
sagstė kelnių diržą. 


3 skyrius 


Perskaitęs Hario Serviso dosjė sužinojau, kad jo artimiau- 
sia giminaitė — sesuo Greta. 

Aš nustačiau, kad prieš pusantrų metų, kai Servisą už gin- 
kluotą apiplėšimą patupdė į belangę, jo sesuo gyveno Grinvič 
Vilidže. Absoliučiai neprisiminiau, ar ji buvo teisme, bet varty- 
damas senus laikraščius vienoje nuotraukoje pastebėjau juodą 

paltą vilkinčios moters nugarą. Ji laikė už rankos Harį, kuriam 
tuo metu buvo skaitomas nuosprendis. 

Pusę trijų dienos Gajus Gardneris įėjo į savo kontorą, link- 
telėjo man, pakvietė atsisėsti, o pats įsitaisė prie spausdinimo 
mašinėlės. 

— Kas šįkart jus domina, Maikai? — paklausė jis. 

— Hario Serviso byla. 

— Kiek prisimenu, tu padarei jam paslaugą, įkišdamas už 
grotų ir taip išgelbėdamas nuo elektros kėdės. Negi nusprendei: 
sujaukti tą seną bylą? 

— Aišku, ne. 

— Tai koks reikalas? 

— Kai Hariui skaitė nuosprendį, kažkokia moteris laikė jį 
už rankos. Nuotraukoje matyti tik tos moters nugara. Įtariu, kad 
ji — Serviso sesuo. Gal kuris nors jūsų laikraščio fotografas 1š- 
saugojo to proceso nuotraukas? Norėčiau gauti tos moters at- 
vaizdą. 

— Ar ji ką nors iškrėtė? 

— Ji gali tapti svarbia vienos bylos liudininke. Man reikia 
kai ką patikrinti. | 

— Gerai, tuoj paieškosiu, — tarė Gajus. — Luktelėk. 

Greitai informacijos skyriaus klerkas atnešė man dvi mo- 
mentines nuotraukas. Vienoje mergina nufotografuota profiliu, 
kitoje — buvo matyti visas veidas. Antroji nuotrauka buvo kur 
kas geresnė, nors Gretos vilkimas paltas nė kiek neslėpė jos put- 
nių, itin moteriškų linijų. Plačiakraštė skrybėlė dengė mielą, sim- 
patišką veiduką, kuris ir be jokios kosmetikos atrodė gražus. Sko- 
ningai pasidažiusi Greta tikriausiai taptų gražuole. Ši nuotrauka 
nepateko į laikraštį, nes pats Haris joje žvelgė kažkur į šoną. 
Kitoje fotografijos pusėje kažkas pieštuku užrašė: “Greta Ser- 
vis, sesuo". Gretą supo dar trys veidai: Hario advokato, proku- 
roro ir parduotuvės, kurią Haris bandė apiplėšti, savininko. 

— Gajau, ar galiu paimti šią nuotrauką? — paklausiau. 

— Aišku, imk, — burbtelėjo jis, įsikniaubęs į savo popie- 
rius. — Paskui papasakosi man apie tą bylą, gerai? 

— Manau, ji tavęs nesudomins. Taip sau, niekai. 

— Nori mane apgauti? — Gajus pakėlė akis. — Net neban- 
dyk. Tavo žvilgsnis viską išduoda. 

— Tada turbūt neverta lošti pokerio, kaip manote? 

— Su manimi neverta. Su Patu — irgi. 

Aš atsistojau ir pasiėmiau skrybėlę. 

— Vadinasi, nori informacijos, Gajau? 

— Žinoma. Bet ne dabar. Aš išvykstu į Majamį. Laikas pa- 
daryti pertrauką. Parašyk man, kai viskas baigsis. 

— Gerai, — linktelėjau. — Ačiū už nuotrauką. 


Aš nesunkiai radau reikiamą namą Grinvidž Vilidže. Tai bu- 
vo neišvaizdus triaukštis rudų plytų pastatas. Jame glaudėsi dai- 
lininkų ir rašytojų studijos. Įėjęs į holą sustojau prie gyventojų 
sąrašo, kabančio virš pašto dėžučių. Gretos Servis pavardės ne- 
radau. Tai manęs nenustebino. Po brolio teismo Greta galėjo ir 
pasikeisti pavardę. Dabar man padėti galėjo. tik sėkmė. 

Priėjęs prie pirmųjų durų spustelėjau skambučio mygtuką. 
Trakštelėjo užraktas, durys prasivėrė, ir galvą iškišo susivėlęs 
vaikinas dėmių išmargintais marškiniais. 

— Jūs atėjote pas mane? — pasiteiravo mieguistu balsu. 

— Aš ieškau Gretos Servis, — atsakiau. 

Nusišaipęs vaikinas papurtė galvą. 

— Na, tai tikrai ne aš, seni. Šioje blakynėje aš turbūt vie- 
nintelis vyras. O jūs, kaip supratau, ieškote moters? 

— Man sakė, kad Greta Servis gyveno čia prieš pusantrų 
metų. 

— Ei, seni, tai buvo dar prieš mane. Aš čia apsistojau tik 
prieš šešias savaites. 

— O kiti gyventojai? — paklausiau. 

Palyginęs savo gaurus, vaikinas susiraukė: 

— Kiti? Ta avinų banda apsigyveno antrajame aukšte maž- 
daug prieš keturis mėnesius. Kuoktelėję studentai! Gaurai ligi 
juosmens, siauri suplyšę džinsai ir jokios moralės! Supranti, apie 
ką aš? Pats esu irgi geras diegas, bet šitie — tikri mėšliai. Gyve- 
na iš atsitiktinių uždarbių ir nuolat gauna čekius iš namų. Man 
regis, jų tėvai siunčia pinigus tik todėl, kad šitie šunsnukiai ne- 
grįžtų. Tėvų vietoj aš... 

— O kas dar čia gyvena? — pertraukiau jo monologą. 

Vaikinas sukikeno. 

— Pakalbėk su Kleo. Ji gyvena trečiajame aukšte. Tiesa, daž- 
niausiai ji nesugeba kalbėti, bet gal jums pasiseks. Kalbama, kad 
Kleo seniai ten gyvena. 

— Kokia jos pavardė? 

— Neturiu supratimo, — gūžtelėjo pečiais vyrukas. — Nė 
karto negirdėjau, kad į ją kas kreiptųsi pavarde. 

— Dėkui. Pabandysiu ją surasti. 

Linktelėjęs vaikinas dingo už durų. Pakilęs į antrąjį aukštą 
aš sustojau laiptinėje. Vieno buto durys buvo praviros, už jų bu- 
vo girdėti kažkoks triukšmas. Aš įsiklausiau. Du balsai ginčijosi 
dėl kažkokio muzikanto privalumų, o kita porelė traukė dainelę 
pagal užsikirtusios plokštelės akompanimentą. Dešimtą valandą 
ryto šiame kambaryje blaivų Žmonių nebuvo. 

Nusprendęs paklausyti ką tik įgyto “pažįstamojo" patarimo, 
užkopiau į trečią aukštą. 

Radęs nurodytas duris paskambinau. Jokio atsakymo. 
Paskambinau dar kartą, ir pagaliau kambaryje subrūžavo lėti 
žingsniai. Durys vos vos prasivėrė — tiek, kiek leido grandinė- 
lė. Paskui plačiai atsilapojo. Taip elgiasi daugelis moterų, ma- 
tyt, trokšdamos akimirksniu priblokšti lankytoją. 

Taip, tai buvo vaizdas, vertas dailininko teptuko. Atsirėmu- 
si ranka į staktą priešais mane stovėjo mergina. Šviesa, kuri lie- 
josi pro prancūziškus buto langus, kiaurai peršvietė jos peniua- 
rą, apibrėžiantį putnias kūno formas. Šukuosena “a la pudelis" 
rėmino gražų veidelį. Beveik fiziškai jutau, kaip juodos verian- 
čios akys čiupinėja mane nuo galvos iki kojų. Ji turbūt tikrino, 
valdomas aš ar ne. 

Atsipeikėjęs aš išspaudžiau šypsenėlę ir paklausiau: 

— Jūs Kleo? 

— Taip, tokiu vardu mane šaukia, paslaptingas nepažįsta- 
masis, — atsakė ji, varstydama mane akimis. — Man atrodo, kaž- 
kur esu jus mačiusi. 

— Aš vardu Maikas Hameris, — prisistačiau. 

— Ak, taip! — nusijuokė ji. — Jūsų fotografijas dažnai 
spausdina pirmuosiuose laikraščių puslapiuose. 

Ji timptelėjo mane už rankovės. 

— Nestypsokite kaip stulpas, įeikite. 

Aš įėjau, glostydamas ją akimis. Kleo vėl nusijuokė. 

— Nekreipkite dėmesio į mano išvaizdą. Aš piešiu autopor- 
tretą. Nustebinau jus, taip? — viltingai paklausė ji. 

— Truputį, — sutikau. 

Prunkštelėjusi ji nepatenkinta papurtė galvą. 

— Tokie vyrai, kaip jūs, per ilgai gyvena pasaulyje. Todėl 
jų niekuo nenustebinsi. Mano nuomone, tokius, kaip jūs, reikėtų 
žudyti vietoje, — ji šypsodamasi užkišo už ausies neklusnią gar- 
baną. — Užtat kitos rūšies vyrams tai padaro įspūdį. 

— Pirmąkart girdžiu apie kitos rūšies vyrus, — įsiterpiau. 

Nuėjusi į kambarį ji nutūpė ant medinės taburetės priešais 
molbertą. 

Aš apsižvalgiau. Ši moderniai ir profesionaliai įrengta stu- 
dija visai nepanėšėjo į tas varganas palėpes, kuriose glaudėsi dau- 
guma pradedančių dailininkų. Didžiuliai langai ir įstiklintas sto- 
gas teikė studijai puikų apšvietimą, kurio neišpeiktų net prieka- 
biausias tapytojas. Visi dailininko reikmenys buvo sudėlioti ste- 
lažuose palei sieną. Kitos sienos buvo nukabinėtos įrėmintais 
paveikslais. Originalai, juodai baltos kopijos, reprodukcijos. 
Daugumą paveikslų žymėjo trumpas parašas “Kleo". 

— Patinka? — paklausė ji. 

— Neblogi, — linktelėjau. — Tikriausiai paklausi prekė. 

— Taip, juos neblogai perka, — atsakė mergina. — Pragy- 
venimui užtenka. Beje, esu tikra, kad jūs nesate matęs nė vieno 
mano paveikslo. Jūs nepanašus į žmogų, skaitantį madingus dai- 
lininkų žurnalus. Nežinau kodėl, bet mane laiko viena geriausių 
dailininkių. 

Aš prisiartinau prie molberto. Taip, šio paveikslo nespaus- 
dintų nė vienas padorus žurnalas. Kūnas ir veidas, matyt, pri- 
klausė pačiai dailininkei... Bet siužetas... Nors paveikslas buvo 
dar nebaigtas, jo idėja nekėlė abejonių. Drobėje dailininkė nuta- 
pė patyrusią gundytoją, kiekvienam vyrui siūlančią viską, kad ir 
ko jis trokštų. Ir visai ne dėl pinigų, o dėl to, kad moteris pati to 
geidžia. Ji alsavo gaivalinga aistra ir noru suteikti dievišką pa- 

laimą pirmam pasitaikiusiam bei patirti ją pačiai. Jautėsi, kad 
pasidavęs jos kerams, amžiams išnyksi geidulių gelmėje. 

— O kaip jis vadinasi? 

— O kaip jūs pavadintumėte? 

— Natiurmortas “Geismų puota". 

— Ką gi, įspėjote. 

— Vargu ar pelningai jį parduosite, — suabejojau. 

— Taip manote? — nusijuokė mergina. — Jūs nustebtumėte 
sužinojęs, kokių tik norų nepareiškia mano klientai. Beje, šis 
darbas tikrai neparduodamas. Tai — džiaugsmas sielai. Kartais 
tarp užsakymų aš laisvai atsiduodu savo hobiui. Gerai, baikim 
šią kalbą. Jūs atėjote ne apie dailę pakalbėti. 

Pasitraukęs nuo molberto, aš atsisėdau ant kėdės su aukšta, 
tiesia atkalte. 

— Ar pažinojote tokią Gretą Servis? — paklausiau. 

— Taip, — atsakė ji. — Kurį laiką Greta gyveno apačioje. 

— Ar jūs artimai bendravote? 

Kleo gužtelėjo pečiais. 

— Kaip čia pasakius? Tiek, kiek čia apskritai galima ben- 
drauti. Juk šioje lūšnoje gyvena daugiausia provincialai, kurie 
nuoširdžiai mano, kad Grinvič Vilidžas — tik paprastas rytinės 
Niujorko pakrantės rajonas. Aišku, senbuviai — visai kas kita. 

— O Greta? Ji buvo provincialė ar senbuvė? 

— Senbuvė. Neprisimenu, iš kur ji pas mus atvyko. Regis, 
kažkur dirbo manekene. Čionai persikėlė, nes jai patiko, be to, 
viliojo nedidelė gyvenamojo būsto nuoma. 

— O kąjjūs čia veikiate? — atsainiai pasidomėjau aš. 

Kleo nusišypsojo: 

— Aš? O, man čia irgi patinka. Kažkada seniai prisiklau- 
siau apie šią vietą visokiausių istorijų. Gyvenu čia jau dešimtį 
metų ir teisėtai galiu laikyti save senbuve. Tiesą pasakius, aš 
skiriuosi nuo kitų mūsų gyventojų. 

— Ir ką tai reiškia? 

— Na, jau sakiau, kad padoriai uždirbu. Mėgstu gerai pa- 
valgyti ir galiu sau leisti apmokėti sąskaitą normaliame bare, o 
ne kurioje nors užkandinėje. Mane čia laiko balta varna. Ir daug 
kas šaiposi. Jie šaiposi ir iš mano darbų, už kuriuos gaunu pini- 

gus. Bet kai aš nusprendžiu surengti nedidelį vakarėlį, jie puola 
naikinti valgius ir gėrimus tarsi godūs šakalai, — staiga nutilusi 


Kleo rimtai paklausė. — O kam jums reikia Gretos Servis? 
— Mano bičiulis nori perduoti jai kelis žodžius. Tai kur man 
ją rasti? 


Patylėjusi Kleo mąsliai ištarė: 

— Jūs tikriausiai Žinote apie jos brolį? 

Aš linktelėjau. 

— Po to įvykio Greta iš čia išvažiavo, — tęsė Kleo. — Ir, 
atrodo, niekas nežino kur. Jos vardu ateidavo krūvos laiškų, jais 
buvo užkimšta pašto dėžutė. Tikriausiai Greta niekam nepaliko 
naujojo adreso. 

— O draugų ji turėjo? 

— Su ja buvo nelengva draugauti. Kliudė uždaras būdas. 
Porą kartų mačiau ją su skirtingais vyrais, bet... 

— Ką? 

— Man regis, ji jiems buvo visai abejinga. Atrodo, Gretą 
labiau domino pinigai. 

— Tai ji medžiojo storas pinigines? 

— Fu, kaip vulgaru! Ne. Ji tiesiog norėjo turėti savo pinigų. 
Taip sakant, užsidirbti. Kelis kartus ji skundėsi man savo ne- 
pritekliumi. 

Nuslydusi nuo taburetės Kleo gracingai pasirąžė. Šilkinis 
aptemptas chalatėlis pabrėžė jos apetitiškas formas. 

— Greta pasižymėjo ryžtingumu bei energingumu, — pri- 
dūrė Kleo. — Kada nors ji būtinai pasieks savo. 

— Įdomu, kaip? 

— Jeigu jau moteris ko nors užsimano, būtinai tą gauna! 
Kiekvienas Žmogus turi slaptų sugebėjimų. 

— Taip, taip, — pritariau aš, reikšmingai nužvelgęs jos šil- 
kinį chalatėlį. 

— Jūs greitai pagaunate kalbos esmę, — nusišaipė ji. 

— Ar kuris nors gyventojas galėtų žinoti, kur rasti Gretą? 

Kiek paabejojusi Kleo gūžtelėjo pečiais ir atsakė: 

— Galbūt. Galiu pabandyti pasiteirauti. 

— Būsiu jums labai dėkingas. 

— O kuo pasireikš jūsų dėkingumas? — šyptelėjo ji. 

— O ko norėtumėte? 


107 


— Ar sutiksite man papozuoti? 

— Vargu ar aš tiksiu jūsų natiurmortams. 

— Ta-aip? — žaismingai nutęsė ji. — To ir bijojau. 

Nusijuokęs aš atsistojau. 

— Brangioji, atsargiau rinkite žodžius. O tai dar sumanysiu 
pasiskųsti jūsų namo savininkui. 

— Mūsų namo savininkas — moteris. Esu tikra, ji irgi jums 
patiktų. 

— To dar betrūko, — sumurmėjau ir pasukau prie išėjimo. 

Prie durų sustojau ir atsisukau. Kleo stovėjo prie lango. Sau- 
lės spinduliai ryškiai nušvietė jos gundančią figūrą. 

— Dar aplankysiu jus, — pažadėjau. 

— Lauksiu, — sušlamėjo ji. 


Apšiuręs namas, kuriame kažkada gyveno Greta Servis, pri- 
klausė “Merion Rielšn" Brodvėjuje. Sekretorius palydėjo mane 
į užmiesčio namų nuomos skyriaus vedėjo, tokio misterio Ričar- 
do Hardžio, kabinetą. Nedidukas praplikęs vyras pasiūlė atsi- 
sėsti ir mandagiai pasiteiravo, kuo galėtų padėti. 

— Greta Servis? — susimąstė misteris Hardis. — Taip, taip, 
puikiai ją prisimenu. Bet kažin ar galėsiu jums padėti. 

— Ar ji nepaliko savo naujo adreso? 

— Deja, ne. Mes ilgiau kaip mėnesį saugojome korespon- 
denciją, atėjusią jos vardu, paskui išsiuntinėjome atgaliniais ad- 
resais. Tikėjomės, kad mis Servis mums praneš, kokiu adresu 
siųsti jai paštą, tačiau nesulaukėme jokios žinutės. Beje, mūsų 
tai nenustebino. Žinote, tokie nuomininkai — gana keisti žmo- 
nės. Jie dažniausiai nenori, kad kiti žinotų, kur išvyksta. 

— Gal pas jus liko bent vienas jai siųstas laiškas? 

— Ne. Mes visus išsiuntėme. Bet jei kas ir liko, jums iš to 
nebūtų jokios naudos. Ten daugiausia buvo parduotuvių sąskai- 
tos, keli reklaminių agentūrų čekiai bei įvairūs pranešimai. Mis 
Servis buvo užmokėjusi už butą į priekį, tad mes ne itin visu tuo 
domėjomės. 

Padėkojęs misteriui Hardžiui, aš atsisveikinau ir išėjau į gat- 
vę. Pilkais debesimis aptrauktas dangus dvelkė drėgna vėsuma. 

Įsiliejęs į praeivių srautą, greitai pasiekiau savo biurą. Velda kaip 
tik kalbėjo telefonu. Baigusi pokalbį, ji padėjo ragelį ir klausia- 
mai pažvelgė į mane. 

— Sužinojai ką nors? — pasiteiravo. 

Išklojęs jai visas negausias naujienas, aš linktelėjau į stalą, 
ant kurio gulėjo du aplankai. 

— Kas tai? 

— Informacija apie Eleną Peston ir Maksiną Delani. Gal tau 
pravers. Apskritai čia vien laikraščių iškarpos, tačiau jose rasi 
viską, ką sugebėjo išsiaiškinti policija. Aš nusprendžiau parink- 
ti Žinių ir susisiekiau su keliais žmonėmis, gyvenusiais tame pa- 
čiame miestelyje kaip ir Peston. Kalbėjausi su mokyklos direk- 
toriumi, su dviem dėstytojais ir su žmogumi, pardavusiu jai ne- 
naują automobilį. Mis Peston reputacija puiki, bet man pasiro- 
dė, jog darbas mokykloje nebuvo jos vienintelė veikla. 

Atitraukęs žvilgsnį nuo aplankų, aš sutrikęs įsistebeilijau į 
Veldą. 

— Ką turi galvoje? 

— Taip, nieko konkretaus... Tiesiog tokia mano nuomonė. 
Gal jai įtaką darė tas automobilių pardavimo agentas? Tai toks 
tipas, kuris jau nepraleistų savo šanso. 

— Kuria prasme? 

— Na, tai žmogus, pasirengęs dumti paskui kiekvieną sijo- 
ną. Jis prasitarė, kad norėtų išvysti mis Peston su bikiniu. Pirk- 
dama iš jo automobilį ji užsiminė, kad ketina keliauti. Moteris 
atrodė susijaudinusi dėl tokios tolimos kelionės. O tas tipas nu- 
sprendė, kad kukli mokytoja iš provincijos panoro išvykti į di- 
delį miestą ir šauniai pasilinksminti. Jo nuomone, Peston troško 
pasislėpti nuo kolegų akių. 

— Ir iš kur toks stebėtinas atvirumas? 

— Aš pasakiau, kad noriu sukurti apsakymą pagal tą bylą. 
Jis visą laiką nerimavo, ar aš teisingai užrašiau jo žodžius. 

— O ką sužinojai apie Maksiną Delani? 

— Aš paskambinau Verniui. Jis susisiekė su policijos kari- 
ninku, kažkada suėmusiu Delani. Tas “mentas" mano, jog Delani 
priklausė tai netikšų "genčiai", nuolat atakuojančiai Holivudą ir 
Jo apylinkes. Iš pradžių jie ryžtu degančiomis akimis veržiasi į 

sėkmę ir šlovę, bet greitai viskuo nusivilia ir praranda bet kokį 
gyvenimo džiaugsmą. Griebiasi kokio nors įtartino uždarbio, pa- 
sineria į girtuoklystę, narkotikus, susideda su neaiškaus plauko 
tipais. Bobas Saiveris paskambino į vieną agentūrą, kur Delani 
dirbo manekene. Ten pasakė, kad ji nepateisino jų vilčių. Be gra- 
žaus veiduko ir dailios figūros, ji daugiau niekuo nepasižymėjo. 
O jiems reikėjo originalios merginos, taip patys sakė. Be to, mis 
Delani kažkodėl laikė save žvaigžde ir atitinkamai elgėsi. 

— Vadinasi, merginos vertos viena kitos, — padariau išvadą. 

— Taip, jos turi daug bendra, — sutiko Velda ir luktelėjusi 
netvirtai ištarė. — Maikai... 

— Ką? 

— Aš vis galvoju apie tą apatinį trikotažą, kurį vilkėjo tos 
merginos. Rudaplaukė su žaliais apatiniais — tai suprantama, 0 
štai juoda spalva nelabai tiko tai Peston. 

— Žmonės keičiasi, mieloji. 

— Bet juk visi tvirtino, kad Peston buvo klaikiai senama- 
diška ir konservatyvi. 

— Savo namuose. O dideliame mieste jos niekas nepažinojo. 

— Kaip manai, ar jos kaip nors susijusios? 

— Tikiuosi, mes greitai tą išsiaiškinsime. O kol kas patik- 
rink parduotuvių, kuriose apsipirkdavo mis Servis, čekius. Pasi- 
stenk išuostinėti, ar jie ką nors apie ją žino. Gal kam nors paliko 
savo naująjį adresą? Keista, kad Greta Servis neapmokėjo są- 
skaitų. Juk taip galima prarasti kreditą! 


— Gerai, — nusišaipė Velda. — O savo adresą tu rengiesi 
palikti iki pareikalavimo? 

— Taip, — atsakiau. — Aš paliksiu tavo adresą. Užsuksiu 
pas tave vėliau. 

— Dėkoju. 


— Tik iš meilės tau, brangioji. 

Tu vis dar didelis berniukas, — atsiduso Velda, nukeldama 
telefono ragelį. 

Donaldas Harnėjus gyveno devintajame “Steiheil Bildingo" 
aukšte. Savo kontora jis dalijosi su trim kolegomis advokatais, 
kol kas nesusiradusiais turtingos klientūros. Toji kompanija tu- 
rėjo bendrą sekretorių, kuris tylėdamas mostelėjo į duris, išgir- 

dęs, pas ką atėjau. Žinodamas, kad Harnėjus nepakenčia visokių 
formalumų, aš įžengiau į jo kabinetą nesibeldęs. 

Atraitojęs marškinių rankoves Donaldas reikšmingai sėdėjo 
už stalo. Už jo ausies kyšojo pieštukas. Išvydęs mane jis pakilo, 
atsainiai nubraukė nuo kaktos plaukus ir ištiesė ranką. 

Paskutinį kartą mes su Donaldu matėmės Hario Serviso teis- 
me. Apklausdamas mane kaip liudininką, advokatas Harnėjus už- 
davė keletą su areštu susijusių klausimų ir tuo viskas baigėsi. 
Teismas perskaitė nuosprendį. Donaldas sugebėjo sušvelninti 
bausmę, kiek tai buvo įmanoma. 

Atsilošęs į krėslo atkaltę, jis paklausė: 

— Kas nutiko, Maikai? Mano klientas išnešė muilą? 

— Ne, Haris ne toks, — atsakiau. — Manau, jis stengsis, kad 
būtų paleistas prieš laiką. Tiesiog noriu kai ką apie jį sužinoti. 

— Neturiu teisės atskleisti privačios informacijos. 

— Žinau. Bet kalbama apie tavo kliento gerovę. Beje, jis ir 
mano klientas, — aš nusišypsojau. — Tu nepatikėsi, bet Haris 
paprašė manęs paslaugos. 

Ištraukęs Hario Serviso raštelį, ištiesiau jį Donaldui. Per- 
skaitęs raštelį Harnėjus paslėpė jį savo piniginėje. 

— Kaip jam pavyko jį persiųsti? 

— Patekęs į beviltišką situaciją Žmogus pasidaro nuosta- 
biai išradingas. Ar žinai ką nors apie jo seserį? 

Metęs į mane šnairą žvilgsnį Harnėjus ėmė muistytis ant kėdės. 

— Teismas man pasiūlė imtis Hario bylos. Vaikinas neturė- 
Jo pinigų pasisamdyti advokatui. Teismas tęsėsi tris dienas. Pro- 
kuroras bandė "prisiūti" kaltinamajam dar kelias neišaiškintas 
vagystes, bet jam nepasisekė. Hario sesuo pasirodė teismo salė- 
Je paskutinę dieną. Ji buvo prislėgta sielvarto. Manau, vaikystė- 
je jie buvo labai artimi, bet vėliau beveik nepalaikė ryšių. 

— Kąjji veikė? 

— Nesakė. Pareiškė, jog padarys viską, kad tik jiems su bro- 
liu nebestigtų pinigų. Pažadėjo viską sutvarkyti iki to laiko, kol 
jis grįš iš kalėjimo. Man pasirodė, jog tai tik emocijų protrūkis. 

— Žinoma, — linktelėjau. 

Harnėjus sunerimęs žvilgtelėjo į mane. 

— Aišku, Greta Servis sakė tai rimtai, bet aš ne kartą girdė- 

jau panašius patikinimus. Turiu pasakyti, jos žodžiai skambėjo 
įtikinamai, bet kaip viena moteris gali tai pasiekti? 

— Yra visokių būdų, — miglotai numykiau aš. 

— Ir visų jų rezultatai apgailėtini, — pratęsė mintį Donal- 
das. — Ar dėl to atėjai pas mane? 

— Greta dingo. Haris dėl jos jaudinasi. Beje, ar aplankei jį 
kalėjime? 

— Taip, du kartus. Važiavau ten kitais reikalais, bet kartu 
aplankiau ir Harį. 

— Apie ką jūs kalbėjotės? 

— Na, bendromis temomis. Jam, atseit, viskas gerai, dabar 
dirba, tikėdamasis pelnyti paleidimą anksčiau laiko, sesuo jį daž- 
nai lanko. Man regis, jis suprato, kad nusikaltimai pernelyg bran- 
giai kainuoja. Kartą netgi pasiteiravo apie tave. 

— Štai kaip? 

— Taip. Paleidęs tavo adresu porą “švelnių" žodelių, vėliau 
pridūrė, jog apskritai tu neblogas vyrukas. Todėl, kad nenudėjai 
jo, nors ir galėjai. 

Išsitraukęs cigaretes aš užsirūkiau. 

— Tai gana keista, ar taip nemanai? 

— Kas būtent? 

— Kodėl Haris nusprendė susisiekti su manimi tokiu ekstra- 
vagantišku būdu? Juk galėjo užmegzti ryšį su manimi per tave. 

Vyptelėjęs Harnėjus suburbėjo: 

— Na, čia visai nieko keista. Tu juk puikiai pažįsti tuos vai- 
kinus, Maikai. Aš jiems — įstatymo atstovas. O tu... Tu per daug 
savotiškas, tavo reputacija tokia skandalinga! Esi artimesnis tai 
publikai nei aš. Tad kuo konkrečiai aš galiu padėti? 

— Surask Gretą Servis ir pranešk man, — aš išsišiepiau. — 
Kai Haris išeis į laisvę, honorarą galėsime pasidalyti pusiau. 

— Klausyk, o tu nieko Hariui neskolingas? 

— Nieko. Jis tiesiog paprašė padėti. Žmonės turi padėti vie- 
nas kitam, ar ne? 

Harnėjaus lūpas perbraukė šypsena. 

— Visi jūs vienodi, velnio užsispyrėliai! 

— Tai sutarta? — paklausiau aš. 

— Gerai jau, gerai, — atsiduso jis. — Sutarta. 

Grinvič Vilidžas — tai tiesiog miražas, kaip ir visas Holi- 
vudas. Realybėje jis neegzistuoja. Šios vietos gyvos tik senukų 
ir naivių, romantiškų jaunuolių mintyse. Tai, dėl ko buvo sukur- 
tas Holivudas ir Grinvič Vilidžas, jau kadų kadais išnyko, be 
pėdsakų ištirpo ore. Tūkstančiai žmonių veltui klaidžioja po šias 
vietas, tikėdamiesi surasti jų širdžiai mielą realybę, tačiau rasti 
čia galima nebent silpnus, negrįžtamai pranykusios praeities še- 
šėlius. Bet kai kurių buvusios šlovės ženklų vis dėlto liko. Pa- 
vyzdžiui, mažos, vingiuotos gatvelės, pilnos visokiausių keis- 
tuolių, bandančių išlieti savo gyvenimą drobėse arba nespausdi- 
namuose rankraščiuose. Tie keistuoliai vis dar traukia čia turis- 
tus. Tačiau miestas pernelyg didelis ir vis dar sparčiai auga, tad 
jis nepajėgs išsaugoti tos pirmykštės mažos salelės. Komercijos 
pasaulis sukūrė savas taisykles, ir tūkstančiai vargšų nuskendo 
Grinvič Vilidže, tikėdamiesi atrasti ten paskutinę prieglaudą. Ir 
tik Čia gali pajusti praėjusių laikų aromatą. Šis saldus miražas 
tarsi sudaro kontrastą nesulaikomu ir šaltu progreso puolimu, 
tiesiog būtinas Niujorkui. 

Čia gyvenantys žmonės naktį dalija į tris dalis. Vakare šioje 
vietovėje viešpatauja perdegę realistai ir cinikai. Paskui juos pa- 
keičia nerūpestingi stebėtojai. Galiausiai pasirodo ramybės ir ty- 
los mėgėjai. Jie ropščiasi iš savo svajų pasaulio, kad vėl paskęs- 
tų naujose fantazijose. 

Sėdėdamas prirūkytame bare, aš mažais gurkšneliais siurb- 
čiojau savo kokteilį ir stebėjau trečiąjį antplūdį. Po vidurnakčio 
ėmiau kas pusvalandį užsakyti gėrimus, kol barmenas pajuto man 
pagarbą. Jo draugiški jausmai reiškėsi tuo, kad įpildavo man šiek 
tiek didesnę porciją ir kartkartėmis priėjęs prie baro pasiskųs- 
davo vargingu gyvenimu ir sunkia profesija. Gavęs įprastą už- 
mokestį, jis priėjo prie manęs ir atsirėmė į barą. 

— Klausyk, vaikine, tu juk iš miesto ar ne? 

— Iš miesto, — patvirtinau. 

— Mano reikalai visai blogi, — atsiduso barmenas. — Dar- 
bo ligi kaklo, o pajamų beveik nėra. Gailiuosi, kad palikau sani- 

tarijos skyrių. Velniai rautų mano antrąją pusę, ji mat nenorėjo 
būti šiukšlininko žmona! Kiauliškas gyvenimas. 

— Taip, dabar visiems sunkūs laikai, — pritariau. 

— Ar turi darbą? 

— Tu ieškai darbo? 

— Ne, darbą galiu rasti ir mieste. 

Jis atidžiai įsižiūrėjo į mano veidą. 

— Man regis, esu tave kažkur matęs. Tu kartais ne iš kon- 
trabandos skyriaus? 


— Ne. 
— O gaila. Būtum radęs čia užsiėmimą, — vyrukas klastin- 
gai man mirktelėjo. — Tai kur aš tave mačiau, a? 


Išsitraukęs iš vidinės kišenėlės vizitinę kortelę, ištiesiau ją 
barmenui. 

— Eik sau! — švilptelėjo jis. — Aš juk sakiau, kad kažkur 
tave mačiau! Tai ko čia ieškai? 

— Ieškojau, — pataisiau jį. — Visą naktį bandžiau rasti Gre- 
tą Servis. 

— O kodėl manęs apie ją neklausi? 

— O tu ją pažįsti? 

Barmenas gūžtelėjo pečiais. 

— Ji čia apsilankydavo. Tikriausiai gyveno kažkur netolie- 
se. Ar jai kas nutiko? 

— Kol kas nežinau. Jos ieško brolis. 

— Tas, kuris kalėjime sėdi? Bet ar ne tu jį į belangę įgrū- 
dai, ką? 

— Panašiai, — sutikau. — O dabar jis manęs paprašė suras- 
ti seserį. 

— Jau seniai jos nemačiau. Regis, Greta Servis iš čia išva- 
Žiavo, bet keletą kartų dar buvo pas mane užėjusi. Su kažkokiu 
pravažiuojančiu kalakutu. Būtum matęs jo skrybėlę! Mergiotė 
laikėsi į jį įsikibusi. Šlamančių vyrukas turėjo kaip šieno ir ne- 
šykštėjo. Tiesa, paskui ji ėmė dalytis gėrimu bei pinigais su sa- 
vo senais bičiuliais, ir tas kalakutas pasiuntė ją velniop. 

— Tu jį pažįsti? 

Pasiėmęs skudurą barmenas ėmė kruopščiai trinti baro viršų. 

— Kad jų neįmanoma atskirti. Panašūs vienas į kitą kaip tos 


114 


pačios ankšties žirniai. Dauguma jų dabar tupi už grotų. Aš ap- 
skritai stengiuosi nieko nepastebėti. Geriau nuo tos publikos lai- 
kytis atokiau. 

— Su kuo dar ją matei? 

— Kelis kartus buvo atėjusi su vietiniais vaikinais. Tai įpras- 
tas dalykas. Jie pasėdėdavo, išgerdavo... Apskritai man į akį krito 
tik tas tipas su skrybėle. 

Paėmęs tuščią mano stiklą, barmenas suplakė naują koktei- 
lį. Aš pakramsnojau šiaudelį, o barmenas, pritariamai linktelė- 
jęs, tęsė: 

— Beje, aš kai ką prisiminiau. Kartą, uždaręs barą, nuspren- 
džiau nueiti pas Liu Miči. Ten sutikau Gretą kažkokio užsienie- 
čio ir išvaizdžios mergiotės kompanijoje. Vaikinas buvo pana- 
šus į užsienietį. 

— Kuria prasme? 

— Na, toks tamsiaodis, juodaplaukis... Gal indas ar kažkas 
panašaus. Jie gėrė, juokėsi ir be paliovos plepėjo. Ta mergiotė, 
sėdėjusi šalia Gretos, buvo tikras saldainiukas. Lėlytė! Ir drabu- 
žiai aukščiausios klasės. Tikriausiai turistė. Dauguma čia mėgs- 
ta pasirodyti išsipustę. 

— O kada tai buvo? 

Suraukęs antakius, barmenas kelias sekundes pamąstė. 

— Gana seniai, net neprisimenu kada. Daugiau Gretos ne- 
mačiau. Turbūt kur nors išvažiavo. 

Ištuštinęs bokalą numečiau ant stalo kelis dolerius ir atsi- 
stojau. 

— Ką gi, man jau laikas, — tariau. — Smagu buvo paplepėti. 

— Užeik dažniau. Bet kuriuo metu. Kartais čia būna visai 
smagu. 

— Puiku, — nusišypsojau aš. 

Gatvės buvo prikimštos žmonių. Regis, jie atgydavo tiktai 
sutemus ir tik tam, kad nueitų į kokį barą arba restoraną, užsisa- 
kytų kavos ar alaus ir be galo, be krašto gvildentų vien tik jiems 
suprantamas temas. Keliu lėtai riedėjo du patruliniai automobi- 
liai. Neapšviestose vietose policininkai atidžiai stebėjo praeivių 
Veidus, tarsi laukdami įvyksiant kokį nemalonumą. Beje, praei- 
Viai nekreipė jokio dėmesio į policininkus. 

Pasiekęs 7-ąją aveniu aš pasukau į dešinę, perėjau du kvar- 
talus ir nužingsniavau prie taksi sustojimo aikštelės. Staiga pa- 
mačiau Kleo. Ji sėdėjo gatvės kampe įsikūrusiame bare. Pastū- 
męs duris įėjau ir atsisėdau greta merginos. 

— Sveikas, paslaptingas nepažįstamasis, — atplėšusi akis 
nuo laikraščio tarė ji. 

— Jūs ką, nugara mane pajutote? 

— Ne, žvilgsniu iš šono. Jei neužmiršote, aš dailininkė. 

Sulanksčiusi laikraštį, Kleo atsainiai bloškė jį į šoną. Pas- 
kui, pažvelgusi į mane, nusišypsojo. 

— Nusprendėte paklaidžioti naktinėmis gatvėmis? 

— Taip. Čia daug kas pasikeitė. 

— Pasaulyje viskas keičiasi. Ar apie Gretą ką nors sužino- 
jote? 

— Kol kas nieko. Ji mažai paliko pėdsakų, — pakvietęs bar- 
meną, aš užsakiau “Keturias rožes" ir bokalą imbierinio alaus. — 
Beje, kur ji dirbo? 

— Į Gretą kreipdavosi daugybė agentūrų. Ji beveik visada 
sutikdavo ir neblogai uždirbdavo. Dažniausiai dirbdavo mode- 
liu drabužių parduotuvėse. Prisimenu, kartą pasiunčiau ją pas 
Dalsi... 

— Kaip jūs pasakėte? 

— Dalsi Makiles, mano darbdavė. Prektono firmos žurnalo 
redaktorė. Pinigai, aukštuomenė, pasaulio aukštosios mados nau- 
jienos. Tai specialus žurnalas toms, kurios perka šimtus dolerių 
kainuojančias sukneles. Greta su ja pasikalbėjo, bet viskas tuo 
ir baigėsi. Mat Gretos išvaizda pernelyg įprasta, žemiška, jei taip 
galima pasakyti. O Prektono firma mėgsta perkarusias, plokš- 
čiakrūtes, ilgakojes pempes. Greta jų būry atrodytų lyg apetitiš- 
ka vištaitė. 

— O kiek tos “pempės" uždirba? — paklausiau. 

— Sudarančios pirmąjį dvidešimtuką uždirba po penkias- 
dešimt gabalų per metus. Likusios gauna vieną ar du šimtus per 
mėnesį. Bet tai trunka vos keletą metų, kol veidukas dar švie- 
žias ir skaistus. Vienintelė tų vargšelių viltis — pačiupti turtin- 
gą diedą. 

— O jūs neieškote turtingo? 

Smagiai nusikvatojusi Kleo atsakė: 

— Mano gyvenimas — mano pačios rankose. O ištekėjusi 
aš buvau dukart. Ir abu kartus nesėkmingai. Dabar renkuosi pati 
tr tik tuos, kurie man patinka. 

— Ateis laikas ir jūs apsigalvosite, — užtikrinau aš. 

— Galbūt. Dėl tokio, kaip jūs, gal ir apsigalvočiau! — pasi- 
lenkusi ji įžnybo man į ranką. — Įsidėmėkite, aš priklausau ag- 
resyvių moterų tipui! 

Truktelėjęs alaus aš paklausiau: 

— Kaip manote, ar Greta galėjo išvažiuoti su kokiu nors 
vyru? 

Suraičiusi niekinamą grimasą, Kleo papurtė galvą. 

— Greta kvaršino sau galvą gerokai rimtesniais dalykais. Ji 
galvojo apie pinigus, o ne apie vyrus. Aš jau sakiau, — pakėlusi 
savo stiklą Kleo žvilgtelėjo į mane. — Jūs pasiryžęs žūtbūt ją 
surasti, ar ne? 

— Pasistengsiu, bet nesu tikras, ar pasiseks. Greta puikiai 
užtrynė savo pėdsakus. 

— Šis miestas pasižymi viena įdomia ypatybe, — susimąs- 
čiusi pratarė Kleo. — Anksčiau ar vėliau, tačiau būtinai sutiksi 
labai seniai matytą pažįstamąjį. Gal kas nors iš vietinių ir matė 
Gretą? Jeigu jums tai tikrai svarbu, mes galėtume drauge apeiti 
keletą vietų ir su kai kuo pasišnekėti. 

— Šiandien jau išgėriau savo normą, — atkirtau. 

Vienu mauku išsausinusi bokalą, Kleo nuslydo nuo tabure- 
tės, sučežindama nailoninę suknelę. Įbedusi į mane akis, ji vy- 
lingai nusišypsojo ir pagrasė pirštu. 

— Beje, Gretos skonis buvo savotiškas. Labiausiai jai pati- 
ko kuoktelėję intelektualai. 

— Gerai, veskite, — atsidusau. 

Turbūt jei Čia staiga pasirodytų vaiduoklis, į jį niekas nė 
dėmesio neatkreiptų. Šioje kompanijoje buvo nepriimta prista- 
tyti naujai atvykusiųjų. Ore plaukiojo tiršti tabako dūmai, pro 
kuriuos prasimušė ir lengvas saldokas uždraustos “žolytės" aro- 
matas. Dauguma lankytojų irgi plaukiojo nerealiame svajų pa- 
Saulyje. Kurį laiką mes su Kleo tylėdami slampinėjome tarp tų 
žmonių, paskui mano palydovė pasilenkusi sukuždėjo į ausį: 

— Čia kasdien susirenka “žolės" mėgėjai. Greta dažnokai 
čia ateidavo. Dauguma tų vaikinų turėtų ją pažinoti. Paklausinė- 
kite jų. Gal jums pasiseks. Jei nebegalėsite su kuo nors bendrau- 
ti, duokite man ženklą, aš jus išgelbėsiu. 

Kambaryje būriavosi apie dvidešimt žmonių. Daugelis, gu- 
lėdami ant grindų, klausėsi graudaus dviejų gitarų stūgavimo. 
Jas virkdę vaikinai sėdėjo ant palangės. Trumpaplaukė mergina 
aptemptais džinsais dainavo apie nelaimingą gyvenimą. Jos akys 
buvo užmerktos, kumščiai sugniaužti, o poza reiškė kartu ir liū- 
desį, ir protestą. Dukart apėjęs visą kompaniją, pagaliau nuspren- 
džiau prisidėti prie dviejų vaikinų virtuvėje. Jie sėdėjo prie 1m- 
jau didžiulį prikaistuvį iki pusės pripildytą monetų, tarp kurių 
mėtėsi keli vieniši dešimties dolerių banknotai. Ištraukęs iš ki- 
šenės penkinę, numečiau į prikaistuvį. 

Barzdotas vaikinas išsišiepė: 

— Tik pažiūrėkite, tarp mūsų atsirado bankininkas. 

Jis kilstelėjo savo bokalą, sveikindamas mane. 

— Sėskitės, bičiuli. Čia mes nedažnai išvystame tokios ver- 
tės banknotus. 

Aš prisipildžiau savo bokalą. 

— Puikus vakarėlis. 

— Mėšlas, — niekinamai numojo tas, kuris buvo su barzda. — 
Būdavo smagu, kai čia ateidavo viena katytė, meistriškai šokda- 
vusi pilvo šokį. Ar mėgsti tokius dalykėlius? 

— Ne. 

— Taip ir maniau. Tu — ne iš tokių. 

— Užtat aš mintinai moku pirmąsias dešimt eilučių iš “Ga- 
nio Dino", — tariau. 

Nusikvatojęs barzdyla prilipo prie alaus butelio. 

— Aš turbūt senstu, bičiuli. Tokius, kaip tu, lengva supras- 
ti. Štai man jau greitai sueis trisdešimt ketveri, o aš vis dar mas- 
katuoju koledže. Tiesa, jaunų bendrakursių kompanijoje man ne- 
bejauku. Net pradedu manyti, jog tėtušis buvo teisus, įkalbinė- 
damas mane dirbti jo kontoroje. Tačiau tik pradėjus mąstyti apie 
tokį darbą, entuziazmas išgaruoja, — patylėjęs jis mąsliai išta- 
rė. — Gal pradžiai man nusiskusti barzdą? 


118 


— Gerai būtų ir nusikirpti, — patariau. 

— Ir tada studentiška kepuraitė pasidarys man per didelė, — 
nusijuokė jis. — O kaip tu čia patekai, bičiuli? 

— Kleo atvedė. 

— A, ta bandelė putliu užpakaliuku. Apie ją pasakoja viso- 
kias įdomybes, bet tikriausiai tai tik fantazijos. Kiekvienas svei- 
kas vyras norėtų su ja permiegoti. Ar jau pasigardžiavai tuo sal- 
džiu kąsneliu? 

— Ne. 

— Na, na! Tai bent atsakymas! Kitas tavo vietoje būtų su- 
melavęs. Tikiuosi, bent ketini tai padaryti? 

— Apie tai dar negalvojau. 

— Klausyk, drauge, tavo požiūris į gyvenimą neteisingas. 
Taip gali tiesiog prašauti. Kleo nepakenčia abejingo elgesio. Be- 
je, kur tu su ja susipažinai? 

— Aš ieškojau Gretos Servis ir susidūriau su Kleo. Anks- 
čiau Greta gyveno tame pačiame name. 

— Greta? — barzdotasis nustebęs sužiuro į mane. — Juk ji 
seniai išvažiavo. Turėjai su ja reikalų? 

— Niekada nesu jos matęs. 

— Tikiu. Daugelis bandė prie Gretos prisigretinti, bet ją ne 
taip lengva įkalbėti. Vaikinai ligi šiol ją prisimena. Kartą Solas 
atsitiktinai sutiko ją mieste, bet mergelė išnešė kulnus net nepa- 
sisveikinusi. Nenori mat pažinti senų draugų! 

— O kas tas Solas? 

— Štai jis! — barzdyla parodė į vaikiną raudonai languo- 
tais marškiniais, kuris tupėjo prie durų, parėmęs rankomis smak- 
rą. Jis klausėsi dviejų gitarų akompanuojamos dainos. — Palauk, 
tuoj jį atvesiu. 

Mano pašnekovas, trumpai šnektelėjęs su Solu, atvedė jį pas 
mane. Solas Dekeris — taip jį vadino — vertėsi atsitiktiniais 
uždarbiais, kurdamas skelbimus ir karštas kriminalines žinutes 
madingiems moterų laikraščiams. Vieno tokio žurnalo redakci- 
joje jis ir susipažino su Greta, kuri ten uždarbiavo. 

— Vienas Gretos draugas prašė manęs perduoti jai raštelį, — 
tariau aš. — Jis rado jai kažkokį darbelį. 

Solas susiraukė: 

— Manau, Gretai dabar nusispjaut į senus draugus ir į savo 
darbą. Aš sutikau ją išeinančią su kažkokiu tipu iš prabangaus 
baro. Puikavosi kailiais ir briliantais. Linktelėjusi man pasisvei- 
kino ir mikliai išnyko. Aš tik spėjau paklausti, ar girdėjo ji apie 
Eleną Peston. Greta kažkaip keistai pažvelgė į mane, tylėdama 
linktelėjo galvą ir sėdo į taksi. 

— Eleną Peston? — perklausiau. 

— Tai ta beprotė, kuri nusiskandino! Ji kartu su Greta fil- 
mavosi “Sinjore Fešize". Aš tada irgi ten uždarbiavau. Reikia 
pripažinti, tos mergytės turėjo pasisekimą. Manau, jos buvo ar- 
timos draugės. O dabar Greta visai neblogai įsitaisė. 

— Taip? — sumurmėjau. 

— Žinoma! Tas tipas, su kuriuo ji vaikščioja, labai panašus 
į Čarlį Čapliną. Žemutis, juodutis, siaurais ūseliais ir drėgnomis 
akimis. Jis kažkaip per daug skubėdamas įgrūdo ją į taksi. 

— O kur galėčiau rasti Gretą? — paklausiau. 

— Niujorke. O kurgi dar? 

— Gal kas nors pasakytų tiksliau? 

— Vargu. Aš vienintelis, matęs ją pastaruoju metu. Mergio- 
tė, matyt, gavo, ko troško. Ir mes jai neberūpime. Esu tikras, ji 
daugiau nebesiplūkia. 

Dainininkai užtraukė naują dainą. Šįkart — apie prakeiktą 
karą. Išgėręs kokteilį aš nuėjau į kambarį. Kleo sėdėjo ant kuše- 
tės, apsupta gauruotų jauniklių. Gurkšnodami alų, jie bandė už- 
megzti su ja rimtą pokalbį. Nusprendžiau jiems padėti: priėjau 
ir Šypsodamasis paėmiau Kleo už rankos. Kad neįžeisčiau jaut- 
rios geltonsnapių savimeilės, seno draugo tonu pareiškiau: 

— Mums laikas eiti, brangioji. 

Vienas spuoguotas nupiepėlis griebė man už alkūnės ir pik- 
tai sušnypštė: 

— Nagi, dėdule, nesišakok! 

Suspaudęs pirštais jo riešą aš grikštelėjau dantimis ir švel- 
niu kaip surūdijęs gelžgalis balsu paklausiau: 

— Jūs kažką sakėte? 

— Ne, ne, viskas gerai! — paskubomis užtikrino jis. 

Kleo sukikenusi kibo man į parankę, ir mes pasukome išėji- 
mo link. 

— Na, tu tiesiog genijus! — su pasigėrėjimu nutęsė ji. — 
Eime pas mane gerti kavos. Noriu tau kai ką parodyti. 

Tik išėjusi lauk, Kleo pakibo man ant kaklo. Jos karštos lū- 
pos įsisiurbė į manąsias taip stipriai, lyg norėdamos praryti vi- 
są. Švelniai paėmusi mano ranką prispaudė ją prie savo minkšto 
pilvo. Paskui ėmė traukti ją prie krūtinės. Mano pirštams palie- 
tus Kleo kūną, jis įsitempė ir rangydamasis prisispaudė prie ma- 
nęs, degdamas atvira, nežabojama aistra. Aš atsargiai atsitrau- 
kiau ir suėmiau jos rankas. Kleo akys žiburiavo deginančiu geis- 
mu, drėgnos lūpos virpėjo. Apmetusi mane nuo galvos iki kojų 
įdėmiu žvilgsniu, ji paklausė: 

— Tai nenori kavos? 

Aš nutylėjau. 

Liūdnai šypsodamasi Kleo pirštų galiukais perbraukė mano 
veidą. 

— Tiek to, herojau, kitą kartą tikrai neišsisuksi. 

— Neaušink veltui burnos, — nusišypsojau aš. 


4 skyrius 


Įėjęs į biurą nusivilkau šlapią apsiaustą, papurčiau jį ir nu- 
mečiau ant kėdės atkaltės. Ant mano stalo garavo puodelis ka- 
vos — Veldos dėmesio ženklas. Nugėrus pusę puodelio, į kam- 
barį įėjo Velda ir padėjo ant stalo išspausdintą pranešimą. 

— Tai audringą naktelę praleidai? — įgėlė ji. 

Mintyse nusikeikęs, aš ramiai atsakiau: 

— Laiko veltui neleidau. Regis, užtikau Gretos Servis pėd- 
sakus. 

— Aš irgi. 

— Tikrai? Nagi, greičiau pasakok. 

— Ji buvo pasiskolinusi šešis šimtus dolerių. Ir atidavinėjo 
skolą dalimis, kiekvieną mėnesį po tam tikrą sumą. Paskui stai- 
ga sumokėjo visą likusią dalį iškart. Aš pasišnekėjau su viena 

moterimi iš parduotuvės kredito skyriaus. Toje parduotuvėje Gre- 
ta apsipirkdavo. Ta moteris pasakė, kad Greta vilkėjo gerokai 
brangesnę suknelę, nei parduodamos jos parduotuvėje. Tai kur 
buvai praėjusią naktį? 

— Dirbau, — atsidusau. 

Paskui trumpai išdėsčiau Veldai viską, ką sužinojau. Pabrė- 
žiau tą faktą, kad Greta buvo artima Elenos Peston draugė. Žy- 
mėdama bloknote pastabas, Velda dalykiškai paklausė: 

— Nori, kad tuo pasidomėčiau? 

— Taip, pabandyk. Paklausinėk tos Peston pažįstamų. Tik- 
riausiai jie prisimena savižudybę. Jei reikės ką nors patepti, duok 
kelis dolerius. Apsimesk reportere, norinčia išsiaiškinti kai ku- 
rias smulkmenas. Ir, prašau, būk atsargi. 

— O kaip tu apskritai laikaisi? — Velda bakstelėjo alkūne 
man į šoną, vylingai sužibindama dantimis. — Gerai, gerai, aš 
tau nepriekaištauju. Bet galėjai persivilkti švarius marškinius. 
Ant tavo apykaklės — lūpų dažų žymė. 

— Aš tik stengiausi gerai atlikti savo vaidmenį, — atsakiau. 

— Žinoma! Kartais man norisi tave užmušti, — Velda įpylė 
man dar kavos. — Tai kokios tavo išvados? 

— Atrodo, kažkas aiškėja. Gretą matė mieste. Apsikarsčiu- 
sią kailiais ir deimantais. Atrodo, ji susirado turtingą klientą. 

— Tokią pat versiją girdėjau ir kredito skyriuje. Jūs su Patu 
galėtumėte peržiūrėti pareiškimus apie dingusius žmones. 

— O kam? Tai beprasmiška. Jos niekas neieškos. Haris krei- 
pėsi tiesiai į mane. Mums abiem teks gerokai pamiklinti kojas. 

— Kaip manai, ar ją pažins pagal tą nuotrauką, kurią tau 
davė Gajus? Ta nuotrauka ne itin gera. 

— Žinau, kur gauti puikią Gretos fotografiją! 

Pasiėmusi kavos puodelį, Velda atsisėdo ant mano krėslo 
ranktūrio. 

— Nori pasakyti, kad aš dirbsiu, o tu tuo metu ištvirkausi? 

— O dėl ko aš priėmiau tave į darbą? — linksmai nustebau. 

— Och, prisišauksi tu bėdą! — rūsčiai pažadėjo ji. 

— Gerai, tai dar pamatysim. Ar Patas skambino? 

— Ne. Bet skambino Gajus. Prašė tau pasakyti, kad atidėjo 

savo kelionę. Nori sukurpti porą straipsnių apie Mičo Templo 
žmogžudystę. Paskambink jam. 

— Gerai. 

Baigęs gerti kavą, aš pasiėmiau apsiaustą. 

— Grįšiu po pietų, brangioji. 

— Maikai... 

— Taip? 

— Aš vis prisimenu tuos apatinius... 

— Aš irgi, nesijaudink. Mičo Templo žmogžudystė — ne 
atsitiktinė. Patas būtinai ką nors išknis. O kai tik jis užtiks pėd- 
sakus, aš apie tai sužinosiu. 


Prektono kontora buvo įsikūrusi keturiasdešimties aukštų 
dangoraižio, neseniai pastatyto 6-0joje aveniu, viršutiniuose 
aukštuose. Tai tikras komercijos dievo monumentas, suręstas iš 
stiklo ir betono. Viduje švaru kaip ligoninėje. Įėjęs į holą susto- 
jau prie direktorių tarybos sąrašo ir susiradau Dalsi Makiles, at- 
sakingąją madų skyriaus direktorę. Jos biuras — paskutiniame 
aukšte. Įėjau į moterų pilną liftą. Man paspaudus paskutinio aukš- 
to mygtuką, jos persimetė supratingais žvilgsniais. 

Patekau į tikrą moterų karalystę. Ant sienų kabėjo akvare- 
lės, langus dengė skoningos užuolaidos, o visas grindis dengiantis 
storas blyškiai žalias kilimas sugėrė žingsnių garsą. Priimamojo 
sienas puošė aliejiniais dažais tapyti paveikslai, bet kažko čia 
vis dėlto trūko. Dvi užguitos vyriškos lyties būtybės, stypsan- 
čios priimamajame, panėšėjo į vargšes išgąsdintas pelytes, pa- 
tekusias į namą, prigrūstą kačių. Jie vergiškai įsiteikiamai šyp- 
sojosi gražiosios lyties atstovėms, išdidžiai plaukiančioms pro 
šalį su įmantriausiomis labiau karūnas primenančiomis skry- 
bėlėmis ant galvų. Rūpestingai atlikdamos savo niekingą darbe- 
lį, vyriškos lyties būtybės dėkingai priimdavo atsainius savo vir- 
šininkių linktelėjimus, nuolat kartodamos: “Dėkoju, dėkoju". 

Vienas iš jų nužvelgė mane taip, lyg būčiau smulkus gatvės 
prekeivis, išdrįsęs prisiartinti prie grafų pilies vartų. Jis jau Žio- 
josi klausti, ko man reikia, bet, pastebėjęs greitą priimamojo sek- 
retorės žvilgsnį, tylėdamas nuėjo į šalį. 

Sekretorė, rūsčios išvaizdos moteris griežtai apibrėžta bur- 
na ir valdingu veriančių akių žvilgsniu, labai panėšėjo į kilmin- 
gųjų mergaičių pensiono direktorę. Veido išraiška aiškiai leido 
suprasti, kad jos niekas nesuminkštins ir niekas nepapirks. Tik- 
ras sarginis šuo, pasodintas čia tam, kad aplotų, o ne sveikintų 
visus lankytojus. Ji vilkėjo pusiau kariško sukirpimo kostiumą, 
o balsas skambėjo šaltai ir priešiškai. 

— Kuo galiu padėti? — įsakmiai paklausė. 

Nustebau, išgirdęs šią frazę. Man atrodė, jog toji moteris 
tiesiog pasiteiraus, kurių velnių aš čia šlaistausi. 

— Norėčiau pamatyti Dalsi Makiles. 

— Jums paskirtas susitikimas? 

— Ne. 

— Tada tai neįmanoma. 

Trumpas ir ryžtingas atsakymas. Kad man neliktų jokių abe- 
jonių, “sargybinė" iškart įsikniaubė į kažkokius popierius ant 
savo stalo. 

Tačiau aš nepriklausiau tam mikimauzų klanui, kurio du at- 
stovai sukiojosi priimamajame. Apėjęs stalą, aš pasilenkiau prie 
sekretorės ausies ir kai ką sušnabždėjau. Šios akys iššoko. Ji aki- 
mirksniu pabalo, paskui užsiliejo raudoniu, o iš gerklės išsiver- 
žė gilus užspaustas nei tai riksmas, nei tai cypimas. 

— Na! — griežtai pareikalavau. 

Krestelėjusi galvą, moteris aplaižė perdžiūvusias lūpas. Pas- 
kui staigiai pašoko ir skubiai dingo už durų, ant kurių kabojo 
lentelė “Pašaliniams įeiti draudžiama". 

Po minutės ji grįžo ir nuolankiai ranka prilaikydama duris 
leido man įeiti į kabinetą. Kai nusišypsojau jai tiesiai į veidą, 
baimingai atšlijo ir mikliai užtrenkė paskui save duris. 

Moteris, sėdėjusi ant kušetės, nepanėšėjo į mano vaizduotės 
sukurtąją. Daili keturiasdešimtmetė, žydinti brandžiu grožiu, kurį 
suteikia tik amžius, jei, aišku, gamta susilieja su mados reikalavi- 
mais ir sugebėjimu prisižiūrėti. Sidabrinio atspalvio plaukai minkš- 
tomis bangomis rėmino švelniai įdegusį veidą, išryškindami jaus- 
mingą burną ir putlias lūpas, kuriose žaidė mandagi šypsena. 

Atidėjusi ant kavos staliuko kažkokius prospektus, moteris 
gracingai pakilo nuo kušetės. Aš žavėdamasis stebėjau, kaip sko- 

ningai ir dailiai juoda suknelė aptempia jos liekną figūrą, aukštą 
krūtinę ir stamantrius klubus. Bet labiausiai mane pakerėjo akys. 
Didžiulės, žalios — lyg du kibirkščiuojantys smaragdai. 

— Mis Makiles? — mandagiai paklausiau aš. 

Nušvitusi baltadante šypsena, ji ištiesė man ranką. 

— Ką jūs pasakėte mis Tabor? Niekada nemačiau jos tokios 
išsigandusios. 

— Nenorėčiau to pakartoti. 

— Ji net nežino jūsų pavardės. 

Aš atsargiai paspaudžiau tvirtą sausą delną. 

— Maikas Hameris, privatus detektyvas. 

— Nejaugi? — nusijuokė ji. — Tai kažkas nauja. Regis, da- 
bar aš suprantu, kodėl mis Tabor taip išsigando. Man jūsų var- 
das atrodo pažįstamas. Ar negalėjau girdėti jo anksčiau? 

— Visai įmanoma. 

Vėl atsisėdusi ant kušetės, ji ištiesė man cigarečių pakelį. 
Aš atsisėdau ant kėdės, ir mes su mis Makiles prisidegėme jos 
inkrustuotu žiebtuvėliu. 

— Prisipažinsiu, jūs sužadinote mano smalsumą, misteri Ha- 
meri. Sakykite, ką dabar tiriate? 

Išpūtęs dūmų debesį, aš ištraukiau iš kišenės nuotrauką. 

— Taip, nieko įdomaus. Ieškau tokios mergaitės. Tai Greta 
Servis, ji dirbo manekene. 

Paėmusi nuotrauką, mis Makiles atidžiai ją apžiūrėjo. 

— Manote, kad turiu ją pažinti? 

— Galbūt. Patarta Kleo, ji kreipėsi į jūsų agentūrą. 

— Kleo? — pagyvėjo mis Makiles. — Aš pažįstu Kleo. Ji — 
viena iš geriausių mūsų bendradarbių. 

— Kaip manote, ar pas jus gali būti Servis fotografijų? 

— Manau, taip, — mis Makiles paėmė telefono ragelį. — 
Marta, pažiūrėkite, ar nėra mūsų kartotekoje Gretos Servis nuo- 
traukų? Tai pozuotoja. Jei rasite, atneškite man. 

Padėjusi ragelį, ji pažvelgė į mane. 

— Ar ta mergina dirbo mūsų agentūroje? 

— Suprantate, e-e... Man regis, Greta ne visai tiko tam dar- 
bui. Juk visos jūsų manekenės — aukščiausios klasės. 

— Laimė, mus domina moteriškosios žmonijos pusės nuo- 

monė, — nusišypsojo mis Makiles. — Jūs, vyrai, žiūrite į mote- 
rį kaip į lengvabūdišką nuotykį... 

Aš pažvelgiau į ją, ir mano lūpas ištempė nevalinga šypse- 
na. Atlošusi galvą mis Makiles išsiliejo skambiu juoku. Jos akys 
sužiburiavo. 

— Ačiū Dievui, aš irgi ne aukštos klasės. Ir visai nenorė- 
čiau marinti savęs badu! 

— Vargu ar badavimas ką nors pakeistų, — tariau aš. — 
Viską lemia prigimtis. 

— Šiame kambaryje retai gali išgirsti tokius žodžius, — mo- 
ties specialistas. 

— Kol kas nusiskundimų nesulaukiau, — kukliai atsakiau. 

Mūsų pokalbį sutrukdė beldimas į duris. Į kambarį įėjo aukš- 
ta liesa mergina. Rankose laikė aplanką. Perdavusi jį mis Maki- 
les, ištįsėlė iškart išėjo, mestelėjusi į mane atsargų žvilgsnį. 

— Iš visko sprendžiant, priimamajame jūs palikote neišdil- 
domą įspūdį, — pastebėjo mis Makiles, atversdama aplanką. 

Pervertusi jį Dalsi ištiesė man. 

Viduje aš radau mašinėle išspausdintą tekstą su smulkiai ap- 
rašytais Gretos Servis išoriniais duomenimis. Jos namų adresas 
— Grinvič Vilidže. Dar ten buvo kelios siuvimo pramonės skel- 
bimų iškarpos ir keletas įvairiais kostiumais vilkinčios Gretos 
fotografijų. Jos veidą slėpė arba aukšta pakelta apykaklė, arba 
plačiakraštė skrybėlė. 

Tikrai, nė viena suknelė Gretai netiko taip, kaip būtų tikęs 
bikinis. Pernelyg moteriškas buvo jos kūnas, o juslingumo vei- 
de negalėjo paslėpti jokie triukai. Juodi kaip derva plaukai išda- 
vė pietietišką merginos temperamentą. Kad ir kokiais drabužiais 
ji pozuotų, vis tiek žiūrėdamas į nuotraukas jautei, kad Greta 
mieliau vaikščiotų visai nuoga. 

— Manau, jūs irgi pastebėjote? — paklausė mis Makiles. 

— Graži mergina, — atsakiau. 

— Aš ne apie tai. Ta mergaitė tiesiog netinka mūsų agentūrai. 

Išsirinkęs labiausiai pavykusią nuotrauką, aš paklausiau: 

— Ar galiu ją pasiimti? 

— Žinoma. Tikiuosi, ji padės jums. Negatyvai vis tiek lieka 

mums. Kartais mes gauname labai specifinių užsakymų, nors taip 
būna retai. 

Aš įsidėjau nuotrauką į kišenę. 

— Sakykite, gal kuris iš jūsų darbuotojų žino ką nors apie 
Gretą? 

— Vargu. Ji kreipėsi į mus prieš keletą mėnesių. Pas mus 
kasdien ateina naujų mergaičių. Galiausiai pradedame jų nebe- 
skirti. Deja, mūsų verslas nuasmenina Žmones. Prisimenu, kaip 
gavau Kleo raštelį dėl Gretos. Tą raštelį perdaviau kažkam iš 
personalo. Kleo gana dažnai rekomenduoja mums merginas. Kai 
kurias mes įdarbiname. Kleo turi puikią nuojautą, tačiau tąkart 
ji suklydo. Man atrodo, ji bandė trokštamą paversti tikru. Gre- 
tos Servis fotografijos labiau tiktų vyriškiems žurnalams. 

— O kiek jie moka? 

Gūžtelėjusi pečiais, Dalsi pagalvojo ir tarė: 

— Mažiau nei mes. Mūsų merginos gauna didelius honora- 
rus. Kai kurios įsitaiso Holivude. 

Aš atsistojau. 

— Ačiū, mis Makiles. Atleiskite, kad jus sugaišinau. 

— Malonu buvo su jumis pasikalbėti, — jos akyse sublyk- 
čiojo valiūkiškos kibirkštėlės. — Šiandien sėkmingas rytas... — 
ji vos suraukė nosytę. — Gal pranešite man, kai surasite tą mer- 
gaitę? 

— Būtinai. 

— Jums tai gal atrodo juokinga, bet aš motiniškai rūpinuosi 
šiomis merginomis. Jų darbas toks sunkus! 

Mis Makiles ištiesė man ranką. Regis, aš per daug stipriai 
spustelėjau jos delną, bet mis Makiles nė nemirktelėjo. Jos pa- 
spaudimas buvo tvirtas ir malonus. 

— Tikrai jums pranešiu, kai surasiu Gretą, — pakartojau aš. 

— Iš anksto jums dėkoju. Prašau, nepamirškite. 

Išvydusi mane, priimamojo "sargybinė" instinktyviai atšli- 
jo, o kai praeidamas pro šalį mečiau į ją žvilgsnį, veidą išpylė 
raudonis. Kitą akimirką moteris piktai prunkštelėjo ir apsimetė, 
kad manęs nepastebėjo. Kiti tarnautojai palydėjo mane nustebu- 
siais Žvilgsniais. 

Paspaudęs lifto iškvietimo mygtuką, aš ėmiau laukti, už už- 

Jdarų durų klausydamasis oro švilpesio šachtoje. Pagaliau švil- 
pesys nutilo, ir durys lėtai atsivėrė. Iš kabinos išėjo išvaizdus 
vyriškis, nešinas lagaminėliu, kokius paprastai nešioja diploma- 
tai. Abejingai nužvelgęs mano veidą, lankytojas pasuko į pri- 
imamąjį. Įėjęs į liftą, aš spustelėjau mygtuką “holas"'. Liftas pri- 
statė mane apačion kartu su keliais tarnautojais ir pozuotojomis: 
Atsidūręs gatvėje, aš giliai įkvėpiau parfumerijos aromatu per- 
smelkto oro. 

Per pastaruosius dešimt metų 6-oji aveniu prarado savo in- 
dividualumą. Dabar ji virto tipiška verslo imperijos dalimi. Kai 
užėjau į “Žydrosios rožės" restoraną, kur turėjau susitikti su Ga- 
jumi Gardneriu, priešpiečių laikas jau buvo pasibaigęs. 

Mes pasirinkome staliuką kampe, prie pat baro. Aš atsisė- 
dau veidu į salę, o Gajus — priešais mane. Jis įniko traukti iš 
kišenių kažkokius popierius ir dėlioti juos ant stalo. Gajus muis- 
tėsi ant kėdės, kol galiausiai neiškentė: 

— Maikai, į kokį mėšlą tu šįkart įklimpai? 

— Nereikia taip jaudintis, drauguži, — nusišypsojau. — Pa- 
bandyk pats įspėti. 

— Gerai, pabandysiu, — Gajus sujudo, įsitaisydamas pato- 
giau, paskui nusmaukė ant kaktos akinius. — Iš pradžių tu radai 
Maksinos Delani lavoną, paskui susitikai su Miču Templu, po to 
jį kažkas nudėjo, o vėliau su Patu buvai jo namuose. Žiniasklai- 
dos ten kažkodėl neleido. 

— Palauk, Gajau, ne taip greitai. 

— Bet tai tiesa! Mūsų reporteris matė, kaip tu išsėlinai pro 
užpakalines duris. O štai dabar tu ieškai Gretos Servis. Maikai, 
ką tu sumanei? Man regis, visai kuoktelėjai! 

— Gajau, nusiramink... 

— Nepertrauk manęs! — įširdo jis. — Man teko atidėti ke- 
lionę į Majamį. Mičą Templą nugalabijo, o jis buvo mūsiškis! Ir 
tu vis dar žaidi su manimi slėpynių! Kada visa tai baigsis? 

— Jei tu bent minutę užsičiaupsi, aš pabandysiu paaiškinti. 

— Klausyk, Maikai, kuo tu mane laikai? Prisimink, kiek 
mums kartu teko išgyventi! 

— Gerai, pastatyk ausis. Bet įsidėk į galvą, aš išsakau tik 
spėliones... 

Aš trumpai išdėsčiau viską, ką žinojau. Gajus karštligiškai 
kažką užsirašinėjo popieriaus skiautėje. 

Baigęs paklausiau: 

— Na, ir ką apie tai manai? 

— Vadinasi, taip. Haris Servisas tvirtina, kad jo sesuo paži- 
nojo abi merginas: ir Eleną Peston, ir Maksiną Delani. Tu išsi- 
aiškinai, kad Greta kažkaip susijusi su Peston. Turint omenyje, 
kuo jos abi vertėsi, tai nenuostabu. Jos netgi privalo turėti aibę 
bendrų pažįstamų. Daugybė merginų ieško darbo ir susitinka įvai- 
riose reklamos agentūrose. Tu sužinojai, kad Greta gyvena kaž- 
kur mieste. Išskyrus jos brolį, niekas jos neieško. Jis ieško tik 
todėl, kad sužinojo apie tų dviejų merginų mirtį. Štai, regis, ir 
viskas. 

— Greta dingo, — priminiau jam. 

— Visai ne, — paprieštaravo Gajus. — Mes tiesiog nežino- 
me, kur ji šiuo metu. Negi tai ką nors nustebintų mūsų mieste? 
Kažkoks vyrukas apkarstė ją kailiais, apkabinėjo brangiais nie- 
kučiais, ir ji iškart užmiršo senus draugus. Kas čia tokio? Įpras- 
tas reiškinys. | 

— Taip tai taip, — sumurmėjau, — bet žinai, mane kamuoja 
negera nuojauta... 

— Ramiau, bičiuli! — sustabdė mane Gajus. — Man labai 
nepatinka toks tavo žvilgsnis. Dabar aš beveik įsitikinęs, jog tu 
visa galva nersi į šią pamazgų duobę! 

— Galbūt... Ar apie Templą sužinojai ką nors nauja? 

Nuleidęs akinius ant nosies galo, Galus dėbtelėjo į mane pro 
stiklų viršų. 

— Aš visada sakiau, kad reporterių geriau nepykdyti. Tem- 
plo žmogžudystė išjudino širšių lizdą. O tu juk žinai, kiek turi- 
me informacijos šaltinių. Mes tam tikra prasme irgi “mentai". 
“Naujienos" visada siunčia savo vaikinus į visus karščiausius 
taškus. Kiti leidiniai elgiasi lygiai taip pat. Todėl mes gauname 
tokios informacijos, apie kurią net policininkai nenutuokia. 

— Pavyzdžiui? 

— Mičas buvo patyręs reporteris ir kruopščiai viską užraši- 
nėjo. Bobis Deilas, redakcijoje apžiūrinėdamas asmeninius Mi- 
čo daiktus, rado ir jo dienoraštį. Vienintelis dalykas, kurį ištyrė 

Mičas, — ryšys tarp Delani ir Peston. Jis prirašė ištisą puslapį 
versijų šia tema. Ten užsirašė ir Pato Čamberso prašymą, kurį 
šis perdavė per tave. Prisimeni? Patas prašė, kad Mičas kol kas 
netirtų šios bylos. 

— Patas niekuo nekaltas. 

— Niekas jo nekaltina. Bet Mičas nepaklausė patarimo. Jis 
apėjo daugybę parduotuvių, parduodančių panašius į aukų apa- 
tinius drabužius. Jis iššvaistė tris šimtus dolerių, pirkinėdamas 
visokius niekus tose parduotuvėse. Mičo nužudymo dieną į jo 
biurą ėmė plaukti pašto paketai. 

— Nair kas? 

— Mičas tikrai kažką aptiko! Dėl to jį ir nužudė! Mirties 
dieną jis buvo smarkiai susijaudinęs ir visą valandą prasėdėjo 
informacijos biure, vartydamas fotografijas. Registracijos Žur- 
nale jokio įrašo nėra, vadinasi, jis nieko su savimi nepasiėmė. 
Informacijos biuro tarnautojas net nežino, kuriame skyriuje Mi- 
čas dirbo. 

— Ar pats Mičas paliko kokius įrašus? 

— Jis buvo arba pernelyg susijaudinęs, arba nespėjo nieko 
užrašyti. 

— Taip, keista. Į Mičą tai nepanašu. 

— Taip ir yra! Deilas tvirtina, jog kažkokius užrašus Mičas 
nuolat nešiojosi su savim. 

— Bet jo bute nieko nerado. 

— Ir kokią galime padaryti išvadą? Juk Mičas ne veltui iš 
paskutiniųjų jėgų šliaužė prie savo švarko. Jam pavyko išgriebti 
iš kišenės tik nosinę. O gal jis bandė išgelbėti užrašus? Visai 
įmanoma, kad žudikas juos pačiupo ir pasislėpė. 

— Bet juk žmogžudystės užsakovai turėjo pagalvoti apie tai, 
jog gali būti tų užrašų kopijos. 

— Gal ir pagalvojo. Bet jie turėjo tik tą vienintelį šansą, 
kuriuo ir pasinaudojo. Ir neprašovė pro šalį... Beje, anksčiau ar 
vėliau, kas nors vis tiek išplauks į viešumą. Mičo pėdomis dabar 
seka ir policininkai, ir reporteriai. Mes jau išsiaiškinome, kad 
Mičas Templas keturis kartus skambino politiniam apžvalginin- 
kui Normanui Harisonui. Normano nebuvo namuose, ir Mičas 
prašė, kad pasirodęs šis iškart paskambintų jam. Mičas mirė taip 

ir nepasikalbėjęs su Normanu. Jie susitikdavo labai retai, tad šie 
skambučiai tikrai keisti. 

Pamatęs, kad rengiuosi kalbėti, Gajus mane sustabdė: 

— Palauk, aš dar nebaigiau. Tą dieną, kai Mičas knaisiojosi 
informaciniame biure, jis per pasiuntinį pasiuntė raštelį tokiam 
Mileriui, dirbančiam inžinieriumi “Perik! Kemiklz" kompanijo- 
je. Jei tiksliau, jis dirba egiptiečių filiale. Kaire. Mes išsiaiški- 
nome, kad Mičas norėjo susitikti su Mileriu dėl kažkokio svar- 
baus reikalo. Bet inžinierius rengėsi vykti į Egiptą ir nebeturėjo 
laiko pasimatyti. Tas Mileris dievagojasi, kad nenutuokia, kam 
Mičui jo prireikė. Kažkada jie drauge tarnavo armijoje, paskui 
atsitiktinai susitiko, ir Mičas sukurpė recenzijas porai Milerio 
knygų, kuriose šis aprašė savo patirtį Artimuosiuose Rytuose. 
Žodžiu, jų tarpusavio santykiai buvo visai paprasti. 

— O kokios tai knygos? 

— Aš jas peržiūrėjau. Radau bibliotekoje. Viena nuotykių, 
kita — techninio pobūdžio. Jos neturėjo paklausos. Nė vienoje 
jų neradau nieko, kas galėtų nušviesti šią bylą. 

— O kada Mileris jas parašė? 

— Maždaug prieš dešimtį metų. 

— Ir paskui nieko daugiau nerašė? 

— Bent jau nieko neišspausdino. O ką? 

— Gal rengėsi dar ką nors rašyti? 

— Galbūt. O kodėl klausi? 

— Gali būti, jog dabar jis — Žymus savo srities specialis- 
tas, — sumurmėjau. 

— Kur tu suki, Maikai? 

— Kol kas ir pats nežinau. Ar Patas visa tai žino? 

— Aišku. Mes juk bendradarbiaujame su policija. 

Aš nusišaipiau. 

— Na, kaipgi, žinoma, bendradarbiaujate su policija. Bet 
tik tada, kai patys suvirškinate gautąją informaciją. 

—- Na, toks mūsų darbas, — visai neįsižeidęs linktelėjo Ga- 
jus. — Be to, mes žinome įstatymą apie įkalčių pateikimą. 

— O ką galima laikyti įkalčiu, jūs, aišku, nusprendžiate pa- 
tys, ar ne? 

Gajaus lūpos pajuokiamai virptelėjo. 

— Tu puikiai viską supranti, Maikai. Beje, ko ketini imtis? 

— Ieškoti Gretos Servis, — atsakiau. 

— Manai, tas kelias teisingas? 

— Kito paprasčiausiai nematau. 

— O jei tas kelias nuves iki Mičo žmogžudystės? 

— Mičas buvo mano bičiulis, Gajau, — liūdnai atsidusau. 

— Taip, mums reikia apgalvoti visas versijas. Ir tavo keliu, 
be tavęs, daugiau nėra kam eiti. Tikiuosi, tau pasiseks. 

Ištraukęs iš kišenės Gretos Servis fotografiją, ištiesiau ją 
Gajui. 

— Manau, tu su savo vaikinais man padėsi. Paprašyk jų pa- 
dauginti šią nuotrauką ir visur išsiuntinėti. Gal kas nors ją pa- 
žins. Man regis, Greta turėtų sukiotis Manheteno rajone. Beje, 
originalą būtinai atsiųsk į mano biurą. Privalau grąžinti šią nuo- 
trauką mis Makiles. Puikus pretekstas dar kartelį pamatyti tą lė- 
lytę. 

Linktelėjęs Gajus išsišiepė: 

— Negi tikiesi ją suvilioti, Maikai? Ji priklauso aukštuome- 
nei, o tu ten svetimas. Jei užsitempsi ant savęs smokingą, tai kur 
paslėpsi savo prakeiktą patranką? Pasvarstyk apie tai, drauguži! 


Patas sėdėjo už stalo savo kabinete. Jo plaukai styrojo į vi- 
sas puses, po akimis juodavo tamsūs ratilai. Iš visko sprendžiant, 
Patas praleido bemiegę naktį. Linktelėjęs į mano pasisveikini- 
mą, jis parodė man kėdę, atsakė į du telefono skambučius, smar- 
kiai patrynė pavargusį veidą ir sunkiai atsidusęs pareiškė: 

— Ir kurių velnių aš tuo užsiimu, ką? 

— Tave kas nors spaudžia? — pasmalsavau. 

— Tu gal tyčiojies? Juk žinai, kad rinkimai ant nosies. Visi 
tiesiog kuoktelėję dėl tos Templo žmogžudystės! 

Patas mostelėjo ranka. 

— Beveik nieko. Užtat tapau moteriško apatinio trikotažo 
specialistu. Mes jau patikrinome visas parduotuves. Pardavėjos 
prisimena, kad pardavė tokius apatinius, bet neprisimena kam. 
Mičas joms aiškino, kad nori savo draugei surasti tokį pat lie- 
menuką, kokį jo draugas nupirko savo žmonai. Jis bandė išsiaiš- 


132 


kinti, kas pirko juodus ir žalius drabužėlius. Bet šios spalvos 
tokios populiarios, kad pardavėjos nieko nepajėgė prisiminti. Da- 
bar visi Mičo skudurai pas mus. 

— O kodėl Mičas prisipirko tiek šlamšto? 

— Neturiu supratimo. Galbūt jis stengėsi pamaloninti par- 
davėjas. Eime, pats pamatysi... 

Mes atsistojome ir nuėjome į gretimą kambarį. Ant grindų, 
ant stalo, ant kėdžių stūksojo kalnai tuščių kartoninių dėžučių, o 
ilgas stalas palei sieną buvo užverstas permatomais moteriškais 
daikčiukais. 

Priėjęs prie stalo ėmiau kraustyti visą tą gerą, atidžiai ap- 
žiūrinėdamas etiketes. Brangios erotiškos liemenėlės ir kelnai- 
tės aiškiai skirtos ne kuklioms namų šeimininkėms. Pusė jų bu- 
vo rausvos, raudonos, žalios spalvos, kita pusė — juodos. 

— Ar nustatyta, kokius baltinius jis pirko paskiausiai? — 
paklausiau. 

— Ant keturių pakuočių pažymėta Templo mirties data. Vis- 
kas buvo nupirkta iš ryto. Tikslesnio laiko nepavyko nustatyti. 
Tą dieną parduotuvės pardavė tūkstančius tokių komplektų įvai- 
rioms moterims ir vyrams. Mūsų vaikinai numynė kojas, bandy- 
dami ką nors išsiaiškinti, bet nieko nepešė. Viešpatie, kaip man 
visa tai įkyrėjo! Ir kodėl viskas taip painu? 

— Aš džiaugčiausi galėdamas tau padėti. 

— O-o, tik ne tai! — sudejavo Patas. — Aš iki šiol krūpčio- 
ju vien pagalvojęs, kad būtent tu radai tos moters — Delani — 
kūną. 

— Ar sužinojai ką nors apie ją? 

— Kol kas žinome tik tiek, kad nei jos, nei Peston neatpaži- 
no nė viena moteriško trikotažo parduotuvių pardavėja. Beje, kai 
ką pavyko sužinoti. Maždaug prieš mėnesį Vaisas atidarė konto- 
rėlę, kurioje prekiavo pornografiniais atvirukais ir į juos pana- 
šiais filmais. Toji Delani neblogai ten atrodo. Ją atpažino vienas 
mūsiškis. Tų filmų pardavėjai neturi žalio supratimo, kas susu- 
ko šias juostas. Bet vieno kadro galiniame plane mes užfiksavo- 
me langą. Pro tą langą matyti kažkokie pastatai. Žodžiu, mes 
radome viešbutį, kuriame buvo filmuojama ši pornografija. Ap- 
klausę viešbučio personalą sudarėme žodinius vaikinų, gyvenu- 

sių tame numeryje, portretus ir dabar stebime viešbutį. O gal 
užklys kuris nors iš tos šutvės? 

— Hm, neblogai. Nors kiek pajudėjote. 

— Taip, bet daugiau nieko neturime. Tokiuose filmuose be- 
sifilmuojančių merginų pavardės paprastai būna išgalvotos. Kol 
kas tos Delani kūną laikome šaldytuve. Oregone gyvena kažkoks 
tolimas jos giminaitis, bet jis nė girdėti nenori apie šią bylą. Žo- 
džiu, mes trypčiojame vietoje. 

— O ką sužinojote apie Peston? 

— Nieko. Žinau tiek pat, kiek ir tu. 

— Negi net nebandėte nustatyti, kokiais nuodais ją nunuo- 
dijo? 

Patas nusišiepė. 

— Labai jau tu nuovokus, Maikai, — burbtelėjo jis. — Aiš- 
ku, mes bandėme nustatyti. Užklausėme Vašingtoną, bet, tiesą 
sakant, aš sėkmės nesitikiu. Mūsų medicinos ekspertas informa- 
vo kolegas, turinčius tokį patį hobį. Jis viliasi, kad kuris nors jų 
sugebės mums padėti. Gal ir pavyks išsiaiškinti, iš kur tas 
šlamštas. 

— Ši byla smarkiai atsiduoda seksu, — tariau aš. 

— Gali būti, — atsiduso Patas. — Kils baisiausias skanda- 
las, jeigu ta istorija pateks į laikraščius. Jie tikrai sugebės ją iš- 
pūsti! 

— Tiesa, — pritariau Patui. 

— Tikiuosi, tu palaikai kontaktą su laikraštininkais? Ar vis- 
kas gerai? 

— Taip. 

— Tada nesuprantu, ko čia atsibeldei. Man dėl to neramu. 

— Ar prisimeni Harį Servisą? 

— Aišku, prisimenu. 

— Tai va, jis nori, kad surasčiau jo seserį. Vyrukas jau dau- 
giau kaip mėnuo nieko apie ją negirdėjo... 

— Ką-ą?! — Patui iš nuostabos akys ant kaktos iššoko. — 
Jis nori, kad būtent tu ją surastum? 

— Tu juk pats žinai, kad Haris nė už ką nesikreips pagalbos 
į policiją. 

— O kaip jis su tavimi susisiekė? 

— Manyk, kad šio klausimo negirdėjau. 

Patas nepatenkintas susiraukė. 

— Gerai, velniai tave griebtų. O ko nori iš manęs? 

— Noriu aplankyti Harį. Ar kuris nors iš tavo bosų galėtų 
tai suorganizuoti? 

— Dėl tavęs niekas nė mažojo pirštelio nepakrutins. 

— Tu gi Žinai, kad aš ir pats galiu surengti tą pasimatymą. 

— Žinau, — burbtelėjo Patas. — Bet geriau to nedaryk. Pa- 
bandysiu tau padėti. 

— Ačiū. 

Mąsliai Žžvilgtelėjęs į mane, Patas sukišo rankas į kišenes. 

— Maikai, pasakyk man tiesą: Haris pats su tavimi susisiekė? 

— Jei manimi netiki, galiu apie tai papasakoti, tačiau duok 
žodį, kad viską iškart užmirši. 

— Verčiau nereikia. 

— Kodėl? 

— Jei tai buvo tavo iniciatyva, turėsiu apkaltinti tave truk- 
dymu policijai. 

Aš nusijuokiau, bet ne itin nuoširdžiai. Beje, Patas, regis, 
manimi patikėjo. 

— Drauguži, pažįsti mane jau ne pirmus metus. 

— Taigi, taigi. Todėl ir nerimaujųu. 


Sulinkęs seniokas, laikraščio informacinio biuro vedėjas, 
kažkada buvo laikomas neblogu reporteriu. Paskui atėjo senat- 
vė, ir jis laiką leido tarp Žžurnalistinių atributų, skųsdamasis jau- 
nikliais, per lengvai viską gaunančiais šiame neteisingame pa- 
saulyje. 

— Labas, Bifai, — pasisveikinau aš. 

Šlubuodamas senukas prisiartino prie manęs ir pasitaisė aki- 
nius. 

— Griausmas mane nujotų, jei tai ne Maikas Hameris! — 
mes paspaudėme vienas kitam rankas. — Gerai, kad nusprendei 
mane aplankyti! — senukas nusišypsojo. — Menu, dažnokai 
keikdavau tave savo straipsniuose. 

— Buvo, buvo... 

— Bet juk žinai, kad ne iš blogos valios tai dariau, — suki- 
keno jis, — o tik dėl strateginių sumetimų. Tu visada buvai šau- 
nus ir sėkmės lydimas vaikis. Iki šiol nesuprantu, kaip tau pa- 
vykdavo sausam išlipti iš balos. 

— Tokia mano strategija. 

Apėjęs pertvarą, jis užsirūkė apkramtytą cigaro galiuką. 

— Taigi, kuo galiu padėti, Maikai? 

— Pas tave neseniai buvo užėjęs Mičas Templas, ar ne? 

Senukas net užspringo ir su nuostaba pažvelgė į mane. 

— Negi ir tu lendi į šį reikalą? 

— Tenka, — atsidusau, — Bifai, ar moki saugoti paslaptis? 

— Taip. Juk žinai, aš — ne plepys. 

Aš trumpai papasakojau jam apie susitikimą su Miču Tem- 
plu, spėdamas, kad jo nužudymas kažkaip susijęs su mano tiria- 
ma byla. Bifas puikiai suprato, kad pasakoju jam ne viską, ką 
žinau. Bet tokios buvo žaidimo taisyklės, ir jis neįsižeidė. Man 
išėjus jis, be jokios abejonės, sukurs savą įvykių schemą. 

— Kažin ar galėsiu ką nors naujo pasakyti, — tarė jis. — 
Jau kalbėjausi su policininkais. Mičas užėjo pas mane ir išbuvo 
čia kažkiek laiko. Jis peržiūrėjo kartoteką. Aš dirbau savus dar- 
bus ir nekreipiau į jį dėmesio. Mičas nieko manęs neklausinėjo, 
nieko nenorėjo pasitikslinti ar pasiaiškinti. 

— Kiek žinau, savo reportažuose Mičas retai naudodavo fo- 
tografijas. 

— Taip, — linktelėjo Bifas. — Jeigu 1r panaudodavo nuo- 
traukas, tai tik pačias šviežiausias, ir po to jas siųsdavo čionai. 

— O kurioje sekcijoje jis dirbo? 

— Maikai, iš mano vietos matyti tik pirmoji stelažų eilė. 
Mičo aš net nemačiau. Manęs jau to klausė. Bet aš nieko nema- 
čiau, tiktai girdėjau, kaip jis stumdė kažkokius stalčius. 

— Gal kas nors buvo užėjęs čia, kai Mičas rausėsi kartote- 
koje? 

Pamąstęs Bifas gūžtelėjo pečiais. 

— Neprisimenu. Žinai, aš tau galiu tiksliai pasakyti, kur 
Mičas nesirausė. Kabaretų ir pramogų kartoteka, taip pat me- 
džiaga apie Brodvėjų štai ten, kairėje. Mičas tūnojo kažkur prie 
galinės sienelės, ten, kur sudėta bendroji kartoteka. Kortelės 

išdėstytos abėcėlės tvarka. Klausyk, Maikai, tu juk pažįsti Elą 
Keisį! Jis rašo detektyvus. Tai va, jis bandė rasti ant stelažų 
Mičo pirštų atspaudus, bet nepavyko. Niekas nežino, kur ir ko 
ieškojo Mičas. 

Visą tą laiką netoli mūsų grindis brūžino kažkoks senukas. 
Aš nekreipiau į jį dėmesio, kol jis nepakėlė galvos ir nepasakė: 

— Aš žinau, kur buvo Mičas. 

Lėtai atsisukę mes su Bifu įsmeigėme akis į senuką, ramiai 
šluostantį grindis. Aš krenkštelėjau: 

— Kur? 

— Sekcijoje P—T. Jis išbarstė korteles ir man teko jas su- 
rinkti. 

— Kodėl anksčiau to nesakėte? — paklausiau. 

— O manęs niekas neklausė, — sumurmėjo senukas. 

— Prašau, parodyk man tą vietą, — paprašiau Bifo. 

Bifas nuvedė mane prie lubas siekiančių stelažų. Sekcijoje 
P-— T buvo keturiasdešimt stalčių. Kiekvienas iki viršaus prikimš- 
tas popierių. 

— Tu bent numanai, kiek čia fotonuotraukų? — paklausė 
manęs Bifas. 

— Ne. 

— Kiekviename stalčiuje maždaug šimtas vokų. O kiekvie- 
name voke apie dešimt nuotraukų. Teks paprakaituoti, Maikai. 
Ar galiu kuo nors padėti? 

— O kaip jūs pasiekiate viršutinius stalčius? 

— Yra kopėčios. 

Pamojęs Bifui aš pasisukau į valytoją. 

— Sakykite, ar Mičas Templas naudojosi kopėčiomis? 

— Taip, — burbtelėjo senukas ir išėjo iš kambario. 


— Tai velnias, — sugergždė Bifas. — Jo, matote, niekas 
neklausė. Ir ką darysime toliau? 
— Apatinę sekcijos dalį galime atmesti, — nusprendžiau. — 


Liks viršus. Kaip manai, ar Elas Keisis galėtų apžiūrėti stalčius? 
— Manau, suras tam laiko. 
— Tai pamėtėk jam tą idėją. Tik neužsimink apie mane, gerai? 
Bifas nustebęs įbedė į mane akis. 
— Man sakyti, jog aš pats tai sugalvojau? 

— O kodėl gi ne? — aš gūužtelėjau pečiais. — Ar anksčiau 
taip nenutikdavo? 

— Nutikdavo, bet tai buvo seniai. 

— Vadinasi, vėl pasikartojo. 

Palikęs redakciją, 42-0joje gatvėje pagavau taksi ir papra- 
šiau nuvežti į “Keihard Bilding". 

Piko valandos jau buvo pasibaigusios ir mieste viešpatavo 
neaiški, apgaulinga tyla, skelbianti artėjančią naktį. 

Įėjęs į lifto kabiną, pakilau į aštuntą aukštą ir nužingsnia- 
vau tuščiu koridoriumi prie savo biuro durų. 

Ištraukęs raktų ryšulį jau norėjau atrakinti duris ir staiga 
apmiriau. Prie durų stiklo buvo priklijuota popieriaus skiautė su 
išspausdintu tekstu: “Išėjau. Greitai grįšiu". Ištraukęs iš dėklo 
koltą atlaužiau saugiklį ir atsistojau taip, kad mano šešėlis ne- 
kristų ant stiklo. Prie mano durų dažnai prilipindavo raštelius. 
Šis, be jokios abejonės, buvo išspausdintas mano mašinėle ir 
ant mano popieriaus. Tačiau nei aš, nei Velda niekada nerašy- 
davome vienas kitam tokių žinučių. Tiesiog neturėjome tokio 
įpročio. 

Aš nuplėšiau popierėlį. Po juo žiojėjo kumščio dydžio sky- 
lė. Raštelis buvo priklijuotas taip, kad niekas nepastebėtų išdauž- 
to stiklo ir nepraneštų budinčiam sargui. 

Pasukęs rankeną, aš stumtelėjau duris ir jos atsivėrė. Įėjęs į 
kambarį užčiuopiau ant sienos jungiklį ir įjungiau šviesą. Pas- 
kui koja uždariau duris. 

Vos pažvelgus tapo aišku, kad mano biurą kažkas kruopš- 
čiai apieškojo. Kažkas labai profesionaliai išvertė viską nuo pat 
apačios iki viršaus, nepraleisdamas nė vienos smulkmenos. 

Rašomojo stalo stalčių ir kartotekos turiniai buvo išversti 
ant grindų. Aišku, visi popieriai rūpestingai peržiūrėti. Krėslų 
pagalvėlės nespjaudė pūkais, bet visos buvo apverstos, tikriau- 
siai ieškant naujų, šviežių siūlių. Baldai pajudėję iš savo vietų 
— kažkas labai domėjosi, ar aš ko nors neslepiu už jų. 

Net pajutau savotišką pasitenkinimą. Kažkam šiame didžiu- 
liame mieste nepaprastai rūpėjo mano reikalai. 

Atsisėdęs ant besisukančios kėdės, aš pasisukau į langą ir 
mąsliai įsmeigiau akis į vakarinio Niujorko žiburius. 

Mintyse pabandžiau išsiaiškinti šį įvykį. Matyt, kažkas nu- 
sprendė, jog aš neatsitiktinai suradau Delani kūną. Turint ome- 
nyje jos praeitį, galėjai spėti, kad ji buvo įtraukta į kokią nors 
nešvarią ir neteisėtą veiklą. Kažkam nepatiko privatus tyrimas 
— juk aš lipau Delani ant kulnų. Gal tai susiję su Greta Servis? 
Kaliniai galėjo sužinoti, kad Haris, rūpindamasis seserimi, susi- 
siekė su manimi. Jei Greta bendrauja su negerais žmonėmis, jiems 
nepatiks net mintis, jog aš galiu įsisukti jų tarpan. Ir dar neuž- 
mirškime Mičo Templo. O aš susitikau su Miču jo žūties išvaka- 
rėse. Kažkas nusprendė patikrinti, kiek aš informuotas. 

Pakėlęs telefono ragelį, surinkau Veldos numerį. Niekas ne- 
kėlė ragelio visą amžinybę. Pagaliau išgirdau kitame laido gale 
balsą ir paprašiau pakviesti Veldą. Balsas atsakė, kad Velda dar 
negrįžo. Padėkojęs paprašiau jai pasakyti, kad paskambintų man 
tik grįžusi. 

Puikiai supratau, kad ieškoti biure įsiveržėlių pirštų atspau- 
dų, — beprasmiška. Greičiausiai dirbo profesionalai su piršti- 
nėmis. Apžiūrėjęs kambarį nusprendžiau, kad niekas nedingo. 
Informacija, kurią man rinko Velda, tikriausiai liko seife. Mes 
visada imdavomės tokių atsargumo priemonių. 

Kartais tyla būna stebėtinai garsi. Pavyzdžiui, jūs brauna- 
tės per džiungles ir išgirstate spengiančią tylą. Visi aplinkui su- 
stingsta, paukščiai ir žvėrys nutyla, ir jūs suprantate, kad už me- 
džių slepiasi žmogus, nutaikęs į jus šautuvą. Tokia iškalbinga 
tyla gali įsiviešpatauti kambaryje, pilname besilinksminančių 
žmonių, jums netikėtai išdygus tarpduryje. Jūs skaudžiai pajun- 
tate visuotinį priešiškumą. 

Aš pajutau pavojų anksčiau, nei sukliko džiunglėse 1šgąs- 
dinta papūga ar pabiro į visas puses spiegiančios beždžionės. 
Trenkiausi į grindis kaip rąstas ir tučtuojau nuriedėjau į šoną, 
pasisukdamas veidu į praviras duris, kur išdygo figūra juodais 
drabužiais. Ji iškart ėmė pyškinti į mane iš automatinio pistole- 
to. Mano rankoje atsirado 45-ojo kalibro patranka. Neprašytas 
svečias taip ir nepataikė. Jo kulkos pramušė daugybę skylučių 
mano biuro grindyse, o aš suspėjau tik tris kartus prakiurdinti 
akiplėšos krūtinę. 

5 skyrius 


Vyrukas gulėjo veidu žemyn. Akimirksniu ištikusi mirtis net 
nespėjo nutrinti nuo jo veido nustebimo išraiškos. 

Priešais mano biurą esančios patalpos durys buvo praviros. 
Aš atlapojau jas, įjungiau šviesą ir žvilgsniu apmečiau kambarį. 
“Keihard Bilding" nuomojo visus kambarius. 

Šis nepasižymėjo baldų gausa: medinis rašomasis stalas, du 
krėslai ir drabužių kabykla. Viską dengė storas dulkių sluoks- 
nis, langų stiklai nešvarūs, ant grindų buvo matyti dažno baldų 
stumdymo pėdsakai. 

Vienas krėslas stovėjo prie pat durų. Mano nušautas vaiki- 
nas, matyt, ilgai sėdėjo jame. atidžiai klausydamasis iš holo sklin- 
dančių garsų. Gal jis iškratė mano biurą ir nieko neradęs pasi- 
slėpė čia ramiai laukti, kol aš pasirodysiu. Jei šio kambario du- 
rys atsidarytų į kitą pusę, aš tikriausiai net nebūčiau spėjęs įeiti 
į savo biurą. Ir tada Patas įrašytų mano pavardę į savo statistinę 
ataskaitą. 

Apieškojęs kūną radau šešiasdešimt du dolerius, keletą mo- 
netų, porą guminių pirštinių, parduodamų pigiuose kioskeliuo- 
se, tr dvi kietas plastikines plokšteles. Jas įsikišau į kišenę. 

Vyrukas vilkėjo gana panešiotais drabužiais. Kostiumas 
buvo pirktas daugiau kaip prieš metus. Visa kita — gatavų 
drabužių parduotuvėje. Jei policijos kartotekoje šio tipo nėra 
ir laboratorija nenustatys kokių nors konkrečių Žymių, nusta- 
tyti nusikaltėlio asmenybę bus sunkoka. Jis galėjo turėti ko- 
kius penkiasdešimt metų. Liesas, penkių pėdų ūgio. Tamsūs 
plaukai jau pradėję retėti, bet žilų dar nebuvo matyti. Aš ati- 
džiai įsižiūrėjau į jo veidą, bandydamas įsiminti šiurkščius 
bruožus ir keistą spalvą. Veidą jau dengė mirties blyškumas, 
bet kai kurie požymiai buvo aiškiai būdingi tam tikriems eu- 
ropiečiams arba lotynų amerikiečiams. 

Nė kiek neabejojau. jog šis pasikėsinimas — tyčinis. Tokie 
vyrukai, kaip šis, specializuojasi vienoje siauroje srityje ir bet 
kuo neužsiima. Galbūt pasikėsinimą rengė du žmonės. O gal tam 
tipui buvo įsakyta išsiaiškinti, ką aš spėjau sužinoti, arba įsiti- 
kinti, kad nieko svarbaus nežinau. 

Velniai rautų, ir ką tokio aš sužinojau? 

Išėjau į koridorių. Liftas vis dar laukė tame pačiame aukšte. 
Matyt, niekas negirdėjo šūvių. Tokių senų pastatų, kaip šis, sie- 
nos storos, tvirtos ir sugeriančios bet kokį triukšmą. 

Pamąstęs aš radau neblogą išeitį iš susidariusios padėties. 
Gana rizikingą, bet galinčią išvaduoti mane nuo įkyrių aiškini- 
mųsi policijoje. Žinojau, kad tris kambarius greta manojo nuo- 
moja smulkūs verteivos. Jie galėjo palikti čia ką nors vertinga. 
Išdaužęs skyles trijų durų stikluose, aš atrakinau spynas ir įlin- 
dau paeiliui į kiekvieną kambarį, vildamasis, kad juose nejįtai- 
syta signalizacija. Kiekvieną patalpą mažumėlę apjaukiau, steng- 
damasis nepalikti pirštų atspaudų. Guminės pirštinės nužudyto- 
jo kišenėje paaiškins, kodėl jų nėra. Paskutiniame kambaryje ra- 
dau ant stalo auksinį laikrodį su apyranke. Paėmęs jį grįžau į 
savo biurą ir įkišau laikrodį lavonui į kišenę, sukurdamas tiesio- 
ginį apiplėšimo įkaltį. Nusprendęs, kad jau padariau viską, pa- 
skambinau Patui. 

Pusę dešimtos jau visi žinojo, kas įvyko. Vaikinas iš laikraš- 
čių kiosko prisiminė matęs Žmogų, įėjusį į tuščią pastatą. Tuo metu 
jis uždarinėjo savo kioską. Du nuomininkai patvirtino, jog dažnai 
leidžia per rankas grynus pinigus, kurių, tiesa, niekada nepalieka 
biure, tačiau piktadarys galėjo to ir nežinoti. Nužudytojo kišenėje 
rastas laikrodis įtikino policininkus, kad tai apiplėšimas. 

Aš papasakojau, kad, pamatęs išdaužtą stiklą, įėjau į savo 
biurą ir radau kratos pėdsakus. Norėdamas patikrinti, ar nėra pa- 
state pašalinių, pasukau į koridorių ir kitą akimirką mane pa- 
bandė nušauti. 

Valdytojas patvirtino, kad name pilna tuščių kambarių. Iš- 
girdęs kylant liftą, vagis galėjo pasislėpti viename iš jų, tikėda- 
masis išlikti nepastebėtas. Pabandęs iš ten išsinešdinti, išvydo 
mane ir persigandęs ėmė šaudyti. 

Bet aš žinojau, kad viskas vyko kitaip. Žudikas iš anksto 
pasiruošė dvi plastikines plokšteles, tikėdamasis jomis atrakinti 
mano spyną. Bet jam nepavyko, nes mano biurą saugojo spyna 
su šifru. Tada jis išmušė stiklą, įsibrovė į mano kambarį, apieš- 
kojo jį ir, plastiko plokštelėmis atsidaręs gretimą patalpą, pasi- 
slėpė joje. 

Patas nusivežė mane į nuovadą, kur pasirašiau visus reika- 
lingus popierius. Vienas iš detektyvų pranešė, kad nužudytojo 
tapatybės nepavyko nustatyti, o štai 38-ojo kalibro kolto kilmę 
jie išsiaiškino. Licencija koltui kažkada buvo išduota vienam ju- 
velyrui, kurį galiausiai vis tiek apšvarino, kartu išsinešdami ir 
patranką. Laboratorijos ekspertai ant nužudytojo drabužių nera- 
do nė vienos etiketės. Tiesa, jie tvirtino, kad batai pagaminti ir 
pirkti Ispanijoje. Tikriausiai ten pat nevykėlis plėšikas pirko ir 
kitus drabužius. Jo pirštų atspaudai buvo pasiųsti į Vašingtoną, 
o fotografija — teletaipu į Interpolą. Gal tas tipas užsienietis ir 
paskelbta jo paieška? 

Atidžiai perskaitęs mano pareiškimą, Patas abejingai tėškė 
jį ant stalo. 

— Labai įtikima, — pro dantis išsunkė jis. — Velniai rautų, 
aš beveik tikiu tuo! 

— Tu visada pasižymėjai perdėtu įtarumu, — pastebėjau. 

— Toks mano darbas, bičiuli. Ir dabar aš linkęs nepasitikė- 
ti. Pirmiausia tu randi Maksinos Delani lavoną, po to tave bando 
nušauti! 

— Na, ši byla aiški ir suprantama. 

— Nejaugi? — nusišaipė Patas. — Negi tavo nuojauta ne- 
kužda, jog kažkas medžioja tavo skalpą? 

Kietai sunėręs pirštus, jis šypsojosi, šaldydamas mane ledi- 
niu žvilgsniu. 

— Tu juk žinai, Patai, mano skalpą ne taip lengva nurėžti, — 
bandžiau pajuokauti. 

— Netrink man smegenų, Maikai! 

— Klausyk, be maniškių, turi dar keturių liudininkų paro- 
dymus. Viskas liudija, jog tai buvo bandymas apiplėšti. Vogtas 
koltas, laikrodis, guminės pirštinės! Ir tas tipas slėpėsi gretima- 
me kambaryje! Ko tu dar nori? 

— Galėčiau išsakyti tau kitą požiūrį apie šį incidentą, — 
tarė Patas. — Tačiau to nedarysiu. Žinai, kodėl? Nes turiu ne- 
ginčijamus valdytojo parodymus. Jis tvirtina, jog kai kurie kam- 
bariai buvo tušti ir nerakinami. Vieną tokį radome ir tavo aukš- 
te. Bet kiti juk buvo užrakinti! 

— Man tiesiog pasisekė, kad aš turėjau ginklą. Kitas mano 

vietoje jau būtų buvęs lavonas, o tau ant sprando būtų pakibusi 
dar viena žmogžudystės byla. 

— Kol kas ir tos dar nebaigiau. 

— Tikiuosi, greitai baigsi. Įdomu, kas tas į mane šaudęs tipas? 

— Sužinosi. Kaip manai, ar tai susiję su byla, kurią dabar 
tiri? 

Gūžtelėjęs pečiais, aš atsistojau ir užsimaukšlinau skrybėlę. 

— Su kokia byla, Patai? Šiuo metu aš tik bandau surasti 
Gretą Servis. 

— Gal galėsiu tau padėti, — ištraukęs stalčių, Patas išėmė 
iš ten voką ir ištiesė man. — Čia leidimas pasimatyti su Hariu 
Servisu. Jūsų pokalbis bus įrašinėjamas. Tikriausiai rytoj tu gausi 
iš prokuroro padėjėjo šaukimą į teismą. Tad niekur nedink. 

— Gerai, Patai. Ačiū. 

— Nedėkok. Man tiesiog smalsu, kaip toli spėsi pažengti, 
prieš gaudamas švino užtaisą į sėdynę. 


Atrodytų keista, bet kai kuriems žmonėms kalėjimo putra 
eina į naudą. Haris Servisas priklausė būtent tai retai kategori- 
jai. Jis sulyso, veidas sumenko ir prarado tą įžūlią išraišką, ku- 
rią demonstravo teisme. 

Harį pradžiugino mano apsilankymas. Iš pradžių jis sutri- 
ko, bet greitai atgavo savitvardą. Gerai žinojo kalėjimo taisyk- 
les bei jų sudėtingas vingrybes ir buvo tikras, kad aš irgi jas 
žinau. Todėl, persimetę supratingais žvilgsniais, mes neištarė- 
me nieko, kas vėliau būtų galėję pakenkti Hariui. Į juostelę įra- 
šytą mūsų pokalbį vėliau kruopščiai išanalizuos policija. 

— Seniai nematėte sesers? — pasidomėjau aš. 

— Seniai. Nerimauju dėl jos. 

— Bet ji pakankamai suaugusi ir gali pati savimi pasirūpinti. 

— Taip, žinoma. Bet ji pernelyg ima į širdį mano bėdas. 
Stengiasi visokeriopai man padėti. Bandžiau ją įtikinti, kad išsi- 
painiosiu pats. Išėjęs iš čia gyvensiu dorai, galite manimi pati- 
kėti. 

— Džiaugiuosi tai girdėdamas, — aš atsidusau. — Norėtųsi 
kuo nors jus pradžiuginti, bet kol kas neradau jūsų sesers. Ji iš- 
sikraustė iš savo ankstesnio buto. Vienas senas pažįstamas kaž- 


143 


kada sutiko ją mieste, bet nespėjo normaliai pasikalbėti. Man 
atrodo, beprasmiška jos ieškoti. 

— Bet ji vienintelis man artimas žmogus. 

— Gal pažįstate ką nors iš jos draugų? 

Dviprasmiškai žvilgtelėjęs į mane, jis atsakė: 

— Daugiau nieko nepažįstu. 

— Aišku, — linktelėjau. — O kaip ji elgėsi per paskutinį 
pasimatymą? 

Suerzėjęs ant kėdės Haris suraukė kaktą. 

— Kaip čia pasakius... Ne visai įprastai. 

— O kaip? 

— Aš net nežinau, kaip tai paaiškinti... Ji nieko nenorėjo 
pasakoti. Tik pareiškė, kad greitai mūsų gyvenimai susitvarkys, 
ji turės krūvą pinigų. Ji dažnai taip kalbėdavo, todėl aš nekrei- 
piau dėmesio į tuos žodžius. Greta sakė, kad ir dabar turi pinigų, 
bet neaiškino, iš kur jų gavo. Man labai nepatiko jos veido iš- 
raiška. Ji buvo tokia, kaip vaikystėje, kai Greta darydavo ką nors 
neleistina. 

— Ji nieko nepasakojo apie savo draugus? 

— Pasakojo, tik ne tada, anksčiau. Kažkas tarp jų rezgėsi, 
bet Greta nesigilino į smulkmenas. Aš tik supratau, kad ji nu- 
sprendė kažkur dalyvauti. Man tai pasirodė keista, nes Greta sun- 
kiai bendrauja su žmonėmis. Visi jos pažįstami — kažkokie keis- 
tuoliai. 

— Keistuoliai? — perklausiau. — Ką turite omenyje? 

Haris gūžtelėjo pečiais. 

— Gal aš ne taip pasakiau. Žodžiu, tai tokie žmonės, ku- 
riems į viską nusispjaut. Tai vis Grinvič Vilidžo gyventojai. 

— Hm, informacija per kraštus nesilieja... — sumurmėjau aš. 

— Suprantu, — linktelėjo Haris. — Aplankiusi mane pas- 
kutinį kartą, Greta atvertė užrašų knygutę, ir aš pastebėjau voką 
su antspaudais... — išraiškingai pažvelgęs į mane, Haris pirštu 
ant stalo parašė žodį "Bredberis". — Kartą ten buvau. Pasakiau 
apie tai Gretai, bet ji iškart užvertė knygutę ir numojo ranka, 
atseit, viskas čia niekai. Man pasirodė, kad ji kažką nutylėjo. 

— Tai vietelė Ailende? 

— Taip, — palaižęs lūpas Haris pridūrė. — Vokas buvo švie- 

siai žalios spalvos ir toks pailgas. Paprastai tokiuose siunčia da- 
lykinius laiškus. 

Aš pažvelgiau į laikrodį. Pokalbio laikas ėjo į pabaigą. 

— Gerai, drauguži, aš pamėginsiu ką nors išsiaiškinti. 

— Aš pasitikiu jumis, Maikai. 

— Padarysiu viską, ką galiu. 

Haris pakilo ir įdėmiai pažvelgė man į akis. 

— Maikai... — jis užsikirto. — Aš nekaltinu jūsų, kad atsi- 
dūriau čia. Tai tik mano kaltė. Labai džiaugiuosi, kad tada nenu- 
šoviau jūsų. 

— Jūs net nebandėte, — linktelėjau aš. — Todėl man pasi- 
sekė kur kas labiau nei kitiems. 

Aš turėjau galvoje vakarykštį įvykį, apie kurį Haris, aišku, 
nieko nežinojo. 

Pakeliui į miestą nusipirkau degalinėje laikraštį ir perverčiau 
jį. Pirmuosius puslapius užėmė reportažai apie būsimus atominės 
bombos bandymus. Savimi patenkinti puskvailiai iš SNO tikino 
visuomenę, kad imsis visų būtinų priemonių. Kaip ir visada, JAV 
bandė paversti atpirkimo ožiu. Keiktelėjęs aš nusispjoviau ir per- 
skaičiau trumpą žinutę apie nakties įvykį “Keihard Bildinge". Žur- 
nalistas tik prabėgomis paminėjo mano pavardę. Jis parašė, kad 
aš — Žmogus, neseniai radęs Maksinos Delani lavoną. Toliau bu- 
vo pranešama, kad atsitiktinai užklupęs įsilaužėlį nusikaltimo vie- 
toje aš šaltakraujiškai jį nušoviau, kai tas bandė pabėgti. Nužudy- 
tojo tapatybė dar nenustatyta. 

Pakilęs liftu įžengiau į savo biurą. Ten jau sėdėjo Velda ir 
Gajus Gardneris. Sėdėdami skirtinguose kampuose, jie gurkšno- 
jo kavutę ir taikiai plepėjo abstrakčiomis temomis. Aiškiai buvo 
matyti, kad vengia temos, kuri iš tikrųjų juos domino. Atmosfe- 
ra atrodė įtempta ir persunkta neišsakyto nerimo. 

Paptelėjęs cigarą, Gajus išėmė jį iš burnos ir paklausė: 

— Girdėjau, tu vėl pasižymėjai? 

Aš pakabinau skrybėlę ant kablio sienoje. 

— Ką turi galvoje? 

Su palengvėjimu atsidususi Velda piktai ištarė: 

— Galėjai bent pranešti man, kur esi. 

— Ir ko jūs taip manimi rūpinatės? 

Pabaigęs kavą Gajus pastatė tuščią puodelį ant stalo. 

— Supranti, Maikai... — jis atsiduso. — Patas dabar tiria tą 
bylą, į kurią tu įsipainiojęs. Mes irgi kai ką žinome. Tu labai 
įtikinamai viską paaiškinai, bet mes irgi kai ką suprantame. 

Įsikišo Velda: 

— Maikai, skambino prokuroro padėjėjas. Pirmadienį tave 
kviečia į teismą. Ir dar jis domėjosi tavo licencija. 

— O kas pagaliau nutiko? — paklausiau aš. 

Velda nusišypsojusi įpylė man kavos. 

— Paklausk Gajaus, Maikai. 

Aš atsisukau į Gardnerį: 

— Na, ką ten turi? 

— Tu kai ką žinai, Maikai. Senukas Bifas iš informacijos 
skyriaus paprašė Elo Keisio pagalbos. Dviese jie peržiūrėjo apie 
trisdešimt aplankų, kuriuose nužudymo dieną rausėsi Mičas. Vel- 
niškai keista kolekcija, niekada nesu tokios matęs. Joje surinkti 
visi, pradedant polo žaidėjais, baigiant politikais. Keisis mano, 
kad tu kažko nepasakai. Jis nori, kad tu išsiaiškintum, ką vaikė- 
si Mičas. 

— Bet juk Bifas tvirtina, kad Mičas nieko nerado. 

— Iš kur Bifas tai gali žinoti? Mičas galėjo paprasčiausiai 
įsidėti į kišenę tai, ką rado. 

— O kam? Jis galėjo tą tiesiog persirašyti. 

Gajus tiriamai nužvelgė mane. 

— O tu žinai, kas tai buvo, Maikai? 

— Neturiu supratimo, — gūžtelėjau pečiais. 

— Tada kodėl tave bandė nužudyti? 

— To aš irgi nežinau. 

Gajus susimąstė. Įkišęs į burną cigaro nuorūką, jis atsistojo. 

— Teks man asmeniškai tuo užsiimti, — ištraukęs iš kiše- 
nės kažkokį voką, numetė jį ant stalo. — Čia Gretos Servis nuo- 
traukos, kurių tu prašei. Tokias pat išdalijau vaikinams. Jie pa- 
statys ausis ir išplės akis. 

— Ačiū, Gajau, 

Pasičiupęs apsiaustą, jis pasuko išėjimo link, bet prie durų 
sustojo. 

— Gerai, Maikai, pasakyk man tik vieną dalyką. Tai ne re- 

portažui, tiesiog noriu patenkinti savo smalsumą. Tas vyrukas, 
kurį nušovei, jis... Juk viskas buvo kitaip, ar ne? Tu pamelavai 
policijai? 

— Ne, — nusišypsojau aš. 

— Velniai tave nujotų, — suburbėjo Gajus ir išėjo. 

Priėjusi prie durų, Velda užrakino jas ir grįžo prie stalo. 

— Viskas pernelyg painu, ar ne? 

— Ir vis dėlto mes kai ką turime, — ištariau. — Gal tai ne 
itin didelė vertybė, bet kažkas dėl jos nerimauja. 

Paskui perpasakojau Veldai mūsų su Hariu pokalbį ir išklo- 
jau tiesą apie susišaudymą koridoriuje. 

Velda suraukė nosytę. 

— Aš apklausiau Elenos Peston kaimynus. Kai kurie prisi- 
minė jos draugę, labai panašią į Gretą. O viena pastabi senutė 
išdėstė man savo išvadas. Jos nuomone, Elena Peston buvo ne- 
laiminga ir vos sudūrė galą su galu prieš susipažindama su Gre- 
ta. Greit po jų pažinties Peston ėmė švytėti brangiais apdarais ir 
kiekvieną savaitgalį kažkur išvažiuoti automobiliu. Gretos au- 
tomobiliu. Senutė neskiria automobilių markių. Bet kiekvieną 
penktadienį draugužės išvykdavo kartu su lagaminais. Grįždavo 
paprastai pirmadienį. Kartą Peston negrįžo. Greitai ją rado ne- 
gyvą. 

— Hm, — sumurmėjau. — Vadinasi, Greta turėjo automo- 
bilį? 

— Gal jį išsinuomojo? Vienas berniukas sakė, jog tai buvo 
nedidelis juodas automobilis. O ta mergina panaši į Gretą. Ar 
man surašyti garažus, nuomojančius automobilius? 

— Taip... Ir sužinok, jei pavyks, kokį kilometražą rodė spi- 
dometras. O ta mergina, panaši į Gretą, ar grįžo ten po Peston 
žmogžudystės? 

— Tikriausiai ne. Kai policija baigė tyrimą, Peston tėvai pa- 
siėmė iš namo jos daiktus. Po trijų dienų į jos kambarį įsikėlė 
kitas Žmogus. 

— Gal apie ją dar kas nors klausinėjo? 

— To nepavyko išsiaiškinti. 

— Gal tau nenorėjo sakyti tiesos? 

— Nesijaudink, aš vaidinau puikiai. Niekas nieko neįtarė. 

— Bet aš turiu priežastį jaudintis, — pareiškiau. — Manau, 
mums vertėtų laikytis atokiau nuo mūsų biuro. Pagyvensime 
“Karterio Leilando" viešbutyje. Užsakyk du gretimus numerius. 

— Gerai, vaikine, — nusijuokė Velda. 

Švelniai pliaukštelėjęs jai per užpakaliuką, aš pažvelgiau į 
laikrodį. Jis rodė pusę keturių. 

— Mums metas, eime. 


Patui pavyko nustatyti mane nužudyti bandžiusio vyro ta- 
patybę. Mes su juo sėdėjome baro kampe. Priešais stovėjo lėkš- 
tės su sumuštiniais ir puodeliai su alumi. Iki vakarienės dar bu- 
vo marios laiko, tad bare sėdėjo vos keli žmonės. Patas parodė 
man raportą, kurį policija gavo prieš valandą. Interpolo Pary- 
žiaus skyrius persiuntė į Niujorką pirštų atspaudus bei fotogra- 
fijas. Nužudytąjį vadino Orelu Bucheriu. Alžyrietis, dezertyras, 
smulkus nusikaltėlis, tris kartus teistas. Prieš trejus metus pabė- 
go iš kalėjimo ir nuo to laiko paskelbta jo paieška. Raporte buvo 
pranešama, kad Orelas nesikreipė dėl paso nė į vienos šalies, 
kurią aptarnavo Interpolas, policiją. 

— Vadinasi, atvyko nelegaliai? — paklausiau. 

— Pas mus kasmet atvyksta šimtai, o gal ir tūkstančiai to- 
kių tipų kaip jis. Jie skverbiasi čionai per Meksiką ir Floridos 
pakrantę. 

— O kodėl būtent pas mus? 

— Vašingtonas mano, kad jiems reikia politinio prieglobs- 
čio. Kitos šalys jų neįsileidžia. Pas juos ten pilna priešų. Atvyk- 
ti pas mus legaliai jiems trukdo nusikalstama praeitis. 

— O ką konkrečiai žinome apie šį tipelį? 

Gūžtelėjęs pečiais Patas atsikando sumuštinio. 

— Kol kas nedaug. Mes radome jo nuomojamą kambarį 
Bronkse. Jis ten gyveno maždaug pusantrų metų, versdamasis 
atsitiktiniais uždarbiais. Iš visko sprendžiant, šlamančių jam pa- 
kako, bet išlaidauti sau neleido. Jei neskaičiuotume artimiausio 
baro sugėrovų, draugų jis neturėjo. Kartą per dvi savaites atsi- 
vesdavo į butą prostitutę, su kuria beveik nešnekėdavo. Mes ją 
apklausėme. Mergina prisiminė tiktai grąžą, kurią turėjusi ati- 

duoti, kai gavo penkiasdešimties dolerių banknotą. Iki tol jis mo- 
kėdavo smulkiomis kupiūromis. 

— Ar pinigai buvo nauji? — paklausiau. 

Supratingai šyptelėjęs, Patas pasakojo toliau: 

— Jeigu jis ir turėjo pinigų, mes jų neradome. Jei tarsime, 
kad Orelą pasamdė nužudyti tave, jis privalėjo turėti daug pini- 
gų. O ir šaulys jis niekam tikęs. Todėl tavo istorija vis dar atro- 
do teisinga. 

Kažką sumykęs aš nugėriau alaus gurkšnį. 

— Jis panašus į kariškį. Be to, turėjo automatinį pistoletą. 

— O kas dabar ne kariškis? Su tokia praeitimi Orelas galėjo 
įsigyti bet kokį ginklą. Šiais laikais kiekvienas gali pasirinkti 
patranką pagal savo skonį. 

Sukramtęs sumuštinį Patas tęsė: 

— Mes kai ką radome jo kambaryje. Per ankstesnes vagys- 
tes pavogtus daiktus bei įsilaužimo įrankius. 

Aš pritariamai linktelėjau. Remiantis Pato informacija, vi- 
sai gali būti, kad tas vyrukas tik bandė apvogti mano biurą. Jis 
visai neketino manęs žudyti, o susišaudymas įvyko atsitiktinai. 
Aš kaltas tik dėl to, kad išmušiau stiklus kituose kambariuose. 

— Tikiuosi, bylą galima laikyti baigta? 

Išgėręs alų Patas pastatė ant stalo tuščią bokalą. Paskui nu- 
vėrė mane šaltomis akimis ir gudriai nusišiepė: 

— Tu taip manai? 

Kelias sekundes aš tylėdamas žvelgiau į jį. 

— Patai, neerzink manęs! 

— Žinai, praėjęs vakaras buvo sunkus. Ar prisimeni prieš 
keturis mėnesius įvykusią avariją, kai žuvo mergaitė? Tai va, va- 
kar mes atlikome lavono ekshumaciją. Ji taip apdegė, kad nebu- 
vo įmanoma atpažinti. Bet panaudoję dantų tyrimo duomenis vis 
tiek nustatėme tapatybę. Analizės parodė stiprų apsinuodijimą 
alkoholiu. Niekas tokios būklės nebūtų sugebėjęs vairuoti auto- 
mobilio. Tarkim, tai ypatinga mergina, ji kažkaip suėmė save į 
rankas ir pajėgė vairuoti. Paaiškėjo, kad ji tikrai mokėjo gerti. 
Paskutinį kartą ją matė Grinvič Vilidže. Pati šnekėjo, kad ren- 
giasi važiuoti į kažkokį vakarėlį, bet smulkmenų neaiškino. Žmo- 
nės, bendravę su ja tą vakarą Grinvič Vilidže, turi geležinius alibi. 

Jų nuomone, tai, kas įvyko, ne atsitiktinumas, o greičiau neiš- 
vengiamybė. 

— Tai kas tave kamuoja, Patai? 

— Medicinos ekspertai rado ant jos kūno tokių sužalojimų, 
kurie negalėjo atsirasti dėl avarijos. Jų negalėjo padaryti ir gais- 
ras automobilio viduje. 

— Man regis, tu ne itin giliniesi į detales. 

— Ar girdėjai apie tą bylą, Maikai? 

— Liaukis, Patai! 

— Gerai, pažiūrėk štai čia, — atsidusęs jis ištiesė man foto- 
grafiją. 

Iš nuotraukos šypsojosi simpatiška dvidešimtmetė. Ji vilkė- 
jo neįprasto kirpimo graikiško stiliaus suknelę. Atsirėmusi į ko- 
loną, mergaitė provokuojamai žvelgė į mane. 

— Kas ji? 

— Policijos duomenys skelbia, kad ji dirbo naktiniame klu- 
be dainininke. Išvaizda — šimtas balų, tačiau balsas silpnokas. 
Žodžiu, karjeros padaryti jai nepavyko. Jos agentas sunkiai ras- 
davo darbą. Jis tvirtina, kad mergina meistriškai išviliodavo pi- 
nigus iš barų lankytojų, kuriuose dirbo. Ji neteko tėvų, būdama 
šešiolikos, ir gyveno De Moine su broliu invalidu. Merginos bro- 
lis gaudavo pensiją už dalyvavimą Antrajame pasauliniame kare 
tr turėjo krantinėje kuklią krautuvėlę. Jis atsiuntė pinigų sesers 
laidotuvėms. 

Patylėjęs Patas išdrožė: 

— Pabandyk susieti šią bylą su tomis dviem. Ką pasakysi? 

— Pasakysiu, kad kažkoks estetas mėgsta gražius lavonus. 

— Dar vienas kabliukas. 

— Koks? 

— Ši mergina pažinojo Gretą Servis. Jos vienu metu dirbo 
toje pačioje agentūroje. Pozuotojomis. Filas Silvestras fotogra- 
favo jas reklaminiam prospektui. 

— Jūs jo ieškote? 

— Paskelbėme paiešką penkiose valstijose, — Patas pašnai- 
ravo į mane. — Maikai, mūsų keliai susikryžiavo, bet kol kas tu 
niekuo nepadėjai policijai. Kaip juda tavo reikalai? 

— Neturiu kuo pasigirti. 

— Haris Servisas irgi nenori kalbėti. 

— Tai įkiškite jį už grotų. 

— Negudrauk, Maikai, gali pergudrauti pats save. Haris kal- 
bėjo apie kažkokį laišką, mes perklausėme juostelę! Koks tai laiš- 
kas? 

— Man Haris nieko nesakė. 

— Maikai, slėpti informaciją nuo policijos yra labai negerai. 

— Apie kokią informaciją tu kalbi? Man patikėta tiktai pri- 
vati informacija. Gal užmiršai, kad aš — privatus detektyvas? 

— Velniai tave rautų! — iškošė pro dantis Patas. — Suprask, 
Maikai, aš neketinu spausti tavęs prie sienos. Man reikia tavo 
nuomonės. Kas, tavo manymu, gali sieti šias merginas? 

Aš pamojau Edui ir jis atnešė alaus bokalą. Pasigardžiuoda- 
mas išgėriau alų ir neskubėdamas ištariau: 

— Vadinasi, taip. Turime tris vienos profesijos merginas. 
Visai įmanoma, kad jos pažinojo viena kitą. Reklamos versle su- 
kasi vis tie patys Žmonės, todėl nenuostabu, kad mūsų mergytės 
susitiko. Tai visai galimas dalykas. Dvi iš jų mirusios, o viena 
dingo. 

— O apie ketvirtą tu užmiršai? 

— Kol kas tik spėjimai. Peržvelk statistiką ir pamatysi, kiek 
daug Žmonių žūva automobilių avarijose. 

— Ką manai apie Gretą Servis? Ar ji gyva? 

— Manau, kad gyva. Kai kas ją visai neseniai matė mieste. 

— Maikai, šios merginos dirbo reklamos agentūrose. Jos ne- 
turėjo tėvų, neturėjo pinigų. Kiekvieną jų už padorią sumą galė- 
jai sugundyti. Ir už pinigus jos galėjo padaryti bet ką! 

— Patai, mes abu ne naujokai šiame darbe. Ką turi galvoje? 
Džeką Skerdiką? 

— O kadirjį! Nė viena mergina nebuvo išžaginta prieš mirtį. 

— Jei tos žmogžudystės — vieno Žmogaus rankų darbas, 
turiu pastebėti, jis dirba labai švariai. Ir labai neįprastai. Pats 
pagalvok, kuriam galui jam nuodyti Peston kažkokiais retais, eg- 
zotiškais nuodais? Kaip jis jų gavo? Ar tau neatrodo keista? To- 
kia mirtis kažkaip nedera prie bendro įvykių fono. 

— Bet juk yra sąsajos tarp šių mirčių! — karštai papriešta- 
ravo Patas. 

— Taip, norint jas galima įžvelgti. 

Patas įsispitrėjo man į akis. 

— Maikai, visi keliai veda pas tave. 

— Vis dėlto nusprendei mane spustelėti? 

— Ne. Gal vėliau ir pabandysiu, bet ne dabar. Dabar aš vargs- 
tu su tuo Orelu Bucheriu. Maikai, prisipažink, juk tavo parody- 
mai neteisingi? 

— Žinai, jūs su Gajumi kai kuo panašūs, — atsidusau. 

— Kuo gi? 

— Jis manęs klausė to paties. 

— Ir ką jam atsakei? 

— Tą patį. 

Suraukęs vešlius antakius, Patas ištraukė iš kišenės pinigus 
ir metė juos ant baro. 

— Maikai, nesislėpk nuo žmonių. Vienišiai šiame pasaulyje 
pasmerkti. Mes su tavimi visada žaidėme drauge. Ir aš nenorė- 
čiau prarasti gero partnerio. Puikiai tave pažįstu, todėl kol kas 
nusileidžiu tavo įgeidžiams. Tačiau privalai suprasti, kad mano 
viršininkai su tavimi nežais. Be to, kai kurie žmonės trokšta ta- 
vo skalpo. Mes abu galime išlėkti velniop iš tos smėlio dėžės! 
Pasistenk nesuklysti. 

— Aš stengiuosi, — patikinau jį. 

— Maikai... Dar vienas klausimas. Tas susišaudymas su Orelu 
Bucheriu... Negi viskas vyko taip, kaip aprašei savo pareiškime? 

— Ne, — aš papurčiau galvą. 

— Viešpatie, ar bent nutuoki, ką darai? 

— Patai, to paties manęs nuolat klausinėja įvairiausi žmonės. 


Aš pažinojau tą rajoną, kuriame gyveno Bucheris. Jis ribo- 
Josi su lūšnynais, kur buvo perkeliami nuomininkai iš rekonst- 
ruojamų kvartalų. Čia visur viešpatavo niūri melancholija. Tarp 
namų ant ištiestų virvių džiūvo skalbiniai, o tų namų gyventojai 
pasižymėjo agresyviu priešiškumu. Kvartalo egzistenciją palai- 
kė tik merijos dotacijos, tačiau visi barai duso perpildyti, o šali- 
gatviai buvo užkimšti labai senų automobilių. 

Aš prisiminiau, kaip prieš porą metų čia radau pogrindinį 
alkoholinių gėrimų gamybos cechą. Nuo to gėralo viename po- 

būvyje kojas pakratė iškart dvidešimt žmonių. Tikriausiai kai kas 
Iš vietinių mane atmena, juk aš, rinkdamas faktus, palikau šiose 
užeigose krūvą dolerių. 

Tuometinė policija iš bejėgiškumo tik kramtė nagus. Net ap- 
mokami informatoriai mažai kuo “mentams" pagelbėjo. Tačiau 
kai drumstos gerai pagirdytų čiabuvių akys išvysdavo kelis ža- 
lius popierėlius, jų liežuviai iškart išberdavo reikalingas žinias. 
Juo labiau kad tuos popierėlius spausdavo mano ranka. Čia visi 
žinojo, jog aš nerašysiu oficialių raportų ir neišduosiu savo ge- 
ranorių padėjėjų. 

Maksas Kjudis dirbo naktiniu barmenu “Seviljos" užkandi- 
nėje. Man įėjus į tą apšiurusią užeigą, Maksas trynė purvinu sku- 
duru baro paviršių. Sugavęs jo žvilgsnį supratau, kad Maksas 
mane pažino. Netardamas nė žodžio jis pastatė priešais mane bo- 
kalą alaus ir iškart atskaitė grąžą iš dvidešimtinės, kurią nume- 
čiau ant baro. 

— Orelas Bucheris, — tariau, ištiesdamas jam dešimt “žalių". 

Vikriai paslėpęs banknotą, Maksas pasilenkė ir paklausė: 

— Tai ką, vadinasi, tu jį nudėjai? 

— Uhu, — burbtelėjau. 

— Taip tir žinojau! Jis pats kaltas, mulkis nelaimingas! 

— Kodėl taip manai? 

— Amžinai užsiiminėjo visokiais nešvariais reikaliukais. 

— Vienas? 

— Taip, — linktelėjo Maksas. — Draugų jis neturėjo. Šlykš- 
tus tipas, su juo niekas nenorėjo susidėti. Porą kartų išvilkau jį 
už apykaklės iš baro. Nusigėrė iki žemės graibymo ir buvo pasi- 
rengęs mane užmušti. 

— Šėliojo, ar ką? 

— Nelabai. Manau, tai jis prieš porą mėnesių nugvelbė iš 
Arnio patranką. Kai paskutinį kartą jį iš čia išmečiau, pajutau 
kišenėje pistoletą. 

— Kas apie jį galėtų papasakoti? 

— Ko gera, niekas. Paprastai Orelas sėdėdavo prie staliuko 
vienas. Niekam jis nerūpėjo ir jam į visus buvo nusispjaut, — 
Maksas atsidusęs pasitrynė nosies galiuką. — Žinai, kartą Ore- 
las mane nustebino. Mačiau, kaip jis įsėdo į didžiulį prašmatnų 

automobilį. Tai įvyko Lentis aveniu. Orelas užsirioglino ant už- 
pakalinės sėdynės. Už vairo sėdėjo vairuotojas plačiakrašte skry- 
bėle. Man pasirodė, kad jis gerai pažinojo Orelą. Dar pamaniau, 
kad pasaulis aukštyn kojom apsivertė. Bucheris — tokiame au- 
tomobilyje! 

— Esi tikras, kad matei Bucherį? 

— Absoliučiai tikras! — barmenas, suraukęs antakius, pa- 
lietė mano ranką. — Kažkada senasis Gripis sakė irgi matęs to- 
kią sceną. Tiesa, Gripis visada girtas, juo pasikliauti negalima. 
Bet jis tvirtina matęs, kaip Orelas įsėdo į prašmatnų automobilį. 

— Gal man pasikalbėti su Gripiu? 

— Pasikalbėti? — Maksas prunkštelėjo. — Tada tau teks 
nusileisti šešias pėdas po žeme. Prieš porą mėnesių Gripis pa- 
lindo po sunkvežimiu. 

Supratau, kad skubinti įvykius, — beprasmiška. Jeigu jau 
Maksas nesugebėjo atsakyti į mano klausimus, tai iš kitų atsa- 
kymų juo labiau nesulauksiu. 

— Kalbama, jog Bucheris tampėsi su kažkokia šliundra, — 
mestelėjau aš. 

— Aha, — linktelėjo Maksas. — Su Rozi. Bet ji žino dar 
mažiau nei aš. Ji pasirengusi gulti po kiekvienu už bokalą alaus 
arba už dolerį. Tik tokia ir galėjo aptarnauti Bucherį. Liusi Dig 
1r Doli pasiuntė jį šunims šėko pjauti. Atstojęs nuo jų, Bucheris 
susidėjo su Rozi. Žmonės nelabai jį mėgo. Ir žinai, niekas čia jo 
neapverks. Gal retkarčiais prisimena tik todėl, kad policija daž- 
nai klausinėja. 

— Puiku. Ačiū už informaciją. 

— Maikai, pasakiau tau viską, ką žinojau. Daugiau niekuo 
padėti negaliu. Jei ką nors sužinosiu, kur man tave rasti? 

Ištraukęs iš kišenės vizitinę kortelę, užrašiau ant jos vieš- 
bučio pavadinimą. 

— Jei ką nors sužinosi, paskambink į viešbutį. Čekį tau iš- 
siųsiu paštu. 


Kai prisiskambinau Gajui, jis jau rengėsi išeiti. Visą valan- 
dą ieškojo manęs, skambinėdamas į visas vietas, kur tikėjosi ma- 

ne rasti. Aplink Gajų sukinėjasi aibė Žmonių, tad mes susitarė- 
me susitikti “Pas Tedį" ir ramiai pasikalbėti. Pėstute nukulnia- 
vęs visą kvartalą, aš sustabdžiau taksi ir pasakiau taksistui res- 
torano adresą. 

Gajus jau laukė manęs atskirame kabinete kartu su aukštu 
liesu vaikinu. 

— Sveikas, Maikai! Tu pažįsti Elą Keisį? — Gajus linktelė- 
jo į savo kaimyną. 

— Teko susitikti. 

Mes paspaudėme vienas kitam rankas, ir aš paklausiau: 

— Bifras man sakė, kad jūs peržiūrėjote informacijos sky- 
riaus dosjė? Ar radote ką nors įdomaus? 

— Sėskis, Maikai, — tarė Gajus. — Apie tai ir norėjome su 
tavimi pasikalbėti. 

Aš atsisėdau, ir Gajus linktelėjo Elui. 

— Nagi, dėstyk. 

Gurkštelėjęs kavos Elas atsilošė į kėdės atkaltę. 

— Na, ką, pradėsime nuo to, kad aš sužinojau, kur pabuvo- 
jo Mičas prieš pareidamas namo tą dieną, kai jį nužudė. Jis už- 
ėjo į moteriškų drabužių parduotuvę Brodvėjuje ir klausinėjo tų 
prakeiktų baltinių. Paskui nusipirko vieną komplektą. Pardavė- 
jai pasakė savo pavardę ir biuro adresą. Komplektas kainavo dvy- 
lika dolerių, bet Mičas sumokėjo pardavėjai dvidešimt. Mergina 
nuėjo į realizacijos skyrių, o kai grįžo, Mičo jau nebebuvo. Ji 
gerai prisiminė tą atvejį, nes Brodvėjaus gyventojai retai palie- 
ka arbatpinigius. Iš pradžių pardavėja nenorėjo apie tai pasako- 
ti, nes bijojo, kad valdytojas sužinos apie arbatpinigius. Paskui 
ji dar prisiminė, kad, išrašant čekį, Mičas visą laiką stebėjo kaž- 
kokį pirkėją, apžiūrinėjantį tuos drabužėlius. Mičas taip atsidė- 
jęs jį stebėjo, kad pardavėjai teko dukart pasitikslinti jo adresą. 
To tipo ji niekada anksčiau nebuvo mačiusi. 

— O ką Mičas pirko? 

— Seksualius trumpučius juodos spalvos nailoninius marš- 
kinėlius. Gal Mičas pažino tą tipą, kurį taip įdėmiai stebėjo, ir 
pasekė jį. Tą pačią dieną Mičas užėjo į informacijos skyrių ir 
kažko ten ieškojo. 

— Gal kuri nors kita pardavėja pažinojo tą žmogų? 

— Ne. Jį aptarnavo naujokė. Bet nepažįstamasis nieko ne- 
pirko. Tik paklausė, ar yra kitokios spalvos apatinio trikotažo. 
Pardavėja atsakė neigiamai ir jis išėjo. Beje, tą rytą parduotuvė- 
je buvo demonstruojamas visas spalvų asortimentas. Bet jo tai, 
matyt, netenkino. 

Žvelgdamas į savo pašnekovus staiga pajutau, kaip atskiros 
detalės mano galvoje klostosi į vientisą logišką grandinę. Trūko 
tik vienos grandies. 

— Vadinasi, trūko tik vienos spalvos apatinių drabužėlių, — 
mąsliai sumurmėjau. 

— Ne, buvo visas spektras spalvų, — paprieštaravo Elas Kei- 
sis. — Aš net specialiai sutikrinau su jų registracijos knygomis. 

— Trūko baltos spalvos, — tvirtai pakartojau. 

Gajus su Elu tylėdami susižvalgė. 

— Tikrai, — suraukęs kaktą murmtelėjo Keisis. — Kaip jūs 
atspėjote? 

— Mičas Templas pasufleravo. Juk jis bandė ištraukti baltą 
nosinę, kyšančią iš jo švarko kišenės. Jam reikėjo nosinės, kad 
nurodytų mums spalvą. 

Nusmaukęs ant kaktos akinius, Gajus įsmeigė į mane nuste- 
busias akis. 

— Bijau, kad nesuprantu tavęs, Maikai. 

— Velda pirmoji įtarė, jog čia yra kažkoks ryšys. Žali apati- 
niai rudaplaukei, juodi — blondinei. Kokiai merginai tiks balta 
spalva? 

— Brunetei, — sumurmėjo Gajus. 

— Būtent, — linktelėjau. — Tokiai, kaip Greta Servis. 


6 skyrius 


Paini, tamsi istorija pamažu ėmė ryškėti. Trūkstama gran- 
dis viską sustatė į savo vietas. Anksčiau ar vėliau, Patas prieis 
tą pačią išvadą. Policija tyrė visų psichų sąrašus. Psichų, kurie, 
norėdami patenkinti savo iškrypusius polinkius, buvo pasiryžę 
bet kokiems kraštutinumams. Tuos iškrypėlius sugauti buvo vel- 

niškai sunku, nes jie pasižymėjo gyvatišku gudrumu ir savotiš- 
ka logika. Savo tinklus jie rezgė fantastiškai vingriai, juos iš- 
painioti — praktiškai neįmanoma. Greičiausiai mes užčiuopėme 
tikrąjį siūlo galą, tačiau versija be įrodymų — nulis. 

— Ar Patas apie tai žino? — paklausiau. 

— Jis seka tais pačiais pėdsakais kaip ir mes. Manau, jo 
vaikinai į savo klausimus gaus tokius pat atsakymus. Kito va- 
rianto aš tiesiog nematau. 

— Ir kiek laiko jūs slėpsite šią informaciją? 

— Tol, kol nežengsime nors žingsnio pirmyn, — atrėžė 
Elas. — Šiandien iš Vašingtono grįžo Normas Harisonas. Jis ten 
peržiūrėjo paskutinės senato komisijos ataskaitas ir žadėjo pasi- 
rausti savo popieriuose, kad išsiaiškintų, ar Mičas nepaliko ko- 
kio raštelio. Juk Mičas jam negalėjo prisiskambinti, o be telefo- 
no, jo name yra pneumatinis paštas. 

Užsirūkęs Gajus pareiškė: 

— Vakare susitinku su Normu. Jis dabar rengia vieno iš SNO 
narių ir vėl priimtos šalies atstovo politinį susitikimą. Tai kaž- 
kas afrikietiška... Eisi su manimi? 

— Kodėl kvieti būtent mane? 

— Nes tu įklimpęs į tą pelkę ligi ausų. Mes irgi. Tik susi- 
vieniję pajėgsime išsiaiškinti, kas nužudė Mičą. 

— Ką gi, sutinku, — nusijuokęs aš pažvelgiau į Elą Keisį. — 
O jūs? 

— Grįšiu į informacijos biurą. Atrodo, supratau, pagal ko- 
kią sistemą dirbo Mičas. Aišku, kad jis ieškojo informacijos tik- 
rai ne abėcėlės tvarka. Jei rasiu paskutinę jo peržiūrėtą kortelę, 
galėsime susiaurinti paieškų ratą. Jei ko ir truks, mes galėsime 
tai atkurti pasinaudoję negatyvais. 

Aš atsistojau. 

— Gerai, aš su jumis. 


Džeraldo Jutos namas, naujas triaukštis pastatas, stovėjo 5-ojoje 
aveniu priešais Centrinį parką. Apie Džeraldą Jutą kai ką Žinojau, 
tačiau tik iš laikraščių. Pakeliui Gajus papasakojo apie jį. 

Jutas valdė keletą stambių korporacijų ir jau 1930-aisiais 

tapo multimilijonieriumi. Iš pradžių politinėje arenoje jo nebu- 
vo matyti. Galiausiai žmona nusprendė, jog dabartinei jų padė- 
čiai Čikaga per maža ir pernelyg niekinga. Ji privertė vyrą per- 
sikelti į Niujorką. Po metų ji mirė, bet Jutas jau buvo pamėgęs 
aukštuomenės gyvenimą. Šiek tiek vėliau Jutas smarkiai praplė- 
tė savo veiklos lauką ir tapo visokių menų mecenatu. Be to, jį 
laikė neoficialiu įvairiausių svarbių personų, atvykusių su vizi- 
tais į Niujorką, priėmimų šeimininku. 

Jutas nelindo į politiką, bet kartais jo įtaką panaudodavo 
prieš vieną ar kitą SNO atstovą. 

Visuomeninė veikla nė kiek nepakenkė Juto verslui. Biržo- 
je jo firmų akcijos buvo kotiruojamos gana aukštai, o per šešias- 
dešimt dvejus savo gyvenimo metus Jutas neįsivėlė nė į vieną 
skandalą. 

Styginio kvarteto griežiama melodija liejosi po kambarius, 
kuriuose dūzgė negarsi šneka. Pagarbiai lenkdamasis liokajus pa- 
ėmė mūsų skrybėles. Svečiai stoviniavo nedideliais būreliais. 
Tarp jų zujo padavėjai su padėklais, nukrautais taurėmis su šam- 
panu. Nors priėmimas buvo neoficialus, vyrai vilkėjo smokin- 
gus, o deimantais švytinčios moterys atrodė ką tik nužengusios 
iš Paryžiaus madų žurnalų puslapių. 

Taip, Džeraldas Jutas mokėjo vertinti gerus ryšius. Tarp sve- 
čių išvydau Ričį Solsberį, daugelio sensacingų Vašingtono 
straipsnių autorių, Polą Gregorį, kurio politines apžvalgas spaus- 
dino stambiausi šalies žurnalai, ir Džiną Sigldoną, tarptautinių 
naujienų skyriaus vadovą. 

Jutas kalbėjosi su Normanu Harisonu. Pamatęs mus, jis pa- 
sisveikino su Gajum, kuris jam pristatė mane. 

Nepaisant amžiaus, Jutas atrodė tiesiog puikiai, nors jau ryš- 
kėjo pilvukas. Jis nužvelgė mane aštriu kritiško stebėtojo žvilgs- 
niu. Jautei, kad tos gyvos akys gali ir smagiai nusijuokti iš pa- 
vykusio pokšto, bet gali ir sustingdyti žmogų ledine išraiška. Kai 
jis pažvelgė į mane, pasijutau tarsi kiaurai peršviestas rentgeno 
spindulių. 

— Misteris Hameris? Labai džiaugiuosi. Neseniai visi laik- 
raščiai rašė tik apie jus. 

— Tai atsitiktinumas, — tariau aš. 

— Bet jūsų verslui tai naudinga, — nusišypsojo jis. 

— Taip, galbūt. 

— Dėl tokių kaip Maikas aš negaliu rašyti visko, ką Žinau, — 
pareiškė Gajus. 

— Kodėl? 

— Jei Maikas sumanys parašyti savo autobiografiją, jis bū- 
tinai prisimins mane iš išdės visą tiesą. Kaip vakarėlis? 

— Puikiai. Mes pagerbsime Paką El Amborą ir jį lydinčius 
asmenis. Rodome jam miestą ir taip toliau. Svečiai eis visą va- 
karą. Leiskite, aš jus kam nors pristatysiu. 

— Neverta, — numojo ranka Gajus. — Aš čia beveik visus 
pažįstu. O jei ko ir nepažįstu, susipažinsiu pats. 

— Tada gal misterį Hamerį? 

— Nesivarginkite, Džeraldai. Maikas visur jaučiasi kaip na- 
muose. Jis užmezga pažintis neįtikėtinai mikliai, 0 jo ryšių gau- 
sa mane tiesiog stebina. 

— Tada pristatysiu jus nors vakaro šeimininkei. 

Jis nuvedė mus prie artimiausios porelės. Moteris juoda suk- 
nele, vilnijančia apie grakščią figūrą, kalbėjosi su rytietiško gy- 
mio vyru. 

— Brangioji... — pradėjo Džeraldas. — Leiskite jus atitrauk- 
ti minutėlę. 

Moteris atsisuko. Meistriškai padažytos vos įkypos akys 
spindėjo. Plaukai blykčiojo sidabro atspalviais. Išvydusi mane 
Dalsi Makiles išplėtė akis ir sušuko: 

— O, Maikai, džiaugiuosi jus matydama! 

Bakstelėjęs Džeraldui alkūne, Gajus sukuždėjo: 

— O ką aš sakiau! 

Nusijuokęs Džeraldas pristatė jos pašnekovą Džeimsą Lu- 
sotą. Minutę paplepėję, jie nuėjo į šalį, palikę mus su Dalsi, lai- 
kančius rankose šampano taures. 

— Puikus virsmas: iš madų žurnalo redaktorės — į priėmi- 
mo šeimininkę. 

— Mano klientams patinka tokios metamorfozės, — nusi- 
šypsojo ji ir, paėmusi mane už parankės, nuplaukė per minią, 
linkčiodama bei sveikindama pažįstamus. 

Pastebėjau, kad Gajus kalbasi su Normanu. Apie ką, neiš- 
girdau. 

— Tokie vakarai suteikia mūsų publikacijoms ypatingo praš- 
matnumo, — kalbėjo Dalsi. 

— Nebijote, kad aš galiu pakenkti jūsų reputacijai? 

— O ne! Jūs vakarą paversite pikantišku. 

— Bet tai nepadės užmegzti reikalingų ryšių. 

Ji suspaudė mano ranką. 

— Galbūt. Bet man su jumis įdomu. Žinote, kokia sumaištis 
kilo mano agentūroje jums išėjus? Aš nustebau išgirdusi, kad 
mano tarnautojos skaito laikraščius! Visada maniau, kad jos la- 
biau vertina rafinuotesnę literatūrą. Sužinojau apie jus daug įdo- 
mybių. 

— Tada aš stebiuosi, mis Makiles, kad jūs vis dar kalbatės 
su manimi. 

— Turiu pripažinti, kad jūs neblogai išmanote moters psi- 
chologiją... — sumurkė ji. — Beje, mane vadina Dalsi. Maikai, 
jūs privalote nuraminti mano smalsumą. Jūsų juk nebuvo kvies- 
tųjų sąraše. Kaip čia patekote? 

— Dėl visagalės žiniasklaidos. Mane atsitempė senas drau- 
gas — Gajus Gardneris, kurio pavardė figūruoja kviestųjų sąra- 
še. Nepasakyčiau, kad man čia įdomu, bet mes su Gajumi turime 
dalykinį susitikimą. 

— (Gajus yra ir Džeraldo draugas. Aš džiaugiuosi už jus. Ar 
čia yra kas nors, su kuo norėtumėte susitikti? 

Aš pastebėjau skirtinguose salės kampuose stoviniuojančias 
vyrų kompanijas. Pasipuošę juodais smokingais, jie panėšėjo į 
solidžius varnus, apsupusius ryškiaspalvį kolibrį. Retkarčiais tarp 
Jų nuvilnydavo smagūs juoko gūsiai. Pagyvėję pokalbiai aiškiai 
liudijo, kad vyrišką kompaniją papildė šauni mergina. 

— Gal su Prektono merginomis, — tariau aš. 

Dalsi juokais pagrasino man pirštu. 

— Ai, ai, misteri! Juk jos tik pudruoja akis ir smegenis. Be 
to, sakyčiau, jums jos per jaunos. 

— O jiems? — aš linktelėjau į vyrus, besibūriuojančius ap- 
link merginas. 

Dalsi linksmai nusijuokė. 

— Tikrai įdomu! Per kiekvieną asamblėjos sesiją jie arba 
kimba vienas kitam į gerkles, arba kuria bendrus planus, kaip iš 
pagrindų pakeisti pasaulį. Dabar jie laigo aplink dvidešimtme- 
tes mergaites kaip mokinukai! Tos merginos tiesiog nepakeičia- 
mos tokiuose priėmimuose, antraip čia visi susirietų. Dailūs snu- 
kučiai priverčia pamiršti politiką. 

— Kodėl SNO posėdžiuose netaikomas toks veiksmingas 
metodas? Man regis, tai visiems būtų į naudą. 

— Tą patį aš sakiau Džeraldui. Iš pradžių jam ši idėja nepa- 
tiko, bet dabar jis, atrodo, pakeitė nuomonę ir pats prašo pakviesti 
tas mergaites. Apskritai šią idėją mestelėjo jo žmona. 

— O kaip jūs tapote šio priėmimo šeimininke? 

— Aš tiesiog darau karjerą, negi to nežinojote? 

— Kažkokius gandus vėjas atpūtė, — linktelėjau. 

— Tiesą sakant, mane tam ruošė nuo pat gimimo. Aš gimiau 
Vidurio Vakaruose, geroje šeimoje. Mokiausi aristokratiškoje mo- 
kykloje ir užmegzdavau naudingas pažintis. Tad viskas ėjo iš 
anksto nužymėtu keliu. Nors toks gyvenimas man nelabai pa- 
tinka... — gurkštelėjusi šampano, Dalsi pridūrė. — Visos Prek- 
tono mergaitės, kurias čia matote, — iš padorių šeimų. Viena 
susižadėjusi su kongresmenu, kita — su turtingu pramonininku, 
dvi pakviestos į Holivudą. 

— Sekasi kai kuriems! 

— Ne, tai ne sėkmė. Merginos atkakliu darbu pelnė tokį li- 
kimą. Jos turi atitikti itin aukštus reikalavimus. Jeigu nebūtų ver- 
tos, mes jų tiesiog nekviestumėm į tokį vakarėlį. 

Pastačiusi tuščią taurę ant padėklo, Dalsi paėmė naują. 

— Beje, ar radote tą merginą, kurios ieškojote? 

— Dar ne. Miestas labai didelis, jame sunku surasti reika- 
lingą žmogų. 

— Ir mūsų fotonuotraukos jums nepadėjo? 

Aš papurčiau galvą. 

— Tos merginos niekas nematė. O juk tokį veidą nesunku 
prisiminti. 

Dalsi atkragino smakrą ir mąsliai pažvelgė į mane. 

— Žinote, man šovė į galvą mintis... 

— Kokia? 

— Tą merginą fotografavo Tedis Geitsas. Kartais jis sudaro 
asmeninius kontraktus ir panaudoja modelius, kurių mes atsisa- 
kome. Gali būti, kad jis turi tos mergaitės registracijos kortelę. 
Paprastai jis taip ir elgiasi... 

— Kaip man jį rasti? 

— Jums nereikia jo ieškoti. Jo biuras — mūsų pastate, o aš 
turiu raktus, — ji žvilgtelėjo į laikrodį. — Dabar aštunta vaka- 
ro. Priėmimas tęsis iki pusiaunakčio. Ar ketinate pasilikti čia iki 
galo? 

— Ne. 

— Tada gal mes susitikime mano agentūros vestibiulyje? Dvy- 
liktą trisdešimt. Pažiūrėsime, ką turi Tedis savo kartotekoje. 

— Ar jūsų tai neapsunkins? 

— Kaip čia pasakius... Apskritai man patinka baltieji me- 
džiotojai. Gerai, dabar man reikia vaidinti vakarėlio šeiminin- 
kės vaidmenį. Linkiu maloniai praleisti laiką! 

Aš palydėjau ją žvilgsniu, įvertindamas Patricijos stotą ir 
eiseną, išdidžią ir tuo pat metu labai moterišką. Pastebėjau, kad 
esu ne vienintelis, žiūrįs jai įkandin. Kai Dalsi dingo iš akira- 
čio, apgailestaudamas atsidusau. 

Normanas Harisonas nerado nieko, kas paaiškintų Mičo 
Templo paieškų tikslą. Mičo kabinete jis peržiūrėjo visus įra- 
šus ir dosjė, bet už nieko neužsikabino. Normano sekretorius pri- 
siminė Mičo skambutį, bet jų pokalbis buvo labai trumpas. Mi- 
čas prašė perduoti Normanui, kad tasai tik grįžęs jam paskam- 
bintų. Daugiau vaikinas nieko neprisiminė. 

Sėdėdami visi drauge bibliotekoje mes spėliojome, kas ga- 
lėjo Mičą priversti paskambinti Normanui. Nesugalvojome nie- 
ko gudraus. Paskui Normanas prisiminė, kad kartą jie su Miču 
buvo kažkokiame priėmime. Mičas domėjosi Normano straips- 
nio apie mafiją politiniais užkulisiais. Vėliau Normanas rašė re- 
portažus apie politinę situaciją SNO ir apie artėjančius rinkimus 
Valstijose. Tai Mičo tikrai nedomino, nes jo darbo sritis buvo 
visai kita. 

Įėjusi kambarinė pranešė, kad Gajus kviečiamas prie telefo- 
no. Jis išėjo ir grįžo po kelių minučių, sunkiai slėpdamas susijau- 
dinimą. Palaukęs, kol bibliotekoje liksime trise, Gajus pasakė: 

— Elas Keisis mano radęs vairuotoją, kuris paskutinis matė 
Mičą. 21-ojoje gatvėje Mičas pačiupo taksi ir paprašė taksisto 
sekti kažkokį automobilį su keleiviais. Paskui jis penkiolika mi- 
nučių laukė, kol vienas iš keleivių išeis iš parduotuvės. Tas iš- 
ėjo, spausdamas po pažastimi ryšulį, ir pasuko į kvartalo galą, 
kur sėdo į automobilį, matyt, iškviestą telefonu parduotuvėje. 
Mičas nusekė tą automobilį iki Belt Parkvelo, bet paskui seka- 
masis padidino greitį. Taksistas bandė pavyti tą automobilį, bet 
kelią užtvėrė kelių policija. Jį nubaudė už greičio viršijimą, ir 
Mičas paprašė, kad taksistas parvežtų jį namo. 

— Ar vairuotojas tikras, jog tai buvo Mičas? 

— Taip, jis pažino Templą iš fotografijos. Mičas dosniai už- 
mokėjo, arbatpinigiai viršijo baudą. 

— Ar ką nors sužinojote apie antrąjį automobilį? 

— Gaila, ne. Jie jo nepavijo. Jau temo, o judėjimas buvo 
labai intensyvus. Taksistas sako, jog tai buvo tamsiai mėlynas 
automobilis. Markės jis neprisimena. 

— Velniškai gaila. O ką sako parduotuvėje? 

— Elas apklausė visas pardavėjas. Niekas neprisiminė nie- 
ko neįprasta. Tiesa, tądien parduotas vienas balto apatinio triko- 
tažo komplektas. Elas patikrino visas čekių šakneles. Už pirkinį 
sumokėta grynaisiais, tad jokios pavardės, jokio adreso. 

Aš susimąsčiau. Kažkas šioje istorijoje man nepatiko, bet 
nesupratau, kas būtent. 

— Reikia pranešti apie tai Patui, — pagaliau išspaudžiau aš. 

— Jau pranešta, — tarė Gajus. — Tik kokia iš to nauda, vis 
tiek nežinome, ko ieškoti. 

— Mičas jį pažino, — garsiai mąsčiau aš. 

— Na, ir kas? — paklausė Gajus. — Mičas daug ką pažinojo. 

— Įdomu, kodėl jis sekė tą tipą? — negalėjau nurimti. — 
Juk aibė vyrų perka liemenėles savo katytėms. Kodėl Mičas iš- 
skyrė tą vienintelį? 

— Gal jis matė tą tipą ir anksčiau perkantį apatinį trikotažą? 


— paklausė Normanas ir pats atsakė. — Todėl ir įtarė, kad tas 
vyras įsipainiojęs į žmogžudystę. 
— Galime pabandyti išsiaiškinti, — atkuto Gajus. — Padė- 


sime Patui pasirausti kartotekoje, a? Maikai, eisi su mumis? 

— Ne, eikite be manęs. Aš pradėsiu paieškas kita kryptimi. 
Vėliau tau paskambinsiu. 

Mes palikome biblioteką. Džeraldas, pamatęs, kad išeina- 
me, pareiškė nuoširdžiai apgailestaująs, bet nebandė mūsų su- 
laikyti. Atsisveikinę su kai kuriais svečiais, mes pasukome prie 
išėjimo. Dalsi Makiles palydėjo mus iki durų. Aš jai šnipštelė- 
jau, kad kai ką dar patikslinsiu, paskui mes, kaip ir susitarėme, 
susitiksime “Prekton Bildinge". 

Paėmęs taksi, Gajus nuvežė mane ik: “Njus Bildingo" ir ten 
išlaipino. Nieko neklausinėdamas paspaudė man ranką, palinkė- 
jo sėkmės ir nuvažiavo. 

Aš pasukau prie nedidelio baro kampe, kur mėgdavo pie- 
tauti Žurnalistai. Timą Reilį radau ten. Jis sėdėjo savo mėgsta- 
moje vietoje ir plepėjo su barmenu. Anksčiau Timas dirbo sporto 
apžvalgininku, dabar sėdėjo korektorių skyriuje, tačiau pirmai 
progai pasitaikius vis prisimindavo savo mėgiamiausią temą — 
beisbolą. 

Man prisėdus greta, Timas plačiai nusišypsojo ir jau pravė- 
rė burną, bet aš nesileidau įtraukiamas į diskusiją apie sportą. 

— Timai, turiu reikalą, — pareiškiau. 

— Maikai, garbės Žodis, man neliko nė vieno bilieto. Su- 
pranti... 

— Aš ne apie tai, Timai. Mane domina Mičas Templas. 

Akimirksniu surimtėjęs Timas atstūmė savo stiklinę ir link- 
telėjo. 

— Aš klausau, Maikai. 

— Sakyk, ar Mičas saugojo savo reportažų juodraščius? 

— Žinoma, — net nesuabejojo Timas. — Taip daro visi. O 
jei vėliau reikės ką nors atkurti? 

— Ar galėčiau į juos žvilgtelėti? 

— O kam? Gali peržvelgti senus laikraščius. 

— Tai per ilgai truktų. Su juodraščiais aš susidoroju grei- 
čiau. 

Vienu mauku pabaigęs savo martinį, Timas numetė ant sta- 
lo suglamžytą banknotą ir pakilo. 

— Eime. 

Po kelių minučių jau sėdėjome redakcijoje. Kampe, kur dirb- 

davo Mičas, tvyrojo kažkoks negeras, sudusęs kvapas. Už durų 
vis dar kabojo senas Mičo apsiaustas, o peleninėje kūpsojo krū- 
va nuorūkų. Kažkas jau buvo iškraustęs stalą. Ant jo riogsojo 
kalnas suverstų popierių. Greta stovėjo kartoteka su trimis stal- 
čiais. Du iš jų — pustuščiai. Kadangi ten mėtėsi tik mašinėle 
išspausdinti Mičo juodraščiai, sutvirtinti sąvaržėlėmis, stalčiai 
išvengė kruopščios apžiūros. 

Aplankuose gulėjo mėnesiniai darbo planai. Pirmasis — dve- 
jų metų senumo. Kituose aplankuose — kortelės su įvairiais gan- 
dais, kuriuos reikėjo patikrinti, faktai, patvirtinantys arba pa- 
neigiantys tuos gandus, įvairių asmenų įdomūs pastebėjimai. Visa 
tai galiausiai būdavo panaudojama reportažuose. 

Prisitraukęs kėdę, aš įsitaisiau priešais kartoteką. 

— Tau padėti? — paklausė Timas. 

— Ne. Tiesą sakant, aš ir pats dar nežinau, ko ieškau. 

— Gerai. Tada sėdėk čia, kiek reikės. Tau niekas netrukdys. 
Jei rasi ką įdomaus, pakviesk mane, gerai? 

— Žinoma, Timai, pakviesiu. Ačiū tau. 

— Nėra už ką, — jis linktelėjo ir išėjo. 

Mičo Templo tikrai negalėjai vadinti paprastu Brodvėjaus 
gandonešiu. Jo užrašuose radau tiesiog stebėtinai įdomios infor- 
macijos, vėliau pavirtusios aštriais ir glaustais reportažais. 

Mičas lakstė po visą Niujorką, ieškodamas šviežios medžia- 
gos. Pagrindinė tema buvo Brodvėjus, bet Mičas dažnokai nu- 
klysdavo į šoną; mitriai gaudydamas karštus faktus. Užuodęs gro- 
bį Templas virsdavo negailestingu medžiokliniu šunimi. Jo 
straipsniai privertė sukurti specialią mafijos vadeivų veiklos ty- 
rimo grupę. Šis tyrimas, kiek prisimenu, baigėsi triukšmingu teis- 
mo procesu. Porą kartų Mičas įlindo ir į politinę sferą, demas- 
kuodamas kelių miesto “tėvų" machinacijas. 

Mičo užrašuose radau Dalsi Makiles ir Džeraldo Juto pa- 
vardes. Jie dažnai rengdavo priėmimus arba dalyvaudavo juose 
kaip svečiai. Aristokratiškieji Dalsi kavalieriai buvo tarptauti- 
nio masto politikos bei verslo figūros. Kaip Prektono firmos at- 
stovė, Dalsi apvažinėjo visą pasaulį. Ją šiltai priėmė geriausi Eu- 
ropos ir Amerikos namai. Mičas pažymėjo, jog Dalsi Makiles 
buvo susijusi su kai kuriais stambiais politiniais įvykiais ir da- 


165 


lyvaudavo visuose rafinuotuose SNO atstovų pasilinksminimuo- 
se. Bet ji neteikė pirmenybės nė vienai politinei grupuotei ir nė 
su vienu iš politinių veikėjų nesistengė užmegzti artimų ryšių. 

Gerokai daugiau informacijos Mičas surinko apie Džeraldą 
Jutą. Džeraldas ne kartą finansavo įvairias politines akcijas ir 
dažnokai įsipainiodavo į sandėrius, susijusius su žvalgyba bei 
tarptautiniais santykiais. Porą kartų Džeraldas buvo užmezgęs 
ryšius su gerai visuomenėje žinomomis damomis. Viename iš sa- 
vo reportažų Mičas užsiminė, kad Jutas panaudojo savo įtaką 
vienos pietų Afrikos valstybės delegatui, kad gautų naudingą mi- 
neralinių resursų eksploatavimo kontraktą. Beje, šis faktas jo- 
kios sensacijos nesukėlė. Šiais laikais toks reikalų tvarkymo bū- 
das vos ne visuotinai priimtas ir nieko, aišku, nebestebina. 

Užrašuose radau daugybę žinomų ir nežinomų pavardžių. 
Tris savaites Mičas savo reportažuose vainojo JAV vyriausybę 
už vengimą vykdyti prisiimtus įsipareigojimus. Juose buvo mi- 
nima ir Belaro Riso, atsiradusio tarptautinėje arenoje iškart po 
Antrojo pasaulinio karo, pavardė. Jis suorganizavo savo šalyje 
perversmą, dėl kurio ji iš kolonijos virto nepriklausoma valsty- 
be, paskyrusia Belarą SNO atstovu. Pastaruoju metu Belaras sie- 
kė, kad jo šalis, vadovaujama Pak El Amboro, būtų priimta į arabų 
koaliciją. 

Aš pamaniau, kad čia Mičas aiškiai prašovė: šalis prisi- 
jungė prie arabų koalicijos, o Paką El Amborą pagerbė priėmi- 
me. Templas nėrėsi iš kailio, stengdamasis prigriebti tą kom- 
paniją, bet čia jam nepavyko. Nepaisant Mičo tyrimo ir jo re- 
portažų, šioje šalyje viršų laimėjo dvi darbininkų sąjungos, 
plykstelėjo sukilimas, iš dalies sugriovęs sostinę ir pakeitęs 
valstybės galvą. 

Žvilgtelėjęs į laikrodį, aš skyriau sau dar dešimt minučių ir 
ėmiausi paskutinio aplanko. Jau nebesitikėjau sėkmės ir sklai- 
džiau juodraščius vien sąžinei nuraminti. 

Reikia pripažinti, aš skaičiau su malonumu, bet kažko ypa- 
tinga neaptikau. Vėl šmėkštelėjo Belaro Riso pavardė. Vienoje 
žinutėje buvo rašoma, kad jį sumušė kažkoks plevėsa, kitoje už- 
simenama, kad italų vyriausybė apkaltino jį ryšiais su speku- 
liantais, juodojoje rinkoje beprotiškomis kainomis pardavinėjan- 

čiais vaistus. Perskaičiau dar kelis reportažus apie pramogų ver- 
slo skandalus, bet neradau nieko, už ko galėčiau užsikabinti. 

Peržiūrėjęs maždaug trečdalį popierių, pamaniau, kad veltui 
gaištu laiką. Jie neatskleidė man Templo mirties priežasties. Re- 
porteris privalėjo atrasti kažką labai svarbaus, kad tas demaskuo- 
jamasis griebtųsi žmogžudystės kaip paskutinės priemonės jį nu- 
tildyti. Nė vienas normalaus proto Žmogus neatimtų gyvybės dėl 
tokių niekų, kurių Mičas primargino ištisus lapus. Beje, žudikas 
gali nebūti normalaus proto. Gal jis paprasčiausias psichas... 

Dvyliktą valandą ir dvidešimt penkios minutės aš stovėjau 
prie “Prekton Bildingo“. Naktinis budėtojas mėtė į mane nera- 
mius žvilgsnius. 

Pasirodžius mis Makiles ir pasisveikinus su manimi, jis iš- 
kart nurimo. Dalsi jau buvo spėjusi persirengti. Dabar ji vilkėjo 
sijoną, nertinį ir trumpą žaketą. Tokia panėšėjo į mergytę, slap- 
čia pasprukusią iš namų į pasimatymą. 

— Ar seniai čia? — šypsodamasi paklausė ji. 

— Penkias minutes, ne ilgiau, — atsakiau. — Kaip praėjo 
vakarėlis? 

— Nuostabiai. Labai gaila, kad jūs taip anksti išėjote. Bū- 
tumėt galėjęs išvysti pasaulio didžiuosius, žmonijos likimo lė- 
mėjus. 

Pusbalsiu paaiškinau, ką manau apie visus Žmonijos likimo 
lėmėjus, ir Dalsi, pridengusi burną delnu, sukikeno. 

Ji turėjo asmeninio lifto raktą. Liftas akimirksniu nusilei- 
do, paskui nunešė mus į dešimtą aukštą, fotografų karalystę. Pa- 
graibiusi sieną, Dalsi uždegė šviesą ir nuvedė mane koridoriumi 
pro fotolaboratorijas, kuriose džiūvo negatyvai, pro didžiulius 
stendus, ant kurių kabojo pusnuogių gražuolių egzotiškos aug- 
menijos fone nuotraukos. Mes sustojome prie durų, ant kurių iš- 
vydau lentelę su Teodoro Geitso pavarde. 

— Atėjome, — sušnabždėjo Dalsi. 

Atrakinusi duris ji įėjo, uždegė šviesą ir prisiartino prie ka- 
talogo. 

— Kaip, sakėte, tos merginos pavardė? 

— Servis, — atsakiau. — Greta Servis. 

Atitraukusi stalčių, Dalsi perbėgo pirštais vokus ir vieną iš- 

traukė. Atidariusi jį išėmė Gretos fotonuotraukas ir jų sąrašą. 
Ant voko buvo atspausdintas Grinvič Vilidžo adresas. 

— Tai jos senas adresas, — tariau. — Reikia kito. 

Dalsi įdėjo voką atgal į stalčių ir jį pastūmė. 

— Luktelkite, regis, Žinau, kur dar galime paieškoti, — tarė 
ji, eidama prie Geitso stalo. 

Ant stalo stovėjo besisukantis būgnas su kortelėmis. Dalsi 
pasuko jį ir paklausė: 

— Gal šis? 

Priėjęs Žvilgtelėjau į kortelę. Joje buvo užrašyta Gretos pa- 
vardė. Senas adresas užbrauktas ir prirašytas naujas: viešbutis 
“Sandloras". Žinojau šią vietą — pigūs nakvynės namai 8-ojoje 
aveniu. Žemiau, po adresu, buvo prirašyta nieko man nesakan- 
čių santrumpų. Kampe perskaičiau dar vieną pavardę: Hauel. 

— Na, ką pasakysite? — paklausė Dalsi. 

— Kol kas tai viskas, ką turiu. Reikia patikrinti šį adresą. 

— Gal geriau paskambinti? 

— Jokiu būdu! Taip galime išgąsdinti Gretą, — paėmęs Dalsi 
ranką švelniai ją spustelėjau. — Labai jums ačiū. Labai man pa- 
dėjote. Niekada to neužmiršiu. 

Jos akyse šmėkštelėjo lengvas liūdesio šešėlis. 

— Maikai, aš... Žinote, labai norėčiau eiti su jumis. Ar lei- 
site man? O gal manote, kad aš pernelyg smalsi? 

— Ką gi, tada mums reikia paskubėti, — aš nusišypsojau. — 
Jūs tikrai smalsi. 


Taksistas išlaipino mus prie “Sandloro" viešbučio, ir mes 
nužingsniavome į holą. Tame viešbutyje gyveno vargšai, neiš- 
galintys sau leisti jaukesnių namų. Hole mus prislėgė sunkus pri- 
dvisęs oras, atsiduodantis pigiu tabaku. 

Klibantys krėslai, nuplyšęs kilimas. Patalpos kampuose sto- 
vėjo nugeibusios palmės, o prie lifto durelių, ant kurių kabojo 
lentelė, pranešanti, kad jis neveikiantis, dar du vazonai su kaž- 
kokiais augalais. 

Už pertvaros krėsle snaudė vargingai atrodąs portjė. Greta 
jo liūdnai stovėjo trys tušti alaus buteliai. 

Aš priėjau prie pertvaros ir garsiai paklausiau: 

— Kur čia gyvena Greta Servis? 

Pramerkęs mieguistas akis portjė papurtė galvą ir suburbėjo: 

— Tokios pas mus nėra. 

— Jūs tuo tikras? 

— Žinoma, — tingiai numykė šis. — Aš juk sakiau... 

Prisiminęs kortelės kamputyje įrašytą pavardę pasidomėjau: 

— O Hauel? Kuriame numeryje ji gyvena? 

Sunkiai pasukęs galvą portjė dėbtelėjo į gyventojų sąrašą, 
priklijuotą ant stiklo, ir suniurzgė: 

— Du šimtai devintas. Antras aukštas, — ir ištiesė ranką 
prie telefono. 

— Nereikia, — kietai ištariau. 

Portjė staiga išsitempė, paraudo ir piktai Žžvilgtelėjo į mane. 
Jo žvilgsnis akimirką prašviesėjo. 

— Kaip norite, — burbtelėjo ir, gūžtelėjęs pečiais, vėl su- 
smuko krėsle. 

Paėmęs Dalsi už rankos, aš patraukiau į laiptinę. 

Mes pakilome į antrą aukštą, radome du šimtai devintą kam- 
barį, ir aš pabeldžiau. Palaukęs kelias sekundes pabeldžiau dar 
kartą. Už durų pasigirdo prislopintas triukšmas. Aš pabeldžiau 
trečią kartą. 

— Einu, einu, — pasigirdo už durų. — Nesulaužykite durų. 
Velnias, ką ten dar atnešė? 

Pasigirdo krentančios kėdės garsas, pusbalsiu ištarti keiks- 
mai ir pagaliau pro duris nušvito šviesos juostelė. Skambtelėjo 
grandinėlė, spragtelėjo užraktas ir durys atsivėrė. 

— Sveika, Greta! — linksmai pasakiau. 

Tai tikrai buvo ji. Tiesa, ne tokia kaip fotografijose, bet vis 
dėlto Greta Servis. Veidas gerokai išblyškęs, oda praradusi gai- 
vų šviežumą, juodi plaukai susivėlę. Švelniai tariant, Gretos gro- 
žis nebebuvo toks ryškus, kaip anksčiau. 

Ji buvo užsimetusi paprastą maudymosi chalatėlį, kurį pri- 
laikė viena ranka, kad neprasiskleistų. 

Įstūmęs ją atgal įėjau pats, įtempiau paskui save Dalsi ir 
uždariau duris. Iš visko sprendžiant, Gretai tikrai nekaip sekėsi. 
Kambarys buvo beveik tuščias — atrodė taip, kad nesukeltų poli- 

cijos, kartkartėmis aplankančios panašios rūšies viešbučius, prie- 
kaištų. Spintoje kabojo kelios suknelės, ant nakinio staliuko gunk- 
sojo tuščias džino butelis, ant grindų mėtėsi stiklinės šukės. 

Greta išsigandusi mus apžiūrinėjo. 

— Ko jums reikia? — pagaliau paklausė ji. 

— Ar jūs Greta? — pakartojau savo klausimą. 

Atidžiai mane nužvelgusi, ji tarė: 

— Atrodo, esu jus mačiusi. 

— Maikas Hameris, — prisistačiau. 

Ji iškart mane prisiminė. 

— Gyvuly! — piktai sušnypštė. 

— Ramiau, mergyte, nereikia taip jaudintis. Tik nekaltink 
manęs, kad įgrūdau tavo nekaltą brolelį į kalėjimą. Beje, būtent 
jis ir paprašė manęs tave surasti. 

Nudelbusi akis Greta atsitraukė per žingsnį. 

— Na, štai, radote mane, — stengdamasi Žiūrėti į šoną tarė 
ji. — Patenkinti? O dabar galite nešdintis velniop. 

— Kas tau nutiko? — paklausiau. 

Ji pakėlė galvą, kietai sučiaupusi lūpas. 

— Ne jūsų reikalas. Palikite mane ramybėje. 

— Haris nori tave pamatyti. 

Ji nusigręžė ir įsispoksojo į purviną langą. 

— Jam nebus malonu matyti mane tokią, — sukuždėjo. 

— O man atrodo, jam tas pats. 

— Gerai, aš jį aplankysiu, kai tik galėsiu. Taip jam ir per- 
duokite. 

— Greta, nesispyriok, sakyk, kas tau atsitiko? 

Mes sugavome vienas kito žvilgsnius lango stikle. 

— Tiesiog man nepasisekė. Aš turėjau puikių idėjų, bet ne- 
pavyko jų įgyvendinti. 

— Tai ką man pasakyti Hariui? 

— Pasakykite, kad aš dirbu, — mergina gūžtelėjo pečiais. — 
Mažumėlę užsidirbau įvairiose vietose. Bet esu tikra, jog manęs 
dar laukia didysis šansas, — tariant paskutinę frazę jos balsas 
užlūžo. 

Greta staigiai atsigręžė. Jos chalatėlis prasiskleidė ir pro per- 
matomus naktinius marškinius išryškėjo puikus kūnas. 

— Tegu jis kol kas palieka mane ramybėje! Kai aš viską 
sutvarkysiu, pati jį aplankysiu. Ir neieškokite manęs daugiau. 
Aš galiu daryti, ką noriu. Haris ir pats ne itin gerai įsitaisė, ar 
ne? Aš bent jau laisvėje, o jis? O dabar palikite mane ramybėje! 
Nešdinkitės! 

— Greta, — taikiai tariau aš. — Ar nenorėtumėte pasikal- 
bėti apie Eleną Peston? 

Gūžtelėjusi pečiais, Greta abejingai atsakė: 

— Apie ką čia kalbėtis? Elena nusižudė. 

— Kodėl? 

— Nežinau. Tikriausiai kuoktelėjo dėl kokio nors vaikino. 

— O jūs įsitikinusi, kad tai buvo savižudybė? — paklau- 
siau, įdėmiai žvelgdamas jai į veidą. 

Vos krūptelėjusi ji suspaudė kumštelius. 

— Ji mirė. Koks skirtumas, kaip tai įvyko? 

— Elenai, aišku, jokio skirtumo. Bet tai svarbu kitam žmo- 
gui. Tai gal pasikalbėsime? 

Greta pasisuko, priėjo prie spintos ir ėmė traukti iš ten suk- 
neles. 

— Velniai jus rautų, — burbėjo ji, mesdama drabužius tie- 
siai į lagaminą, stovintį ant grindų. — Dabar teks nešti muilą iš 
čia į kitą vietą, kur manęs niekas negalės rasti, — veržliai atsig- 
ręžusi Greta Servis nusmeigė mus degančiomis akimis. — Tai 
dingsite jūs 1š čia ar ne?! 

— Gal galėtume jums kaip nors padėti? — paklausė Dalsi. 

— Tai nieko nepakeis, — įsiterpiau. — Mes veltui gaištame 
laiką. Eime! 

Mes išėjome iš viešbučio. Aikštelėje stovėjo keletas taksi. Aš 
pasodinau Dalsi į pirmąjį automobilį, paprašiau vairuotojo lukte- 
lėti ir pasukau prie antrojo taksi. Ištraukęs iš kišenės vizitinę kor- 
telę, suvyniojau ją į penkių dolerių banknotą ir ištiesiau vairuoto- 
jui. Atsargiai paėmęs pinigus, jis klausiamai žvilgtelėjo į mane. 

— Iš viešbučio tuoj išeis moteris su lagaminu. Jeigu ji ieš- 
kos taksi, pasodink ją į savo automobilį. Paskui paskambink man 
ir pasakyk, kur ją nuvežei. Duodu žodį, nepasigailėsi... 

Apžiūrėjęs mano kortelę dukslioje žibintų šviesoje, taksis- 
tas šyptelėjo. 

— Gerai, Maikai, — tarė jis. — Padarysiu viską, kaip sakei. 
Būk tikras, bičiuli. 


Dalsi Makiles namas didingai stūksojo didelio parko cen- 
tre. Tokiame komfortiškame, ištaigingame name galėjo leisti sau 
gyventi tik labai turtingi žmonės. Pažinojau keletą garsių žmo- 
nių, nuomojančių apartamentus tame name. Išvydusi mano vei- 
de nuostabą, Dalsi tarė: 

— Nesistebėk, Maikai. Prektono firmos direktorių taryba rei- 
kalauja, kad aš gyvenčiau būtent čia. Tai tiesiog firmos prestižo 
reklama. Beje, jie ir yra to namo savininkai, tad aš mielai suti- 
kau. 

— M-m, nekvaila, — sumurmėjau. — Ir sekasi gi kitiems. 

— Jei norite, galite nors laikinai pasimėgauti šia prabanga. 
Taip atsidėkočiau jums už tai, kad paėmėte mane į tą naktinį žygį. 

— Bet juk labai vėlu, — paprieštaravau. 

— O man atrodo, pats laikas kavai. O gal jūs toks senama- 
diškas, kad atsisakysite? 

Kažką numykęs nusekiau paskui ją į liftą. 

Tyliai šnarėdamas liftas kilo į viršų. Tas švilpimas man pri- 
minė iš toli sklindančių balsų kuždesį. Balsai man bandė kažką 
pasakyti, bet aš niekaip nesupratau ką. Pamaniau, kad jau sens- 
tu. Anksčiau suvokdavau gerokai greičiau. Dabar beviltiškai vė- 
luodavau, kaip šįvakar “Sandlore". Aš išpildžiau Hario prašymą 
ir suradau jo seserį. Pasakysiu jam, kad ji gyva ir sveika, tik 
nekaip atrodo. Negalima jos kaltinti už tai, kad nenori pasima- 
tyti su Hariu. Gal ji ir pažinojo žuvusias merginas, bet tai nieko 
nereiškia. Greta gyva ir tai svarbiausia. Ji nenori, kad kas kištų- 
Si į jos gyvenimą ir, aišku, turi tokią teisę. 

Liftas sustojo, aš mašinaliai nusekiau paskui Dalsi į nedi- 
delį prieškambarį, o iš jo — į milžinišką svetainę. Viena svetai- 
nės siena buvo visiškai permatoma. Už to gigantiško lango visa 
didybe spindėjo naktinis Niujorkas. 

— Na, ką, jau atsipeikėjote? — nusišypsojo Dalsi. — Mes 
namie. — Ji paėmė mane už rankos. — Kavos ar ko nors stip- 
resnio? 

— Kavos? — atsakiau. — Klausykite, o jūs tikra, kad jūsų 
draugai neprieštaraus dėl mano apsilankymo? 

— Mano draugai? — nustebo ji. 

— Taip, tie, su kuriais dažnai susitinkate. Jie, regis, užima 
aukštus postus? 

Dalsi sukikeno — visai kaip išdykusi mergiūkštė. 

— Taip, dauguma jų tikrai nemalonūs tipai. Gerai, prisėski- 
te, aš tuoj išvirsiu kavos. 

Ji išėjo į virtuvę. Pasigirdo indų skambesys ir greit po kam- 
barį pasklido kavos aromatas. 

Girdėjau, kaip Dalsi tylutėliai niūniuoja kažkokią melodiją. 
Priėjęs prie patefono uždėjau Vagnerio plokštelę. Įjungiau mini- 
malų garsą ir atsidaviau galingai, užvaldančiai muzikai. 

Grįžo Dalsi. Pastačiusi padėklą ant marmurinio staliuko ša- 
lia kušetės, ji atsisėdo greta manęs. 

— Ko toks susimąstęs, Maikai? Ar aš jus taip veikiu? 

Pažvelgiau jai į akis. Iš taip arti buvo matyti, kad moteriška 
branda tik sušvelnino klasikinį Dalsi grožį. Aptemptas nertinis 
išryškino jos dailią krūtinę, ilgos sukryžiuotos kojos pabrėžė gun- 
dančią klubų liniją. 

— Tik ne jūs, — nusišypsojau. 

— Galvojate apie Gretą Servis? — paklausė ji. 

— Taip. 

Paėmusi puodelį ji gurkštelėjo karštos kavos. 

— Negi jūs nepatenkintas tuo, ką sužinojote? 

— Patenkintas, bet ne visai. Ir pats nežinau, kodėl. 

Padėjusi puodelį ant stalo, Dalsi atsilošė į kušetės atlošą ir 
mąsliai ištarė: 

— Regis, aš žinau. Gaila, bet taip atsitinka dažnai ir dau- 
geliui merginų. Jos niekaip negali suvokti, kad mūsų pasaulis 
labai Žiaurus. Juk aplinkui daugybė puikių veidų ir kūnų, ma- 
nančių, jog būtent jiems turi tekti visa, kas geriausia. Ir jei to 
negauna, niekaip negali su tuo susitaikyti. Kelias aukštyn ne- 
įtikėtinai sunkus. Leistis žemyn gerokai lengviau. Jūs, Maikai, 
puikiai tai suprantate. 

— Gretai ir anksčiau tekdavo įveikti sunkumus, — paprieš- 
taravau. — Čia kažkas kita. Aš visada laikiau ją stipria. 

— Nesėkmės palaužia daugelį, — atsiduso Dalsi. — Ir nie- 
ko čia nepadarysi. 

— Nieko, — kaip aidas atkartojau aš. — Jos brolis irgi tu- 
rės su tuo sutikti. 

— Ir jūs daugiau neturėsite preteksto įsiveržti į mano vieni- 
šą gyvenimą, — su liūdesio šešėliu balse sušlamėjo Dalsi. — 
Vienišą ir monotonišką. 

— Galbūt aš rasiu kokį pretekstą. 

Ji įsispitrijo į mane ir jos akyse subliksėjo žarijos. Tai buvo 
nuostabios akys — bedugniai tamsūs ežerai po ilgomis, į viršų 
užriestomis blakstienomis. Pravėrusi burną Dalsi aplaižė lūpas 
rausvu liežuvėliu ir sušnabždėjo: 

— Tai raskite jį dabar, tą pretekstą. 

Paskui ji ištiesė ranką prie jungiklio ir išjungė šviesą. 

Ją galėjai lyginti tik su nuostabiu, švelniu žiedpumpuriu, 
lėtai prasiskleidžiančiu ir iškart pražystančiu. Dalsi rankos ap- 
sivijo mano kaklą, ir mūsų lūpas sujungė karštas bučinys. Pas- 
kui ji suėmė mano delnus ir ėmė švelniai jais braukyti po savo 
kūną, lyg demonstruodama mėgstamiausias glamones. Įsitikinu- 
si, kad aš viską supratau teisingai, ji aistringai prigludo prie ma- 
nęs. Dalsi žavingai dejavo, kai ją bučiavau. Ji virpėjo po mano 
godžiomis rankomis ir skandino mane į palaimos prarają. 

Išėjau iš Dalsi namų jau pradėjus švisti. Sustabdęs taksi nu- 
važiavau prie “Karterio Leilando" viešbučio, pakilau į savo kam- 
barį ir nusimečiau batus. Gretimo kambario durys buvo užrakin- 
tos. Kritęs ant lovos įsispoksojau į lubas. 

Mano galvoje pulsavo viena ir ta pati mintis: tai pradžia ar 
galas? 


7 skyrius 


Prabudau jau įdienojus. Pažvelgęs į laikrodį ir išvydęs, jog 
mažoji strėlė.artėja prie keturių, aš tyliai nusikeikiau. Beveik 
visą dieną praleidau lovoje. Kai pakilau, nuo mano krūtinės nu- 
sirito raštelis. Aš perskaičiau: 

— “Susitiksime “Žydrajame kaspine“ šeštą valandą, bjau- 
rusis girtuokli". 

Raštelis buvo pasirašytas viena raide “V". Aš pažinau Vel- 
dos braižą. 

Nusimaudęs iškart pasijutau geriau. Lagamine, kurį čia at- 
gabeno Velda, radau viską, kas reikalinga, ir apsirengiau. Patik- 
rinęs, kaip veikia mano 45-ojo kalibro “patranka", įbrukau ją į 
dėklą ir užsimečiau apsiaustą. 

Prisiminęs praėjusią audringą naktį, aš patenkintas šyptelė- 
jau ir, prisitraukęs telefoną, surinkau tarnybinį Dalsi numerį. At- 
siliepė ta pati mis Tabor, sena pana, kurią aš taip klaikiai išgąs- 
dinau, pirmąkart pasirodęs “Prekton Bildinge". Mandagiu sausu 
tonu mis Tabor informavo mane, kad mis Makiles dešimtos va- 
landos reisu išskrido į Vašingtoną. Grįš tikriausiai po poros die- 
nų. Paskui mis Tabor pasidomėjo, kas jos klausia, ir aš prisista- 
čiau. Ragelyje iškart suspengė tyla. Kažkokiu kimiu balsu mis 
Tabor pasakė, kad perduos mis Makiles, jog aš skambinau. 

Padėjęs ragelį jau rengiausi išeiti, kai staiga suskambo tele- 
fonas. 

— Alio? — aš vėl pakėliau ragelį. 

— Maikas Hameris? 

— Taip, tai aš. 

— Skambina Rėjus Takeris. Prisimenate, jūs vakar prašėte, 
kad pasekčiau tą mergaitę? 

Prisipažinsiu, buvau visai apie tai pamiršęs. 

— Taip, Rėjau, aišku, prisimenu. Tai kur ji nuvažiavo? 

— Tai ne taip paprasta, Maikai. Išėjusi iš viešbučio, ji sėdo 
į mano automobilį. Aš nuvežiau ją prie penkiaaukštės automobi- 
lių aikštelės. Tai 8-osios ir 46-osios gatvių sankryžoje. Žinote? 
Ji man užmokėjo ir įėjo į pastatą. Aš pavažiavau į šoną, sustojau 
ir ėmiau laukti. Greitai iš ten išriedėjo automobilis. Man pasiro- 
dė, kad už vairo sėdi ta pati mergina. Norėjau ją pasekti, bet 
pasitaikė klientas. Kurį laiką mes važiavome ta pačia kryptimi. 
Paskui ji pasuko į dešinę, privažiavo 7-ąją aveniu ir pasuko į 
kvartalą, kuriame yra pietinis įėjimas į Vestsaid Haivėjaus met- 
ro stotelę. Ten jos automobilį pamečiau iš akių. 

— O koks tai buvo automobilis? 

— Šviesiai mėlynas sedanas “ševrolė". Naujutėlis. Deja, ne- 
įžiūrėjau numerio. O, taip, vos nepamiršau! Dešinysis užpakali- 
nis sparnas buvo truputį įlenktas. 

— Ačiū, Rėjau. Kur man pasiųsti čekį? 

— Nesirūpink, Maikai. Man buvo malonu padėti. 

Vyrukas padėjo ragelį. 

Taip, čia aiškiai kažkas dvokia. Iš kur šlykščiame viešbuty- 
je gyvenusi mergina gali turėti naujutėlį automobilį? Beje, gal 
taksistas apsiriko? Juk jis tik spėjo, kad už vairo sėdi Greta Ser- 
vis. Jei tai tikrai buvo ji, turbūt pasinaudojo ta mokama aikštele 
iš atsargumo, kad jos niekas nesusektų. 

Aš žinojau tą penkiaaukštę automobilių aikštelę. Vartai au- 
tomobiliams ten buvo vienoje pusėje, o klientams skirtas įėji- 
mas — kitoje. Jei Greta norėjo atsikratyti seklių, tai kaip tik ten 
galėjo praslysti nepastebėta. 

Užsimaukšlinęs skrybėlę aš liftu nusileidau į holą, pasiteira- 
vau, ar man nėra laiškų ir išėjau į gatvę. Po penkių minučių jau 
sėdėjau taksi. Vairuotojui pasakiau “Sandloro" viešbučio adresą. 

Dar niekas Niujorke manęs nebuvo palaikęs užsieniečiu, ta- 
čiau tas taksistas kažkodėl nusprendė, kad aš turistas. Pažvelgęs 
į mane veidrodyje, jis pareiškė: 

— Jei tikitės ten rasti kokią katytę, bičiuli, tai smarkiai ap- 
sirinkate. 

— Apsirinku? — suglumau. — Kodėl? 

— Tai ne tokia vieta, kur jų verta ieškoti, — paaiškino tak- 
sistas. 

Aš nusišiepiau. 

— Tikrai? 

— Taip. 

— Ką gi, turėsiu omenyje. Bet važiuoju tenai ne damos ieš- 
koti. Ten gyvena mano draugas. 

— Užjaučiu jūsų draugą, — atsiduso vairuotojas. — Bjauri 
vieta. Tikra dvokianti skylė. 

Įėjęs į viešbutį pamačiau už pertvaros sėdintį kitą portjė. 
Tai buvo aukštas, liesas, gunktelėjęs vaikinas panešiotu mėlynu 
kostiumu. Nejudrios šeško akys, regis, gebėjo matyti viską ap- 
linkui. Man praeinant pro šalį, vaikinas tyliai sušvapsėjo: 

— Misteri... 

Aš sustojau, grįžau ir tylėdamas įbedžiau į jį akis. Nutėškęs 
užguito Žžvėriuko žvilgsnį, jis sumurmėjo: 

— Ar galėčiau, e-e... kuo nors padėti? 

— Galėtumėte, — linktelėjau. — Jei sėdėtumėte savo vie- 
toje ir tylėtumėte. Aišku? 

Jo mažos akutės susiaurėjo ir įgijo gyvatišką išraišką. Gūž- 
telėjęs pečiais, portjė įkniubo į kažkokią knygą. 

Pakilęs laiptais aš nužingsniavau koridoriumi ir sustojau prie 
kambario, kuriame buvau praėjusią naktį, durų. Kambaryje degė 
šviesa. Viduje dudeno kimokas vyriškas balsas. Tas žmogus ber- 
te bėrė keiksmažodžius. Moteriškas balsas bandė prieštarauti, 
irgi nevengdamas keiksmų. Staiga pasigirdo smūgio garsas. Aš 
ryžtingai atlapojau duris. 

Ant grindų šalia sienos gulėjo gyvenimo sulamdyta nešvari 
blondinė. 

Ranką ji glaudė prie skruosto. Greta stovėjo tvirtai suręstas 
milžiniško ūgio vyras. Jis vilkėjo sportinę striukę ir džinsus. Iš- 
vaizda išdavė, kad jis boksininkas ir ne itin vykęs: į šoną nusuk- 
ta nosis, sumankyta ausis, randas ant skruosto. 

Žvilgtelėjęs į mane, jis nusišiepė ir užbaubė: 

— Supainiojai duris, mažyli! 

— Ne, nesupainiojau, — paprieštaravau. 

Jis nustebęs įsispoksojo į mane. Jo skruostai virptelėjo. 

— Varyk iš čia, vaikine! Žaibiškai! 

Aš likau stovėti kaip stovėjęs. Gorila susiraukė, įgaužė gal- 
vą į pečius ir, atstatęs rankas su galingais kumščiais, grėsmingai 
pajudėjo į mane. Kai užsimojo, taikydamasis man į žandikaulį, 
aš nėriau jam po ranka ir iš visų jėgų rėžiau į pasmakrę. Gorila 
nulėkė prie sienos. Neleidęs jam atsikvošėti, dešine smogiau į 
pilvą ir dėl tikrumo — į kairę į ausį. “Boksininkas" susvyravo, 
bet ant kojų išsilaikė. Tada, pamynęs tikrų boksininkų taisykles, 
rėžiau skiausčiu delnu jam per kaklą, ir vyrukas griuvo lyg pa- 
kirstas. Griūdamas užkliudė spintą ir nuvertė stalinę lempą. 

Blondinė žvelgė į mane plačiai išplėstomis, siaubo pilno- 
mis akimis. 

— Kodėl taip pasielgėte? — sušnabždėjo ji. 

— Nesijaudink, vaikuti. Juk jis tau smogė, ar ne? 

Mergina sujudėjo, bandydama atsistoti. Aš padėjau jai ir pa- 
sodinau ant lovos. 

— Velnias, — tyliai keiktelėjo ji. — Aš gi jam dirbu. Dabar 
jis mane užmuš! Jūs ką, psichas? Kokio velnio lendate ne į savo 
reikalus? Kas jus prašė? Ir ką čia apskritai veikiate? 

Išsitraukęs piniginę praskleidžiau ją, kad blondinė pamaty- 
tų mano metalinį žetoną. Kaip ir tikėjausi, ji nebandė atidžiau ją 
apžiūrėti. Perkreiptu veidu neramiai žvelgė į savo draugužį, vis 
dar besiilsintį prie sienos. 

— Jūsų pavardė? — pareikalavau. 

— Bet paklausykite, misteri... — gailiai sulemeno ji. 

— Tavo pavardė? — pro dantis iškošiau. — Kas tu tokia? 

Nuleidusi galvą ji mėšlungiškai sugniaužė paklodę. 

— Virdžinija Hauel. 

— Kur Greta Servis? 

Krūptelėjusi ji suraukė antakius ir pažvelgė į mane. 

— Nepažįstu jokios Gretos. 

Man dažnokai tekdavo turėti reikalų su kekšėmis, tad ne- 
blogai įgudau atskirti, kada jos meluoja, kada ne. Ši, atrodo, sa- 
kė tiesą. Taigi grįžau ten, nuo kur pradėjau. 

— Kur buvai praėjusią naktį, Virdžinija? 

— Aš... — ji sutriko. — Aš dirbau. 

— Na, ir?.. 

— Aš buvau viešbutyje, 45-ojoje gatvėje. Buvau su vaikinu 
iš provincijos. Taip man atrodė. O gal jis jūreivis, kas ten žino? 
Jis nelabai man patiko, bet davė šimtinę, tad pasilikau su juo 
visai nakčiai. 

— Kur tu jį pakabinai? 

Virdžinija linktelėjo į vaikiną ant grindų. 

— Jis paskyrė pasimatymą. Jis visada taip daro. Nemėgsta, 
kai aš dirbu viena, — mergina nelinksmai nusijuokė. — Jei iš ma- 
nęs ko nors norite, aš nieko neturiu. Jis atėmė visus pinigus. Gali- 
te patikrinti jo kišenes. Net procentų man nepaliko, gyvulys! 

— Ar leidai kam nors naudotis šiuo kambariu? 

— Kam reikalinga tokia dvokianti skylė? 

— Neatsakei į mano klausimą. 

— Ne, niekam neleidau. 

Aš pasilenkiau ties vaikinu. Jis sunkiai kvėpavo, iš lūpų ker- 
telės tekėjo kraujo srovelė. Priėjęs prie spintos atidariau dure- 
les. Viduje kabojo tos pačios suknelės ir lagaminas, kurį mačiau 
praėjusią naktį. 

— Misteri, verčiau išeikite, jis nekenčia “mentų"... 

— Kas jis toks? 

— Lorencas Džonsas, buvęs boksininkas. 

— Matyt, šiandien jis prastos formos, — pašaipiai nusijuo- 
kiau. 

— Jis labai pavojingas, misteri. Galite būti tikras, jis ieškos 
jūsų. 

Aš ištraukiau iš boksininko kišenės piniginę. Viduje radau 
penkis šimtus trisdešimt dolerių, vairuotojo teises, kuriose šis 
viešbutis buvo užregistruotas kaip jo nuolatinė gyvenamoji vie- 
ta, ir du bilietus į bokso rungtynes Gardene kitą savaitę. 

— Kuriame kambaryje tas Lorencas gyvena? 

Virdžinija niekinamai perkreipė lūpas. 

— O kas jį žino? Lorencui dirba šešios merginos, ir jis nak- 
voja tame kambaryje, kuris tuo metu tuščias. Jis niekada už nie- 
ką nemoka. Sako, kad gyvena čia, bet, aišku, meluoja. Gal kada 
nors ir gyveno, bet iki tol, kol rado šias merginas. 

— Gerai, pakalbėkime apie praėjusią naktį. 

Atsidususi ji užmerkė akis ir pasakė viešbutį, kambarį ir vy- 
riškio vardą. Pavadino jį Badu. Vidutinio amžiaus, tamsiaplau- 
kis, ant smakro randas, kalba su nežymiu akcentu. Lorencas 
Džonsas, susitikęs su ja vienuoliktą vakaro įprastoje vietoje, pa- 
sakė, kur reikia eiti, ir ji nuėjo. 

— Šiais laikais, — pridūrė Virdžinija, — visi taip dirba. 
O juk prieš dvejus metus aš per naktį uždirbdavau du šimtus 
“baksų". 

— Visada yra kelios galimybės, — pastebėjau. — Tik nerei- 
kia delsti. 

— Tai tušti žodžiai! Kur man eiti? 

Nusviedęs ant lovos Lorenco piniginę, aš pasilenkiau, kad 
pakelčiau boksininką. Staiga už nugaros pasigirdo: 

— Sustink, vaikine! 

Pasukęs galvą, išvydau tarpdury stovinčius du tipus. Vienas 
užstojo savo kūnu duris, kitas mėsčiojo rankoje vėzdą. Iš pirmo 
žvilgsnio pažinau užsigimusius gangsterius, užgrūdintus žiau- 
riuose gatvės mūšiuose. Jie mėgo savo amatą, be to, buvo neblo- 
gai ginkluoti. 

Pirmasis, matyt, pajutęs, ką ketinu daryti, žaibiškai šoko prie 
manęs. Tas niekšas pakibo ant manęs ir užsimojo vėzdu. Aš pa- 
kišau ranką, ir ji akimirksniu sumedėjo nuo smūgio. Gangsteris 
nutaikė vėzdą man į galvą, bet aš smogiau niekšui į paširdžius. 
Tas atšoko staugdamas, bet ir vėl metėsi prie manęs. Turbūt ma- 
no smūgis nebuvo pakankamai tikslus ir stiprus. 

Antrasis tipas atlėkė nuo durų ir dėjo kumščiu man į šoną. 
Aš griuvau ant lovos, nublokšdamas Virdžiniją ant grindų. Tiesą 
sakant, tas smūgis mane išgelbėjo. Vėzdaąs švilpdamas perrėžė 
orą prie pat mano ausies. Tiesa, aš tai suvokiau gerokai vėliau. 

Tie niekšai nežinojo, kad aš irgi nebuvau naujokas peštynė- 
se. Staigiai išsitiesęs, iš visų jėgų trenkiau batų kulnais antra- 
jam užpuolikui į veidą. Paskui persiverčiau per galvą ir atšokau 
prie sienos. 

Gorila su vėzdu puolė mane. Jo šlykščioje fizionomijoje su- 
stingo piktdžiugiška ir įžūli šypsenėlė. Jis užsimojo vėzdu, bet 
aš, nėręs jam po ranka, griebiau ir taip stipriai užsukau už nuga- 
ros, kad kaulas lūžo iškart. Išmetęs savo ginklą, vyrukas plačiai 
išsižiojo, ketindamas sustaugti iš skausmo, bet, praradęs sąmo- 
nę, blinktelėjo ant grindų. Aš prišokau prie jo ir dėl viso pikto 
spyriau į veidą. Jis sutrūkčiojo lyg skudurinė lėlytė ir nurimo. 

Kambario kampe sėdinti Virdžinija, užsidengusi burną ran- 
ka, spoksojo į mane išsprogusiomis akimis. Kalbėtis su ja buvo 
beprasmiška. Pakėlęs skrybėlę, aš apžvelgiau kambarį. 

Lorencas Džonsas dingo be pėdsakų. 

Aš nusileidau į holą. Portjė, mane išvydęs, pabalo kaip dro- 
bė. Aš prisiartinau, čiupau jį į glėbį ir vieną po kito tėškiau tris 
antausius. Portjė susigūžė ir neišspaudė nė žodžio. Jis gavo ko 
nusipelnęs ir, matyt, tikėjosi, kad likę dramos dalyviai pasielgs 
su juo ne ką blogiau. Sudribęs ant savo kėdės jis tylėdamas ste- 
bėjo, kaip aš, pakėlęs telefono ragelį, paskambinau Patui ir pa- 
pasakojau jam, kas atsitiko. 

Situacija klostėsi taip, kad Gretą reikėjo surasti kuo grei- 
čiau. Tam reikėjo preteksto. Būtina surasti ir Lorencą Džonsą. 
Tam preteksto nereikėjo. Jo paieškai pretekstas jau buvo. 

Patas liepė man pasilikti vietoje, kol atvyks jo pasiųsta bri- 
gada. Pasak jo, tai kieti vyrukai, ir tiedu banditai neapsidžiaugs. 

Pažvelgiau į laikrodį. Po penkiolikos minučių turėčiau su- 
sitikti su Velda. Jai teks manęs luktelėti. 

Gatvėje purškė lietus. Bandydamas pagauti taksi, aš per- 
ėjau du kvartalus. Pagaliau sustabdžiau automobilį, skubiai įsi- 
ropščiau į jį ir liepiau taksistui nuvežti mane prie “Prektono 
Bildingo". 

Išvydęs mane budintysis pranešė, kad visi jau išėjo. Tai bu- 
vo tas pats vaikinas, budėjęs praėjusią naktį, kai atėjome čia su 
Dalsi. Aš jam tai priminiau, ir jis iškart mane atsiminė. Pasa- 
kiau, kad mis Makiles prašė paimti iš Teodoro Geitso biuro kai 
kuriuos popierius. Tai labai skubu, ir jei aš neatliksiu mis Maki- 
les nurodymo, kai kas neteks galvos. 

Po tokių samprotavimų budintysis pareiškė karštą norą man 
padėti. Jis tučtuojau iškvietė savo padėjėją, o pats palydėjo ma- 
ne į viršų. Aš priėjau prie stalo ir ėmiau sukti būgną su kortelė- 
mis. Norėjau dar kartą žvilgtelti į tas keverzones, kuriomis buvo 
išmarginta Gretos Servis kortelė. 

Tris kartus pervertęs korteles, taip ir neradau reikalingos. 
Budintysis nenuleido nuo manęs akių. 

— Ar radote, ko ieškojote, misteri? 

— Ar misteris Geitsas turi sekretorę? — pasidomėjau. 

Kiek pagalvojęs budintysis linktelėjo. 

— Taip. Regis, ją vadina mis Vald. 

— Kur galėčiau rasti jos telefoną? 

— Pažiūrėkite ant stalo. Gal ten yra telefonų knyga? 

Priėjęs prie stalo jis pats ištraukė stalčių, paėmė storą žiny- 
ną ir ėmė jį sklaidyti. 

— Štai ji, — tarė jis ir garsiai perskaitė numerį. 

Pakėlęs telefono ragelį aš paskambinau mis Vald. 

— Alio? — suskambo malonus balsas. 

— Mis Vald? — pasitikslinau. 

— Ta-aip... 

— Mis Vald, aš ieškau misterio Geitso. Ar jis šiandien buvo 
savo biure? 

— Taip, atėjo maždaug dešimtą valandą, atšaukė visus susi- 
tikimus ir išėjo. 

— Ar nepasakytumėte, kur galėčiau jį rasti? 

— Gal jis namuose? — netvirtai spėjo mis Vald. — Ar skam- 
binote jam į namus? 

— Dar ne. 

— Paskambinkite. Jeigu jo namuose nerasite, tai aš niekuo 
nebegalėsiu padėti. Neturiu supratimo, kur jis galėtų būti. Teks 
jums palaukti iki ryto. 

— Ačiū, — mandagiai padėkojau ir surinkau Geitso numerį. 

Ragelyje pasigirdo ilgi pypsėjimai. Palaukęs supratau, jog 
namuose nieko nėra, padėjau ragelį ir užsirašiau adresą bei tele- 
foną. | 

— Ar viską išsiaiškinote, sere? — įsiteikdamas paklausė bu- 
dintysis. 

— Taip, — linktelėjau. — Kol kas viską. Dėkoju. 


Aš gana greitai suradau Geitso namą. Tai buvo rudų plytų 
pastatas 50-ojoje gatvėje. Bute Geitsas buvo įsirengęs studiją. 
Likusias patalpas name užėmė kiti fotografai. Pirmajame aukšte 
degė šviesa. Matyt, kažkas iki šiol dirbo. 

Holo durys buvo atviros. Aš įėjau, pakilau laiptais į antrąjį 
aukštą ir spustelėjau Geitso buto durų skambutį. Niekas neati- 
darė, aš paskambinau dar kartą ir įsiklausiau. Už durų viešpata- 
vo tyla. Išsitraukiau iš kišenės visrakčių rinkinį. Išmėginęs še- 
šis, pagaliau atrakinau spyną. 

Spausdamas rankoje koltą, kita ranka užčiuopiau jungiklį ir 
uždegiau šviesą. Geitso studija niekuo nesiskyrė nuo kitų foto- 
grafų studijų. Patalpoje tvyrojo chemikalų kvapas. Apėjęs visus 
kambarius įsitikinau, kad šeimininko nėra. 

Dvi sieninės spintos buvo prikimštos drabužių. Drabužinės 
stalčiuose irgi gulėjo marškiniai bei apatiniai. Viskas idealiai 
tvarkinga ir neįmanoma suprasti, ar Geitsas pasiėmė ką nors su 
savimi, ar ne. 

Ant rašomojo stalo mėtėsi fotoaparatus parduodančių firmų 

katalogai, atplėšti vokai su laiškais, o stalo viduryje stovėjo toks 
pat būgnas su kortelėmis, kaip ir biure. Greitai peržiūrėjęs kor- 
teles, neradau Gretos Servis pavardės. Prie sienos stovėjo meta- 
linių katalogų eilė. Aš priėjau ir ištraukiau stalčių su raide “S". 
Jame radau segtuvą su bandomosiomis nuotraukomis, kurių dub- 
likatus mačiau “Prekton Bildinge". Uždaręs stalčių, aš perbėgau 
akimis likusius ir grynai iš smalsumo pažvelgiau į stalčių su rai- 
de “P". 

Radau kortelę su Elenos Peston vardu. 

Aplanke gulėjo keturios bandomosios nuotraukos, bet jų už- 
teko įspūdžiui susidaryti. Tedis Geitsas dirbo profesionaliai. 
Kiekvienas putnaus Elenos kūno colis ryškiai švietė pro perma- 
tomą graikiško stiliaus tuniką. Elena, kaip ir Greta, aiškiai neti- 
ko pozuotojos darbui Prektono firmoje. Tokių apvalainų, žydin- 
čių mergyčių fone visos kitos atrodytų kaip žalgos. 

Sudėjęs fotografijas atgal į voką, aš ištraukiau stalčių su rai- 
de “D", kuriame radau Maksinos Delani nuotraukas. Ji irgi neti- 
ko Prektono kolekcijai. Pernelyg stambūs klubai, pernelyg aukšta 
krūtinė, pernelyg jausminga veido išraiška ir per putlios lūpos. 
Nė užuominos nežemiško trapumo ir angeliško nekaltumo, to- 
kio populiaraus dabartiniuose madų žurnaluose. 

Uždaręs stalčius, aš vėl persukau būgną su kortelėmis, bet 
neradau nei Elenos Peston, nei Maksinos Delani pavardžių. Ir 
visai nenuostabu. Abi merginos jau negyvos, tad Geitsas dėl vi- 
sai suprantamų priežasčių galėjo išimti jų korteles iš katalogo. 
Stebino tik tai, kad nebuvo ir Gretos Servis kortelės. 

Nuvalęs savo pirštų atspaudus nusileidau į pirmą aukštą, iš- 
ėjau į gatvę ir, sustabdęs taksi, pasakiau “Žydrojo kaspino" ad- 
resą. 


Iš visko sprendžiant, Velda nebesitikėjo šiandien mane iš- 
vysti. Ji baigė gerti savo kavą, Edžina mėgino prablaškyti ją kaž- 
kokiais pokalbiais, bet čia priėjau aš. Nirtulingai blykstelėjusi 
akimis, Velda piktai atstūmė puodelį ir klausiamai įsispitrijo į 
mane. Aš tylomis pasidžiaugiau, kad šalia nėra kokio sunkaus 
daikto, nes jaučiau, kad Velda mielai paleistų jį į mane. Beje, 

atidžiau įsižiūrėjusi Velda pastebėjo mano veide įbrėžimų ir krau- 
josruvas. Rūsti jos išraiška akimirksniu sušvelnėjo. 

Edžina atnešė man kavos ir sumuštinių. Aš per tą laiką pa- 
pasakojau Veldai apie savo nuotykius. Nugėręs gurkšnį kavos, 
pamaniau, jog apie kai kurias detales verčiau patylėti. Mano gal- 
voje klaidžiojo daugybė versijų, bet reikėjo laiko, kad jos susi- 
koncentruotų į kažką konkretaus ir išbaigta. Moksliškai tariant, 
mano idėjos turėjo subręsti. 

Paaiškėjo, jog Velda irgi laiko veltui neleido. Pasirodo, 
mums skambino Gajus ir Patas. Patas spėjo, kad į šią niūrią isto- 
riją įsipainioję du tipai, teisti už išžaginimus. Dėl amnestijos jie 
išėjo iš kalėjimo, turėjo nustatytu laiku registruotis vietinėje po- 
licijos nuovadoje, bet abu kažkur dingo, ir policija paskelbė jų 
paiešką. 

Du mane užpuolę gangsteriai jau sėdėjo kardomojo kalėji- 
mo kameroje. Jie tvirtino, jog portjė pasamdė juos, kad išmestų 
mane iš viešbučio. Patas ieškojo manęs, norėdamas išsiaiškinti 
šį reikalą. Buvo paskelbta Lorenco Džonso paieška. Mano ma- 
nymu, tai visai neperspektyvus jėgų švaistymas. Tokie tipai, kaip 
jis, ilgam nuskęsdavo beribio Niujorko dugne. Virdžinija Hauel 
pasakė jam dirbusių merginų koordinates, bet pačio Džonso kol 
kas niekas nematė. 

Gajus pageidavo mane išvysti kuo greičiau. Pasak jo, Elas 
Keisis iškapstė kai ką labai svarbaus, ir aš turįs tai sužinoti. Jis 
prašė ateiti į jo biurą dešimtą valandą vakaro. 

Išdėsčiusi visas naujienas, Velda pasidomėjo: 

— Na, ir ką manai? 

— Apskritai — čia išvien nesąmonės, — aš gūžtelėjau pe- 
čiais. — Bet Žinai, kartais ir drumstame vandenyje gali sugauti 
stambią žuvį. Reikia čiupti kiekvieną pasitaikiusį šansą. 

— Turiu dar kai ką, — pranešė Velda. — Radau Gretos iš- 
nuomotą automobilį. Ji nuomojo “ratus" du kartus ir užregistra- 
vo savo vardu. Beje, pirmąkart spidometras užfiksavo šimtą aš- 
tuoniasdešimt mylių, o antrą kartą — šimtą dvylika. Atstumai 
beveik lygūs. 

Atidariusi rankinę, Velda pasikuitė joje ir ištraukė Niujorko 
bei jo apylinkių — Džersio bei Long Ailendo — žemėlapį. 

— Visai įmanoma, kad abu kartus ji važiavo vienu ir tuo 
pačiu maršrutu. Aš čia nubrėžiau apskritimą šešiasdešimties my- 
lių spinduliu. Štai, pažiūrėk... 

Ji ištiesė man žemėlapį. 

Įbedęs akis į flomasteriu apibrėžtą ratą, aš suburbėjau: 

— Čia aibė kvadratinių mylių. Beje, mus domina tik peri- 
metras... 

— Tik tuo atveju, jei Greta iki reikiamo taško važiavo tie- 
siai, — protingai pastebėjo Velda. 

— Manau, su ja dažnai važinėjo ir Elena Peston, — sam- 
protavau aš. — Praktika rodo, kad moterys nelinkusios nukrypti 
nuo iš anksto pažymėto maršruto. 

Atidžiai ištyrinėjęs žemėlapį, aš pažymėjau visus miestus, 
pro kuriuos galėjo važiuoti Greta. Tokių atsirado nemažai. Pa- 
gal mūsų schemą Greta galėjo pasiekti gana nutolusias nuo miesto 
vietas. Pavyzdžiui, Bredberio gyvenvietę Long Ailende. Veldos 
nubrėžta linija tiksliai pataikė į šį tašką. 

Išsitraukęs tušinuką, aš apvedžiau Bredberio miestelį ir pa- 
reiškiau: 

— Manau, paieškas pradėsime čia. 

Žvilgtelėjusi į žemėlapį, Velda linktelėjo. 

— Taip, tu teisus. Laiškas, kurį Haris matė pas Gretą, atėjo 
iš Bredberio. 

— Būtent. O kai Haris paklausė apie šį laišką, ji iškart pa- 
keitė temą. Tai kažką reiškia. 

— Maikai, aš pažįstu šias vietas. Kai buvai mažutė, tame 
miestelyje gyveno tik labai turtingi žmonės. Nežinau, kaip klos- 
tosi jų reikalai dabar, bet įžymių personų ten pakankamai. 

— Pas kurį iš jų galėjo važiuoti Greta? — balsiai pagalvojau. 

— Maikai, simpatiška moteris galėjo važiuoti pas bet ką, — 
nusišypsojo Velda. — Vis dėlto mes aptikome kažkokį pėdsaką. 
Aš aplankysiu viešbučius pakeliui į Bredberį ir kai ko paklausi- 
nėsiu. Kaip manai? 

— Tik būk atsargi. Paskambink man, kai tik galėsi. Ir neuž- 
miršk, kad daug kam tu — gardus kąsnelis. 

— Būtent, — nusigriebė žodį Velda. — Laikas ir tau būtų 
tai suprasti, — ji užliejo mane švelnia, supratinga šypsena. 

— Taip, taip... — išsiblaškęs sumurmėjau aš. — Bet tik pa- 
mąstau apie šeimos galvos pareigas, ir mane iškart apninka 
melancholija... 

— Velniai tave rautų, Maikai, — nepiktai suurzgė Velda, 
žvilgtelėjusi į mano kažkada dovanotą žiedą. — Pati nesupran- 
tu, ką aš tavyje radau? Juk dėl tavęs žlugdau savo gyvenimą!.. 

— Tai turbūt likimas, — atsidusau. — Mes pasmerkti ženg- 
ti per gyvenimą kartu... Na, ką, eime? 


Taip, įniršęs Patas galėjo bet ką įbauginti. Užšaldęs mane 
lediniu žvilgsniu, lyg būčiau tikriausias įtariamasis, jis oficialiu 
tonu iškalė: 

— Tai kodėl nesulaikei tos Gretos Servis? 

— O kuo remdamasis? — nusprendžiau pasitikslinti. 

— Galėjai remtis manimi! 

— Na, kaipgi, Žinoma! Jei Greta įsipainiojusi į šią istoriją, 
iškart būtų užtrynusi visas pėdas. Negi to nesupranti? 

— Puikiai matau, kur tu lenki, Maikai! Bet su manimi tokie 
triukai neišdegs! 

— Na, ką tu kalbi? Suprask, bet kuris Gretos pasamdytas 
advokatas iškart paguldytų tave ant menčių. Aš ir pats įklimpęs 
ligi ausų. Ar sužinojai ką nors apie Lorencą Džonsą ir Geitsą? 

— Deja, ne. Džonsas kažkur slapstosi, o Geitsą paskutinis 
matė “Prekton Bildingo" liftininkas. Jis sako, kad Geitsas išėjo 
pusę vienuoliktos. Bagažo su savimi nesinešė, bet labai skubė- 
jo. Valytoja, tvarkanti Geitso butą, tvirtina, kad iš jo niekas ne- 
dingo. Beje, ji įsitikinusi, kad Geitsas turi meilužę. Pas ją turi ir 
drabužių pamainą. Dabar bandome ieškoti tos moters. “Sandlo- 
ro" viešbučio portjė nepasakė nieko naudinga. Jis pažino tą Hau- 
el, bet Gretos — ne. Man regis, portjė kažką nutyli. Mes jį spau- 
džiame, bet kol kas — be rezultatų. 

— O Dalsi Makiles? 

— Šįryt ji pasirodė per televiziją, Vašingtono kanalu. Tran- 
sliavo madų demonstravimą. Vašingtone ji apsistojo pas savo 
draugę, vieno politinio šulo žmoną. Makiles tvirtina, kad ji nie- 
ko nežino apie Geitsą. Ji mano, kad jis kažkur išvyko su reika- 

lais. Mūsų vaikinai taip nemano, juk visa Geitso įranga liko jo 
studijoje. 

Atsirėmęs į kėdės atkaltę, sunėriau rankas už galvos. 

— Apie Mičą Templą laikraščiuose ne itin daug rašoma. 

— Taip, laikraštininkai nors šįkart mus palaiko. 

Pažvelgęs į sieninį laikrodį, Patas pranešė: 

— Pagaliau mūsų medicinos ekspertas gavo atsakymą į sa- 
vo užklausimą dėl nuodų, kuriais buvo nunuodyta Peston. Tie 
nuodai ne tokie reti ir egzotiški, kaip iš pradžių manė ekspertas. 
Yra daugybė tų nuodų darinių. Jau kelis amžius jie naudojami 
Rytuose. Nuvertus kažkokią karališką dinastiją, nuodai pasidarė 
“nebemadingi", tačiau vis tiek jų galima gauti. Interpolas infor- 
mavo, jog pastaruoju metu šie nuodai kelis kartus panaudoti Tur- 
kijoje. Kraujo kerštas... 

— Kur tu lenki? — paklausiau. 

— Tiesiog garsiai mąstau. 

— A, tada aišku. Atleisk, kad sutrukdžiau tavo gilius ap- 
mąstymus. 

— Mums niekaip nepavyksta nustatyti Delani žmogžudys- 
tės priežasties. 

— Tačiau šansą turite. Pabandykite pakabinti jos šeimininką. 

Prunkštelėjęs Patas metė į mane sutrikusį žvilgsnį. 

— Nieko sau, koks tipas! — ir sviedė ant stalo pieštuką. — 
Tikriausiai tas berniukas kietas riešutėlis. Neturiu supratimo, kaip 
prie jo prieiti! Turbūt ir tu nežinai. 

Aš gūžtelėjau pečiais ir nutylėjau. 

— Velniai rautų, Maikai, pasakyk nors žodį! 

— Jaučiu, kažkas mus vedžioja už nosies. Per daug vienas 
su kitu nesusijusių faktų. Man regis, šios dramos organizatoriai 
— žmonės, kuriuos mes bijome įtarti. Paprastai tokių Žmogžu- 
dysčių objektais tampa tam tikras sąlygas atitinkantys asmenys, 
ir... — aš pasisupau ant kėdės. — Žinai, nemanau, jog tai vieno 
Maniako rankų darbas. Pernelyg tiksliai viskas suorganizuota. 
Jei būtų veikęs vienas Žmogus, mes jau seniai būtume užčiuopę 
kokį siūlelį. Juk visos tos žmogžudystės tarpusavyje susijusios. 
Vadinasi, jokiems atsitiktinumams vietos nėra. 

— Ko gero, tu teisus, — sunkiai atsiduso Patas. 

— Gal Teodoras Geitsas su tuo susijęs? Jo kartotekoje ra- 
dau visų trijų merginų fotonuotraukas. Bet Gretos kortelė din- 
gusi. Greta galėjo jam paskambinti ir pranešti, kad aš ją radau. 
Tada Geitsas sunaikino jos kortelę ir išnyko pats. 

— O kam? — paklausė Patas. 

— Geras klausimas. Norėčiau rasti į jį atsakymą. Gal jį kaž- 
kas siejo su Greta? Galbūt kas nors užmokėjo Lorencui Džonsui 
už tai, kad šis pernakvotų Virdžinijos Hauel kambaryje. Esu be- 
veik tikras, kad ji pati nieko negavo. 

— Mes rasime tą Lorencą Džonsą! 

— O ką tai duos? Jis gi paprastas suteneris. Tokio tipo nie- 
kas nė nepriimtų į verslą, sukantį milžiniškus pinigus. Greičiau- 
siai juo pasinaudojo kokioje nors konkrečioje situacijoje. Ir vi- 
sai realu, kad su Lorencu ryšį užmezgė Geitsas. Arba kas nors 
nurodė Geitsui Lorencą, arba jis pats kada nors naudojosi jo pa- 
slaugomis. Tai išsiaiškinsi sučiupęs Geitsą. Gaila, laiko turite 
mažokai... 

Patas atsistojo ir priėjo prie lango. 

— Mičas Templas žuvo dėl to, kad, bandydamas sudėlioti 
visas detales į vientisą paveikslą, kažką atpažino, — atsigręžęs 
Patas įsmeigė į mane veriantį žvilgsnį. — Paskui tas tipas šovė į 
tave... Ir mes vėl neišaiškinome. Velniai rautų, ar tau neatrodo, 
kad kovojame su vaiduokliais? 

— Tie vaiduokliai per daug materialūs. 

— Būtent! Maikai, mes baloje! Laikraščiai suplėšys mus į 
gabalus, jei nieko nesugebėsime jiems pakišti! 

— Taip, tikriausiai, — sutikau. — Visi miesto reporteriai 
tiesiog iš kailio neriasi. Blogai, kad jų negalima paversti atpir- 
kimo ožiais. Beje, Patai! 

— Ką? — įtariai suurzgė jis. 

— Ką Žinai apie Bredberio miestuką? 

— O kodėl jis tave domina? 

— Šiaip, grynai iš smalsumo. 

Patas nutėškė man šaltą šypseną, ir aš paaiškinau: 

— Kai aplankiau Harį Servisą, jis pasakė, jog matė Gretos ran- 
kinėje voką su Bredberio antspaudu. Pats Haris laiško neskaitė. 

Pato veido išraiška kiek suminkštėjo. 

— Kada jis matė tą voką? 

— Per paskutinįjį pasimatymą su Greta. 

Kiek patylėjęs Patas informavo: 

— Tai kurortinis pakrantės miestelis. Viena iš mėgstamų tur- 
čių vietelių. Buvau ten prieš penkerius metus. 

— Ir tai viskas, ką gali man pasakyti? 

— Maikai, tu kažką suuodei? 

— Ne. Šiaip klausinėju, dėl viso pikto. 

— Manau, Greta ten galėjo lankytis. Bredberyje daugybė 
paplūdimių, uostas jachtoms. Pastaruoju metu miestelį užplūdo 
dailininkai ir pozuotojos. Juos ten gali nors semte semti. Vieti- 
niai gyventojai netgi ėmė skųstis: jie mano, kad dykaduonių pul- 
kai darko peizažą. Beje, skundai jiems nepadėjo. Ir dar, neseniai 
kelios pasiuntinybės įsigijo ten žemės sklypus. 

— Kurios? 

— Prancūzų ir kažkuri iš Artimųjų Rytų. Jos persikraustė 
tenai maždaug prieš dvejus metus. 

Linguodamas galvą, aš nusijuokiau: 

— Tai bent, Patai! O aš maniau, kad tu nesidomi, kas dedasi 
už miesto ribų... 

— Sužinojau tai visai atsitiktinai. Keli mūsų vyrukai išėjo į 
atsargą ir neblogai įsitaisė Bredberyje. Gauna ten dvigubą algą. 

— Jie dirba pasiuntinybėse? 

— Ne, jie atidarė savo biurą. Bredberyje vyksta kasmetiniai 
džiazo festivaliai. Todėl ten ir suplaukia visokios šiukšlės. Vie- 
tiniai gyventojai pareikalavo, kad valdžios organai garantuotų 
mieste viešąją tvarką, priešingu atveju pagrasino sukelti tarp- 
tautinį skandalą. Kiekvienais metais situacija ten blogėja. Ver- 
čiau Džeraldas Jutas užsiimtų labdara kitoje vietoje. 

— Džeraldas Jutas? 

— Taip, tas pats tipas, su kuriuo užvakar susipažinai pri- 
ėmime. 

— Jis ten turi vilą? 

— Tai ne jo vila. Jis finansuoja džiazo festivalius, o vila 
skirta ponų iš SNO pasilinksminimams. Miesto valdžia irgi pri- 
sideda, bet tas indėlis labai jau kuklus. Jutas demonstruodavo 
retą dosnumą ir susikūrė puikią reputaciją, kartu sumažindamas 
ir savo mokesčius. 

Sudribęs ant kėdės, Patas įdėmiai stebėjo mane. 

— Velda dabar ten, — pasakiau. 

— Ten pilna agentų iš Vašingtono. Jie rūpinasi svarbių SNO 
asmenų saugumu. Vyriausybė labai saugo jų vertingas gyvybes. 
Velniai griebtų tą diplomatinį imunitetą! Mes net bijome bausti 
tuos dykūnus už ne vietoje pastatytą automobilį! 

Pato žodžiai nušvietė mano smegenis ir padėjo sugauti taip 
ilgai vis slystančią loginę grandį. Stengdamasis paslėpti jaudu- 
lį, aš pakilau ir ištiesiau Patui sulankstytą raštelį. 

— Ar negalėtum kaip nors perduoti jo Hariui? — paklausiau. 


— Gerai, — linktelėjo Patas. — Beje, ar tu ketini pareikšti 
kaltinimus tiems tave užpuolusiems šunsnukiams? 
— O kaipgi! 


— Tada privalėsi daug ką papasakoti teismui... 


8 skyrius 


Man atėjus į biurą, Elas Keisis, Gajus ir dar du senukai iš 
informacijos skyriaus sėdėjo už stalo apžiūrinėdami kažkokius 
popierius ir gyvai šnekučiuodamiesi. 

Nusviedęs ant kėdės skrybėlę bei apsiaustą, aš įsipyliau ka- 
vos ir priėjau prie stalo. 

— Ką turite? — paklausiau. 

Gajus stumtelėjo petimi Elą. 

— Papasakok jam! 

Elas išdėliojo priešais mane maždaug dešimt fotonuotraukų. 

— Mičas Templas peržiūrėjo daugybę aplankų. Mes aptiko- 
me pirštų atspaudus ant jo sklaidytų lapų kraštų. Ypač kruopš- 
čiai jis tyrinėjo du aplankus. Tiksliau, jį sudomino fotografijos. 
Ant jų pilna jo pirštų atspaudų. 

— Tai tos nuotraukos? — paklausiau. 

— Taip, tos pačios. Šešiasdešimt aštuonias fotografijas jun- 
gė rubrika “Bendroji politika". Nuotraukos pačios įvairiausios. 
Mes atpažinome visus, esančius pirmajame plane. Turime tris 

šimtus pavardžių, pusė jų kartojasi. Bet kodėl Mičą sudomino 
būtent tos fotografijos, mes taip ir nesupratome. 

— Ir kiek iš tų nuotraukų buvo išspausdinta laikraštyje? 

— Maždaug trečdalis. Kitoje nuotraukų pusėje yra antspau- 
das su publikacijos data. 

— O gal kitoje pusėje radote dar kokių žymių? 

— Radome, — linktelėjo Gajus. — Mes viską patikrinome 
ir išsiaiškinome, kad fotografijos ryškintos Niujorke praėjusiais 
metais. Pažiūrėk, gal sugebėsi visa tai sujungti į vientisą gran- 
dinę. 

Aš ėmiau atidžiai tyrinėti fotografijas. Kai kurias jų buvau 
matęs laikraščiuose. Jų autoriai — įvairūs fotografai. 

Daugelį tų Žmonių aš pažinojau, apie kitus buvau girdėjęs, 
tačiau radau ir visai man nepažįstamų veidų. Negalėjau surasti 
jokio ryšio tarp šių žmonių ir Mičo mirties. Mes paleidome fo- 
tonuotraukas ratu, keisdamiesi nieko nereiškiančiomis repliko- 
mis. Vienoje nuotraukoje išvydęs Dalsi Makiles, aš nusišiepiau. 
Ji buvo nufotografuota kažkokiame labdaringame vakare. Ant- 
roje nuotraukoje Dalsi šoko su kažkokiu žymiu uniformuotu se- 
nioku, apsikabinėjusiu ordinais tarsi kalėdinė eglutė. Tai buvo 
balius viename iš Parko aveniu viešbučių. 

Greitai aš pradėjau nebematyti veidų, sutelkiau dėmesį tik į 
pavardes, užrašytas kitoje nuotraukų pusėje. Atradęs Belaro Ri- 
so pavardę, apverčiau nuotrauką ir ėmiau apžiūrinėti atvaizdą. 
Risas sveikino kažkokį diplomatą, atvykusį iš už geležinės už- 
kardos. Diplomatas buvo ką tik nusileidęs lėktuvo trapu. Riso 
veidas reiškė absoliutų abejingumą jį fotografuojančiam foto- 
grafui. Jis buvo aukštas, masyvus ir, atrodo, velniškai stiprus. 
Galingos fizinės jėgos nesugebėjo paslėpti net puikaus siuvėjo 
kurptas kostiumas. Iš Riso veido negalėjai atspėti tautybės. Iš- 
vaizdus vyras kietomis, žiauriomis akimis. Pasisveikinimui išties- 
tos rankos nedengė pirštinė, ir buvo aiškiai matyti, koks storas jo 
riešas. Žodžiu, Risas priklausė tai rūšiai žmonių, pasiryžusių be 
jokių dvejonių nušluoti nuo savo kelio bet kokias kliūtis. 

Pastebėjęs, kaip atidžiai apžiūrinėju tą nuotrauką, Elas pa- 
slamsavo: 

— Ar tu jį pažįsti? 

— Mičas rašė apie šį žmogų, — atsakiau, sviesdamas foto- 
grafiją ant stalo. 

Pakėlęs nuotrauką Elas pareiškė: 

— Apie jį daug kas rašė. Tai juk Belaras Risas, SNO atsto- 
vas. Šiandieniniuose laikraščiuose jam irgi skirta pastraipa. Jis 
kažką iškrėtė asamblėjos posėdyje. 

— Ką dar įdomaus apie jį Žinai? 

— Daugiau nieko. Jis nemėgsta asmeninės reklamos. Tokių 
tipų, kaip jis, SNO netrūksta. Belaras Risas pasirengęs tarnauti 
bet kam, kad tik pasiektų savo. Dėl asmeninių tikslų jis gali per- 
simesti į bet kokią pusę. Gaila, kad tokius žmones skiria atsto- 
vais. 

— Kartais tenka taip daryti. 

Pasirausęs tarp nuotraukų, Elas vieną ištraukė. 

— Štai čia vėl Risas. Ši fotografija daryta iškart po perversmo 
Artimuosiuose Rytuose. O su Risu kalbantis tipas buvo nužudytas 
po perversmo praėjus savaitei. 

Aš pažvelgiau į nuotrauką. Su Risu kalbąs žmogus pasirodė 
pažįstamas, tačiau niekaip nepajėgiau prisiminti, kur aš jį mačiau. 

— Kas jis? — paklausiau. 

— Neturiu supratimo, — atsakė Elas. — Čia nėra jo pavardės. 

— Man jis atrodo pažįstamas. 

— Visai įmanoma. Gal tai kas nors iš diplomatinio korpuso? 

Žmogus nuotraukoje buvo kažkoks įsitempęs ir kažko lau- 
kė. Niekaip negalėjau atsikratyti jausmo, kad jį kažkur mačiau. 
Tokį veidą įsimeni iš pirmo žvilgsnio. Perkračiau atmintyje visas 
vietas, kur jį galėjau sutikti, bet taip nieko ir neprisiminiau. Ati- 
dėjęs nuotrauką, aš pasėdėjau dar dvidešimt minučių, paskui atsi- 
stojau ir išėjau į koridorių. Įėjęs į informacijos biurą pamačiau 
Bifą, skaitantį laikraštį. Mes pasisveikinome, ir aš paprašiau: 

— Ar galiu pavartyti kai kuriuos aplankus? 

— Žinoma, — linktelėjo Bifas. 

Nuėjau palei stelažus prie lentynos su raide “R" ir ištrau- 
kiau man reikalingą stalčių. Jame radau Belarui Risui skirtą seg- 
tuvą. Ten radau tris nuotraukas, nepatekusias į laikraštį. Vienoje 
jų Riso veidą dengė šešėlis, kurį metė plačiakraštė skrybėlė. Ki- 
toje Risas tarsi atsitiktinai pridvgė veidą ranka, o trečioje jis 

buvo pasisukęs, tad atpažinti buvo sunkoka. Šalia jo stovintys 
žmonės buvo matyti aiškiai, bet aš jų nepažinojau. Supratau tik, 
kad tai svarbūs asmenys. Atitinkama oficiali apranga ir plokšti 
diplomatiniai lagaminėliai kalbėjo patys už save. 

Užvertęs aplanką, aš grįžau prie stalo. Bifas stebėjo mane 
įdėmiu žvilgsniu. 

— Jaučiu, Maikai, tu kažką užuodei, — tarė jis. 

— Belaras Risas, — atsakiau, gūžteldamas pečiais. — Ta- 
čiau neradau nieko įdomaus. 

— Kodėl būtent jis tave sudomino? 

— Nežinau. Gal tai tiesiog intuicija. Juk Mičas apie jį rašė. 

— Nesuk man proto, Maikai. Aš juk matau, kad tu kažką 
iškapstei. 

— Man susidarė įspūdis, kad Belaras Risas nemėgsta foto- 
grafuotis. 

— Daugelis to nemėgsta. 

— Nesutinku. Diplomatinio korpuso nariai visada stengiasi 
patekti į pirmuosius laikraščio puslapius. Tai tam tikros rūšies 
reklama. 

— O ką žinai apie šį tipą, Maikai? 

— Tik tai, kad apie jį rašė Mičas. 

— Tada aš galbūt pranešiu tau naujieną. Belaro Riso praei- 
tis gerokai tamsi. Jis buvo įsipainiojęs į spekuliacijas juodojoje 
rinkoje, turėjo ryšių su ginklų prekeiviais, tačiau tuo užsiima 
daugelis SNO atstovų. Riso stengiamasi neliesti, nes jis gali pa- 
žeisti SNO pusiausvyrą. Maikai, aš įsitikinęs: tu kažką žinai. Jau- 
čiu tai savo oda, taigi nebandyk man apdumti akių. 

— Garbės žodis, aš nežinau nieko ypatinga. Tiesiog šaudau 
aklai. 

Aš grįžau prie vaikinų, vis dar naršančių po fotonuotrau- 
kas, pabertas ant stalo. Po kurio laiko į kambarį įėjo Bifas, pa- 
dėjo ant stalo laikraštį ir paklausė: 

— Ar apie tą Žmogų kalbate? 

Pirmajame puslapyje puikavosi Belaras Risas. Jis šnekučia- 
vosi su dviem mūsiškiais ir dviem prancūzų diplomatais per po- 
sėdžio pertrauką. Risas rūsčiai rodė pirštu į vieną mūsiškį, kuris 
buvo gerokai sutrikęs. Perskaitę tekstą sužinojome, kad nuotrau- 

koje užfiksuotas, debatų, vykstančių dėl Pako El Amboro vy- 
riausybės atstovo priėmimo į SNO, akimirka. 

— Ar panašu, kad šis vyrukas nemėgtų fotografuotis? — pa- 
klausė Gajus. 

— Taip, žiūrėdamas į šią nuotrauką, to nepasakytum, — pri- 
pažinau aš. 


— Nevaidinkite kvailio, — išsišiepė Bifas. — Čarlis Forb- 
sas nufotografavo tai slapta. 
— Stai kaip? — nustebau aš ir pasisukau į Gajų. — Dabar 


supranti, ką turėjau galvoje? 

— Gerai, Maikai, pabandysim išsiaiškinti, kur čia šuo pa- 
kastas. O kaip visa kita? 

— Žinote, vaikinai iš policijos sugeba girdėti ir matyti kiau- 
rai sienas, — suburbėjau aš. 

— Taip, — sutiko Gajus. — Ypač jei tarp sienų esi tu. 

Aš trumpai nupasakojau jam apie Gretos paieškas, nė žode- 
liu neužsimindamas, jog Dalsi Makiles pasiūlė man patikrinti 
Tedžio Geitso kartoteką, kur ir radau naują Gretos Servis adre- 
są. Gajus puikiai suprato, jog aš kai ką nutyliu, bet manė, jog 
taip elgiuosi saugodamas kliento interesus. 

Atsisveikinęs aš išėjau į gatvę. Lauke jau temo, bet tam, 
kuo ruošiausi užsiimti, naktis dar tik prasidėjo. 

Merginos, kurias eksploatavo Lorencas Džonsas, dirbo pi- 
giuose viešbučiuose. Jų klientūrą sudarė daugiausia jūreiviai ir 
vietiniai pabaldos. 

Pirmosios trys, kurias aplankiau, pasakė, kad nematė Lo- 
renco ir nežino, kur jis. Jos elgėsi keistokai, lyg būtų atsidūru- 
sios vakuume ir neturėtų jokio supratimo, ką daryti toliau: ar 
eiti į gatvę, ar laukti savo šeimininko, kuris viską sutvarkys. Dvi 
prostitutės senu įpročiu atsivedė savo nuolatinius klientus, o vie- 
na “pakabino" iškart du naujus. Merginos nekantriai laukė Džon- 
so pasirodymo, nes bijojo, kad išvis gali nebegauti pinigų. Pa- 
prastai Džonsas pirmiau paimdavo užmokestį, tik po to suves- 
davo klientus su savo kekšėmis, nė kiek nesirūpindamas, ar jie 
liks patenkinti. Ilgai glūdėjusios po nejaukiu Džonso sparnu, 
prostitutės nebesugebėjo savarankiškai susirasti klientų. 

Ketvirtoji prostitutė buvo visai kitokio sukirpimo. Šią mer- 

giną, vardu Roberta Slaid, Džonsas buvo įsitaisęs visai neseniai. 
Aš radau ją “Bilio urvo" bare. Mergina sėdėjo prie baro, gurkš- 
nojo Martinį ir apžiūrinėjo savo atvaizdą veidrodyje. Aš prisė- 
dau šalia, veidrodyje susitiko mūsų žvilgsniai, ir mergina kimo- 
ku, pavargusiu balsu suniurzgė: 

— Varyk iš čia, misteri! 

Ji atsigręžė į mane ir aš supratau, jog mergina kadaise tikrai 
buvo graži. Dabar ją darkė smarkiai išdažytas veidas ir akyse 
sustingusi nuobodulio bei nuovargio išraiška. Ji turėjo Žvilgan- 
čius, vešlius plaukus ir jausmingą burną, dar neiškreiptą bevil- 
tiškos grimasos. 

— Ar mes pažįstami, misteri? 

Užsisakęs alaus, aš numečiau ant stalo pinigus ir atsakiau: 

— Ne. 

— Vadinasi, man šiandien išeiginė. 

Ji nusisuko ir ėmė apžiūrinėti stiklinę savo rankoje. 

— Štai ir puiku, — burbtelėjau į puodelį ir gurkštelėjau 
alaus. 

— Sakiau, atsikabink, — tingiai pakartojo ji. 

Ištraukęs iš kišenės dvidešimtinę, aš padėjau ją ant baro greta 
merginos. 

— Ar pakaks kelių minučių pokalbiui? 

Ji nusišaipė ir pažvelgė į mane, išlenkusi antakius. 

— Jūs nepanašus į tuos tipus, misteri. 

— Į kokius tipus? 

— Į tuos, kuriems aš pasakoju savo liūdnas istorijas, prifar- 
širuotas visokių tragiškų detalių. Jūs nepanašus į tokius. Aš tai 
jaučiu. 

— Siūlau jums pinigus už visai kitos rūšies pokalbį. 

Ji smalsiai pažvelgė į mane. 

— Tu “mentas" ar ką? Panašus į tokį, nors šiais laikais nie- 
kuo negali būti tikras. Į policiją priima dirbti vos koledžą baigu- 
sius berniukus. Juos gali palaikyti kuo tik nori, net mokytojais, 
tik ne “mentais"! Košmariški laikai atėjo, ar ne? 

— Aš tik privatus detektyvas, — pranešiau jai. 

— A, štai kas! — nusijuokė mergina. — Koks nors nelai- 
mingas vyras jūsų padedamas gaus skyrybų popierėlį, ar ne? — 

palingavusi galvą ji vėl pratrūko juoku. — Vargu ar galėsiu kuo 
nors padėti. Pavardžių nežinau, o veidų neįsimenu. Tad pasiim- 
kite savo dvidešimtinę, misteri. Tuščiai gaištate laiką. 

— Aš ieškau Lorenco Džonso, — pasakiau. 

Ji nugėrė gurkšnelį ir pastatė stiklą ant baro. 

— O kam jums jo prireikė? — žvelgdama į šoną paklausė. 

— Noriu užvožti jam per snukį. 

— Tai jau kažkas padarė. 

— Žinau, — aš padėjau ranką ant stalo taip, kad būtų matyti 
numušti krumpliai. — Noriu pakartoti. 

Ji lėtai pasisuko į mane. Jos veide sustingo benamio šune- 
lio, atsitiktinį praeivį palaikiusio draugu, išraiška. 

— Vadinasi, jūs čempionas? — paklausė ji. 

— Vargu. 

— Bet jūs jį sulamdėte! Gandai apie šį įvykį jau pasklido 
po visą miestą. Juk jūs surengėte tikras kautynes Virdžinijos bu- 
te, ar ne? 

— Toks mano darbas. 

Nusijuokusi ji gestu pakvietė barmeną ir parodė į savo tuš- 
čią stiklą. 

— Gaila, kad aš ten nedalyvavau, — tarė ji, barmenui nuė- 
jus. — Lorencas — tikras niekšas. Jis jau keletą kartų įžūliai 
mane apgavo. Kaip aš nekenčiu to niekšo! Juk kažkada dirbau 
parduotuvėje, galvos apdangalų skyriuje. Lorencas ten mane ir 
rado. Ėmė kabinėtis, aš jį pasiunčiau velniop, o vėliau... Na, tai 
11ga istorija. 

Kurį laiką Roberta susimąsčiusi stumdė savo stiklinėje aly- 
vą. Paskui išėmė ją, atsikando ir, kažką mąstydama, įsispoksojo 
į veidrodį. 

— Aš beveik atsikračiau Džonsu. Susiradau padorių draugų 
ir pagaliau sutikau žmogų, kurį pamilau, — mergina atsiduso. — 
Jis irgi mane pamilo. Toks mielas, geras berniukas iš turtingos 
šeimos. Išauklėtas, inteligentiškas... Ir čia vėl pasirodė Džon- 
sas. Jis turėjo mano nuotraukas, kuriose aš fotografavausi gana 
atviromis pozomis. Džonsas parodė tas nuotraukas mano berniu- 
kui. Tuo viskas ir baigėsi. Aš vos neišprotėjau iš skausmo. Džon- 
sas privertė mane jam dirbti. Dukart jis specialiai užsiundė ant 

manęs policiją. Mane įrašė į įskaitą ir nebebuvo kur dingti. Džon- 
sui to ir tereikėjo, — ji truktelėjo gerą gurkšnį ir karčiai atsidu- 
so. — Matyt, toks mano likimas. 

— Tai kur jis dabar? — paklausiau. 

— Tikiuosi, nudvėsė. 

— Jis gyvas. 

Roberta pasitaisė plaukus, paskui perbraukė pirštu skruostą. 

— "Mentai", beje, irgi jo ieško. 

— Žinau. 

— O kam jis jiems reikalingas? 

— Gali būti, kad jis kažką Žino apie dvi nužudytas merginas. 

— Vargu. Lorenco nedomina negyvos merginos. Jos jam ne- 
duotų pelno. Jam reikia tiktai gyvų. 

— Roberta, man jo reikia, — kantriai pakartojau. 

— O ką jam padarysite suradęs? 

— Pasistengsiu suskaldyti galvą. 

— Pažadate? 

Nusišaipęs aš linktelėjau. 

— Pažadu. 

— O aš galėsiu į tai pažiūrėti? 

— Žiūrėkite kiek tinkama. 

Sukiodama stiklą Roberta maždaug minutę mąsliai žvelgė į 
mane. Paskui padėjo stiklą ant baro. Mano dvidešimtinės ji taip 
ir nepalietė. 

— Pagaliau ateis šventė ir į mano kiemą, — tyliai ištarė ji. 

Mes palikome barą drauge. Gatvėje dulkė smulkus, įkyrus 
lietus ir Žibintų šviesa vos prasismelkė pro tirštą valksną. Aš no- 
rėjau paimti taksi, bet Roberta atsisakė, ir mes nužingsniavome 
pėstute. Perėjęs du kvartalus aš pasidomėjau: 

— O kur mes einame? 

— Pas mane, — tyliai atsakė ji. 

— Lorencas ten? 

— Ne, — ji nežiūrėjo į mane. — Bet aš ten gyvenu. 

Mes perėjome dar porą kvartalų, keletą kartų pasukome ir 
galiausiai sustojome prie durų. 

204, linktelėjo į duris Roberta ir ėmė raustis rankinėje. 

Radusi raktą ji atrakino duris, pastūmė jas, įėjo ir už rankos 

įsitempė mane. Mes pakilome laiptais į antrąjį aukštą. Roberta 
atrakino savo buto duris ir uždegė šviesą. Aš ne kartą lankiausi 
panašiuose namuose ir visada mane sukrėsdavo juose viešpatau- 
janti nešvara. 

Tačiau dabar manęs laukė malonus netikėtumas. Roberta 
kruopščiai tvarkė savo butą. Kambarys buvo švarus ir gana jau- 
kus. Tai buvo nedidelis, kukliai apstatytas dviejų kambarių bu- 
tas. Žvilgtelėjusi į mane, Roberta nusišypsojo: 

— Visa tai — mano ankstesnio auklėjimo pasekmė. 

Priėjusi prie spintos ji pasikrapštė lentynoje ir ištraukė kaž- 
kokį aplanką, perjuostą gumute. 

— Imkite, — Roberta ištiesė man aplanką. — Kartą naktį 
Lorencas jį čia užmiršo. Šiame segtuve — visa informacija apie 
Lorencui dirbančias merginas. Ir dar kai kas. Mes visada įtarė- 
me, kad Lorencas Džonsas turi landą, kurioje kartais pasislėp- 
davo. Niekas nežinojo, kur ji. Paskui aš radau šį aplanką ir per- 
skaičiau. Jūs sužinosite, kur gyvena Lorencas. Tačiau iš pradžių 
leiskite man susitvarkyti. 

Aš suglumęs pažvelgiau į ją, bet mergina, nieko nepaaiški- 
nusi, apsisuko ir išėjo iš kambario. Gūžtelėjęs pečiais aš atsisė- 
dau į krėslą ir atsiverčiau aplanką. Jame radau nemažai infor- 
macijos apie merginas, dirbusias Lorencui Džonsui. Tačiau ma- 
ne šiuo metu domino ne jos. 

Užtikau apmokėtas trijų nedidelių viešbučių sąskaitas. Pas- 
kutinioji gauta tik prieš mėnesį. Kiekviena sąskaita apėmė maž- 
daug trijų mėnesių periodą. Galbūt Džonsas ir dabar ten slepiasi? 
Sąskaitoje buvo įrašyta Dž. Lorenco pavardė ir “Miduėjaus" vieš- 
bučio 614-as numeris. 

Tuo metu į kambarį įėjo Roberta. Dabar ji atrodė visai ki- 
taip, ir aš supratau, ką ji turėjo galvoje, sakydama, jog nori 
susitvarkyti. Ji nusimaudė, nusivalė kosmetiką ir pasikvėpino 
lengvais, maloniais kvepalais. Vilkėjo tamsiai žalią apsiaustą 
ir mažutę, išdykėlišką skrybėlaitę. Pažvelgusi į mane, Roberta 
nusišypsojo ir tarė: 

— Kartais aš savęs nekenčiu. Tada trokštu būti tokia, kokią 
įsivaizduoju save esant. 

— Dabar jūs man patinkate labiau nei bare, — pasakiau jai. 

Supratingai šyptelėjusi, ji ironiškai pareiškė: 

— Bet man tai visai nenaudinga. 

— Jūs galėtumėte bent pabandyti. 

— Gal ir pabandysiu. Bet tai priklauso nuo jūsų bei Loren- 
co. Jo labai gera atmintis. 

— Pabandysime ją patrumpinti. 


Prieš įeidamas į “Miduėjaus" viešbutį, aš kruopščiai ap- 
žiūrėjau jį iš išorės. Apžvalga mane patenkino. Viešbutyje nu- 
merį galėjai užsisakyti ir valandai, ir parai. Užmokėjus dau- 
giau, personalas net neužsimindavo apie jūsų bagažą. Kainos 
buvo gerokai aukštesnės, nei galėjai tokių tikėtis, apžiūrėjęs 
šią apšiurusią įstaigą. Užtat administracija laikė liežuvį už dantų 
ir nekreipė jokio dėmesio į gausybę Smitų registracijos žurna- 
Ie. Dėl įvairovės aš užrašiau save ir Robertą kaip misterį ir mi- 
sis Tompson iš Toledo, Ohajo valstijoje. Užmokėjęs portjė, ga- 
vau iš jo 410-0 numerio raktą. Žmogus už pertvaros nė nežvilg- 
telėjo į mano parašą ir nepadėkojo už jam paliktą grąžą. 

Senu girgždančiu liftu mes pakilome į ketvirtą aukštą. Ra- 
dęs mūsų numerį, atrakinau duris ir gestu pakviečiau Robertą už- 
eiti. Kažkaip keistai į mane pažvelgusi ji nusišypsojo, gūžtelėjo 
pečiais ir peržengė slenkstį. Aš irgi pasipuošiau dirbtine šypsena. 

— Neverta jaudintis, vaikuti, — ištariau. — Būtina imtis 
atsargumo priemonių. Aš negaliu išlaužti Lorenco kambario du- 
rų, 0 man pabeldus jis, aišku, neatidarys. 

— Aš ir nesijaudinu. Viskas gerai. 

Priėjęs prie lango, pakėliau rėmą ir dirstelėjau laukan. Kaip 
1r kiti tokio tipo viešbučiai, šis irgi turėjo išorines kopėčias gaisro 
atveju. Aš nusivilkau apsiaustą ir ištiesiau Robertai. 

— Po penkiolikos minučių galėsi mus aplankyti. 

— O tu pradėsi be manęs? — sunerimo ji. 

— Ne. Pažadu tavęs palaukti. 

Danguje plykstelėjo žaibas, o po kelių sekundžių dusliai nu- 
griaudė. Išlindęs pro langą aš koja apčiuopiau skersinį ir užda- 
riau langą. Man pasirodė, kad akimirką lietus liovėsi, paskui už- 
griuvo nauja jėga. Laikydamasis už turėklų bandžiau koja už- 

čiuopti kitą skersinį. Lietaus lašai nepaliaujamai plakė mano vei- 
dą. Vėl žybtelėjo žaibas, ir jo šviesoje aš pagaliau išvydau tą 
prakeiktą laiptelį. Tačiau dėdamas koją paslydau ir pakibau ant 
rankų. Nusikeikęs aš sugriebiau ranka kitą siją, įsitaisiau pato- 
giau ir įsiklausiau. Regis, niekas manęs nepastebėjo. Beje, tokiu 
oru visi langai buvo sandariai uždaryti ir mano keliamo triukš- 
mo niekas išgirsti negalėjo. 

614-as numeris buvo kiek aukščiau. Jo langas švietė tam- 
sios sienos fone kaip geltonas stačiakampis. Išsitraukęs iš dėklo 
revolverį aš ėmiau lėtai kilti kopėčiomis. Pasiekęs apšviestą langą 
pabandžiau kilstelėti rėmą, bet nepavyko. Langas buvo uždary- 
tas iš vidaus. Tada aš lengvai stuktelėjau per stiklą. Lovoje gu- 
lėjęs Žmogus išsigandęs pašoko ir keiksnodamas griebė iš po pa- 
galvės ilgavamzdį pistoletą. Žvilgtelėjęs į langą jis dar kartą nu- 
sikeikė, įkišo pistoletą į diržo dėklą ir priėjo prie lango, matyt, 
ketindamas užtraukti užuolaidą. Ir čia išvydo mano keturiasde- 
šimt penktojo kalibro koltą, nutaikytą jam tiesiai į kaktą. 

— Atidaryk langą! — įsakiau. 

Žmogus pabalo, jo rankos sudrebėjo, bet jis paklusniai pa- 
kėlė rėmą. Jo lūpos virpėjo iš baimės, kakta aprasojo prakaitu. 

Įlindęs pro langą į kambarį, ištraukiau iš suakmenėjusio Lo- 
renco dėklo pistoletą ir rankena vožiau jam per snukį. Sumoja- 
vęs rankomis Lorencas nuvirto ant sofos. 

Pasigirdo bedimas į duris. Aš priėjęs atidariau jas ir įleidau 
Robertą. Priekaištingai Žvilgtelėjusi į mane, ji įŽeistu tonu pra- 
tarė: 

— Juk tu žadėjai... 

— Čia tik apšilimas. Visos linksmybės dar priešaky. 

Mėšlungiškai gurktelėjęs Lorencas Džonsas užsikirsdamas 
sumurmėjo: 

— Prašau, misteri... Ką aš jums padariau? Aš juk nieko 
tokio... 

— Užčiaupk nasrus! — įsakiau. 

Rūpestingai užrakinęs duris užtraukiau užuolaidas ir visu 
garsu įjungiau radijo imtuvą. 

Lorenco akys ėmė lakstyti į šonus lyg užpjudyto žvėries. 

Jis suprato, kad pateko į spąstus. Maldaujamai žvelgė į Robertą, 
kol pagaliau ją pažino. 

— Misteri... — jis atsisuko į mane. — Jeigu ji jums užmo- 
kėjo, aš pasirengęs duoti dukart daugiau. Ši kekšė... 

— Ji man nieko nemokėjo, Lorencai, — sausai pareiškiau aš. 

— Tai koks reikalas? 

— Užsikimšk ir klausyk ausis ištempęs. Du kartus aš nekar- 
tosiu. Užduosiu tau keletą klausimų, ir jei neatsakysi bent į vie- 
ną, pavirsi žaliu bifšteksu. 

Aš liepiau Robertai: 

— Atnešk man pagalvę. 

Priėjusi prie lovos, ji paėmė pagalvę ir padavė man. Priden- 
gęs ja revolverį, kurį spaudžiau rankoje, prisiartinau prie Lo- 
renco. Jis baikščiai įsistebeilijo į mane. Aš paklausiau: 

— Kas tau užmokėjo už teisę naudotis Virdžinijos Hauel 
kambariu? 

— Viena mergina... Ji... 

— Nemeluok! Tai buvo ne mergina. 

— Bet aš nemeluoju. Ji davė man pinigų. 

Aš įbedžiau revolverio vamzdį į jo kelio duobutę. 

— Prašau, nešaudykite! Aš sakau tiesą. Man užmokėjo mer- 
gina, kaip ir žadėjo Ali. Ne pirmą kartą aš tai dariau. Kai jam ar 
jo draugams prireikdavo kambario, aš visada išdangindavau iš 
ten Virdžiniją. Man mokėdavo tas, kas užimdavo kambarį. 

— Roberta, ką į tai pasakysi? — paklausiau. 

— Tiesa, jis dažnokai taip elgdavosi. Ypač su Virdžinija. 
Jos kambarį užėmę svečiai nenorėdavo registruotis žurnale. Ne 
kartą jis taip paslėpė policijos ieškomus vyrukus. 

Aš niūriai įsmeigiau akis į Džonsą. 

— Ir kiek laiko Greta ten turėjo pasilikti? 

Jis nervingai gūžtelėjo pečiais. 

— Nežinau. Ali niekada man to nesakydavo. Ta mergina įsi- 
kraustė į kambarį, bet čia grįžo ta kalė Virdžinija. Aš uždrau- 
džiau jai ten rodytis, kol pats neleisiu. Todėl ją ir pamokiau. Jai, 
matote, nepatinka, kad kažkas naudojasi jos kambariu! Ta mer- 
giščia sujaukė jos sukneles, sumetė į lagaminą, išterliojo jas... 

— Ji tai padarė tyčia, kad manyčiau, jog ji ten gyvena, — 
sumurmėjau. — Ar anksčiau ji yra ten buvusi? 

— Neturiu supratimo. Gal ir buvo. Aš neklausinėjau Ali. 

— Kas tas Ali? 

— Nežinau. Tiesiog Ali ir viskas! 

— Džonsai, nepykdyk manęs! — aš plačiai išsiviepiau. — 
Sulauksi nemalonumų, — stuktelėjau revolveriu jam į kelį. 

Lorencas baimingai krūptelėjo. Jo kvėpavimas padažnėjo. 
Mačiau, kad stengiasi save drąsinti, bet jam nesisekė. 

— Kas tas Ali? — pakartojau. 

Lorencas aplaižė perdžiūvusias lūpas. 

— Jis... jis tarnauja laive... Regis, stiuardu. Atveža prekes 
ir paskui viską organizuoja. 

— Kokias prekes? 

— Man regis, narkotikus... Heroinas... Bet Ali man nieko 
nesakė. Jis turi savo klientūrą, savo nuolatinius pirkėjus. 

— Tikriausiai neblogai užkala, — tariau. 

Lorencas konvulsiškai linktelėjo. 

— Tai kurio velnio jis susidėjo su tokiu atmata kaip tu? — 
paklausiau. 

— Kartą aš parūpinau jam porą šliundrų... — Lorencas su- 
mikčiojo. — Jis... Apskritai jis nelabai gerai su jomis elgėsi. Man 
atrodo, tokiais atvejais Ali tiesiog kuokteli. Bet jis visada gerai 
mokėjo. 

— Ir ką tas Ali joms padarė? 

Žagtelėjęs Lorencas triukšmingai iškvėpė ir atsakė: 

— Jis degindavo jas cigaretėmis, kandžiodavo... O kartą... 

Roberta, su neapykanta žvelgusi į Džonsą, prisiartino prie jo. 

— Niekše! — sušnypštė ji. — Aš pažinojau tas merginas. 
Jos nieko niekam nepasakojo, bet aš mačiau randus ant jų kūnų. 
Viena iš jų dabar psichiatrinėje. Kita prasigėrė ir pateko po met- 
ro traukinio ratais. 

— Ir kaip, Džonsai, atrodo tas Ali? 

Vyrukas dėjo į kelnes iš baimės. Visas virpėdamas Džonsas 
neatitraukė akių nuo pagalvės, pridengusios mano ranką su re- 
volveriu. Aš niūriai susiraukiau, ir tai visai pribaigė Lorencą. 
Sunkiai spausdamas žodžius, jis išstenėjo: 

— Neaukštas, nelabai stambus... Kažkaip juokingai kalba. 
Bet jis labai atsargus ir įtarus. Slidus tipas. Porą kartų norėjau jį 
prigriebti, bet jis nepasidavė. Aš mačiau jį Grinvič Vilidže. Jis 
nešioja tokią idiotišką skrybėlę. Nežinau kodėl, bet jis bendrau- 
ja su tais puskvailiais iš Grinvič Vilidžo. Garbės žodis, aš nieko 
apie jį nežinau! Jis nepasakoja apie save... 

— Gerai, Lorencai. Sakykime, jog tu nemeluoji. Bet tu sa- 
kei, kad porąkart bandei jį prigriebti. Tai reiškia, kad jį sekei. 
Vadinasi, žinai, kokiame laive Ali tarnauja? 

Lorencas tylėjo, spoksodamas į grindis. 

— Tai koks ten laivas? — paklausiau, baksteldamas revol- 
veriu Lorencui į pilvą. 

— “Pinella", — iškart atsakė jis. 

— Aišku, — linktelėjau. — O dabar pasakyk man, Džonsai, 
kodėl tu slapstaisi? 

Jis pakratė galvą, bet neišspaudė nė garso. 

— Gal ką nors suuodei? Bijai, kad Ali tau žarnas paleis, kai 
išsiaiškins, jog tu kažką žinai. 

Džonsas kimiai sušvokštė: 

— Gerai, pasakysiu viską iš širdies. Jis baisus žmogus. Aš 
mačiau tas šliundras. Ali man pasakė, kad užmuš, jei aš jį nu- 
vilsiu... 

Džonsas nutilo, jo pečiai sutirtėjo. 

— Roberta? — aš klausiamai pažvelgiau į merginą. 

— Taip, — linktelėjo ji. 

Dabar aš rimtai ėmiausi Džonso. Jo riksmus ir dejones už- 
gožė iš radijo imtuvo sklindanti garsi muzika. Daužydamas jį aš 
visą laiką tyliai kalbėjau, stengdamasis, kad jis matytų Robertą. 
Smūgiavau taip, kad po pylos liktų mėlynės ir kraujosruvos, ku- 
rios, tikėjausi, ilgai primins Džonsui šią naktį. Norėjau, kad jis 
kai ką išsiaiškintų. Kalbėjau jam apie tai, ką jis padarė su Ro- 
berta ir kitomis merginomis. Jis puikiai suprato, jog tai tik pra- 
džia. Pažadėjau jam, kad dabar visi sužinos, kur jis slepiasi ir 
kuo užsiima. Ir tegu jis įsideda į galvą — kur tik nuvyks, visur 
jo nekantriai lauks. Džonsas žinojo, kad aš neperdedu. 

Baigęs savo pedagoginę pamokėlę, ištraukiau iš Džonso ki- 
šenės piniginę, išėmiau iš jos tris tūkstančius dolerių ir ištiesiau 

juos Robertai. Ji galės pasidalyti tuos pinigus su kitomis mergi- 
nomis, dabar gaunančiomis šansą pradėti gyvenimą iš naujo. 
Joms prireiks atkaklumo ir kantrybės, tačiau bent jau Roberta aš 
neabejojau. 

Paslėpęs savo “patranką", įsimečiau į kišenę Džonso pisto- 
letą, paėmiau Robertą už parankės ir mes išėjome iš kambario. 
Nusileidęs į holą aš numečiau raktus portjė, net nesiteikusiam 
žvilgtelėti į mūsų pusę. Grynai mechaniškai jis pačiupo raktus 
ir pakabino juos į vietą. 

Mes išėjome į gatvę. Vis dar lijo, ir aš pagavau Roberta: 
taksi. Išlindusi pro langą ji paėmė mano ranką ir tvirtai ją su- 
spaudė. 

— Ačiū, — sušlamėjo ji. 

— Viskas gerai, — nusišypsojau. 

— Aš net nežinau, kuo tu vardu. 

— Koks skirtumas? 

— Tikrai... Niekada tavęs nepamiršiu. Tu — šaunus vaikinas! 


9 skyrius 


Ilgokai pavargęs vis dėlto radau tą velnio “Pinellą". Tai bu- 
vo laivas su Panamos vėliava, be krovinio dar galįs paimti ir 
apie dešimt keleivių. Uoste jis stovėjo jau vienuolika dienų. Į 
laivą krovė kažkokius pramonės įrenginius, kuriuos reikėjo nu- 
plukdyti į Lisaboną. Laivas turėjo išplaukti po penkių dienų. Di- 
džiąją komandos dalį sudarė užsieniečiai, o kapitonas buvo is- 
panas. Šiuo metu laive beveik nieko nebuvo — jūreiviai links- 
minosi krante. Apie stiuardą aš beveik nieko nesužinojau. Jį va- 
dino Ali Diuvaliu. Jis aptarnavo komandos narius ir keleivius — 
daugiausia įrengimus lydinčius inžinierius. Laive Ali laikėsi nuo- 
šaly nuo kitų. Uoste jis iškart išeidavo į krantą ir grįždavo tik 
laivui išplaukiant. Muitinė tam laivui niekada nebuvo pareišku- 
si jokių pretenzijų. Kontrabandos jis nevežiojo, komandos na- 
riai nieko neįstatymiško nedarė ir jokių skundų dėl laivo nebuvo 
gauta. 

Atėjo priešpiečių metas, ir aš nusprendžiau pasisukioti tarp 
dokininkų, tikėdamasis iš jų ką nors išpešti. Man pavyko išsi- 
aiškinti, kad formaliai “Pinellą" valdo kelios kompanijos, bet 
norint sužinoti, kas tikrasis laivo šeimininkas, reikėtų sugaišti 
ne vieną mėnesį. Užkandęs nedideliame bare, aš jau rengiausi 
pasigauti taksi ir nešdintis iš čia, kai staiga pamačiau naktinį 
sargą. Nutariau paklausinėti ir jį. 

Greitai paaiškėjo, kad senukas — buvęs “mentas", ištarna- 
vęs Niujorko policijoje dešimtį metų. Jis džiaugėsi kiekvienu pa- 
šnekovu, juk naktys ilgos ir vienišos, o bendravimas — vienin- 
telis jam likęs džiaugsmas. 

Jis buvo girdėjęs apie Ali Diuvalį. Bent jau žinojo, kad šis 
tarnauja stiuardu laive “Pinella". Ten Ali dėvėjo uniformą, o kran- 
te vaikštinėjo apsivilkęs brangiu kostiumu. Gana keista ir ne- 
įprasta menkai apmokamam laivo tarnautojui. Paprastai jis po 
pažastimi nešiodavosi popierinį paketą, o kelis kartus atvyko į 
prieplauką prabangiu juodu automobiliu. Kartais ant jo galvos 
kėpsodavo juokinga čiabuvių skrybėlė. Palikdamas automobilį 
Ali paslėpdavo skrybėlę portfelyje ir tik tuomet kildavo į laivą. 

— O kas dar sėdėdavo tame automobilyje? 

— Nežinau, — gūžtelėjo pečiais senukas. — Tačiau ten jo 
bičiuliai, tiksliai sakau. Prieš išlipdamas Ali dar kurį laiką pasi- 
kalbėdavo su jį atvežusiais žmonėmis. Gal tai jo giminaičiai? 
Čia daugelis jūreivių turi giminių, tik, aišku, ne tokių turtingų. 

— O ar esate buvęs toje “Pinelloje"? 

— Taip, teko. Kelis kartus. Geras laivas. 

— Ar pas juos dažnai atsilanko svečių? 

— Nė karto nemačiau. Ir ką ten žiūrėti? Tai juk krovininis 
laivas. Tiesa, vienas iš geriausių, bet vis dėlto krovininis. 

— O kaip man pažinti Diuvalį? — pasidomėjau. 

— Jeigu jis neturės savo įžymiosios skrybėlės, tai... Žodžiu, 
jis vidutinio ūgio, panašus į užsienietį ir kalba su kažkokiu ak- 
centu. Fizionomija gana šlykšti. Nors visi užsieniečiai tokie. Ži- 
note, jo tokia minia... lyg kažką slėptų, suprantate? 

— Suprantu, — linktelėjau. — O kur jį galima rasti? 

— Neturiu supratimo. Porą kartų bocmanas bandė jį surasti, 
bet jam nepasisekė. Kažkur tas Ali slepiasi. Gal pas mergas? Vi- 

si tie jūreiviai iš proto kraustosi dėl bobų. Kartą bocmanas aprė- 
kė Ali, klausdamas, kur jis buvo, bet šis tik pažvelgė į jį kaip į 
tuščią vietą ir tylėdamas pakilo trapu į savo kajutę. Atrodo, jis 
įsitikinęs, kad krante gali leisti laiką taip, kaip nori. Jis nevaikš- 
to su niekuo iš komandos. Paprastai jūreiviai šlaistosi netoli uosto 
ir po kelis kartus sugrįžta pinigų. Girti kaip kiaulės. Bet Diuva- 
lis išeina tik laivui atplaukus, 0 grįžta prieš pat jam išplaukiant. 
Absoliučiai blaivus ir pasipuošęs kaip sosto įpėdinis. 

Paplepėjęs su sargu dar kelias minutes, aš daugiau nieko iš 
jo neištraukiau. Perėjęs gatvę, suradau taksofoną ir paskambi- 
nau Patui. 

Greitai jau sėdėjau viengungiškoje Pato buto virtuvėje. 
Gurkšnodamas kavą išpasakojau jam viską, ką pavyko sužinoti. 
Apie nuotykį “Miduėjuje", apie laivą “Pinella". Man baigus, Pa- 
tas niršiai bloškė šaukštą į virtuvės kampą. 

— Velniai tave rautų, Maikai! — užbaubė jis. — Kada tu 
pagaliau išmoksi veikti pagal taisykles? 

— O kas tau nepatinka? Vis tiek Džonsas nebūtų papasako- 
jęs tau daugiau, nei papasakojo man. 

— Mes jau sugebėtume jį prakalbinti! 

— Nesąmonė! Nė viena prostitutė nebūtų drįsusi jo paskųsti. 

— Nusispjaut į tas prostitutes! Būtume radę kitų liudininkų! 

— Ir kas toliau? Džonsą būtų nuteisę kalėti mėnesį, paskui 
jis būtų išėjęs į laisvę ir ramiai užsiiminėjęs savo purvinais rei- 
kaliukais. Užtat dabar jis nedrįs dirbti mūsų mieste... 

— Tu irgi, jeigu rajono prokuroras sužinos apie tavo nuoty- 
kius! 

— O tu jam nepasakok, — sumykiau. — Beje, norėčiau su- 
žinoti, ar Interpolas turi kokios nors informacijos apie tą Ali. 

— Kam ji tau? 

Išgėręs kavą aš atsilošiau į kėdės atkaltę. 

— Patai, pabandykime viską surišti. Tu turi tris negyvas mo- 
teris, pažinojusias viena kitą. Aš turiu gyvą, regis, irgi telpančią 
į šią schemą. Kažkur slapstosi Tedis Geitsas, turėjęs reikalų su 
trimis iš šių merginų. Ieškodamas Gretos Servis, aptikau Prek- 
tono grupę. Mano pasirodymas ten, Dalsi žodžiais tariant, sukė- 
lė sumaištį. Greičiausiai gandai apie mane pasiekė Geitso ausis. 

— Galbūt, — linktelėjo Patas. — Na, ir kas? 

— Geitsas iškart prisiminė Gretos Servis kortelę, kurioje 
buvo nurodytas jos naujasis adresas, taip pat Hauel pavardę. Mes 
juk nežinome, kokias fotonuotraukas darė Geitsas. Juk pusę por- 
nografinių juostų nufilmuoja va tokie profesionalūs pramogų ver- 
slo fotografai. Geitsas nudūmė į savo biurą, bet aš jį buvau jau 
aplenkęs. Jis to nežinojo ir išėmė iš būgno Gretos, pageidaujan- 
čios, kad niekas nesurastų jos slėptuvės, kortelę. Todėl, kai aš 
vis dėlto radau Gretą, ji pasistengė dingti. Matyt, ji pranešė apie 
tai Geitsui, kuris irgi paskubėjo išnykti. 

— Tiesą sakant, Maikai, tavo pasakojimas labai painus ir 
mažai suprantamas. 

— Klausyk toliau. Grįžkime prie Mičo Templo. Jis domėjo- 
si Delani ir Peston reikalais. Atpažinęs kažkokį žmogų, pirkusį 
baltos spalvos moteriškus apatinius, Mičas jį nusekė... 

— Stok! — Patas protestuodamas pakėlė ranką. — Tai dar 
neįrodyta. 

— O tu paieškok įrodymų. Manau, arba tas sekamasis paži- 
no Mičą ir sužinojo jo adresą, arba pats Mičas kažkur padarė 
rimtą klaidą. Mes juk žinome, kad Mičas bandė susisiekti su Nor- 
manu Harisonu. Žinome, kad jis kažko ieškojo informacijos biuro 
kartotekoje. Mičas galėjo ir pats kreiptis į tą žmogų, kurį me- 
džiojo, tikėdamasis taip jį sutrikdyti. 

— Tai velniškai kvaila! 

— Nebūtinai. Na, tarkime, kad Mičas nesikreipė tiesiai į tą 
žmogų, nes šis užima pernelyg aukštą postą. Gal Mičas manė, 
kad jam padės Normanas Harisonas? 

— Maikai, nesuk man proto, sakyk, ką žinai? 

— Kol kas aš bandau sujungti visus turimus faktus. Pradėjęs 
merginomis, artėju paeiliui prie Mičo, Gretos, Geitso, Džonso ir 
Ali Diuvalio. Ši grandinė liauna ir trapi, bet viena jungiamąja gran- 
dimi galime neabejoti. Tai tas moteriškas apatinis trikotažas. Jei- 
gu ne jis, mums išvis nebūtų už ko užsikabinti. Aišku, jei nebūtų 
išaiškėjusi Hario Serviso istorija. 

— Maikai, bet mes juk neturime jokių tikrų faktų. Netgi tas 
tavo apdorotas vyrukas nieko nesugebėjo paaiškinti. 

— O tu šiek tiek pasuk galvą. Jis kelis kartus bendravo su 

žmogumi, atvažiavusiu dideliu juodu automobiliu. Ali Diuvalis 
irgi atvažiuodavo į uostą juodu dideliu automobiliu. Ar tau toks 
sutapimas neįtartinas? Mes vis užlipame ant nepažįstamo tipo 
su dideliais “ratais"'. Kažkas iš Grinvič Vilidžo matė su juo Gre- 
tą. Džonsas matė tuose “ratuose" sėdintį Ali. Orelas Bucheris — 
irgi. Šiuo metu uoste plūduriuoja užsieniečių laivas. Džonsas ma- 
no, kad Ali prekiauja narkotikais. Patai, jei čia nebūtų įsipainio- 
jusios merginos, aš būčiau tikras, kad mums gresia stambus tarp- 
tautinis skandalas. 

— Velniai tave rautų, — suburbėjo Patas. — Tu dabar viską 
supainiojai. 

— Gerai, tada pasakyk man, ką manai apie tų trijų merginų 
mirtį? Ar bent turi kokią rimtą versiją? 

— Na, mano versija apie seksualinį maniaką bent jau įtiki- 
namesnė nei tavoji. 

— Nejaugi? — pajuokiamai paklausiau. 

Patas suraukė antakius ir dar įsipylė kavos. 

— Žinai, Maikai, neseniai kai kas paaiškėjo. Ar prisimeni 
trejų Metų senumo Karningo bylą? 

— Kažkaip neprisimenu. 

— Jis įvykdė šešias seksualines žmogžudystes. Policija ra- 
do lavonus. Visi jie buvo smarkiai sudarkyti. Karningą sučiupo 
ir įgrūdo į psichiatrijos kliniką. Ekspertizė parodė, kad vaikinas 
nepakaltinamas. Po dvejų su puse metų jis pabėgo. Jį rado kaž- 
kokiame apleistame name. Bet Karningas padegė tą lūšną ir su- 
degė gyvas. Jis pasiryžo verčiau mirti, nei pasiduoti policijai. 
Žodžiu, mes laikėme jį mirusiu, nors degėsiuose ir neradome nie- 
ko, kas padėtų identifikuoti lavoną. Tai va, šiandien mums pa- 
skambino ir pranešė, kad matė Karningą gyvą. Supranti, kur aš 
lenkiu? Štai kodėl versija apie seksualinį maniaką atrodo man 
visai įtikima. 

— Tikiuosi, jūs vis dar ieškote Geitso? 

— Taip. 

— O kas naujo girdėti apie nuodus, kuriais buvo nunuodyta 
Peston? 

— Mūsų ekspertas mano, kad reikia tęsti tyrimą. Mes dir- 
bame. Gerai jau, gerai, kad nemanytum, jog visai atmetu tavo 

versiją, aš užklausiu Interpolą. Ką gali žinoti, o gal jie suras sa- 
vo kartotekoje tą Ali Diuvalį? Tada prispausime šį vaikiną. 

Nusišypsojęs aš atsistojau ir palinkėjau Patui labos nakties. 
Šiandien jis pragyveno itin sunkią dieną. 

Grįžęs į viešbutį radau keturis raštelius, kuriuose Velda prašė 
paskambinti jos nurodytu numeriu į Bredberį. Aš surinkau tą nu- 
merį ir pataikiau į kažkokį nedidelį užmiesčio motelį. Veldos ten 
nebuvo. Aš pasakiau budinčiajai, kad paskambinsiu vėliau, ir pa- 
dėjau ragelį. Po valandos vėl paskambinau. Veldos dar nebuvo. 
Išjungęs šviesą aš atsiguliau miegoti. 

Trečią nakties mane pažadino telefono skambutis. 

— Maikai? 

— Taip, brangioji, tai aš. Kas naujo? 

— Žinai, šįryt aš su kai kuo susipažinau autobusų stotyje. 
Man tai pasirodė svarbu. 

— Ir kas tai buvo? 

— Mergina. Ji verkė tualete ir aš pasistengiau ją nuraminti. 
Paskui ji man pasiguodė, kad neturi pinigų nusigauti iki Niujorko. 

— Vargšelė, — nusižiovavau aš. — Jai tikriausiai labai 
liūdna... 

— Nepertrauk manęs, Maikai! Išklausyk iki galo. Aš pavai- 
šinau ją kava, ir ji man viską papasakojo. Vakar ją čia atvežė 
kažkoks tipas, kurį mergina "pakabino" viename miesto bare. Ji 
buvo gerokai įkaušusi ir jis pažadėjo nuvežti ją į šaunų vakarėlį. 
Pakeliui tas tipas išklojo, jog dirba kažkokioje pasiuntinybėje. 
Tačiau pamažu mergina ėmė blaivėti, ir naujasis pažįstamas pra- 
dėjo patikti jai vis mažiau. Iš pradžių jo šnekos nervino, paskui 
ėmė gąsdinti. Kelis kartus vyrukas stabdė automobilį, mėgino 
prie jos lįsti, bet jam trukdė priešpriešinių automobilių šviesos. 
Mergina priešinosi kaip įmanydama, tačiau pabėgti nesugebėjo. 
Jis be paliovos tvirtino, kad jo šeimininkas sugeba priversti mo- 
terį daryti visa, kas reikia. Merginai jau grėsė isterija. Jiems pa- 
siekus Bredberį, tas tipas sustojo įsipilti benzino. Jis pritrūko 
pinigų, tad užstatė savo laikrodį, pasakęs, kad vakare užvažiuos 
jo pasiimti. Tai viskas, ką mano naujoji pažįstama išgirdo. Tik 
spėjus tam tipui nusisukti, mergina pabėgo. Jos rankinė liko au- 
tomobilyje, todėl ir negalėjo grįžti į Niujorką. 

— O kodėl ji nesikreipė į Pagalbos turistams draugiją? 

— Nežinau, — atrėžė Velda. — Gal ji net nežino, kad tokia 
yra. Žodžiu, aš jai daviau penkiolika dolerių ir mes susitarėme, 
kad vakare ji ateis į autobusų stotį ir parodys man tą tipą, kuris 
užstatė laikrodį. 

— Tu jos laukei autobusų stotyje, bet ji nepasirodė, ar ne? 

— Taip. 

— Vadinasi, amen tavo pinigėliams. 

— Bala jų nematė. Aš radau tą degalinę, kur jie buvo susto- 
ję. Tas tipas jau buvo pasiėmęs savo laikrodį. Tarnautojas jo ne- 
pažįsta, bet jis sakė, kad tas vyras dažnai sustoja pas juos įsipil- 
ti benzino. Turbūt tikrai dirba pasiuntinybėje, nes kartais vai- 
ruoja jų automobilį. 

Pagaliau aš supratau, kad Velda aptiko kažką įdomaus. 

— Kokiu transportu ten galima nuvykti? 

— Kasdien važiuoja trys autobusai ir du traukiniai. Aš išsi- 
aiškinau, kad ta mergina greičiausiai nepirko bilieto. 

— Ji galėjo susistabdyti autobusą kelyje. 

— Aš ir tai išsiaiškinau. Autobusai čia stoja tik griežtai nu- 
statytose vietose. Manau, ta mergina vis dar čia. Noriu patikrin- 
ti viešbučius aplink kurortinę zoną. Gal mergina dar ne visai at- 
sipeikėjo ir kur nors glaudžiasi. Mano pinigų jai užteks ir kam- 
bariui, ir bilietui į Niujorką. 

— Ar bent žinai jos pavardę? 

— Taip. Džiulija Pelchem. Aš skambinau į jos namus, bet 
šeimininkė pasakė, kad mergina dar negrįžo. 

— Gerai, pabandyk ją rasti. Gal tau ir pavyks susigrąžinti 
savo pinigėlius. 

— Maikai, dar kai kas. Keliose parduotuvėse aš parinkau 
informacijos. Vienoje jų dabar pardavinėjama viskas, ką papras- 
tai perka pasiuntiniai, rengdamiesi priėmimui. Tokia šios par- 
duotuvės specializacija. Ji ne itin tai garsina, bet sklando gan- 
dai, kad turėjo didelį užsakymą. 

— Kokioje pasiuntinybėje priėmimas? 

— Nežinau. Prie jų neįmanoma prasibrauti. Be asmens sar- 
gybinių, aplink juos dar pilna kažkokių automobilių be numerių. 

— Tai vaikinai iš Vašingtono. Gerai, ieškok tos merginos. 

Rytoj aš tau paskambinsiu. Arba tu pati paskambink. Man, Patui 
arba Gajui. Bučiuoju tavo aistringą burnelę, katyte. 
— Eik velniop, — atsakė Velda ir padėjo ragelį. 


Paėmęs nuo stalo rytinį laikraštį, permečiau jį akimis. Poli- 
tinės naujienos, pranešimai apie krizę šalyje. Radau Gajaus re- 
portažą, kuriame jis rašė, jog po sėkmingos kelionės į Vašingto- 
ną miestan grįžo Dalsi Makiles. Mis Makiles vėl buvo tekusios 
neoficialios aukštuomenės priėmimų šeimininkės pareigos. 

Paskambinęs Gajui sužinojau, kad jis parsiras maždaug po 
valandos. Tada paskambinau Elui Keisiui ir pasiūliau jam susi- 
tikti. Jis pakvietė mane pas save. 

Sužinojęs, kad domiuosi Juto, pasiūliusio pasiuntinybių dar- 
buotojams savo namus Bredberyje, dosnumu, Elas nustebo, bet 
pasistengė nieko neklausinėti. Jis tiesiog tylėdamas padavė man 
segtuvą su mane dominančiais dokumentais. 

Tame segtuve nieko šokiruojančio neradau. Platus Juto ges- 
tas neatnešė jam jokios materialinės naudos, tik parūpino re- 
klamą. 

— Elai, ar kada nors buvai Bredberyje? — paklausiau. 

— Buvau, kai Jutas ką tik atidarė savo įstaigas. Vėliau dau- 
gelis iš jų pašaliniams užsidarė. Tu gi žinai, užsieniečiai nemėgs- 
ta, kad kas trainiotųsi aplinkui. Kiek žinau, ten tylu ir ramu. Tik 
džiazo festivalis sudaro vietiniams gyventojams mažų nepato- 
gumų, bet jis juk vyksta paplūdimiuose. 

— Gal girdėjai kokių nors gandų? 

— Jokių. Jei ten kas nors vyktų, mes sužinotume pirmieji. 

— O Belaras Risas? — paklausiau. — Juk jis, regis, dirba 
pasiuntinybėje, kuri naudojasi Juto svetingumu. 

— Maikai, tu jau antrą kartą prabyli apie tą Risą? Kam jis tau? 

— Juo domėjosi Mičas. 

— Taip, žinau. Tas Belaras Risas — tikras šiuolaikinio kor- 
saro idealas. Na, ir kas, kad Mičas juo domėjosi? Tokių kaip Ri- 
sas — daug. Turintys pinigų nori turėti jų dar daugiau. Mičas 
visus metus rašė apie Belarą Risą ir į jį panašius. Žinai, jei tas 
Risas tikrai būtų norėjęs atsikratyti Miču, būtų tiesiog nupirkęs 

laikraštį ir atleidęs akiplėšą reporterį. Man atrodo, Risui apskri- 
tai į viską nusispjaut. Jis juk turi diplomatinį pasą. 

— Kažkodėl man pašiurpsta oda, išgirdus tokius žodžius, — 
atsidusau aš. 

Pasikapstęs popierių krūvoje, Elas ištraukė kažkokią foto- 
nuotrauką. 

— Štai — šį namą ir žemes aplink jį Jutas nusipirko iš se- 
nojo Deviso maždaug prieš dešimtį metų. Paskui Jutas apie tūks- 
tantį akrų Žemės pardavė, o likusią atidavė pasiuntinybėms, nes 
nerado jai pirkėjo. 

— Aišku, — numykiau. — Mums tai tikriausiai neįdomu. 
Ką gi, Elai, dėkui. Man laikas. 

Aš išėjau į gatvę ir iš telefono automato paskambinau Dalsi. 

— O, Maikai, kaip malonu! Nesitikėjau, kad paskambinsi. 


— Tikrai? 
— Dėl tavęs mano gyvenimas pasidarė gerokai įdomesnis, — 
ji staiga nutilo ir rimtu tonu paklausė: — Maikai, o kaip ta mer- 


gina? 

— Aš informavau jos brolį, — atsakiau. — Juk jam ir terei- 
kėjo sužinoti, ar ji gyva sveika. 

— Maikai, policija ieško Tedžio Geitso. 


— Na, ir kas? 
— Niekas nežino, kur jis dingo. Jo nėra nei namuose, nei 
darbe, — giliai įkvėpusi Dalsi paklausė: — Kaip manai, ar ši 


istorija nepakenks Prektono firmos reputacijai? 

— Vargu. Jei Geitsas ir turėjo nuosavą reketą, tai už studi- 
jos sienų. 

— Tikiuosi. Nenorėčiau, kad mano vardą linksniuotų sen- 
sacingų paskalų skyrelyje. Direktorių tarybai tai nepatiktų. 

— Pasistengsime, kad to nebūtų. Dalsi, ar nenorėtum susi- 
tikti? 

— Mielai! O kada? 

— Kuo anksčiau, tuo geriau. Neslėpsiu, aš noriu pasinau- 
doti tavo įtaka. 

— Taip? Įdomu! 

— Noriu susitikti su Belaru Risu. 

Ji susijuokė. 

— Maiki, apie tave buvau geresnės nuomonės. 

— Kalbu visai rimtai. Dalsi, ar gali tai suorganizuoti? 

Matyt, mano tonas ją įtikino, kad nejuokauju. 

— Maikai, ar turi juodą kaklaraištį? 

— Rasiu. 

— Šįvakar Flamingo Dume rengiamas diplomatinis priėmi- 
mas. Misteris Risas irgi ten dalyvaus. Aš pakviesta ir būsiu lai- 
minga, jei sutiksi mane lydėti. Susitiksime hole pusę aštuntos, 
gerai? 

— Gerai. 

— Beje, Maikai, kam tau jo reikia? 

— Paskui paaiškinsiu. 

— Gerai. Ir dar, Maikai. Jei ką nors sužinosi apie Geitsą... 

— Supratau. 

— Ačiū, Maikai. Iki. 

— Iki. 

Padėjęs ragelį aš susimąsčiau. Paskui paskambinau į Bred- 
berį, bet Veldos viešbutuke neradau. Surinkau Pato telefono nu- 
merį ir susitariau su juo susitikti “Žydrojo kaspino" restorane 
po valandos. 

Nusprendęs pasivaikščioti, nukulniavau į restoraną pėsčias. 
Užėmęs staliuką “Žydrajame kaspine“", aš spėjau iki Pato atėji- 
mo išgerti puoduką kavos. 

Pato veidas man pasirodė papilkėjęs ir išvargęs. Po akimis 
mėlynavo ratilai, o lūpų kampučiuose įsirėžė ryškios raukšlelės. 

Palaukęs, kol atnešė kavą, Patas tarė: 

— Su Karningu viskas aišku. Įvyko klaida. Paprasčiausias pa- 
našumas. Tas tipas skaidrus kaip stikliukas. Penkiolika nepriekaiš- 
tingo darbo metų Volstryte. 

— Vadinasi, tavo versija subliuško? 

— Suradome kai ką nauja, — Patas nekreipė dėmesio į ma- 
no geluonį. — Mūsų medicinos eksperto atkaklų darbą pagaliau 
vainikavo sėkmė. Prisimeni, aš pasakojau tau apie nuodus, su- 
keliančius tokius pat simptomus, kokie pasireiškė Peston. 

— Prisimenu, — linktelėjau. 

— Štai čia tos cheminės medžiagos formulė. 

Ištraukęs iš kišenės popieriaus lapelį, Patas ištiesė jį man. 

— Žinai, Maikai, šis preparatas pas mus net negaminamas. 
Jį labai nedideliais kiekiais gamina viena prancūzų firma. Ta fir- 
ma siunčia medžiagą keliems užsakovams, atliekantiems kažko- 
kias sudėtingas chemines analizes, kurioms reikia retų elemen- 
tų. Tai va — vienas iš tos medžiagos vartotojų — “Perik! Ke- 
miklz". 

Mane sustingdžiusią įtampą išdavė tik susiaurėjusios akys. 

— Atmeni, šioje firmoje dirba Ronaldas Mileris, Mičo Tem- 
plo draugas? — paklausė Patas. 

— Taip, tai bičiulis iš armijos laikų, rašytojas. 

— Šįryt su juo kalbėjausi. Jis patvirtino, kad jie naudoja tą 
medžiagą. Ji vadinasi S130. Žinome ir pašalinį tos medžiagos po- 
veikį. Ant konteinerių paprastai būna užrašai, nurodantys pavo- 
jingas krovinio savybes. Apskritai jų firmoje žuvo keli Žmonės, 
kol jie išmoko elgtis su ta medžiaga. Nuodai prasiskverbia pro 
odą ir nužudo gyvą organizmą. Beje, šis preparatas gaminamas 
nuo 1949 metų. Firma gamintoja griežtai tvarko visų išsiunčiamų 
partijų apskaitą. Tai va, maždaug prieš metus dalis tos medžiagos 
partijos iškraunant buvo pagrobta. Tą partiją buvo nupirkęs “Pe- 
rikl! Kemiklz". Niekas nerado jokių pagrobtosios medžiagos pėd- 
sakų. Firma išsiuntinėjo perspėjimus apie tai, kad nuodai mirtinai 
pavojingi, ėmėsi visų būtinų atsargumo priemonių, bet viskas bu- 
vo veltui. Mes atlikome tyrimą ir nustatėme, jog dukart pašaliniai 
asmenys pateikė kompanijai užsakymą šiai medžiagai gauti. Kom- 
panija atsisakė jų užsakymų, nes ši medžiaga, kaip jau minėjau, 
parduodama tik tam tikroms firmoms dėl tam tikrų tikslų. Abu 
kartus užsakinėjo telefonu. O dabar, Maikai, svarbiausia, — Pa- 
tas išlaikė deramą pauzę ir pareiškė. — S 130 pervežė iš Marselio 
į Tandžerą laivu “Pinella". 

— Ali Diuvalis, — iškvėpiau aš. 

— Taip, jis ir tada tarnavo stiuardu tame laive. 

— Patai, tavo grandinėje viena silpna grandis. 

— Žinau, — linktelėjo Patas. — Mičas Templas nežinojo 
merginos mirties priežasties. Todėl jis negalėjo apie tai kalbėtis 
su Mileriu. Jis ne dėl to ieškojo Milerio. 

— Tačiau jam kažko iš Milerio reikėjo... 

— Aišku, — linktelėjo Patas. — Dabar nusprendėme tirti 
šios medžiagos vagystę. Jaučiu, čia yra kažkoks ryšys. 

— Kiek kainuoja ta šlykštynė? 

— Viena uncija — tūkstantis du šimtai dolerių. 

— Hm-m, net brangesnė už heroiną! 

— Būtent. Pavogė tik pusę litro. 

— Oho! Tai labai daug. Toks kiekis gali nusiųsti į aną pa- 
saulį pulką žmonių. 

— Būtent. O pakuotė visai nedidelė, ją galima nepastebė- 
tam išsinešti su savimi. Tas mėšlas, Maikai, lengvai tirpsta van- 
denyje. Ja galima sumirkyti audinį, paskui: vėl redukuoti chemi- 
nę medžiagą. 

— Ar suradote Ali Diuvalį? 

— Ne. Mes nustatėme, kad jis — prancūzo ir egiptietės sū- 
nus. Ieškome visur, kur tik jis galėtų būti pasislėpęs. Visur iš- 
siuntinėjome jo fotonuotraukas. Sučiupsime jį, būk tikras. 

— O kokius kaltinimus pateiksite? 

— Nesijaudink, ką nors sugalvosime. Gali būti, kad kuri nors 
šalis pareikalaus jį išduoti. Aš jau užklausiau Interpolą. Tikiuo- 
si greitai gauti atsakymą. 

Patas nutilo ir pusę minutės smaigstė mane aštriu žvilgsniu. 

— Maikai, ar nenori man ko nors pasakyti? 

— Kol kas ne. 

Nusprendęs, kad aš nemeluoju, Patas pranešė: 

— Šiandien rengiuosi aplankyti porą įdomių vietelių... Kal- 
bama, ten puikiai šoka pilvo šokį. Tikrą pilvo šokį. Nenori prisi- 
dėti? 

— Ne, ačiū. Šiandien turiu pasimatymą. 

— Negi jis vertesnis už šokėjas? 

— Gerokai vertesnis, — nusišypsojau. 

— Puiku, — linktelėjo Patas ir, panaršęs kišenėje, ištraukė 
kažkokią nuotrauką. — Štai tavo Diuvalio fotografija. Pasigro- 
žėk tuo tipu. 

Mes atsisveikinome, ir Patas išėjo. Aš pažvelgiau į nuotrau- 
ką. Tai buvo mėgėjiškas kadras, bet Diuvalio veidą galėjai įžiū- 
rėti. Juodbruvas, paprastas veidas. Tik gerai įsižiūrėjęs galėjai 
pastebėti Žiaurią ir niršią išraišką, sustingusią jo akyse. 

10 skyrius 


Priešais viešbutį Parko aveniu grūdosi aibės automobilių. 
Ant šaligatvio būriavosi pulkai fotografų, kurie nuolat spragsė- 
jo fotoaparatais ir akino visus aplinkui ryškiais šviesos blyks- 
niais. Iš kai kurių automobilių, vairuojamų uniformuotų vairuo- 
tojų, išlipdavo Žmonės, ir tie automobiliai tuoj pat nuvažiuoda- 
vo. Kiti, su diplomatiniais numeriais, stodavo kur papuola. Jų 
savininkai nekreipė nė mažiausio dėmesio į ženklus, draudžian- 
čius sustoti. 

Užmokėjęs taksistui aš pasukau į holą. Atstovėjęs eilėje, pa- 
likau kepurę bei apsiaustą drabužinės tarnautojui ir ėmiau laukti 
Dalsi. Ji, kaip ir žadėjo, pasirodė lygiai pusę aštuonių, lydima 
didelio pažįstamų Žmonių būrio. Šypsodamasi 1r atsakinėdama į 
sveikinimus, Dalsi žvilgsniu ieškojo manęs. Aš pamojau jai ran- 
ka ir ji tiesiog pražydo. Palaukęs, kol Dalsi atiduos patarnauto- 
jui savo mantą ir atsikratys įkyrių bičiulių, aš priėjau prie jos, 
bandydamas nutrinti nuo veido laimingo mokinuko šypseną. 

Dalsi vilkėjo juodą siaurą suknelę, išryškinančią jos puikią 
figūrą. Įmantri šukuosena žvilgėjo sidabru, kaklą puošė deimantų 
koljė, o kairės rankos riešą — mažytis laikrodukas su deiman- 
tais nusagstyta apyranke. Palyginti su kitų damų rėksminga pra- 
banga, jos apdarai atrodė gana kuklūs. Bet Dalsi švytėjo lyg juoda 
gulbė raibaplunksnių ančių būryje. Bent jau man. 

— Labas, gražuole. 

Atmetusi galvą ji nusijuokė. 

— Ne itin tinkamas pasisveikinimas aukštuomenės pobūvyje. 

— Daugiau niekas man į galvą neatėjo, — prisipažinau. 

— Na, ir puiku, man patinka, — Dalsi paėmė mane už pa- 
rankės. — Eime į Flamingo Dumą? 

— Žinoma. To čionai ir atėjau. 

Žingsniuodamas prie lifto, aš paklausiau: 

— Ar apie Geitsą ką nors girdėjai? 

— Kol kas nieko. Vienas iš mūsų darbuotojų jį pakeitė. Kas 
jam galėjo nutikti, Maikai? 

— Nežinau, — aš gūžtelėjau pečiais. — Gal jis įklimpo į 
kokią mėšliną istoriją ir dabar slapstosi? 

— Aš apskambinau visas agentūras, kurios kada jį samdė. 
Sužinojau, kad pastarosiomis savaitėmis Geitsas joms nedirbo. 
Vadinasi, jis dirbo tik mums ir galbūt sau. Vienas bičiulis turi jo 
buto raktą. Geitsas nieko iš ten nepasiėmė. 

— Tada jis negalėjo toli nueiti. 

— Nežinau, nežinau, — abejodama sumurmėjo Dalsi. — Jo 
bičiulis Metis Prinsas sakė, jog rašomajame stale Geitsas laikė 
apvalią sumelę. Dabar pinigų ten nėra. 

— Kiek ten buvo? 

— Daugiau nei tūkstantis dolerių. 

— O kodėl jis tokią sumą laikė rašomojo stalo stalčiuje? — 
nustebau. 

— Jis visada pats pirkdavo naujus fotoaparatus. 

— Ką gi, su tiek šlamančių Geitsas gali toli nukeliauti. 

Lifto durys atsivėrė. Mes įžengėme į kabiną ir pakilome į 
Flamingo Dumą. Atsidūrėme spalvų ir įvairiabalsio triukšmo 
viešpatijoje. Nuo lubų karojo visų tautų vėliavos, salės gilumo- 
je grojo puikus orkestras. Stalai lūžo nuo įvairiausių patiekalų, 
pagamintų, matyt, pagal viso pasaulio šalių receptus. Balsų cho- 
rą papildė šampano butelių kamščių pokšėjimas ir bokalų skam- 
besys. 

— O kaip čia vertinama kovos su neturtu programa? — pa- 
klausiau Dalsi. 

Užuot atsakiusi, ji lengvai kumštelėjo man į šoną. Dalsi tu- 
rėjo puikią atmintį vardams ir veidams. Regis, ji pažinojo čia 
visus, O visi pažinojo ją. Daugelis vyrų, išvydę, kas laiko mane 
už parankės, žvelgė su atviru pavydu. 

Pastebėjusi, kad man ne itin jauku, Dalsi pasiūlė nueiti į 
barą ir išgerti po kokteilį. Pakeliui ji atsainiai sumurmėjo: 

— O štai ir Belaras Risas. 

Nepastebimu gestu ji parodė į kambario kampą, kur šneku- 
čiavosi du vyrai. 

Belaras stovėjo, atsirėmęs į sieną. Iš šalies atrodė, kad jis 
nerūpestingai plepa, bet aš pajutau, jog tai klaidinantis įspūdis. 
Jis net galvos nepasuko į mūsų pusę, nors aš puikiai mačiau, kad 
mus pastebėjo. Aš nevalingai įsitempiau, nė kiek neabejodamas, 
jog ir Belaras jaučia tą patį, ką ir aš. 

Jis pasirodė aukštesnis, nei maniau. Risas tryško nuožmia 
energija nei ryžtu. Net iš toli jaučiau iš jo sklindančią jėgą. Ri- 
sas pajudėjo — gracingai ir vikriai lyg plėšrus Žvėris. Iš tiesų jis 
galėjo judėti gerokai greičiau. Tai buvo labai pavojingas prieši- 
ninkas. 

Kai mes priartėjome per dešimtį pėdų, jis pagaliau mus “pa- 
stebėjo". Plačiai šypsodamasis žengė prie Dalsi, tiesdamas jai 
abi rankas. Risas žvelgė tiesiai į ją, bet aš jaučiau, kad budriai 
stebi ir mane. Jis pajuto, kad aš — iš tos pačios medžiotojų gen- 
ties. Manęs negalėjai užliūliuoti galantiškais aukštuomenės ple- 
palais. Kaip ir jis, aš gebėjau judėti mitriai ir greitai, kaip ir jis, 
aš mokėjau žudyti. 

Iš visų priėmimo dalyvių tik aš vienas — jo potencialus prie- 
šininkas. Puikiai supratau Belaro mintis, nes jaučiau tą patį. Ri- 
sas buvo gražiai įdegęs — kaip Viduržemio jūros pakrantės gy- 
ventojas. Juodos aštrios akys, vešlūs antakiai ir nosis su kuprele 
liudijo arabišką Belaro kilmę. Briliantinu ištepti ir lygiai sulai- 
Žyti plaukai, spindulinga šypsena, demonstruojanti puikius bal- 
tus dantis. 

— Kaip malonu jus matyti, misteri Risai, — atlaidžiai pra- 
gydo Dalsi. — Leiskite jums pristatyti misterį Hamerį. 

Įsmeigęs į mane veriančias akis, Risas ištiesė man ranką. 

— Labai malonu, misteri Hameri, — giliu, žemu balsu išta- 
rė jis. 

Tik jautri ausis galėjo pagauti nežymų akcentą. Beje, jokio 
džiaugsmo jo balse aš nepajutau, bet atsakiau taip pat mandagiai: 

— Malonu ir man, misteri Risai. 

Mes kietai spustelėjome vienas kitam rankas. 

— Ar jūs JAV atstovų grupės narys? — paklausė Risas. — 
Regis, anksčiau nebuvau jūsų matęs... 

— Ką jūs, aišku, ne, — nuoširdžiai atsakiau aš. — Aš viso 
labo tik privatus detektyvas. 

Man pasirodė, kad jo akys žybtelėjo. Turbūt Risą nustebino 
tai, kad aš net nebandžiau apsimesti. Bet savo nuostabą jis iš- 
kart pridengė plačia šypsena. 

— O, taip! Tokiai moteriai kaip Dalsi reikia patikimo gynė- 
jo. Bet, mieloji Dalsi, kas jums gali grėsti čia? — Risas nutaisė 

nustebusią išraišką. — Mes juk itin taikūs žmonės. Ar taip ne- 
manote? 

Aš atsainiai gūžtelėjau pečiais. 

— Matau, misteri Hameri, jūs nelabai pasitikite SNO. Be 
reikalo. Mūsų organizacija dirba taikos labui. 

— Turbūt išsamiau apie tai galėtų papasakoti vaikinai, ka- 
riaujantys Vietname ir Korėjoje, — atsakiau aš. 

Nusijuokęs Belaras Risas palingavo galvą. 

— Deja, jūs teisus, misteri Hameri. Bet, norint išspręsti pa- 
tį menkiausią klausimą, prireikia krūvos posėdžių bei diskusijų, 
— Belaras Risas vėl ištiesė man ranką. — Malonaus poilsio, mis- 
teri Hameri. 

Nežymiai linktelėjęs, jis grynai europietiškai nusilenkė Ma- 
kiles. 

— Mano pagarba, mis Makiles. 

Ir apsisukęs nuėjo. Visa jo figūra dvelkė ramybe bei pasiti- 
kėjimu savimi. 

Palydėjusi jį žvilgsniu, Dalsi atsigręžė į mane. 

— Maikai, ar atėjai čia tik tam, kad jį paerzintum? 

— Argi jis susierzino? 

Pridengusi delnu burną Dalsi sukikeno. 

— Įdomu buvo jus abu stebėti. Bet, Maikai, tu nepapasako- 
jai man, kam tau jo reikia. 

— Tai ilga istorija, brangioji. 

— Ar tu bent patenkintas susitikimu? 

— Žinoma, brangioji, — aš nusivedžiau ją į barą. — Viskas 
tiesiog puikiai klostosi, aš tau labai dėkingas. 

— Na, ir puiku. O dabar truputį išgerkime, paskui tu parve- 
ši mane namo. Kelias dienas aš būsiu klaikiai užsiėmusi. Mums 
reikia išleisti naują žurnalo numerį, tad dabar negaliu sau leisti 
naktinių pramogų. Pirmiausia — darbas. 

— Gaila, — tyliai atsidusau. 

Ji švelniai spustelėjo mano ranką. 

— Žinoma, mielasis, — ji prisiglaudė prie manęs. — Bet 
mes dar turėsime laiko, tiesa? 

Aš išlaipinau Dalsi prie pat jos namo, paskui liepiau vai- 
ruotojui nuvežti mane į viešbutį. Savo numeryje susiplakiau kok- 


219 


teilį, įsitaisiau krėsle ir, užkėlęs ant palangės kojas, įsispokso- 
jau į tamsų dangų už lango. 

Pabiri faktai ėmė dėliotis mano galvoje į logišką schemą, 
tačiau trūko kažkokios jungiamosios grandies. Reikėjo bent vie- 
no žodžio ar įvykio, kad visos detalės susidėliotų į savo vietas. 
Aš tikėjausi, kad Patas su savo vaikinais sugebės rasti tą trūks- 
tamą detalę. Kažkas būtinai turėjo ją rasti. 

Išgėręs kokteilį jau ketinau maišyti naują, kai staiga suskam- 
bo telefonas. 

Informacinės tarnybos telefonistė pranešė, jog kažkas man 
skambino keturis kartus ir kiekvienąkart palikdavo tą patį nu- 
merį bei prašymą, kad tučtuojau paskambinčiau. 

Aš surinkau merginos padiktuotą numerį. 

— Alio? — pasigirdo ragelyje. 

— Tai Maikas Hameris, — prisistačiau. 

— Sveikas, Maikai, — tarė Kleo. 

— Sveika, Kleo. 

— Tu taip ir negrįžai, Maikai. 

— Kada nors aš būtinai pas tave grįšiu. 

— Kodėl ne dabar? 

— O kam taip skubėti? 

— Žinau kai ką, kas tave sudomintų. 

Pagaliau aš supratau, kad ji girta. 

— Tai pasakyk man tai telefonu, — paprašiau. 

— Ne. Pasakysiu, jei pas mane atvažiuosi. 

Nusijuokusi Kleo padėjo ragelį. Nusikeikęs aš vėl surinkau 
jos numerį. Suskaičiavęs dvylika pyptelėjimų, piktai bloškiau 
ragelį. Pakilęs iš krėslo, ėmiau rengtis, keikdamas visą pasaulį. 
Laikrodis rodė pusę dvyliktos. Nieko nepasakysi, tikrai pats tin- 
kamiausias laikas pasivaikščiojimui! 

Man pasisekė. Išėjus iš viešbučio iškart pasipainiojo taksi. 
Dvyliktą valandą aš jau spaudžiau Kleo namo skambučio myg- 
tuką. Tame name kažkada gyveno ir Greta Servis. Durims atsi- 
vėrus, ėmiau kopti laiptais. Kleo žinojo, kad aš atėjau, ir atvėrė 
duris dar prieš man pasibeldžiant. 

Ji išniro prieš mano akis vilkėdama vien peršviečiamu pe- 
niuaru. 

— Labas, Maikai. 

Aš peržengiau slenkstį, ir Kleo paėmė mano skrybėlę bei 
apsiaustą. Paskui ji ištiesė man stiklą, stovėjusį ant stalo. Praei- 
dama pro mane ji nuleido lango žaliuzes ir įjungė patefoną. Kam- 
barį užliejo Čaikovskio “Patetinės" simfonijos garsai. 

— Muzika — tai, ko reikia, tiesa? — paklausė atsisukusi 
Kleo. 

Nugėręs gerą gurkšnį, aš mintyse pagyriau gėrimą ir prita- 
riamai linktelėjau. 

— Kleo, ką norėjai man pasakyti? — paklausiau kuo švelniau. 

Nieko neatsakiusi ji prisiartino prie manęs ir paėmė iš ran- 
kų kažkodėl jau tuščią stiklą. Vėl jį pripildė ir ištiesė man. 

— Prisimeni, ko tavęs prašiau, kai buvai čia praėjusį kartą? — 
paklausė ji. 

— Ne. 

— Sakiau, kad noriu tave nupiešti. 

— Bet, Kleo, paklausyk... 

— O dabar aš dar labiau to noriu, — Kleo kažkaip keistai 
pažvelgė į mane. — Tau kažkas nutiko. Tu dar įdomesnis ir 
mįslingesnis. Atrodai klasiškai. Tavyje nebeliko nė lašelio 
minkštumo. 

Aš padėjau savo stiklą, rengdamasis jai kažką pasakyti, bet 
Kleo perspėjamai kilstelėjo ranką. 

— Maikai, tu juk trokšti sužinoti mano naujieną. Bet nieko 
nesužinosi, kol nepadarysi to, ko aš tavęs prašau. 

— Gretą aš jau radau, — pareiškiau. 

— Na, ir puiku, — nusišypsojo Kleo. — Bet dabar tave do- 
mina ne tik ji, ar ne? 

— Kleo, kur tu suki? 

Priėjusi ji pasisuko į mane nugara ir apglėbė rankomis savo 
liemenį. Aš pajutau švelnų gėlių aromatą, o jos plaukai sukute- 
no mano veidą. 

— Maikai, kažkada aš irgi dirbau Prektono firmoje. Prisime- 
ni, aš tau sakiau. Mane pasiekė gandai, kad tu susitikinėji su Dal- 
si Makiles. Ir aš žinau, ką tu pasakei mis Tabor, jos sekretorei. 

— Taip, aš buvau jos biure, — atsakiau. 

Ji atsisuko ir prisispaudė prie manęs savo šiltu stangriu kūnu. 

— Aš tavęs pavyduliavau, Maikai, — šypsodamasi tyliai su- 
kuždėjo Kleo. — Juk tai aš pirmoji tave sutikau. 

— Prašau, nespausk manęs taip stipriai. Aš tuoj nugriūsiu. 

— Apie Tedį Geitsą ir anksčiau pasakodavo įvairių keistų 
dalykų. O po tavo antrojo vizito jis dingo. Žmonės liežuvauja, 
bet niekas nieko tiksliai nežino. 

— O tu žinai? 

— O aš žinau, — linktelėjo Kleo. — Kas iš to, kad tu radai 
Gretą Servis? Tai tik dar labiau supainiojo tyrimą, ar ne? Dabar 
atėjai pas mane, kad išsiaiškintum dar kai ką... 

Braukdamas delnu per moters nugarą pajutau, kaip išsilen- 
kė jos kūnas. 

— Ko nori mainais, Kleo? 

— Tavęs! — išdrožė ji. — Bet pirma aš privalau tave nu- 
piešti. Tada tu visam laikui liksi su manimi, ir aš galėsiu kalbė- 
tis su tavimi kada tik panorėjusi. Be to, būsiu tikra, kad niekur 
neišnyksi. 

Pasistiebusi ant pirštų galiukų, Kleo pabučiavo mane ir pa- 
sitraukė. Jos akyse sukibirkščiavo išdykę žiburėliai. 

— Aš įdomi moteris, Maikai. Aš jauna ir tuo pat metu sena. 
Aš daug ko mačiusi ir daug ko savo gyvenime patyrusi. Aš nie- 
kada nepajėgiu gauti to, ko tikrai trokštu, bet man užtenka proto 
tai pripažinti. Ar supranti mane? 

— Taip. 

— Štai čia mano namai, — ji apvedė ranka kambarį. — Čia 
aš gyvenu, čia slepiuosi nuo gyvenimo. Tave, Maikai, aš pada- 
rysiu savo gyvenimo dalimi. Aš tavęs niekam neatiduosiu ir ne- 
parduosiu. Tu priklausysi tik man. Absoliučiai visas. Tu tapsi 
mano nuosavybe. 

— Bet, Kleo... 

— Tylėk, Maikai. Ir nedrįsk atsisakyti. Kitaip tu niekada 
nesužinosi to, ko atėjai. 

— Gerai, — atsidusęs aš pastačiau stiklą ant stalo. — Lai- 
mėjai. Ar galiu nusiimti kaklaraištį? 

— Žinoma. Visa kita irgi nusiimk, Maikai... 

Ji nupiešė mane. Ji matė mane savaip, išryškindama tai, kas 
atsivėrė tik jos akims. 


222 


Aš pažvelgiau į drobę. Pirmykščių laukinių džiunglių fone 
stovėjo nuogas vyras. Tai buvau aš. Kartu su savo 45-ojo kalib- 
ro koltu. 

Kleo leido man spoksoti į paveikslą vos kelias sekundes. 
Nusukusi jį į sieną mergina ištarė: 

— Viskas. Dabar tu priklausai tik man. 

Priėjusi prie sienos ji spragtelėjo jungiklį, ir kambarys pa- 
skendo tamsoje. Iki aušros buvo likusios kelios valandos ir tą 
laiką mes paskyrėme vienas kitam. Mes buvome visai vieni ta- 
me didžiuliame, bekraščiame pasaulyje. Mes mėgavomės meile 
ir niekas pasaulyje negalėjo prilygti toms aistros valandoms... 

Kai aš atmerkiau akis, kambaryje jau buvo šviesu, bet už 
lango krapnojo lietus. Aš apsirengiau ir, pajutęs skanų kavos 
kvapą, pašaukiau Kleo. Man niekas neatsakė. Tada nuėjau į vir- 
tuvę ir pamačiau burbuliuojantį kavinuką. Įsipylęs kavos gar- 
džiai ją išgėriau ir tik po to pastebėjau ant sienos priklijuotą 
raštelį. Jis buvo parašytas anglimi ant eskizų albumo lapo. Aš 
Jį perskaičiau: 


“Mielasis Maikai... Po šiuo rašteliu tu rasi žmogaus, 
kurį Solas Reneris matė su Greta, atvaizdą. Ačiū tau už 
viską, brangusis, man buvo labai gera. Nuo šiol tu visada 
būsi su manimi. 

Bučiuoju, Kleo". 


Nuplėšęs lapą nuo sienos išvydau fotografiją. Tokią pat nuo- 
trauką man vakar parodė Bifas. Tai buvo Belaro Riso nuotrauka. 

Aš artėjau prie voratinklio centro, bet pats voras kol kas dar 
slėpėsi. 

Apsivilkęs apsiaustą ir užsidėjęs skrybėlę, aš nužingsnia- 
vau per studiją. Molbertas stovėjo savo vietoje, bet paveikslo 
nebebuvo. Kambaryje vis dar dvelkė švelnus gėlių aromatas. Ant 
kėdės atkaltės kabojo permatomas nailoninis peniuaras, patefo- 
nas vis dar suko “Patetinę" simfoniją. Kleo nesusimovė, išrink- 
dama muziką. Šeštoji simfonija, si minor, Nr. 74 kūrinys. Ge- 
riausia, ką parašė Čaikovskis. 

11 skyrius 


Grįžęs į savo viešbutį, aš nusimaudžiau, apsivilkau švarius 
baltinius ir pakeičiau kostiumą. Paskambinęs budinčiai viešbu- 
čio telefonistei, sužinojau, kad man niekas neskambino ir jokių 
žinučių neperdavė. Paskui paskambinau į Bredberį, bet neradęs 
Veldos paprašiau perduoti, kad laukiu jos skambučio. Tik po to 
paskambinau Patui. Budintis seržantas pasakė, jog Patas išėjo 
prieš valandą ir nuo tada iš jo — jokios žinios. Tada surinkau 
Gajaus telefono numerį — ir vėl nieko neužtikau. Velniuodama- 
sis paskambinau Dalsi. Jos telefonas tylėjo. Pagaliau aš prisimi- 
niau, kad šiandien šeštadienis. Greičiausiai Dalsi išvažiavo iš 
miesto. 

Suerzintas nesėkmingų skambučių serijos, aš nusileidau į 
holą ir pasiėmiau rytinį laikraštį. Bandžiau suvokti skaitomo teks- 
to esmę, bet šitai pavyko tik įpusėjus straipsnį. Paskui mano akys 
užkliudė itin įdomią fotografiją. Kažkas susidomėjo ir nufotog- 
rafavo mane, Belarą Risą bei Dalsi priėmime. Maloniai šypso- 
damiesi mes plepėjome vienas su kitu tir, atrodo, nuoširdžiai mė- 
gavomės šiuo bendravimu. Suglamžęs laikraštį sviedžiau jį į ur- 
ną ir pakilau iš krėslo, bet čia mane pašaukė portjė. 

Viešbutyje aš užsiregistravau netikra pavarde, bet portjė Ži- 
nojo mano kambario numerį. Jis mostelėjo į telefono kabiną prie 
sienos ir aš priėjęs pakėliau ragelį. 

— Alio? 

— Maikai, tai tu? 

— Taip. 

— Skambina Patas. Susitikime “Žydrajame kaspine“ pusę 
septintos. Ar skambinai Gajui? 

— Skambinau, bet jo neradau namuose. O ką? 

— Mes radome Geitsą. Skersgatvyje šalia Belit Parkvėjaus 
Jį atsitiktinai aptiko kažkoks valkata. Geitsas nusišovė. Įkišo sau 
į burną 22-ojo kalibro vamzdį ir paspaudė gaiduką. Mūsų eks- 
pertas tvirtina, kad jis negyvas nuo pat savo dingimo. 

— O kam tau reikia Gajaus? 

— Paprašyk jo neskleisti šios informacijos. 

— Klausyk, kai aš paskutinįkart įvykdžiau tavo analogišką 
prašymą, viskas baigėsi Mičo mirtimi. 

— Maikai... 

— Gerai, gerai, pabandysiu. Beje, ar pas Geitsą rado pinigų? 

— Taip. Maždaug devynis šimtus grynais. 

— Netoli jis tenuėjo, — sumurmėjau. 

— Tu apie ką? 

— Taip, nieko. Susitiksime pusę septintos. 

Padėjęs ragelį aš susimąsčiau. Atėjo Geitso eilė. Voratin- 
klis krustelėjo, bet voras vis dar tupėjo centre, sveikas, nepa- 
liestas ir pasiryžęs atakuoti naują auką. 


Patas pavėlavo beveik valandą. Maždaug pusę aštuonių jis 
įžengė į salę, lydimas jauno vyro. Jaunuolis pasirodė esąs rajo- 
no prokuroro padėjėjas. 

— Sveikas, Maikai, — mestelėjo Patas. — Susipažink, tai 
Edas Vokeris. 

Jie atsisėdo už staliuko, ir Edas Vokeris ėmė apžiūrinėti mane 
taip, kaip berniūkštis zoologijos sode apžiūrinėja gyvą tigrą. 

— Radai Gajų? — paklausė Patas. 

— Jau sakiau, kad viskuo pasirūpinsiu. 

— Gerai. 

— Bet nesuprantu, kam tau tai. 

— Na, to rajono, kuriame buvo rastas Geitso lavonas, poli- 
cija mano, iog tai savižudybė. Mes laikomės kitos versijos. Be- 
je, kaip sužinojai, kad jis turėjo pinigų? 

Paaiškinau, jog man tai pasakė Dalsi. 

— Patai, aš netikiu savižudybe. Geitsas turėjo beveik tūks- 
tantį dolerių. Kurių velnių jam žudytis? Jis būtų pasistengęs nu- 
siplauti kuo toliau. 

— Aš irgi taip manau, — linktelėjo Patas. — Bet prisieku- 
sieji palaikys kitą nuomonę. Jie greičiausiai patvirtins savižu- 
dybės versiją. Šalia Geitso rado jo paties pistoletą, o ant gin- 
klo — vien Geitso pirštų atspaudus. Ir savižudybės motyvas ga- 
na aiškus. 

Atstūmęs puodelį su kava aš užsirūkiau. 

— Vis tiek netikiu! 

— Edai, papasakok jam, — nuvargusiu balsu ištarė Patas. 

Atidaręs savo portfelį Vokeris ištraukė iš jo kažkokius po- 
pierius ir padėjo juos ant stalo. 

— Aš susisiekiau su kai kuo Europoje ir išsiaiškinau kelias 
su S130 vagyste susijusias smulkmenas. Tai va, Belaras Risas 
yra kompanijos, kuriai priklauso laivas “Pinella", kontrolinio ak- 
cijų paketo savininkas. 

— Oho! — nusistebėjau, mintyse sau priekaištaudamas, kad 
tas šūksnis nuskambėjo pernelyg Žvaliai. 

— Ir tai dar ne viskas, — Patas atidžiai nužvelgė mane. — 
Aš gavau Interpolo pranešimą. Keturiasdešimtųjų pabaigoje Ali 
Diuvalis susidėjo su Belaru Risu. Ali buvo teroristas, Alžyre ka- 
riavo prieš Prancūziją, po to kažkur susipažino su Risu ir ėmė 
naudotis jo priedanga, rengdamas savo rizikingas avantiūras. 
Diuvalis įtariamas įvykdęs devynias žmogžudystes ir Adene pa- 
grobęs vieną politinį veikėją. Remdamiesi paskutiniuoju kalti- 
nimu galėtume jį suimti, jei tik surastume. Interpole pūpso soli- 
di jo dosjė. 

— Manai, pavyks jį prigriebti? 

— Jis negalės išplaukti kartu su “Pinella". 

— Kur Ali dabar? 

— To mes nežinome. 

— O Risas kur? 

— Mes jau dvylika valandų klausomės jo pokalbių telefo- 
nu. Ketvirtis po trečios jis paskambino Dalsi Makiles ir pasakė, 
kad atvažiuos jos pasiimti, kaip ir buvo sutarta. Jie rengiasi vykti 
į Bredberį. Šį miestelį mes šiandien pradėsime stebėti. Užtver- 
sime visus įėjimus ir išėjimus. Ir jei ten pasirodys Diuvalis, iš- 
kart jį čiupsime. 

— O ką darysite su Belaru Risu? 

— Mes negalime tiems prakeiktiems diplomatams uždraus- 
ti daryti viską, kas jiems šauna į galvą. Jie net žudyti gali ne- 
baudžiami. 

— Kaip? 

— Todėl, kad ant jų automobilių užkabinti diplomatinės ne- 
liečiamybės numeriai. Kol juos paskelbtume persona non grata, 

jie spėtų tris kartus pasprukti. Paskui vėl bandytų įsmukti į mū- 
sų šalį. 

Pagaliau man viskas paaiškėjo. Žmogus, kurio pėdomis se- 
kė Mičas Templas, paspruko nuo jo automobiliu su diplomati- 
niais numeriais. Jis parodė kulnus, o Mičo taksi įstrigo skers- 
gatvyje. Tas pats tipas, kuris susitikinėjo su Orelu Bucheriu. Bū- 
tent jis savo juodu limuzinu atveždavo Ali Diuvalį... 

Dabar aš prisiminiau, jog šioje istorijoje visą laiką figūravo 
limuzinas su diplomatiniais numeriais. Net senasis Gripis apie 
jį užsiminė. 

Aš tylėdamas atsistojau ir nužingsniavau prie telefono. Nu- 
leidęs į plyšį monetą, surinkau viešbučio, kuriame buvo apsisto- 
jusi Velda, numerį. Portjė man pranešė, kad šiuo metu jos nėra, 
bet ji prašė man perduoti, kad atsakymą aš rasiu Bredberyje. Ji 
pati bandys atgauti penkiolika dolerių. Velda bus G-14-ame nu- 
meryje. Kalbėdamas portjė pats stebėjosi tokiu keistu pranešimu. 

Vos nelaužydamas ragelio aš subaubiau: 

— Ne! Neik tenai viena! 

Ir tik po to suvokiau, kad Velda vis tiek manęs negirdi. 

Aš net neieškojau savo apsiausto. Džordžas, išgirdęs mano 
prašymą, nieko neklausinėdamas ištiesė savo automobilio rak- 
telius. Griebęs juos, aš nėriau pro sutrikusius Patą bei Vokerį, 
išvairavau automobilį iš garažo ir nudūmiau, nepaisydamas jo- 
kių kelio ženklų. 

Nuo Niujorko iki Bredberio — dvi valandos kelio. Tačiau 
ten — jau kitas pasaulis, žmonės ten gyveno tarsi kitoje dimen- 
sijoje. Priešais miestą aš sustojau degalinėje, prisipyliau pilną 
baką ir paklausiau tarnautojo, kaip greičiau pasiekti buvusias 
Džeraldo Juto valdas. 

Po dvidešimties minučių aš jau buvau vietoje. 

Kelias vingiavo kalvos ketera, nuo kurios vėrėsi didingas 
plataus slėnio vaizdas. Automobiliai siuvo plentu įvairiomis 
kryptimis. Vieno automobilio vairuotojas, atidžiai nužvelgęs ma- 
no veidą, pasuko į šoninį kelią. Supratau, jog tai vienas iš Pato 
vaikinų. Apylinkės buvo kruopščiai ir profesionaliai stebimos. 
Teko apsukti nereikalingą lankstą, kad pasprukčiau nuo stebėto- 
jų. Net nenutuokiau, kaip Velda sugebėjo praslysti ir kur jos da 

bar ieškoti. Aplinkui stūksojo didžiuliai pastatai, juosiami aukš- 
tų, aklinų sienų. Tiesiog neturėjau laiko juos visus paeiliui tik- 
rinti. 

Velda perdavė, kad bus G-14-ame numeryje. Matyt, ji ma- 
nė, kad aš privalau žinoti, kas tas G-14. Tokiuose reikaluose Vel- 
da anaiptol ne naujokė, tad vargu ar ji tikėjosi viena susidoroti 
su tais tipais. Kvaršinti man galvos visokiomis mįslėmis ji irgi 
negalėjo. Vadinasi, Veldos žodžiai neturėjo būti per daug paslap- 
tingi ir sudėtingi. 

Taip ir buvo, bet aš vis tiek gerokai paprakaitavau, kol tai 
išsiaiškinau. Stabtelėjęs prie artimiausios degalinės, paprašiau 
vietinio rajono kelių žemėlapio. Žvilgtelėjęs į jį, iškart suradau 
reikalingą tašką: vertikalios linijos “G" ir horizontalios linijos 
“14" susikirtimą. Iki jo buvo dvi mylios. Padėkojęs degalinės dar- 
buotojui aš pasukau automobilį ir nuvažiavau į priešingą pusę. 

Privažiavau pastatą tamsiais, neapšviestais langais, tačiau 
automobilių aikštelė priešais jį buvo pilnut pilnutėlė. Piršosi iš- 
vada, kad šiame name susirinko nemažas būrys žmonių. Aš pa- 
stačiau Džordžo automobilį prie pat sienos, tad iš kelio pusės jo 
pastebėti niekas negalėjo. 

Užlipęs ant automobilio stogo, įsikibau į mūrinės tvoros 
kraštą, prisitraukiau ir, užsiritęs ant viršaus, prisiplojau prie jos. 
Kelias sekundes gulėjau nejudėdamas, laukdamas, kol akys pri- 
pras prie tamsos. Paskui atsargiai stryktelėjau ant žemės ir įsi- 
klausiau. Lietaus šnaresys užgožė visus kitus garsus, ir aš tyliai 
pasidžiaugiau, kad oras — mano pusėje. 

Aš stovėjau nejudėdamas, kietai spausdamas rankoje savo 
koltą ir kovodamas su troškimu iškart pulti į namą. 

Staiga mano ausys pagavo vos girdimą šlamesį kairėje ir 
kažkieno prislopintą urzgimą. Instinktyviai šokau į šoną ir paju- 
tau, kaip kažkas grybštelėjo mano ranką. Ir tuo pat metu greta 
kaukštelėjo dantys. Didžiulis šuo šoko tiesiai ant manęs. Į krū- 
mus, kur aš stryktelėjau prieš kelias sekundes. Tačiau išsikrapš- 
tyti iš tankiai sužėlusių krūmokšnių jam buvo gerokai sunkiau 
nei man. Tai buvo gerai treniruotas šuo, parengtas žudyti be gar- 
so. Aš trenkiau jam per galvą revolverio rankena, bet išversti iš 
koto šį milžiną pavyko tik smogus antrąkart. Tyliai kiauktelėjęs 

šuo praskelta kaukole griuvo ant šlapios žolės. Supratau, kad šis 
žudikas — ne vienintelis. Kiti tiesiog dar nebuvo manęs suuodę. 
Gal jau po kelių sekundžių jie be garso puls?.. 

Tik dabar aš pastebėjau, kad už langų, aklinai uždengtų užuo- 
laidomis, vis dėlto dega šviesa. Pagrindinį įėjimą pamačiau kai- 
rėje, bet nusprendžiau ten nosies nekišti — jį turėjo saugoti pa- 
tikima apsauga. 

Akims pripratus prie tamsos, aš įdėmiai apžvelgiau visą pa- 
statą. Viktorijos laikų stiliaus namas labiau priminė mažą tvir- 
tovę nei gyvenamąjį būstą. Jis turėjo ir bokštus, ir šaudymo an- 
gas, ir kontraforsus. Įkišęs revolverį atgal į dėklą, grįžau prie 
sienos ir, kabindamasis į menkiausius kyšulius bei įdubas, ėmi- 
au ropštis viršun. 

Pakilęs maždaug dvidešimt pėdų, pasiekiau antrąjį aukštą. 
Staiga apačioje pasigirdo slopus urzgimas. Atsidarė durys ir že- 
mę palei pastatą užliejo šviesa. Apšviestame plote išvydau mil- 
žinišką dobermaną-pinčerį. Sustingęs vietoje jis įtemptai uosti- 
nėjo. 

— Kas nutiko? — pasigirdo kažkieno balsas. 

— Nieko, — atsiliepė kitas. — Tie šunys visada taip... 

Durys užsitrenkė. Vėl viską apgaubė tamsa. Kažkur šone vėl 
pasigirdo šuns urzgimas. 

Aš nušliaužiau siena toliau ir pagaliau pasiekiau kitą langų 
eilę. Laimė, languose nebuvo įrengta signalizacija. Alkūne i1š- 
daužiau stiklą, kuris žvangėdamas subyrėjo į smulkiausias šu- 
keles. Ištraukęs rėme likusias šukes, atsargiai įlindau pro skylę į 
kažkokią purviną ir tuščią patalpą. 

Pastebėjęs kelis žemyn vedančius laiptelius, aš uždegiau 
degtuką, nusileidau ir atsidūriau priešais duris, užrakintas sena- 
madiška prancūziška spyna. Atstūmęs skląstį, atsargiai pajudi- 
nau duris, ir jos be garso atsivėrė. 

Aš buvau trečiajame namo aukšte. Koridorių apšvietė blau- 
sus šviestuvas, stovįs šalia laiptų aikštelės. Suskaičiavau aštuo- 
nias duris — po keturias kiekvienoje koridoriaus pusėje. Stum- 
telėjau porą iš jų. Jos atsivėrė ir į mane dvelktelėjo pradvisęs 
oras. 

Apačioje neaiškiai ūžė balsai. Aš nužingsniavau koridoriu- 

mi prie laiptinės ir atsargiai dirstelėjau. Laipteliai staigiai lei- 
dosi žemyn, ir daugiau aš nieko nemačiau. Žengęs ant pirmojo 
laiptelio, staiga pastebėjau kažkieno šešėlį ir skubiai atsilošiau. 
Matyt, laiptinė buvo saugoma. 

Vaikystėje aš dažnai buvodavau panašiuose senuose namuo- 
se, tad prisiminiau, kad visi jie turi užpakalinį įėjimą tarnams. 
Grįžęs atgal aš pasukau į dešinę ir suradau tokį įėjimą. 

Ėmiau leistis vos girgždančiais laipteliais. Atsidūręs antra- 
jame aukšte, atsargiai pravėriau duris. 

Šis mano judesys vos netapo paskutiniu gyvenime. Ant kė- 
dės prie sienos sėdėjo tvirtai sudėtas vyras. Išvydęs mane jis grie- 
bė iš dėklo pistoletą, tuo pat metu bandydamas pašokti. Nuo stai- 
gaus judesio po juo slystelėjo kėdė. Praradęs pusiausvyrą ap- 
sauginis vis dėlto mikliai susiorientavo ir, persivertęs per galvą, 
išsitraukė pistoletą. Bet nespėjo juo pasinaudoti: aš iš visų jėgų 
spyriau jam į pasmakrę. Užvertęs akis vyras dusliai aiktelėjo ir 
nugriuvo ant grindų be sąmonės. Paėmęs jo ginklą aš nuvilkau 
nejudantį kūną į šoną ir pakišau po laiptais. Paskui pastačiau 
kėdę į ankstesnę vietą prie sienos. Jei kas netyčia žvilgtels, nu- 
spręs, kad apsauginis trumpam išėjo. 

Iš savo stebėjimo vietos pamačiau dar du apsauginius. Pra- 
smukti pro juos nepastebėtam — neįmanoma, 0 susišaudymui aš 
kol kas nepasiruošęs. 

Staiga mano ausys pagavo juoko pliūpsnį ir neaiškų balsų 
ūžesį, slopinamą storų sienų. 

Pasislėpęs durų nišoje, aš stebėjau netikėtai koridoriaus ga- 
le pasirodžiusį Žmogų. Atidžiai klausydamasis jis lėtai judėjo į 
mano pusę. 

Aš atsargiai stumtelėjau nugara duris ir jos atsidarė, vos gir- 
dimai girgžtelėjusios. Tyliai įslydęs į kambarį, kruopščiai jas už- 
dariau. Apsauginis praėjo pro šalį ir, nepastebėjęs nieko įtarti- 
na, grįžo atgal. Jeigu ir nusiramino, vis tiek bus itin budrus. Išeiti 
iš kambario man pavojinga. 

Supratau, kad padariau klaidą. Man reikėjo užpulti tą tipą ir 
Jį "išjungti", kai ėjo pro šalį. Tačiau dabar jau vėlu gailėtis. Čirkš- 
telėjęs paskutinį degtuką silpnoje švieselėje pamačiau, kad esu 
virtuvėje. Aplinkui stūksojo krūvos nešvarių lėkščių, ant kažko- 

kios prieštvaninės viryklės riogsojo prikaistuviai. Prie sienos sto- 
vėjo keturi serviravimo staliukai. 

Degtukas užgeso, bet aš spėjau apžvelgti patalpą. Regis, ra- 
dau tai, ko ieškojau. Nuo gretimo kambario virtuvę skyrė didžiu- 
lės sustumiamos durys. Laikas jas išdžiovino, ir aš pastebėjau 
maždaug keturių colių plyšį. 

Atsargiai prisiartinęs priglaudžiau akį prie plyšio ir išvy- 
dau visą kompaniją. Vieni sėdėjo krėsluose, kiti stovėjo ir rūkė. 
Visi jie susidomėję žvelgė į pakylą kambario viduryje. 

Ten stovėjo maždaug aštuonių kvadratinių metrų dydžio nar- 
vas. Piršto storumo virbus dengė vielinis tinklas. Narvo vidury- 
je, ant medinės pakylos, sustingusi nepatogia, bet visai erotiška 
poza stovėjo mergina. Jos mėlynai juodi plaukai sudarė ryškų 
kontrastą su baltais apatiniais drabužiais, atveriančiais vyrų 
akims kaklą, krūtinę bei klubus. Merginos veide įsirėžusi šypse- 
na greičiau priminė mirtino siaubo grimasą. Sustiklėjusios akys 
žvelgė skausmingai ir liūdnai. 

Mergina panėšėjo į marmurinę statulą. Žydrokoje, mirksin- 
čioje šviesoje aš išvydau, kad ji neatitraukia akių nuo dviejų 
šnypščiančių gyvačių. Gyvatės rangėsi ant narvo grindų, per ke- 
lis žingsnius nuo merginos kojų. Susijaudinusios jos grėsmingai 
kyščiojo aštrius liežuvėlius. 

Taigi aš vėl radau Gretą Servis. Nenumaniau, kiek laiko ji 
jau stypsojo tame narve, bet aiškiai mačiau, kad pusiausvyrą iš- 
laiko tik neįtikėtinomis valios pastangomis. 

Viename krėsle sėdinti figūra sujudėjo, ir aš pažinau Belarą 
Risą. Vieną akimirką jo veidas atsidūrė šviesos ruože ir aš išvy- 
dau plėšrią — piktdžiugišką — išraišką. Belaras Risas sėdėjo 
ant alkūnramsčio, viena ranka apglėbęs kažką, sėdėjusį tame 
krėsle. 

— Belarai, kiek praėjo laiko? — paklausė balsas iš kamba- 
rio kampo. 

Žvilgtelėjęs į laikrodį Belaras atsakė: 

— Keturiasdešimt minučių. 

Ir čia pasigirdo krėsle sėdinčio žmogaus balsas: 

— Galite pralaimėti Belarai. Tada ji gaus savo penkiasde- 
šimt tūkstančių. 

Mano nugara perbėgo skruzdėlės. Aš pažinau tą balsą. Jis 
buvo... Dalsi Makiles. 

— Ne, nepralaimėsiu, — ramiai atsakė Belaras. — Nesijau- 
dinkite, jūs gausite malonumą, kurį žadėjau... 

Kiek laiko tu tuo užsiimi, Dalsi? Tu surandi tas jaunas mo- 
teris, sutinkančias dalyvauti tokiose pramogose... Taip, tu pa- 
lengvinai mano užduotį, Dalsi. Kiek žuvo tų nelaimingųjų mer- 
ginų, apie kurias niekas nieko nežino? Įdomu, ar nors viena lai- 
mėjo tas baisias lažybas? Ar kokias kitas? Ir kiek nubyra tau, 
Dalsi? Gal dėl to tu tokia populiari aukštuomenėje? 

Aišku, Dalsi buvo sukrėsta, kai visų tų įvykių avanscenoje 
staiga išdygau aš. Juk jie viską taip gerai apmąstydavo, suorga- 
nizuodavo... Ir visada viskas pavykdavo. Jie turėjo pinigų ir val- 
džios tenkinti savo užgaidoms. Be to, jautėsi absoliučiai saugūs. 
Juos saugojo ta prakeikta diplomatinė neliečiamybė. 

Daugumą jų aš mačiau gana aiškiai. Daugiausia čia buvo 
menkos pažangos pasiekusių šalių, neseniai išplaukusių į tarp- 
tautinius vandenis, atstovai. Kai kuriuos šiuos respektabiliai at- 
rodančius Žmones aš mačiau priėmime Flamingo Dume. Tad da- 
bar stebėjau diplomatinio lygio pasilinksminimą. 

Dalsi mokėjo parinkti tinkamas kandidatūras. Daugiausia tai 
buvo vienišos moterys, kuriomis niekas nesirūpino. Dėl dosnaus 
atlygio jos buvo pasirengusios bet kam. Bet štai Greta buvo kas 
rūpinasi. Ji stengėsi praturtėti, nes pati rūpinosi savo broliu. Gal- 
būt Haris Servisas nebuvo to vertas, bet Gretai brolis buvo bran- 
giausias Žmogus pasaulyje. Dėl jo ji bet kokia kaina siekė savo 
tikslo. 

Gretos veidas panėšėjo į negyvą kaukę. Mergina iš paskuti- 
nių jėgų stengėsi nejudėti, bet buvo aišku, kad gyvatėms liko 
laukti visai nedaug. 

Man suspaudė širdį, kad greta nėra Mičo Templo. Jis pirma- 
sis atkapstė šį šiukšlyną. Jis pabandė susekti žudiką, nes manė, 
kad dviejų merginų vienais apatiniais mirtys kažkaip susijusios. 
Jis apėjo daugybę parduotuvių, kuriose buvo pardavinėjami šie 
pigūs daikčiukai, ir užklupo Belarą Risą perkant naują komplektą. 
Mičas, matyt, suabejojo, ar teisingai nustatė šio pirkėjo tapaty- 
bę, todėl ir nuskubėjo į informacijos skyrių pasitikrinti. Ir įsiti- 

kino savo teisumu. Bet tokį žmogų, kaip Risas, ne taip lengva 
kuo nors apkaltinti, tad Mičas nusprendė kreiptis pagalbos į Nor- 
maną Harisoną. Deja, Harisono namuose nerado. 

Tikriausiai Ronaldas Mileris papasakojo Mičui apie prepa- 
rato S130 dingimą. Vagys pasidarbavo iškraunant Belarui Risui 
priklausantį laivą. Akivaizdu, kad Alis Diuvalis susijęs su Bela- 
ru Risu ir įsipainiojęs į šią vagystę. 

Reikiamu momentu Ronaldo Milerio nebuvo mieste, ir Mi- 
čas kreipėsi tiesiai į Belarą Risą. Tai atitiko Mičo stilių. Paskam- 
binęs Risui jis turbūt susitarė su juo dėl interviu, tikėdamasis 
per pokalbį išpešti iš diplomato ką nors naudinga. O Risas paju- 
to pavojų. Jis žinojo, kas toksai Mičas, nuspėjo jo planus ir nu- 
sprendė pašalinti pavojingą priešininką. Dūris peiliu atėmė Mi- 
čo gyvybę... 

Bet reikalas tuo nesibaigė. Visai atsitiktinai aš ėmiausi ieš- 
koti Gretos Servis, galinčios nuvesti mane tos aristokratiškos 
gaujos pėdsakais. Tada, kai ją radau, jie buvo jau viską sutarę. 
Greta sutiko su jų sąlygomis, nors ir žinojo, kas nutiko kitoms 
dviem merginoms. Matyt, jie laikė ją tame name, laukdami šian- 
dieninio pasirodymo. Greta darė tai sąmoningai, sava valia. 

Matyt, aš buvau vienintelis, rimtai juos bauginęs. Jie neži- 
nojo, ką aš spėjau išsiaiškinti, tad pasiuntė į mano biurą jiems 
iki kaulų smegenų ištikimą Orelą Bucherį. Apieškojęs mano kon- 
torą, jis bandė mane nušauti, bet žuvo pats. Jie taip nieko ir neiš- 
siaiškino, o aš nesilioviau ieškojęs Gretos. Ir tada jie nusprendė 
man padėti. Pasinaudojęs Lorenco Džonso gobšumu, Ali Diuva- 
lis apgyvendino Gretą Virdžinijos Hauel kambaryje. Jie buvo tik- 
ri, kad radęs Gretą aš liausiuosi knaisiojęsis. Dalsi įkišo Gretos 
kortelę į Tedžio Geitso būgną ir pasisiūlė man padėti surasti 
Gretą. Vėliau ji išėmė iš ten kortelę, o Tedis iškeliavo į aną pa- 
saulį. Regis, visi galai sėkmingai nugrimzdo vandenin. 

Bet jie nenumatė, kad Lorencas Džonsas susidomės Ali Diu- 
valiu. Jie nenumatė, kad suradęs Gretą Servis, aš toliau tirsiu šį 
reikalą. Juk Greta gyveno Virdžinijos numeryje sava valia. Ji 
sutiko su tuo, nes troško pažadėtų pinigų. 

Bet kokia vis dėlto Dalsi Makiles kvaila! Negi ji rimtai ti- 
kėjo, kad viskas taip lengvai ir nuslys jiems nuo rankų? 

Staiga garsai už durų nutilo, ausis užgulė pikta lemianti ty- 
la. Aš vėl prigludau prie plyšio. Greta vos sujudėjo ant savo pos- 
tamento, ir abi gyvatės iškart pakėlė galvas. Sutrūkčiojo jų smai- 
lūs liežuvėliai. 

Aš supratau, kas dabar atsitiks. 

Griebęs durų rankeną, jau ketinau atlapoti suveriamas du- 
ris, kai į kambarį staiga įlėkė kažkoks žaliūkas. 

— Šuo! — užkaukė jis. — Šuo užmuštas! Kažkas prasiskver- 
bė į namą! 

Apsauginiai prie durų, apstulbę iš netikėtumo, net nepama- 
tė, kaip aš atidariau duris. Jie atsigręžė, kai jau buvau kambary- 
je. Vienam šoviau tiesiai į veidą. Klaikiai staugdamas jis nu- 
skriejo prie sienos. 

Visus apėmė panika. Žmonės blaškėsi po kambarį ieškoda- 
mi išėjimo. Jų pasirodė gerokai daugiau, nei aš maniau, bet jie, 
matyt, nusprendė, kad aš irgi ne vienas, mažiausiai bent jau visą 
kuopą policininkų atsivedžiau. Iš baimės paklaikusiomis akimis 
žmonės lakstė po kambarį, stengdamiesi kuo greičiau jį palikti. 

Greta akimirką apmirė. Tą sekundę aš dukart iššoviau pro nar- 
vo virbus ir nurėžiau galvas abiem gyvatėms. Spėjau pačiu laiku, 
nes Greta bejėgiškai griuvo ant besirangančio gyvio kūno. 

Visur šmėseliavo ginkluoti apsauginiai. Šoviau vienam į krū- 
tinę; antram peršoviau kelį. Ieškojau Belaro Riso, bet prieblan- 
doje jo niekur nebuvo matyti. Aš beveik prasiveržiau prie durų, 
kai baisingas smūgis perskėlė man galvą. Akys aptemo... Susvy- 
ravęs ėmiau kristi, vildamasis prarasti sąmonę anksčiau, nei pa- 
jusiu skausmą... 


Atsipeikėjau nuo nepakeliamo galvos skausmo ir tyliai su- 
dejavau. Mane pykino, o kaukolė, regis, trupėjo į mažus gabalė- 
lius. Aš pabandžiau atsistoti, bet nesugebėjau net pajudėti: ma- 
no rankos ir kojos buvo kietai suveržtos. Tik atmerkęs akis su- 
pratau, kad mane koridoriumi tempia kažkokie tu tipai. Greta 
ėjo Belaras Risas ir Dalsi. Išvydęs, kad aš atsipeikėjau, Belaras 
pajuokiamai sušnypštė: 

— Jūs kretinas, Hameri. 

Aš pasisukau į Dalsi ir pasisveikinau: 

— Sveika, kale! 

Ji apsimetė manęs neišgirdusi. 

Staiga vienas iš mane vilkusių tipų paklausė: 

— Čia, Belarai? 

— Taip, Ali, grūsk jį pas kitus, — atsakė Risas, ištraukda- 
mas iš kišenės ryšulį raktų. 

Aš pažvelgiau į Ali. Tą berną buvau matęs dukart. Vieną 
kartą laikraštyje — fotonuotraukoje Ali stovėjo greta Riso, o ant- 
rąkart — Dalsi biure išeinantį iš lifto. Taip, nors kiek ir pavė- 
luotai, visa dėlionė susidėliojo į savo vietas ir gali būti, kad, be 
manęs, niekas jos daugiau neišvys. Mano akys nevalingai užsi- 
merkė, galvoje sugaudė, bet per tą triukšmą aš išgirdau balsus. 

— Ar čia patikima? — paklausė Dalsi. 

— Taip, nesijaudink. Langai grotuoti, durys rakinamos tri- 
guba spyna. Niekur iš čia jie nepaspruks. 

— Bet... 

— Užteks apie tai! — nutraukė ją Risas. — Nueik pas liku- 
siuosius ir nuramink juos. Tegu mūsų žmonės papasakoja, jog 
kažkas bandė prasmukti į namą, bet mes jį sučiupome. Jei aplin- 
kui viskas ramu, mes aptarsime, kaip atsikratyti to niekšo pamė- 
tėtais lavonais... 

Durys džeržgėdamos atsidarė, mane bloškė žemyn, ir durys 
tučtuojau vėl užsivėrė. 

Pajutau po savimi šaltas betonines grindis. Mano galva plyšo 
iš skausmo, o pats degiau tarsi ugnyje. 

Staiga pasigirdo uždegamo degtuko brūkštelėjimas ir tam- 
soje sušvito maža liepsnelė. 

— Maikai?.. — išgirdau pažįstamą balsą. 

Iš nuostabos aš atsipeikėjau, pakėliau galvą ir vos matomoje 
degtuko šviesoje išvydau besišypsantį ir purviną Veldos veidą. 

— Labas, brangioji, — ištariau aš. 

Mes pasisveikinome taip, lyg būtume susitikę prie pietų stalo. 

Velda tyliai nusijuokė ir truktelėjo kažkokią virvę. Po lubo- 
mis sušvito maža lemputė. Priėjusi Velda atlaisvino mano pan- 
čius. Aš ėmiau trinti rankas ir kojas, kol pajutau, kad jomis vėl 
pradėjo tekėti kraujas. Paskui atsargiai pirštais apčiupinėjau sa- 
vo galvą. Žaizda pakaušyje degė pragariška ugnimi, bet, laimė, 
nebuvo pavojinga. Bent jau kaukolė liko sveika. 

Aš sunkiai atsistojau, ir Velda galva mostelėjo į kažką už 
mano nugaros. Atsigręžęs pamačiau Gretą Servis surištomis ran- 
komis ir kojomis. Jai ant kaktos pūpsojo didžiulė mėlynė. 

— Iš pradžių jie čia atnešė ją, paskui — tave, — paaiškino 
Velda. 

Priėjusi prie Gretos, Velda pasilenkė ir ją atrišo. Po poros 
minučių, aktyviai padedant Veldai, Greta atsipeikėjo. 

Aš prisitraukiau prie savęs Veldą. 

— Klausyk, vaikuti, o kaip tu čia patekai? 

— Džiulijos Pelchem pastangomis. Tos pačios, kuriai da- 
viau penkiolika dolerių, prisimeni? Džiuliją atsivežęs tipas, ma- 
tyt, vėl ją susirado ir jėga įsisodino į savo automobilį. Jiems va- 
žiuojant pro šalį aš atsitiktinai tai pastebėjau. Įsiminiau auto- 
mobilio numerį ir suradau šį namą. Paskui pabandžiau perlipti 
sieną ir prasmukti į namą, bet užsiroviau ant šuns. Mane pačiu- 
po apsauginis. Jis mane surišo, ir aš girdėjau, kaip su kažkuo 
tarėsi, ką su manimi daryti. Paskui ėmė rinktis svečiai ir mane 
įmetė į šį kambarį. Sugaišau mažiausiai valandą, kol išsivada- 
vau iš virvių. 

— O kas atsitiko tai merginai? 

— Pažiūrėk ten, — mostelėjo ranka Velda. 

Aš pažiūrėjau ir pamačiau kambario kampe tysančius du ne- 
judrius kūnus — vyro ir moters. 

— Greičiausiai jie abu suklydo, — tarė Velda. — Jis nesu- 
gebėjo nieko iš merginos gauti, užtat ji įtikinamai jam viską pa- 
aiškino... 

— Aišku, — linktelėjau. — Beje, o koks čia kambarys. Tu jį 
ištyrei? 

— Tai buvusi skalbykla. Čia laikomos skalbimo priemonės 
ir kažkokia senovinė dujinė viryklė. Štai šis langas išeina į pir- 
mąjį aukštą. Mano manymu, mes užpakalinėje namo dalyje. Be- 
je, langų grotų virbai įmūryti. 

Veldos balsas buvo ramus ir šaltas, bet aš vis dėlto pajutau 
baimės gaideles. 

— Gerai, brangioji, nesijaudink. Pabandysime ką nors su- 
galvoti. 

Aš ištyrinėjau patalpą. Išeiti iš jos pro duris — neįmanoma. 
Vadinasi, lieka vienintelis kelias — pro langą. Cementas, į kurį 

buvo įmūryti virbai, nuo laiko suskeldėjo. Didžiulėmis pastan- 
gomis man pagaliau pavyko išjudinti grotas. 

Tuo metu Greta sudejavo ir atsisėdo ant grindų. Ji vis dar 
buvo apsvaigusi ir nelabai susigaudė, kas aplinkui vyksta. Aš 
priėjau, norėdamas padėti jai atsikelti, bet staiga apmiriau, iš- 
girdęs silpną skambesį. Mes su Velda susižvalgėme. Skambesys 
pasikartojo. Aš puoliau į kambarėlį, esantį už dujinės viryklės. 

Atidaręs duris ant lentynėlės, užverstos nešvariais skudu- 
rais, radau seną telefono aparatą. Atsargiai pakėliau ragelį, bet 
kitame laido gale jau buvo girdėti pypsėjimas. Spustelėjęs svir- 
telę, aš iškart ją paleidau, bet aparatas nė nekiauktelėjo. 

Velda su viltimi stebėjo mane. 

— Tas telefonas skamba tik tada, kai kas nors skambina į 
namą. Iš čia paskambinti neįmanoma. Tikriausiai tą seną grioz- 
dą tiesiog pamiršo išjungti, įrengę naują telefono aparatą. 

— Bet galbūt... — Velda įkvėpė oro. — Gal kas nors čionai 
paskambins? Tada mes galėtume viską papasakoti ir paprašyti 
pagalbos... 

Ji nutilo, puikiai suprasdama, kad vilties praktiškai nėra. 

Aš susimąstęs Žžvelgiau į aparatą. Kažką su juo dar buvo ga- 
lima nuveikti. Išvyniojęs visą laidą, nusitempiau aparatą į kam- 
barį ir pastačiau ant grindų. Išardęs telefoną išėmiau iš jo skam- 
bučio mechanizmą. Suradęs virvutę, vieną jos galą pririšau prie 
skambučio plaktuko, o prie kito pririšau vinį. Paskui atsukau pa- 
lubėje kabančios lempos gaubtą ir, įtempęs virvę, pritaisiau vinį 
taip, kad ji sudaužytų lemputę, kai tik telefonas suskambės. 

Baigęs visus pasiruošimus, išsiropščiau pro langą į gatvę, iš- 
tenpiau Gretą ir padėjau išlipti Veldai. Paskui vėl įlindau į kamba- 
rį ir iki galo atsukau dujinės viryklės ventilį. Pasigirdo dujų šnypš- 
timas, ir aš pajutau joms būdingą kvapą. Vėl išlindęs lauk kruopš- 
čiai uždariau langą. Paėmęs aštrų virbą, antrą ištiesiau Veldai. 

— Eime, — sušnabždėjau. 

Mums pavyko. Apsauginiai buvo susirinkę kieme, kur gy- 
vai aptarinėjo ką tik vykusį incidentą. Jie buvo pernelyg susi- 
jaudinę, tad visai užmiršo, kad derėtų laikytis šešėlyje. Mums 
pavyko nepastebimiems pro juos praslinkti. Vėjas pūtė mums į 
nugaras, tad šunys irgi nieko nesuuodė. 

Mano automobilis stovėjo vietoje — ten, kur jį ir palikau. 
Mes įsėdome, aš atleidau rankinį stabdį, ir automobilis be garso 
nuriedėjo. Tik įvažiavęs į kelią aš spustelėjau greičio pedalą ir 
mes nurūkome, užpakaly palikę namą, apsauginius ir virtinę au- 
tomobilių prie įvažiavimo. 

Pravažiavę mieguistą Bredberio miestelį, sustojome dar dir- 
bančioje degalinėje. Ten nusiprausėme. Aš žvilgtelėjau į laikro- 
dį. Greitai turėjo tekėti saulė. Pasinaudojęs Džordžo kredito kor- 
tele, gavau iš degalinės tarnautojo keletą smulkių monetų. 

Mes išėjome. Greta su Velda pasuko prie automobilio ir įsė- 
do į jį. Aš priėjau prie taksofono ir paskambinau Gajui. Papra- 
šiau sužinoti namo, kuriame dabar buvo Belaras Risas, telefono 
numerį. Gajus pažadėjo sužinoti ir paklausė, kur man paskam- 
binti. Padiktavau jam taksofono numerį ir padėjau ragelį. 

Po penkių minučių pasigirdo skambutis. Gajus išpyškino 
man reikalingą numerį ir paklausė, kas nutiko. Aš pažadėjau pa- 
aiškinti vėliau ir iškart padėjau ragelį. 

Man įmetus monetą į taksofono plyšį greta sustojo polici- 
jos automobilis. Iš jo išlipo uniformuotas “mentas" ir ėmė nar- 
šyti kišenes, ieškodamas smulkiųjų. Išvydęs, kad kabina užim- 
ta, jis atsirėmė į savo “ratus", kantriai laukdamas, kol aš pa- 
skambinsiu. 

Aš sumečiau, kad kambarys, iš kurio mes neseniai ištrūko- 
me, jau pilnas dujų. Baisingos galios sprogstamasis mechaniz- 
mas buvo paruoštas ir liko tik duoti signalą... 

Aš surinkau numerį, mintyse regėdamas išardytą telefono 
aparatą, iš kurio palikau tik skambučio mechanizmą. 

Už šešių mylių nuo tos vietos, kur mes stovėjome, danguje 
staiga pražydo milžiniškas oranžinis žiedas. Skaisčiai plykste- 
lėjusi, ugnies pašvaistė pamažu užgeso. 

Dar sekundė tylos, ir mūsų ausis užgulė siaubingas griaus- 
mas. Degalinės langų stiklai sudrebėjo. 

Iš nuostabos išsižiojęs policininkas sumurmėjo sutrikusiu 
balsu: 

— Velniai rautų, kas gi čia? 

— Atleiskite, sere, aš tikriausiai neteisingai surinkau nu- 
merį, — mandagiai atsakiau ir pasukau prie savo automobilio. 

